பாபநாசம் சிவன் பாடல்களில் நவவித பக்தி – ஓர் ஆய்வு முன்னுரை

இசை இறைவனோடு ஒன்றியக் கலையாகும். இக்கலையானது பக்தியோடு தொடர்பு கொண்டதாகும். பக்தி என்றால் என்ன? பக்தி என்பது மனிதனின் மன உணர்வினை பரமாத்மா எனும் பேரின்பத்தில் ஆழ்த்துவது. அவ்வகையில் ஜீவாத்மா செலுத்தும் பக்தியானது பலவகையில் வெளிப்படுத்தப்படுகிறது. இருப்பினும் இப்பக்தி மார்க்கத்தில் ஒன்பதுவகையான பக்தியினை நவவித பக்தியாக நம் முன்னோர்கள் சொல்லியுள்ளார்கள்.

அவை சிரவணம்(கேட்டல்), கீர்த்தனம்(இசைத்தல்), ஸ்மரணம்(கடவுளின் நாமத்தை ஜெபித்தல்), பாதசேவனம்(பாதத்துக்கு சேவை செய்தல்), வந்தனம்(வணங்குதல்), அர்ச்சனம்(பூஜித்தல்), தாஸ்யம்(தாசனாக இருத்தல்), ஸக்யம்(நட்பு), ஆத்மநிவேதனம்(சரணாகதி;). ஸ்ரீ ஸ்வாதி திருநாள் மகாராஜா இந்த நவவித பக்திக்கும் கீர்த்தனைகளை இயற்றியுள்ளார்.

இசை உலகில், இசை கொண்டு பக்தியினைப் பரப்பியவர்கள் பலர். நாயன்மார்கள், ஆழ்வார்கள், புரந்தரதாசர், அன்னமாச்சாரியார், தமிழிசை மூவர், சங்கீத மூவர், கோபால கிருஷ்ண பாரதி, நீலகண்ட சிவன், பாபநாசம் சிவன், தஞ்சை சங்கரய்யர், எனக் கூறிக் கொண்டே போகலாம். இவர்களில் தமிழ் தியாகையா எனப் போற்றப்படுபவர் பாபநாசம் சிவன் அவர்கள். இவர் எளிய நடையில் பல தமிழ்க் கீர்த்தனைகளைத் தந்துள்ளார்.

பாபநாசம் சிவன் அவர்கள் இறைவனின் பாடல்களை சிறுவயது முதல் தன் தாயின் வாயிலாகக் கேட்டு, பாடல் பாடவும், இயற்றவும் ஆரம்பித்தார். இவரின் பாடல்கள் பக்தி பாவத்தோடு உணர்வுகளைப் பிரதிபலிப்பதாக உள்ளது. இதனை அடிப்படையாகக் கொண்டு “பாபநாசம் சிவன் பாடல்களில் நவவித பக்தி - ஓர் ஆய்வு” என்ற தலைப்பின் கீழ் இவ்வாய்வு ஆராயப்பட்டுள்ளது.

ஆய்வு நோக்கம்

இசையும், பக்தியும் ஒன்றுக்கொன்று பின்னிப் பிணைந்தது. இசை கொண்டு பக்தியினைப் பரப்பியவர்கள் எண்ணற்றோர். அவர்களில் ஒருவர் தமிழ் தியாகைய்யா எனப் போற்றப்படும் பாபநாசம் சிவன். இவரின் பாடல்களில் காணப்படும் நவவித பக்தி சாராம்சத்தை அதன் சிறப்பம்சத்தோடு இசை பயிலும் மாணவர்கள் அறிந்து கொள்ளும் நோக்கில் இவ்வாய்வு மேற்கொள்ளப்பட்டுள்ளது.

ஆய்வுச் சிக்கல்

பாபநாசம் பாடல்களை நவவித பக்தி நோக்கில் ஆராயும்பொழுது எதன் அடிப்படையில் பக்தி பாவத்தினை ஆராய்வது என்பது ஆய்வுச் சிக்கலாக இருந்தது. எனவே இவ்வாய்வில் பாடலின் பொருளினை அடிப்படையாகக் கொண்டே ஆராயந்து கொடுக்கப்பட்டுள்ளது.

ஆய்வு எல்லை

பாபநாசம் சிவன் அவர்கள் வர்ணம், கீர்த்தனை, காவடிச்சிந்து, திருப்புகழ் போன்ற பல உருப்படிகள் இயற்றியுள்ளார். இவற்றில் பாபநாசம் சிவனின் கீர்த்தனைகளை மட்டும் அதாவது பாடல்களை மட்டும், அதிலும் பக்தி கருத்துக்களைக் கொண்ட இசை உருப்படிகளில் உள்ள நவவித பக்தி மட்டுமே ஆராயப்பட்டுள்ளது. நான்காவது இயலான ‘பக்தி இலக்கியங்கள் மற்றும் பாபநாசம் சிவன் பாடல்களில் நவவித பக்தி – ஓர் ஒப்பீடு’ என்பதில் பக்தி இலக்கியங்கள் தேவாரம், திவ்யப்ரபந்தம், திருவாசகம், திருப்புகழ் மட்டுமே எடுத்துக்கொள்ளப்பட்டு ஆராயப்பட்டுள்ளது.

கருதுகோள்

உலகில் பக்தி என்பது பல வகையாக வெளிப்படுத்தப்பட்டாலும், முன்னோர்களால் வகுக்கப்பட்ட ஒன்பது வகை பக்தி பாவத்தினைக் கருவாகக் கொண்டு,பாபநாசம் சிவன் பாடல்களில் அப்பக்தி பாவத்தினை ஆய்வு செய்து வெளிக் கொணரும் வகையில் இவ்வாய்வு அமைகிறது.

ஆய்வு முன்னோடிகள்

பாபநாசம் சிவன் பற்றி பல ஆய்வுகள் வெளி வந்திருந்தாலும், நவவித பக்தி பாவத்தினை அடிப்படையாகக் கொண்டு எந்த ஆய்வும் வெளிவராத நிலையில் இவ்வாய்விற்கு டாக்டர். ருக்மணி ரமணி அவர்களின் மூலம் வெளிவந்த பாபநாசம் சிவன் கீர்த்தனை மாலையின் ஏழு பாகங்களும் முக்கிய நூல்களாக எடுத்துக் கொள்ளப்பட்டுள்ளது.

துணைச் சான்றுகள்

பல இசைக் கட்டுரைகள், ஆய்வுக்கட்டுரைகள், டாக்டர்.ருக்மணி ரமணி அவர்களின் நேர்காணல், இசை மாத இதழ்கள், இணைய தளங்கள், ஒலிநாடா ஆகியவை இவ்வாய்வின் துணைச் சான்றுகளாகப் பயன்படுத்தப்பட்டுள்ளது.

ஆய்வு அணுகுமுறை

இவ்வாய்வேடு பகுப்பு முறை ஆய்வு, விளக்க ஆய்வு, களப்பணி ஆய்வு, தொகுப்பாய்வு எனும் முறையில் ஆய்வு மேற்கொள்ளப்பட்டுள்ளது.

ஆய்வேட்டின் அமைப்பு

இவ்வாய்வேடு முன்னுரை, முடிவுரை நீங்கலாக நான்கு இயல்களைக் கொண்டதாக அமைந்துள்ளது.

• முன்னுரை

• பாபநாசம் சிவன் வாழ்க்கை வரலாறு மற்றும் இசைத் தொண்டு

• நவவித பக்தியின் சாரம்

• பாபநாசம் சிவன் பாடல்களில் நவவித பக்தி

• பக்தி இலக்கியங்கள் மற்றும் பாபநாசம் சிவன் பாடல்களில் நவவித பக்தி – ஒப்பீடு

• முடிவுரை

முன்னுரை

ஆய்வின் நோக்கம், ஆய்வுச் சிக்கல், ஆய்வு எல்லை, ஆய்வு முன்னோடிகள், ஆய்வு அணுகுமுறை, ஆய்வு கருதுகோள், ஆய்வுச்சான்றுகள், ஒவ்வொரு இயலிலும் ஆய்வு செய்யப்படும் தகவல்கள், பின்னிணைப்பில் இடம் பெறும் செய்திகள், துணைநூற்பட்டியல் எனும் பல்வேறு கூறுகளைக் கொண்டதாக முன்னுரை அமைகிறது.

இயல் - 1 : பாபநாசம் சிவன் வாழ்க்கை வரலாறு

மற்றும் இசைத் தொண்டு

தென்னிந்திய இசை வரலாற்றில் தடம் பதித்த இசையாளர்கள் பலர். இவ்வியலில் 19ம் நூற்றாண்டில் வாழ்ந்த ‘தமிழ் தியாகையா’ எனப் போற்றப்படும் பாபநாசம் சிவன் இசை நயம் மிக்க பல பாடல்களையும், திரைப்படப் பாடல்களையும் இயற்றியுள்ளார். தவிர திரைவுலகில் நடித்தும், இசை அமைத்தும் உள்ளார். பாபநாசம் சிவன் அவர்களின் வாழ்க்கை வரலாறு மற்றும் இசைத் தொண்டு இவ்வியலில் தொகுத்து அளிக்கப்பட்டுள்ளது.

இயல் - 2 : நவவித பக்தியின் சாரம்

ஒன்று முதல் ஒவ்வொரு எண்ணிற்கும் முன்னோர்கள் பல முக்யத்துவங்களை தந்துள்ளனர். சந்திரன் ஒன்று, கண்கள் இரண்டு, மூன்று அக்னி, நான்கு வேதங்கள், ஐந்து பாணங்கள், ஆறு ருதுக்கள், ஏழு ரிஷிகள், எட்டு வஸ\_க்கள், ஒன்பது பிரம்ம, பத்து திசிகள், பதினொன்று ருத்ரங்கள், பன்னிரெண்டு ஆதித்யாக்கள் எனப் பல முக்கிய அம்சங்களைக் கொடுத்துள்ளனர். இதில் ஒன்பதனான நவ என்பதற்கான பொருளும், அதன் விளக்கங்களும், நவ என்பதில் உள்ள நவ தானியங்களின் பெயர்கள், நவகிரஹகங்களின் பெயர்கள், நவவித பக்தி, ஸ்வாதி திருநாள் இயற்றிய நவராத்திரி கீர்த்தனைகள் உள்ள பட்டியல், முத்துஸ்வாமி தீட்சிதரின் நவா வர்ண கீர்த்தனைகளின் பட்டியல், நவரத்தினங்களின் பெயர்கள் ஆகியவை இவ்வியலில் ஆராய்ந்து தரப்பட்டுள்ளது.

இறைவனிடம் கொண்ட பக்தியும் பல திறப்பட்டாலும் அனைவரின் எண்ணமும் ஒன்றேயாகும். இந்த பல வகைப்பட்ட பக்தி பாவங்களில் ஒன்பது வகையான பக்தி பாவங்களை ‘நவவித பக்தி’ என முன்னோர்கள் வகுத்துள்ளனர். அவைகள், சிரவணம், கீர்த்தனம், ஸ்மரணம், அர்ச்சனம், வந்தனம், பாதசேவனம், தாஸ்யம், சக்யம், ஆத்ம நிவேதனம். இவைகள் ஒவ்வொன்றும் ஒன்றுக்கொன்று தொடர்புடையதாகும். அதாவது, முதலில் இறைவன் நாமாவினைக் காதால் கேட்டு, வாயால் பாடி, மனதால் நினைந்து, மலரால் அர்ச்சித்து, தலை சாய்த்து வணங்கி, பாதத்தினைப் போற்றி, தாசனாகத் தொண்டாற்றி, தோழனாகப் பாவித்து மனதில் உள்ளதை பகிர்ந்து, நிறைவாக எல்லாம் இறைவனே என்ற சரணாகதி அடைவதே நவவித பக்தி பாவத்தின் சாரமாகும். இந்த ஒன்பது வித பக்தி பாவங்களுக்கான கதைகள் இவ்வியலில் தொகுத்து அளிக்கப்பட்டுள்ளது. மேலும் பகவத்கீதையில் காணப்படும் நவவித பக்தி பற்றியும் ஆராய்ந்து கொடுக்கப்பட்டுள்ளது.

இயல் - 3 : பாபநாசம் சிவன் பாடல்களில் நவவித பக்தி

பத்தொன்பதாம் நூற்றாண்டு வாக்கேயக்காரரும், தமிழ் இசைக்கு அரும் தொண்டாற்றியவருமான பாபநாசம் சிவன் அவர்கள் இயற்றிய பாடல்கள் ஒவ்வொன்றும் பக்தி சாரத்தினை எடுத்தியம்பும் பொக்கிஷமாக விளங்குகின்றன. பாபநாசம் சிவன் அவர்கள் தனது பாடல்களில் நவவித பக்தி பாவத்தினை எவ்வகையில் கையாண்டுள்ளார் என்பதனை பாடல்களின் பொருள் வழியில் ஆராய்ந்து தரப்பட்டுள்ளது.

இயல் - 4 : பக்தி இலக்கியங்கள் மற்றும் பாபநாசம் சிவன் பாடல்களில்

நவவித பக்தி –ஒப்பீடு

இறை புகழ் பாடும் பக்தி இலக்கியங்கள் எண்ணற்றவை. பக்தி இலக்கியக் காலங்கள் இசையின் பொற்காலமாகப் போற்றப்படுகிறது. இந்த பக்தி இலக்கியங்களே பின் வந்த பல பாடல்களுக்கு அஸ்திவாரங்கள் எனில் அது மிகையாகாது. பக்தி இலக்கியப் பாடல்கள் பக்தி பாவத்தினை எடுத்தியம்பும் கண்ணாடி என்றே கூறலாம். எனவே இவ்வியலில் தேவாரம், திவ்யப்ரபந்தம், திருவாசகம், திருப்புகழ் போன்ற சில பக்தி இலக்கியப் பாடல்களின் நவவித பக்தி பாவத்தோடு, பாபநாசம் சிவனின் நவவித பக்தி பாவம் ஒப்பிட்டு ஆராய்ந்து தரப்பட்டுள்ளது.

முடிவுரை

ஒவ்வொரு இயலின் தொகுப்புரைகளைக் கொண்டதாகவும், ஆய்வாளரின் கருத்துக்களும் கொண்டதாக முடிவுரை அமைகிறது. மேலும், இவ்வாய்வானது பிற வாக்கேயக்காரர்கள் பாடல்களில் நவவித பக்தி பற்றியும், பாபநாசம் சிவன் பாடல்களிலேயே ஒவ்வொரு பக்தியையும் தனித்தனியாக ஆராயவும் வழிவகுக்கும் என்பதும் கொடுக்கப்பட்டுள்ளது.

பின்னிணைப்பு

ஆய்வு சம்பந்தமானப் புகைப்படங்களும், கள ஆய்வு மூலம் பெறப்பட்ட தகவல்களும், பாடல் ஒலித்தகடும் பின்னிணைப்பாக கொடுக்கப்பட்டுள்ளது.

துணைநூற்பட்டியல்

இவ்வாய்விற்கு உறுதுணையாகக் கையாண்ட நூல்களின் பெயர்கள், ஆசிரியர், பதிப்பு போன்றவை தரப்பட்டுள்ளன.

இயல் 1

பாபநாசம் சிவனின் வாழ்க்கை வரலாறு மற்றும்

இசைத் தொண்டு;

1.0.முன்னுரை

தென்னிந்திய இசை வரலாற்றில் வாக்கேயக்காரர்களாக, வித்வானாக, இலட்சணக்காரர்களாக, போஷகர்களாக எனப் பல விதங்களில் இசையின் வளர்ச்சிக்கு உறுதுணையாக இருந்த பெரியோர்கள் பலர். இவர்களில் தமிழிசை வளர அரும்பாடுபட்டவர்கள் நாயன்மார்கள், ஆழ்வார்கள், தமிழிசை மூவர், கோபாலகிருஷ்ண பாரதி, கவிக்குஞ்சர பாரதி, பாபநாசம் சிவன் போன்ற எண்ணிலடங்கா பலர் ஆவர். அவர்களில் இருபதாம் நூற்றாண்டில் எண்ணற்றப் பல இசை உருப்படிகளைத் தந்து அவற்றினை அரங்கிசை மற்றும் திரையிசை வழியாக உலகிற்கு அறிமுகப்படுத்தியவர் பாபநாசம் சிவன் அவர்கள். சங்கீத மும்மூர்த்திகளில் ஒருவரான சத்குரு ஸ்ரீதியாகராஜருக்கு இணையாகத் ‘தமிழ்த் தியாகையா’ எனப் போற்றப்படுபவர் பாபநாசம் சிவன் அவர்கள். அவர்தம் வாழ்க்கை மற்றும் இசைத் தொண்டு இவ்வியலில் ஆராய்ந்து தரப்பட்டுள்ளது.

1.1.பிறப்பு

இவர் தஞ்சை மாவட்டத்தில் நன்னிலம் தாலுக்காவில் போலகம் என்ற கிராமத்தில் இராமாம்ருதய்யருக்கும், யோகாம்பாளுக்கும் இரண்டாவது மகனாக கி.பி.1890ஆம் ஆண்டு புரட்டாசி மாதம் சனிக்கிழமை செப்டம்பர் 26ல் சதய நட்சத்திரத்தில் பிறந்தார்.1 இவரது இயற்பெயர் இராமய்யா ஆகும். சகோதரர் பெயர் இராஜகோபாலன் ஆகும்.

1.2.கல்வி

பாபநாசம் சிவன் தனது 7வது வயதில் தனது தந்தையை இழந்த பின் தன் தாயாருடன் 1897ல் திருவனந்தபுரம் சென்றார். திருவனந்தபுரத்தில் ஊட்டுப்புரை எனும் தர்ம சாலையில் உணவருந்தி, உதவி தொகை மூலம் 1898 முதல் 1907 முடிய மகாராஜா சமஸ்கிருத கல்லூரியில் படித்து “உபாத்யா வையாகரணி” என்ற பட்டயப் படிப்பினை முடித்தார்.2 திருவனந்தபுரத்தில் இருந்த போது இவர் சமஸ்கிருத வ்யாகரணத்திலும் புலமை பெற்றார்.

1.2.1.இசைக் கல்வி

சிவனுடைய தாயார் யோகாம்பாள் இசையில் வல்லவராவார். இனிய குரலுடைய பாபநாசம் சிவனுடைய பாட்டனாரும் சிறந்த இசைப் புலமை பெற்றவர். இதனால் பாபநாசம் சிவன் தனது தாயாரிடமிருந்து அனேக பஜனைப் பாடல்களைக் கற்றுப் கொண்டார். மருதாநல்லூரில்; சத்குரு ஸ்வாமி மடத்திற்கு சென்றிருந்த சமயம் அங்கு நடந்த பஜனைகள் இவருடைய பக்தியை மேலும் வளர்த்தது. சிறுவயது முதலே சிவன் அவர்கள் பக்தியிலும், ஸங்கீதத்திலும் சிறந்து விளங்கினார். சங்கீதம் கற்க வேண்டும் என்ற ஆர்வம் இருந்தமையால் ஆதி பாடங்களை சாம்பபாகவதர், மகாதேவ பாகவதர் ஆகியோரிடம் பயின்றார்.3 இவர் சாம்ப பாகவதரிடமிருந்து ஏழு வர்ணங்களைச் செவ்வனே கற்றார். இவரின் பாட்டனாரும், தாயாரும் சிறந்த இசையில் வல்லவர்களாதலால் சிவனுக்கு இயற்கையாகவே இசை ஞானம் அமைந்திருந்தது. மேலும் இசை ஞானத்தினை வளர்த்துக்கொள்ள பாலக்காடு பரமேஸ்வர பாகவதரிடமும், அவரின் மகன் நூரணி மகாதேவ பாகவதரிடமும் இசை பயின்றார். இசை உலகில் புகழ் பெற்றுத் திகழ்ந்த கோனேரிராஜபுரம் வைத்யநாதய்யருடன் ஏழு ஆண்டுகள் தங்கி இசை பயின்றார். அவருடன் இசை நிகழ்ச்சிக்குச் உடன் சென்று, தன் இசை ஆர்வத்தை வளர்த்துக் கொண்டார். இவருக்கு தாய் மொழியான தமிழ் மீது பற்று அதிகம். ஆதலால், வேதநாயகம் பிள்ளை, கோபாலகிருஷ்ண பாரதி மற்றும் இராமலிங்க அடிகளாரின் பாடல்களைக் கற்றுக் கொண்டார். தவிர, நீலகண்ட சிவனோடு இருக்கும் வாய்ப்பும் பாபநாசம் சிவன் அவர்களுக்குக் கிடைத்தது. நீலகண்ட சிவனின் வீட்டில் நடைப் பெற்ற பஜனை நிகழ்ச்சிகளில் கலந்துக் கொண்டு பஜனை சம்ப்ரதாயத்தையும் அறிந்து கொண்டார். தொடர்ந்து பல பஜனைகளையும் செய்தார். பஜனை மீதிருந்த நாட்டத்தால் இவர் தன்னுடைய வாழ்நாள் முழுவதும் தனுர்மாத பஜனை செய்வதை வழக்கமாகக் கொண்டிருந்தார். மேலும் ஹரிகதைகளும் ஏராளமாக செய்தார்.

1.3.குடும்பம்

பக்தியிலும், இசையிலும் நாட்டமுற்றிருந்த இவருக்கு திருவாரூர் வக்கீல் மஹாதேவ அய்யர்இ பழையவலம் சுப்பைய்யர்இ மூங்கில்குடி கண்ணுஸ்வாமி அய்யர் ஆகியவர்கள் சேர்ந்து தெற்குப் பனையூரில் ரயில்வேயில் பணி புரிந்த அய்யாசாமி அய்யரின் குமாரி சௌ.லட்சுமி என்ற பெண்ணைத் திருமணம் செய்வித்தனர். இவருக்கு நீலா ராமமூர்த்திஇ ருக்மணி ரமணி என்ற இரண்டு பெண் குழந்தைகளும், இராமதாசன் என்ற ஒரு ஆண் குழந்தையும் பிறந்தார்கள். இவர் தன் மகனின் பெயரினையே தன் முத்திரையாக தன்னுடைய பாடல்களில்; அமைத்துள்ளார். இவரின் மகளான ருக்மணி ரமணி அவர்கள் தன் தந்தையைப் போலவே இசைத் துறையில் இசைத் தொண்டாற்றி வருகிறார்கள். தன் தந்தையின் பாடல்களை நூல் வடிவில் வெளியிட்டும், தானே பல பாடல்களையும் இயற்றி சிறந்து விளங்குகிறார்.

1.4.இராமையா சிவனானது

சிவன் அவர்கள் ஒரு நாள் நெற்றியில் விபூதி பட்டை, கழுத்தில் ருத்ராட்சம் என கணபதி அக்ரஹாரத்தில் “அரும் பொன்னே மணியே” என்ற தாயுமானவரின் பாடலை பக்தி மணம் கமழப் பாடிக் கொண்டிருக்கஇ அங்கிருந்த பக்த கோடிகளில் ஒருவரான சாம்பசிவய்யர் என்பவர் இவருடைய பாடல்களைக் கேட்டு ஆனந்தித்ததோடு இவரின் தோற்றத்தையும் கண்டு ‘அந்த பரமசிவனே வந்து தரிசனம் தந்தது போல் இருக்கிறது’ என்று உணர்ச்சி வசப்பட்டுக் கூறினார். அன்று முதல் இராமையா என்ற இவரது பெயர் ‘சிவன்’ என ஆயிற்று.4 மேலும் பாபநாசத்தில் பல காலம் வசித்ததனால் ‘பாபநாசம் சிவன்’ என்றே அனைவராலும் அன்போடு அழைக்கப்பட்டார்.

1.5.பாபநாசம் சிவனின் இசைத்தொண்டுகள்

இவர் சங்கீத மும்மூர்த்திகளான தியாகராஜர், சியாமா சாஸ்திரிஇ முத்துஸ்வாமி தீட்சிதர் ஆகியோரின் பாடல்களை பின்பற்றியே பாடல்கள் பல இயற்றியுள்ளார். இசை நயம் மிக்க பாடல்களை தமிழில் இயற்றி சிறந்த தொண்டாற்றியவர்களில் பாபநாசம் சிவனும் ஒருவராவார். இவர் பல தனிப் பாடல்களையும், திரைப்படப் பாடல்களையும் இயற்றியுள்ளார். இவரின் பாடல்கள் எளிமையாகவும், இனிமையாகவும் எளிய தமிழ் மொழியில் அமைந்திருப்பதால் மக்கள் அனைவரும் விரும்பிப் பாடும் பாடல்களாக இன்று வரை போற்றப்படுகின்றன. சிறந்த வாக்கேயக்காரராக விளங்கிய முத்தையா பாகவதர் இவரின் பல பாடல்களை பாடி பிரபலப்படுத்தியுள்ளார். மேலும் திருவாரூர் “சிமிழி சுந்தரமைய்யா” என்ற இசையறிஞர் சிவனுடைய பாடல்களின் சிறப்பினைப் போற்றி சிவனுக்குத் “தமிழ்; தியாகையா” என்ற பட்டத்தை அளித்துக் கௌரவித்தார்.5

மைலாப்பூர் கபாலீஸ்வரர் கோவிலில் நடைபெறும் அறுபத்து மூவர் விழாஇ சிவராத்திரி விழா போன்ற உற்சவ காலங்களில் கி.பி.1921-ம் ஆண்டிலிருந்து ஒவ்வொரு நாளும் பாபநாசம் சிவன் பஜனைக் செய்வதனை வழக்கமாகக் கொண்டிருந்தார். பாபநாசம் சிவன் அவர்கள் பஜனை மீது அதீத நாட்டம் கொண்டவர் என்பதனை “எல்லோரும் உயிரோடும் உடலோடும் உலகில் பிறந்தனர். ஆனால் உயிர், உடல், பஜனையுடன் பிறந்தவன். நான் பஜனையில் பாட முடியுமானால் எந்தத் துன்பத்தையும் தாங்கி இருப்பேன். பஜனை செய்ய முடியாத அடுத்த விநாடி நான் இருக்க மாட்டேன்” என அடிக்கடி சிவன் அவர்கள் கூறிக் கொண்டிருப்பாராம்.6

1.5.1.முதல் கச்சேரி

இவரின் முதல் கச்சேரி திருவையாறு, சத்குரு ஸ்ரீதியாகராஜர் ஆராதனை விழாவில் கி.பி.1918ஆம் ஆண்டு அரங்கேறியது. இதில் மகா வித்வான் பிடில் கோவிந்தசாமி பிள்ளை அவர்களின் கட்டளைக்கிணங்க பாப்பா வெங்கட்ராம அய்யரும்இ தஞ்சை வைத்யநாதய்யரும் பக்கத்துணையாய் வாசித்தனர்.7 இவரின் இக்கச்சேரி காலை 9 மணி முதல் 12 மணி வரை நடைபெற்றது. இதன் பின்னர் பாபநாசம் சிவன் தென்னிந்தியா முழுவதிலும்இ வட இந்தியாவின் சில பகுதிகளிலும் தனது கச்சேரிகளை நடத்தினார்.

1.5.2.வாக்கேயக்காரர் சிவன்

1902ம் ஆண்டு திருவனந்தபுரத்தில் நீலகண்ட சிவன் அவர்களின் இசைக் கச்சேரியில் பக்தர் ஒருவர் பாடிய தமிழ் விருத்தங்களைக் கேட்ட நாள் முதல் சிவனுக்கு தாமும் தமிழில் பாடல்கள் இயற்ற வேண்டுமென்ற எண்ணம் உண்டாயிற்று. அவ்வகையில் இவர் இயற்றிய முதல் பாடல் “உன்னை துதிக்க அருள் தா” என்ற குந்தலவராளி இராகப் பாடலாகும்.8 இப்பாடலை இவர் பங்குனி உத்திர விழாவன்று திருவாரூரில் பாடினார். இவர் கி.பி.1911ஆம் ஆண்டு முதல் பல சிறந்த பாடல்களை இயற்றத் தொடங்கி இசை உலகில் வாக்கேயக்காரராக முத்திரை பதித்தார். தொடர்ந்து பல உருப்படிகளை இயற்றினார். இவர் எந்த இராகத்தைக் கையாண்டாலும் அந்த இராகத்தின் நுட்பமும்இ அழகும்இ பரிபூர்ணமாக அந்தப் பாடலில் அமைந்து விளங்குவது இவரின் சிறப்பாகும். இவர் சுமார் 100 இராகங்களை கையாண்டுள்ளார். மிக அதிகமாக சுத்த மத்யம இராகங்களையே உபயோகப்படுத்தியுள்ளார். ஒரே இராகத்தில் பல உருப்படிகள் அமைந்திருந்தாலும் ஒவ்வொன்றிலும் அந்த இராகச் சாயல் ஒரே மாதிரியாக இல்லாமல் அவற்றைப் பல்வேறு கோணங்களில் பயன்படுத்தியுள்ளது இவரின் இராக ஞானச் சிறப்பினைக் காட்டுகிறது. சிவனின் பாடல்களில் தியாகராஜரின் பாடல்களின் சாயலை அதிகமாகக் காண முடிகிறது. காரணம் ஸ்ரீதியாகராஜரைப் போலவே சிவன் அவர்களும் தனது வாழ்க்கையில் நிகழ்ந்த பல நிகழ்வினை முன்னிட்டு பாடல்கள் பாடியிருப்பதே எனலாம். சிவன் அவர்களிடம் இயலும்இ இசையும் இரண்டறக் கலந்திருந்தது. சிவன் அவர்கள் சிறந்த புலமைப் பெற்றிருந்ததால் கவிதை அமைப்புக் கொண்ட சிந்துஇ கண்ணிஇ விருத்தம் முதலிய இசைப்பா வகைகளையும் பாடியுள்ளார். இவரின் இராமாயண நொண்டிச் சிந்து, வழிநடைச் சிந்து, ஆகியன சிறந்த இலக்கண இனிமையுடன் அமைந்துள்ளன. இவர் திருப்புகழ் அமைப்பிலும் பாடல்கள் இயற்றியுள்ளார். சான்றாக,

தனனதன தானதன தனனதன தானதன

தனனதன தானதன – தனதான

கதியுதவு மாமதுர நினதுதிரு நாமமது

கனவிலுமெனாவிலுற - மதியாதே

களபதந மாதரொடு திநமுமநு ராகமுற

கநகவலை யாலுழல்வ - தழகாமோ9

இவரின் பாடல்களில் வாக்கேயக்காரர் முத்திரை, தெய்வ முத்திரை, தல முத்திரை, இராகத்திரைகள் அமைந்திருக்கும்.

இவர் இயற்றிய பாடல்களின் தொகுப்புகள் “கீர்த்தனை மாலை” என்ற பெயரில் இதுவரை ஏழு பாகங்கள் வெளி வந்திருக்கின்றன. 1934ம் ஆண்டு 100 கீர்த்தனைகளைக் கொண்ட முதல் இசை நூலைச் சிவன் அவர்களே வெளியிட்டார். இதற்கு பின் 1965ம் ஆண்டு 100 பாடல்கள் கொண்ட 2-வது நூலை வெளிக் கொணர்ந்தார். பின் 3-வது தொகுதியாக 101 பாடல்கள் கொண்ட நூலை சிவனவர்களின் 2-வது புதல்வி டாக்டர் ருக்மணி ரமணி அவர்கள் வெளியிட்டார்கள். 3 முதல் 7 வரையிலான பாகங்கள் சுரத்தாளக் குறிப்புடன் திருமதி ருக்மணி ரமணி அவர்களால் தமிழ் நாடு இயல் இசை நாடக மன்றத்தின் உதவியுடன் நூற்களாக வெளியிடப்பட்டுள்ளன. பாபநாசம் சிவன் 10 ஆண்டுகள் உழைத்து 1952ல் வடமொழிச் சொற்கடல்(சம்ஸ்கிருத பா சப்த சமுத்ரா) என்ற பெயரில் 20இ000 வார்த்தைகளைத் தொகுத்து ஏழு புத்தகங்களாக வெளியிட்டுள்ளார். இவர் இயற்றிய வர்ணங்கள் “வர்ண மாலை” என்ற நூலாகவும், ஒலி நாடாக்களாகவும் வெளியாகியுள்ளன. சிவனின் வரலாற்றினைக் கூறும் நூலாக “ஸ்ரீ பாபநாசம் சிவன் சரிதம்” என்ற நூல் ருக்மணி ரமணி அவர்களால் 1987ம் ஆண்டு வெளியிடப்பட்டது.10 பாபநாசம் சிவன் தினமணி வாரப் பத்திரிக்கையில் எழுதிய வரலாற்றுத் தொகுப்பு “எனது நினைவுக்கடல்” என்ற தலைப்பில் திருமதி ருக்மணி ரமணி அவர்களால் நூலாக்கம் செய்யப்பட்டுள்ளது. இவர் இயற்றிய 500 பாடல்களும், 500 திரைப்படப் பாடல்களும் இன்றும் பாடப்பட்டு வருகின்றன. சுமார் 2000 பாடல்களை சிவன் அவர்கள் இயற்றியுள்ளார். இவற்றுள் 50 வடமொழிப் பாடல்களும் அடங்கும். 100க்கும் மேற்பட்ட இராகங்களையும், வெவ்வேறு தாளங்களையும் தமது பாடல்களில் உபயோகப்படுத்தியுள்ளார். இவரின் பாடல்கள் எளிய அமைப்பில் எளிய நடையில் பாமர மக்களும் பாடி மகிழக் கூடியதாக, அதே சமயம் நல்ல கருத்துக்களை மக்கள் மனதில் பதிப்பதாக உள்ளது. இவர் இயற்றிய பாடல்களை புகழ் பெற்ற கர்நாடக இசைப் பாடகர்கள் பலரும் தங்கள் இசை நிகழ்ச்சிகளில் பாடி வருகின்றனர்.

1.5.3.குரு பக்தி

பாபநாசம் சிவன் அவர்கள் ஆதி சங்கரர், சங்கீத மும்மூர்த்திகள், சத்குரு போதேந்திர ஸ்வாமிகள், ஸ்ரீதர வெங்கடேசர் ஆகிய குரு மீது கீர்த்தனைகள் பாடியுள்ளார்.

1. திருக்குமரனாக அவதரித்தார் - சங்கராபரணம் - ஆதி

2. ஸங்கீத த்ரிமூர்த்திகள் - கேதாரகௌளை - ஆதி

3. இத்தரணியில் தியாகராஜ - பேகடா - சாபு

4. ஸ்ரீதர வெங்கடேச சத்குரும் - கல்யாணி - ஆதி

5. போதேந்திர குருமூர்த்தி - பூர்விகல்யாணி - ஆதி

இராகம் : கேதார கௌளை தாளம் : ஆதி

பல்லவி

ஸங்கீத திரிமூர்த்திகளைப் பணிந்து தலை வணங்குவோமே மார்க (ஸங்கீத)

அனுபல்லவி

பங்காரு காமா~p முத்துக்குமரன் ராகவனையும் பஜித்த பாகவதோத்தமர்களான

(ஸங்கீத)

சரணம்

இவர்கள் அவதாரம் இல்லையானால் - ஈச்வர பக்தியேது ஸ\_ஸ்வர ஸங்கீத

வீணாவேணு ம்ருதங்க நாதமேது ஸாஸ்திரிகள் தீஷிதர் ஐயரவாளெனும்

(ஸங்கீத)11

இப்பாடல் ஸங்கீத மும்மூர்த்திகள் மீது இயற்றப்பட்டுள்ளது. பங்காரு காமாட்சியை வணங்கிய சி;யாமா சாஸ்திரிகளும், ஸ்ரீராமரை வணங்கிய தியாகராஜரும், முருகனைத் இஷ்ட தெய்வமாகப் போற்றிய முத்துஸ்வாமி தீஷிதரும் இல்லையெனில் ஈஸ்வர பக்தியும், ஸங்கீத நாதமும் ஏது என்று சங்கீத உலகில் இம்மும்மூர்த்திகளின் சிறப்பைப் போற்றுகிறார். அவர்களை பணிந்து தலை வணங்குவோம் என்று சிவன் அவர்கள் பாடியுள்ளார்.

1.5.4.சிவன் கொண்டாடிய பாரதம்

பல நதிகளும், மலைகளும் கொண்ட வளமையான நாடு நமது பாரத நாடு. இந்த பாரத நாட்டினை பல பெரியோர்கள் போற்றிப் பாடியுள்ளனர். அவர்களில் இசை உலகின் தமிழ்த் தியாகையா என எல்லோராலும் போற்றப்பட்ட பாபநாசம் சிவனும் போற்றிப் பாடியுள்ளார். பாரத நாட்டினை, தமிழினை, தேசத்திற்காக பாடுபட்ட தேசத் தலைவர்களைப் பற்றிப் பாடியுள்ளார்.

1.5.5.நாட்டுப்பற்று

பாபநாசம் சிவன் இறை பற்று மட்டுமின்றி சிறந்த நாட்டுப்பற்றும் மிக்கவராக விளங்கினார். காங்கிரஸ் மீது பற்று கொண்டவர். சென்னையில் நடைபெற்ற காங்கிரஸ் மாநாட்டில் தேசிய கீதம் பாடியுள்ளார். இவர் பாடும் திரு.வி.க. அவர்களின் “மலைகளிலே உயர் மலையே” பாடலை தீரர் சத்ய மூர்த்தி திரும்பத் திரும்ப பாடச் சொல்லி கேட்பாராம். ஜாலியன் வாலாபாக் படுகொலை நடந்த தினத்தன்று சிவன் சத்தியாக்கிரகம்இ நாட்டுப்பற்று பற்றி உரை நிகழ்த்தினார்.12 “அன்னையின் காலில் விலங்குகளோ” என்ற சிவனின் செஞ்சுருட்டி இராகப்பாடல் மிகப் பிரபலமானது. பாரத மாதா - நடபைரவி, நம் நாடு சுதந்திரம் - சுத்த சாவேரி, கைம்மாறு செய்வதுண்டோ - கேதார கௌளை போன்ற பல பாடல்களில் சிவன் அவர்களின் நாட்டுப்பற்றினைக் காண முடிகிறது. சான்றாக,

இராகம் : குந்தலவராளி தாளம் : ஆதி

பல்லவி

பாரத புண்ய பூமி - ஜய

அனுப்பல்லவி

யமுனை காவேரி கங்கையும் உன்பால்

இமயவர் தங்கும் இமாசலம் உன்பால் (பாரத)

சரணம் 1

முன்னைப்பழம்புகழ் சீர்வளம்ஓங்கும்

உன்னைநினைந்திடில் பாவம் நீங்கும்

பொன்னிவாணி அருள்செல்வர் புகழ்ந்த

ப்ரம்மவிஷ்ணு சங்கரனும் மகிழ்ந்த (பாரத)

சரணம் 2

தூயதங்கம் ஒளிகுன்றுவதுண்டோ

சூரிய சந்திரனொளி மங்குவதுண்டோ

மாய உலகு தவப்புதல்வன் காந்தி

தன்னால் நீபெறுவாய் சுகசாந்தி(பாரத)13

1.5.5.1.தமிழ் பற்று

பாபநாசம் சிவன் அவர்கள் தமிழின் பெருமையையும், அதன் சிறப்பினையும் போற்றிப் பாடியுள்ளார். தமிழ் கவி பாடிய கவிஞர்களையும் போற்றுகின்றார் சிவன் அவர்கள்.

இராகம் - மணிரங்கு தாளம் - ஆதி

பல்லவி

தமிழ் மணம் கமழ வேண்டும் - தன்

தமிழ் நாடெங்கணுமாகிலும் தெய்வீகத்; (தமிழ்)

அனுப்பல்லவி

அமிழ்தின் மழலைக்குழவிப் பருவம் முதலே

அன்னையின் பால் மணமுடன் தாய் மொழியாம் (தமிழ்)

சரணம்

பாரிலெதுகையுடன் மோனையழகு பிற

பாஷையில் ஏ துயர் மேடை ப்ரஸங்கமோ –

டாபாரணங்குகள் மகிழந்தாடரங்குகளிலும்

ஆடல்களிலும் இசைப் பாடல்களிலும் செந் (தமிழ்)14

இப்பாடல் மூலம் தமிழ் மொழி எங்கும் பரவ வேண்டும் என்றும், நம் மொழியில் உள்ளது போல் வேறெந்த மொழியிலும் எதுகை, மோனை அழகும் காண முடியாது. உயர்ந்த மேடை பேச்சானாலும், அரங்குகளிலும், ஆடல்களிலும், இசைப் பாடல்களிலும் செந்தமிழே, தெய்வீக தமிழே கமழ வேண்டும் என்று எடுத்துரைக்கிறார்.

1.5.5.2.சுப்பிரமண்ய பாரதி

பாபநாசம் சிவன் அவர்கள் தமிழ்க் கவியான மகாகவி பாரதியார் மீதும் பாடல் இயற்றியுள்ளார்.

இராகம் : ஹரிகாம்போஜி தாளம் : ஆதி

பல்லவி

பாமாலைக் கிணையுண்டோ சுப்பிரமண்ய

பாரதியே நீ பக்தியுடன் தொடுத்த

அனுப்பல்லவி

பூமாலை மணமழகும் அழியுங்கணம்

புவனமுள்ள வரைக்கும் கமழும் எளிய நடை ஜபாமாலைஸ

சரணம்

தமிழ்நாடுசெய் தவப்பயனாய் வந்தவ

தரித்தாய் மனிதர் மனம் இருளோடச்சந்தவிர்த்தாய்

அமிழ்தினும் இனிது நின் கவிதையின் நயமே

ஆர்க்குந்தரமோ உந்தன் அற்புத கற்பனை நிறை ஜபாமாலைஸ15

இப்பாடலில் பூமாலை கூட வாடிவிடும். ஆனால் பாரதியார் தொடுத்த பாடல் உலகமுள்ள வரையில் அனைவரையும் கவரும் எளிய நடையில் இருக்கும் என்றும்இ தமிழ்நாடு செய்த தவத்தின் பயனாக வந்து அவதரித்தவர் என்றும் அமிழ்தினும் இனியதான பாரதியின் கவிதையின் நயமானது பாரதியின் அற்புத கற்பனை ஊற்று என்றும் கூறுகிறார்.

1.5.5.3.சிவன் போற்றிய தேசத்தலைவர்கள் :

பாபனாசம் சிவன் அவர்கள் நம் தேசத்திற்காக போராடி விடுதலை பெற்றுத் தந்த நம் தேசத் தலைவர்கள் பற்றியும் பாடல்கள் இயற்றியுள்ளார்.

இராகம் : காம்போஜி தாளம் : ஆதி

பல்லவி

ஜய பேரிகை கொட்டுவோம் எண்

டிசா தலமும் எதிரொலி முழங்க (ஜெய)

அனுப்பல்லவி

மேருவனைய தீரன் ராஜாஜியை

நேருவை ஸர்தார் படேலை வாழ்த்தி (ஜெய)

சரணம்

தாதாபாய் திலகர் லாலாஜி சிதம்பரம்

ஸி.ஆர்.தாஸ் பாரதி சத்யமுர்த்தி காந்தி

தாத்தாவையும் நினைந்து வணங்கி பாரத

மாதா விடுதலை அடைந்த இந்நாள் (ஜெய)16

தேசத்தலைவர்களான ராஜாஜி, நேரு, சர்தார் வல்லபாய் பட்டேல், தாதாபாய் நவ்ரோஜ், பாலகங்காதர திலகர், சிதம்பரம் பிள்ளை, ஸி.ஆர்.தாஸ், சுப்ரமணிய பாரதி, காந்தி மகான் ஆகியோரை நினைந்து வணங்கி ஜய பேரிகை கொட்டுவோம் என பாரதத்தின் விடுதலைக்குப் பாடுபட்ட தலைவர்களை நினைவு கூறுகிறார் பாபநாசம் சிவன்.

அஹிம்சா வழியில் சுதந்திரத்திற்காகப் போராடிய காந்தி மகாத்மாவைப் பற்றி 5 பாடல்களைப் பாடியுள்ளார். காந்தியைப் போலொரு – செஞ்சுருட்டி, மகாத்மா ஒருவரே – மணிரங்கு, போர்பந்தர் - பலஹம்ஸ, கைம்மாறு செய்வதுண்டோ - கேதாரகௌள, காந்திஜியாய் வந்தவதரித்த - ஹம்ஸத்வனி

இராகம் : பலஹம்ஸ தாளம் : ஆதி

பல்லவி

போர்பந்தர் என்னும்நகரம் புரிந்த தவம்

புனிதன் காந்தி வந்தான் பெருமை மிகும் (போர்)

அனுப்பல்லவி

பார்புகழ் அயோத்தி கோகுலம் பிருந்தா

வனமும் இதற்கிணையாமோ வளம்பெருகும் (போர்)

சரணம் -1

இந்தியர் படும் அவதி கண்டு ஸஹியான் சீறி

எழுந்து ஸத்யாக்ரஹப் போர் தொடுத்தான் தன்

ஸொந்த உடல் பொருளைப் பதவிப் பட்டங்களைத்

துறந்தான் சிறைக் கதவைத் திறந்தான் அவன் பிறந்த (போர்)

சரணம் -2

அன்னை கஸ்தூரிபாய் ஒருதார விரதன்

ஐம்புலன் அடக்கிய ஸர்வமத ஸம்மதன்

அன்னியர் அடக்கியவர் ஆட்சியைக்குலைத்தவன்;

அன்புருவாம் ஹரிஜன நண்பன் காந்தியடிகள் வந்த (போர்)17

இப்பாடலில் மகாத்மா காந்தியின் பெருமையையும்இ சிறப்புக்களையும் கூறியுள்ளார். கிருஷ்ணன் பிறந்த பிருந்தாவனத்துக்கு இணையாக காந்தி பிறந்த போர்பந்தர்; ஊரையும், காந்தியை கிருஷ்ணருக்கு இணையாகவும் குறிப்பிடுகிறார். இந்தியர்கள் படும் துயர் கண்டு சீறி எழுந்து சத்யாக்ரஹப் போர் புரிந்துஇ தன் உடல், பொருள்இ பதவிஇ பட்டங்கள் அனைத்தையும் துறந்துஇ சிறைக்கும் சென்றுஇ அன்னியரை அடக்கிய நம் காந்தியடிகள் விடுதலைக்கு போராடிய தேசத் தந்தை ஆவார். கீதை சொல் வேதாந்த போதனையை கையில் கொண்டு பாரத விடுதலை கண்ட தயாளன் காந்தியடிகள் என்றும், சர்வமத சம்மதன்இ ஏழைப் பங்காளன்இ கையினில் இராட்டினம் என்றொரு சக்கரம் ஏந்தி உலக சபையில் பாரத தேவி மானம் காத்தவர்இ மற்றொரு கையில் சத்யாக்ரஹ சக்கரமேந்தி சுதந்திர போர்களத்திலே மதுர ஜெயகோஷம் செய்தவர். ஆண்டியையும், அரசனையும் ஒன்றாய் நினைத்தவர். தீண்டாமை பேயைக் குழி தோண்டி புதைத்தவர் என்றும், மற்றொரு பாடலில் காந்தியை போலொரு சாந்த ஸ்வருபனை காண்பது எளிதாமோ? தனக்கென வாழாத ஸாத்வீக குணதீரன் காந்தியடிகள் என்றும் போற்றியுள்ளார்.

1.5.6.சிவன் வணங்கிய இயற்கை

பக்தியிலும் வேதாந்தக் கருத்திலும் ஈடுபாடு கொண்டது போல கடலையும்இ காற்றையும்இ மரத்தையும் ரசித்த இயற்கைக் கவிஞராகவும் பாபநாசம் சிவன் அவர்கள் திகழ்ந்தார்;. இதற்கு பின்வரும் பாடல்கள் சான்று பகிர்கின்றன.

1. “உலகினிலே எங்கேனும் உங்கள் போலவே

தன்னலம் பேணா த்யாகிகள் யார் மமாமரங்களே”

இதில் மரங்களின் பெருமைகள் சிறப்புகள் பயன்கள் பற்றியும் கூறியுள்ளார்.

2. “கடலுக்கு உவமை கடலே” என்ற பாடலில் கடலின் ஓங்கார நாத்தைப் போற்றுகிறார்.

3. “வசந்த ருது மன மோகனமே” என்ற பாடலில் இராக முத்திரையுடன் இயற்கை அழகைப் பாங்குற உரைத்துள்ளார்.

4. “தோகை வண்ண தோகை மின்ன தோகை விரித்தாடும் மயிலே” என்ற பாடலில் மயிலின் அழகினையும்

5. “கீத சந்தம் நாதானந்தம் எழப்பாடும் குயிலே” என்ற பாடலில் குயிலின் அழகையும் கூறுகின்றார்;.

6. “கதிரவன் உதயங்கண்டு” என்ற பாடலில் சிவன் அவர்கள் சூரியனின் சிறப்பினைப் போற்றுகிறார்.

இராகம் : பிலஹரி தாளம் : ஆதி

பல்லவி

கதிரவன் உதயங்கண்டு கமலங்கள் முகம் மலரும்

கதிர் மடந்தை நீராடும் மங்கையர் குடங்களுடன் கனகவகை

கலகல ஒலியுடனே ஸகல உலகுயிர்கள்

குதூஹலமுடனே ஒடுமே பர மனருள் புகழந்து

பாடுமே பரிவுடன் இசைந்து கை

போடுமே மகிழ்ந்து துள்ளி விளையாடுமே

இணையன்றில் போலே கனிந்து வரும்

பசு உன்போலே உள்ளம் காணேணே (கதிரவன்)18

1.5.7.புத்தர்

பாபநாசம் சிவன் புத்தர் மேல் இரண்டு பாடல்கள் இயற்றியுள்ளார். இந்த உலகில் பிறந்து ஆசை என்ற காமக்கடலில் மாயை எனும், பாவக் கடலில் தன் வாழ்கையை தந்து நொந்து போய்விட்டேன் என்றும், புத்த பெருமானின் இறைவனின் உன்னதமான அவனின் பொற்பாத கமலத்தை மறந்தேன். கர்ம வினையிலிருந்து எனை மீட்டு, அற்புத புத்த மூர்த்தி அடிமைக் கொண்டு எனை இனி ஆளட்டும் என்று பாடியுள்ளார். இப்பாடலில் எதுகை, மோனை, அந்திப்பிராசம், அடுக்குத் தொடர், என்று இசையணிகளுடன் அமைத்து மிகவும் நேர்த்தியாக பாடியுள்ளார்.

இராகம் : மோஹனம் தாளம் :ஆதி

கண்ணிகள்

1. பாருலகில் உழன்று நொன்தேன் நொன்தேன்

பாவவினையுடல சுமந்தேன் வந்தேன்

காரிருள் மாயைக்கிடம் தந்தேன் தந்தேன்

கமலப் பதம் மறந்தலைந்தேன் எந்தாய்.

2. கர்ப்ப வாஸம் இனித்தாளேன் தாளேன்

கர்மப் பந்தப் பிறவி மீளேன் மீளேன்

அத்புத புத்த முர்த்தி நாளும் நாளும்

அடிமை கொண்டென்னை இனிஆளும் ஆளும்.19

1.6.இசைப்பற்று

பக்தி, பாரதம், தேசத் தலைவர்கள், தமிழ், இயற்கை, புத்தர் போன்றவற்றைப் பற்றிப் பாடல் மூலமாக போற்றிய சிவன் அவர்கள் நடனக்கலை பற்றியும் பாடல் இயற்றியுள்ளார்.

இராகம் : வஸந்தா தாளம் ஆதி

பல்லவி

நடனம் என்பதுயர்ந்த ஓர் அநாதி கால

தெய்வீக விநோதக் கலையாகும் கடவுளுக்குகந்த (நட)

அனுப்பல்லவி

வடகயிலை தனிலும் திருப்பாற் கடற்கரை தனிலும் அன்போடு

வானவரும் மாமுனிவரும் தன்னை மறந்து முன்னம் புரிந்த (நட)

சரணம்

அட்டதிசைகளிலும் எதிரொலி முழங்க முரசுபேரி முதலாய

பதினெட்டு வகை வாத்யம் ஆலயங்களில்திர

மட்டிலாத குழல் வீணையின் ஸ\_ஸ்வரநாத ஸங்கீத மொடரம்பையரும்

பாட மனமும் லயம் பெற பரவசமுற ஆனந்தநிலை தரும் (நட)20

1.6.1.பிரபல மெட்டில் பாடல்கள்

தமிழ் பாடல்களின் தரத்தை உயர்த்த வேண்டும் என்ற குறிக்கோளைக் கொண்ட சிவன் மக்களிடையே வரவேற்பு பெற்ற பல புகழ் பெற்ற வர்ண மெட்டுக்களிலும் பாடல்கள் இயற்றியுள்ளார்.

1. ரகுநாயகா என்ற மெட்டில் -- கருணை செய்வாய்

2. நின்னு நேரா என்ற மெட்டில் -- நின்னருள் இயம்ப

3. பரிதானமிச்சிதே என்ற மெட்டில் -- நிஜமுன் னை நம்பினேன்

4. மனவிலோனிமா என்ற மெட்டில் -- துணை புரிந்தருள்

இராகம் : ஹம்ஸத்வனி தாளம் : தேசாதி

(ரகுநாயகா வர்ண மெட்டு)

பல்லவி

கருணைசெய்வாய் கஜரா ஜமுகா

கருணாகரனே கணநா யகனே (கருணை)

அனுபல்லவி

தருணம் இதே தமியேன் மநத்தில்

சரணாம்பு ஜத்தைப் பதித்தின் பளித்துக் (கருணை)

சரணம்

விதிமாதவனாதி விண்ணோர் வணங்கும்

மதிவேணி யீன்ற மாதங்கமே

கதியென்றுனது கழலே அடுத்தேன்

ததியருள் ராம தாஸன் தொழும்பாதா (கருணை)21

1.7.இயல் தொண்டு

“விவேக போதினி” என்ற பத்திரிக்கையில் கட்டுரைகள் எழுதி வந்தார். ஜயதேவரின் அஷ்டபதியைத் தமிழில் மொழிபெயர்த்து அதற்கு விரிவுரையும் எழுதியுள்ளார். “வடமொழி சொற்கடல்” என்ற வடமொழி தமிழ் அகராதியைத் தொகுத்து வெளியிட்டிருப்பதன் மூலம் தமிழ் மற்றும் வடமொழியில் அவரின் புலமை வெளிப்படுகிறது.22 கர்நாடக சங்கீத மும்மூர்த்திகளுக்குப் பிறகு வாக்கேயக்காரர்களில் முக்கிய இடத்தைப் பெற்றவராகப் பாபநாசம் சிவன் திகழ்கிறார்.

சிவன் ஆற்றிய மற்றுமொரு துறை நாடகத்துறை ஆகும். இவர் தமிழிசை புலவராகவும் பாடகராகவும் இருந்தமையால் நாடகங்களுக்கு இசையமைக்கப் பலரும் வேண்டினர். சுமார் 15 நாடகங்களுக்கு இசையமைத்துள்ளார். இவர் தானே சில கதாப்பாத்திரத்தில் ஏற்று நடித்துள்ளார். அவற்றில் மார்க்கண்டேயனாக அவர் ஏற்று நடித்த பாத்திரம் அவருக்கு மிகவும் பொருத்தமாகவும் அனைவரது பாராட்டையும் பெற்றது.

1.8.இசை நாடகம் :

வால்மீகி மகரிஷியின் இராமாயணத்தைச் சுருக்கி 24 இராகங்களில் 24 பாடல்களாக “ஸ்ரீராம சரித கீதம்” என்னும் நூலையும், ‘காரைக்கால் அம்மையார்’ என்ற இசை நாடக நூலினையும் இசை உலகிற்குத் தந்துள்ளார்.

ஸ்ரீராம சரித கீதம் :

பாபநாசம் சிவன் ஸ்ரீராமரின் புண்ணியக் கதையை எளிய வார்த்தைகளில் பாட, அவருடைய மகள் ருக்மணி அதனை இசை வடிவமாக்கிக் கொடுத்திருக்கிறார். 24 இராகங்களில் பாமாலையாக இந்தப் பூமாலையைத் தொகுத்துக் கொடுத்துள்ளார். அரன், அயன், தேவேந்திரன் முதலான வானவர்கள் வணங்க, பூவுலகினில் அவதரித்த பரந்தாமனான ஸ்ரீராமனை, கோசலை மைந்தனை வணங்குவதாக நாட்டை இராகப் பாடலோடு ஸ்ரீஇராம கதை ஆரம்பமாகிறது. அயோத்தியா காண்டத்தினைத் தொடர்ந்து கிஷ்கிந்தா காண்டத்தையும், சுந்தர காண்டத்தையும் பாடி நிறைவாக பட்டாபிஷேகத்தோடு இராமாயணத்தை நிறைவு செய்கிறார் சிவன். இதன் ஒவ்வொரு பாடலினையும் அந்தந்த கதையம்சத்திற்கு ஏற்றார் போல அமைத்துள்ளார் சிவன் அவர்கள். சான்றாக, ஸ்ரீராமச்சந்திர மூர்த்தி கைகேயியின் வரத்தால் வனவாசம் செல்லும் காட்சியினைக் கூறுமிடத்து ஊர், உயிர்கள், கன்றோடு பசு, பறவைகள், பூங்கா போன்ற யாவும் கதறி அழ, பெற்ற அன்னையான கோசலையின் வயிறானாது பற்றியெரிய, தசரதன் ஆவி பிரிய, உலகமே இருள் சூழ்ந்தது என அழகாகச் சித்தரிக்கிறார்.

“உத்தம புத்திரன் ராம பத்திரன் வனஞ்செல்ல

ஊரெல்லாம் கதறியழுதது – வாய் கொண்ட

உயிரெல்லாம் அழுதன இளங்

கன்றோடு பசுவும் பறவைகளும் - பூங்

காவும் அழுதன – பெற்றவளின் வயிறு

பற்றியெந்தது – பார்த்திபன் ஆவி – து

டித்துப் பிரிந்தது – பார் இருள் சூழ்ந்தது

மரவுரி நடையோடு நடந்து சென்றவனை”23

காரைக்கால் அம்மையார் சரிதம் :

காரைக்கால் அம்மையார் அறுபத்து மூன்று நாயன்மார்களில் ஒருவராவார். இவர் தென்னிந்திய இசையின் இசையின் தாய் எனப் போற்றப்படுகிறார். தேவாரக் காலத்திற்கு முந்தியவர். இவரே முதன்முதலில் பண் அமைப்போடு பாடல் புனைந்தவராவார். இத்தகையச் சிறப்பினைப் பெற்றக் காரைக்கால் அம்மையாரின் புகழினை உலகறிய செய்யும் பொருட்டு, காரைக்கால் அம்மையாரின் புண்ணியக் கதையை 31 எளிமையான பாடல்களில் “காரைக்கால் அம்மையார் சரிதம்” எனும் இசை நாடகமாக இயற்றியுள்ளார் சிவன் அவர்கள். கோயில்களின் முன்னின்று பல பாடல்களை இயற்றியுள்ளார். இதில் இடம் பெறும் விருத்தங்களானது சமநிலைச் சிந்துஇ வியனிலைச் சிந்துஇ ஆசிரியப்பா போன்ற இயற்பா வடிவினை ஒத்து அமைந்துள்ளன. இந்நாடகத்தில் பரமதத்தன் தன்னைக் காண வரும் புனிதவதியை குலதெய்வமாக வணங்கிப் போற்றிய சம்பவத்தை பாபநாசம் சிவன் ஒரு பாடலில் வர்ணிக்கிறார்.

“பேயென்று அஞ்சினதுண்டு - இன்று

தாயென வணங்குகிறேன் - இவளருளால்

இளமனைவி மகனொரு இனிது வாழ்கின்றேன்

தாள் பணிந்தேத்துகிறேன்”24

தன்னுடைய நாதன் விரும்பாத பாழ் பிறவிக்கு, நானிலம் அஞ்சும் பேயுருவம் தருமாறு இறைவனுடன் வேண்டுகோள் விடுக்கிறார் காரைக்கால் அம்மையார். பின் பேயுருப் பெற்று கயிலையை நாடி இறைவனின் கருணையை வேண்டி, அப்பனும் அடியார்களும் தங்கும் கயிலையில் கால் வைத்து நடக்கக் கூடாது என்று நினைத்தது தலையாலே நடந்து ஆலங்காட்டில் ஐயனுடன் அம்மையார் இரண்டறக் கலப்பதை “ஸ்ரீ” இராகத்தில் பாடுகிறார் பாபநாசம் சிவன்.

அம்மா அம்மா என்று ஐயன் அழைத்தான்

அப்பா அப்பா என்று அம்மை அழைத்தால் - திரு

ஆலங்காட்டில் ஒலி இரண்டொரு –

இரண்டொளியும் ஒன்றுடன் ஒன்றாய் லயித்தன”25

‘காரைக்கால் அம்மையார்’ என்ற இசை நாடக நூல் தமிழிலும், ஆங்கிலத்திலும் வெளியிடப்பட்டுள்ளன.

1934ம் ஆண்டு முதல் 1939ம் ஆண்டு வரை ஆறு ஆண்டுகள் கலாசேத்திரா நிறுவனத் தலைவராகப் பணியாற்றியக் காலக்கட்டத்தில், ஆண்டாள் கிருஷ்ணமாரிக் குறவஞ்சிஇ கண்ணப்பர் குறவஞ்சி முதலிய தமிழ் இசை நாட்டிய நாடகங்களுக்கும், கீத கோவிந்தம், சகுந்தலம், கூர்மாவதாரம், தசாவதாரம், முதலிய வடமொழி இசை நாட்டிய நாடகங்களுக்கும் இசை அமைத்துள்ளார்.26 தவிர, ருக்மணி தேவி அருண்டேலின் நாட்டியத்திற்குப் பாட, ருக்மணிதேவி அபிநயம் செய்தது பலரால் போற்றப்பட்டு உள்ளது.

1.9.கதாகாலட்சேபம்

பஜனை மீது ஆர்வம் கொண்டிருந்த சிவன் அவர்கள் கதாகாலட்சேப நிகழச்சிகள் செய்வதிலும்; சிறந்து விளங்கினார். கிட்டத்தட்ட பத்து சரிதங்களை கதாகாலட்சேபமாக நிகழ்த்தியுள்ளார். மகாபாரதத்திலிருந்து ஒரு பகுதியை எடுத்துக் கொண்டு அதற்காக பல புதியப் பாடல்களை இயற்றி “தர்மபுரத்தில் ராஜசூய யாகம்” என்ற தலைப்பில் ஹரிகதை நிகழ்த்தியிருக்கிறார்.

1.10.திரையுலகில் பாபநாசம் சிவன் பங்களிப்புகள்

பாபநாசம் சிவன் கர்நாடக சங்கீத உலகில் மட்டுமின்றி, அக்காலக்கட்டத்திலேயே திரையிசையிலும் கொடி கட்டி பறந்தவர். புராணப் படங்களிலும், நாடகங்களிலும் இவரின் பாட்டுக்கு என்று ஒரு தனியிடமிருந்தது. சென்னை மயிலாப்பூர் வக்கீல் வி.சுந்தரமய்யர் ஒரு சிறந்த கலா ரசிகர். 1930களில் சிவன் அவர்கள் சென்னை வந்த போது, தன் மூத்த மகன் எஸ்.ராஜத்திற்கு இசைப் பயிற்சியளிக்க சுந்தரமய்யர் பாபநாசம் சிவன் அவர்களை அமர்த்தினார்.

சுந்தரமய்யரின் நெருங்கி நண்பராக இருந்தவர் மஹாமகோபாத்யாய ஜி.குப்புஸ்வாமி சாஸ்திரியாரின் மகனும், ஜெமினி ஸ்டுடியோவின் தயாரிப்பு நிர்வாகியான ஸ்ரீமான் ஜி.கே. சேஷகிரி. இவர் 1933ல் வி.சாந்தாராமின் பிரபாத் கம்பெனி தயாரித்த “சீதா கல்யாணம்” என்ற தமிழ்ப் படத்தில் வி.சுந்தரமய்யரின் மகன் எஸ்.ராஜம் ஸ்ரீராமனாகவும், மகள் ஜெயலெட்சுமி சீதையாகவும் நடிக்க காரணமாக இருந்தவர் ஆவார்.27 கொல்ஹாபூரில் நடந்த ‘சீதா கல்யாணம்’ படப்பிடிப்பிற்குக் கிளம்பிய சுந்தரமய்யர், தனது குடும்பத்தாருடன்; சிவன் அவர்களையும் அழைத்துச் சென்றார். பாபநாசம் சிவன் அவர்களுக்கு அப்படத்திற்குப் பாடல் எழுதவும், இசையமைக்கவும் வாய்ப்பு கிடைத்தது. இதுவே ஆயிரக்கணக்கான அமர கானங்களை சினிமா மூலம் பாரெங்கும் ஒலிக்கச் செய்ய சிவன் அவர்களுக்கு அஸ்திவாரமாயிற்று எனலாம். அது நாள் வரை பாட்டு வாத்தியராக இருந்த சிவன் அவர்கள் “சீதா கல்யாணம்” படம் மூலம் பாடலாசிரியர், இசையமைப்பாளர் என்ற அந்தஸ்தைப் பெற்றார்.

இப்படத்தில் இடம் பெற்ற பைரவி இராகப் பாடலான “தாயே ஏழைபால் தயை செய்வையே” என்ற பாடல் பட்டி தொட்டிகளெங்கும் ஒலிக்கலாயிற்று. சினிமாவில் இடம் பெற்று பிரபலமான சிவனது இப்பாடல்கள், இன்றும் பாடப்பட்டு வருகிறது. தொடர்ந்து பல படங்களுக்கும் பாடல் எழுதி இசையமைத்தார். வெறும் பாடலாசிரியராக இருந்த சிவன் அவர்களை ஒரு ஜொலிக்கும் நட்சத்திரமாக மாற்றிய பெருமை திரையுலக மேதை கே.சுப்பிரமணியம் அவர்களையே சாரும்.

தமிழ் நாட்டில் அற்புதமான பலத் தமிழ்ப் பாடல்களைப் படைத்து, தமிழுக்கும், இசைக்கும் பெரும் தொண்டாற்றியவர் சிவன் என்று இசையரசு தண்டபாணி தேசிகர் கூறியுள்ளார். எளிமையும், அடக்கமும், பக்தி பிரவாகமும், ஆன்மீக வேட்கையும் கொண்ட சிவனின் பாடல் வரிகளும், அவற்றுக்கு அவர் கர்நாடக இராகங்களில் அமைத்த மெட்டுக்களும், திரை இசைக்கு பெரும் பலத்தை அளித்தன. அந்தப் பாடல்களை எவ்விதம் பாடுவது என்பதனை சிவன் அவர்களே நடிகர்களுக்குக் கற்றுக் கொடுத்தார். அக்காலக்கட்டத்தில் இசைக்கும், பக்திக்கும் பிரதான முக்கியத்துவம் இருந்த காலம் என்பதால், இசையமைப்பாளர்களும், பாடகர்களும் அவ்விரண்டினிலும் தம்முடைய பலத்தையும், வளத்தையும் காட்ட வேண்டியவர்களாக இருந்தார்கள். அவ்வகையினில் பாபநாசம் சிவனும் அக்காலக்கட்டத்தினில் மிகச் சிறந்த திரை இசைப் பாடகராகவும் விளங்கினார்.

கி.பி.1933 முதல் கி.பி.1960 ஆண்டுக்குள் கிட்டத்தட்ட 120 படங்களுக்கு 1000க்கும் மேற்பட்ட பாடல்களை எழுதி இசையமைத்துள்ளார் சிவன் அவர்கள். திரைப்படப் பாடல்களில் தரமான கர்நாடக சங்கீதத்தைப் புகுத்தி மக்கள் மனதினில் நீங்கா இடம் பெற்றதோடு கர்நாடக இசை எளிய மக்களையும் சென்றடைய வழி வகுத்தவர் சிவன் அவர்கள். இதனால் பாமர மக்களிடையே கர்நாடக சங்கீத்தின் மீது பற்று மிகுந்த எண்ணத்தையும் தோற்றுவித்தது. இவரின் திரையினைப் பாடல்கள் பொழுது போக்குக்காக மட்டுமின்றி சிறந்த தத்துவக் கருத்து, நீதிக் கருத்து கொண்டு, இறை பக்தி, வேதாந்தஇ சித்தாந்தங்;களைக் கொண்டு காணப்பட்டது. புராணப் படங்கள்இ காப்பியப் படங்களில் இவரின் பாட்டுக்கு தனி முக்யத்வம் இருந்தது. இவருக்கு இயல்பாகவே இருந்த பக்தி உணர்ச்சி, பாடல்களுக்கு உன்னத மெட்டுக்களைப் படைக்கும் ஆற்றலைத் தந்திருந்தது. எனவே பாடல் ஆசிரியர்களில் மிகவும் மதிக்கப்பட்டவராகத் திகழ்ந்தார். இராக முத்திரையை இவர் தனது திரைப்படப் பாடல்களிலும் கையாண்டுள்ளார் என்பது குறிப்பிடத்தக்கது.

இவரின் இசையில் அக்கால புகழ் பெற்ற பாடகர்களும் பாடியுள்ளனர். எம்.எஸ்.சுப்புலெட்சுமிஇ எம்.கே.தியாகராஜ பாகவதர், பி.யூ.சின்னப்பாஇ டி.ஆர். மகாலிங்கம்இ தண்டபாணி தேசிகர்இ பெரிய நாயகிஇ வசுந்தராஇ எம்.எஸ்.ஜெயலெட்சுமிஇ என்.சி.வசந்த கோகிலம்இ அசுவத்தாமாஇ போன்றோர் இவரின் பாடல்களைப் திரையில் பாடியுள்ளனர். சான்றாக, மன்மதலீலையை வென்றார் உண்டோ, ராதே உனக்கு கோபம், அம்பா மனங்கனிந்து, கிருஷ்ணா முகுந்தா முராரி, தீன கருணாகரனே நடராஜா நீலகண்டனே போன்ற சிவனது பாடல்களைப் பாடியவர் திரு.எம்.கே.தியாகராஜ பாகவதர்.

1.10.1.நடிகராகப் பாபநாசம் சிவன்

திரையில் பாடலாசிரியராகவும், இசையமைப்பாளராகவும் சிறந்து விளங்கிய சிவன் அவர்கள் பல திரைப்படங்களில் நடித்தும் உள்ளார். 1936ல் வெளிவந்த “குசேலா”இ 1939ல் “தியாக பூமி”(சம்பு சாஸ்திரிகள் வேடம்)இ 1940ல் “பக்தசேதா” மற்றும் 1943ல் “குபேர குசேலா” ஆகிய படங்களில் திறம்பட நடித்தும் உள்ளார்.28

தமிழ் திரையுலகில் மூவர் இணைந்த வெற்றிக் கூட்டணயாக போற்றப்பட்டவர்கள் பாபநாசம் சிவன், எம்.கே.தியாகராஜ பாகவதர், இசையமைப்பாளர் ஜி. ராமனாதன் ஆகியோர். குறிப்பாக “சிவகவி”, “ஹரிதாஸ்” போன்ற திரைப்படங்களும், “சற்றே சரிந்த குழழே”, “உன்னைக் கண்டு மயங்காத”, “தியானமே உனது” “ஞான கண் ஒன்று”, “மன்மத லீலையை வென்றார் உண்டோ?”, “சொப்பன வாழ்வில் மகிழ்ந்து”, “கவலையை தீர்ப்பது நாட்டிய கலையே”, “தீன கருணாகரனே நடராஜா” போன்ற திரை இசைப் பாடல்கள் இவ்வுலகம் உள்ளவரை சாகாவரம் பெற்றவையாக விளங்கும்.

பாபநாசம் சிவனின் இராகமும், எம்.கே.தியாகராஜ பாகவதரின் நாதமும் தேன் தோய்த்தக் கனியாக விளங்குகின்றன. இப்பாடல்கள் இன்றளவும் யாவர் மனதிலும் நீங்கா இடம் பெற்றவையாக விளங்குகின்றன. தெய்வ அருளும், தெய்வீக சங்கீதமும் ததும்பும் பாபநாசம் சிவனின் பாடல்களை திரு.எம்.கே.தியாகராஜ பாகவதர் மதித்தார். புராணக் காலம் என்பதால் பக்தியும், வைராக்கியமும் ததும்பும் பாடல்கள் இருப்பினும், காதலும், கனிவும் கொண்ட பாடல்களும் சிறப்பு பெற்றதாக விளங்கின. சான்றாக, “ராதே உனக்கு கோபம் ஆகாதடி” என்ற செஞ்சுருட்டி இராகப் பாடல்(படம்: சிந்தாமணி: 1937).

உலகம் எக்கேடு கெட்டால் என்ன, நம் காதல் உலகம் வாழ்ந்தால் சரி என்ற புதுமையான கருத்தையும் அம்பிகாபதி படத்தில் மாண்டு இராகத்தில் உலகிற்கு வெளிக்காட்டியுள்ளார்.

“சந்திர சூரியர் போம் கதி மாறினும்

வீழினும் நமக்கென்ன

இந்த இன்பமே சொந்தமதனால்

வானுலகம் வேண்டாம்”29

சிருங்கார ரசம், புதுமைக் கருத்துக்கள் ஆகியவற்றினைத் தந்த சிவன் அவர்கள் காலம் காலமாக செழித்த பக்தி நாற்றங்காலிலிருந்து வந்தவர். ஆதலால், பக்தி மானிடனுக்கு நல்வழி காட்டும். பக்தி இல்லா மக்கள் வீணர்கள் என “தியாக பூமி” படத்தில் நீலகண்ட சிவனின் படைப்பான “நவசித்தி பெற்றாலும் சிவ பக்தி இல்லாத நரர்கள் வெறும் சாவி” என்ற பாடலை; பாடி நடித்துள்ளார். இதே போல பெற்றவர்களைக் காப்பது மக்களின் முக்கியக் கடமை என “ஹரிதாஸ்” படத்தில்,

“தாயினும் கோயில் இங்கேது – பெற்ற

தந்தை சொல் மிக்க தோர் மந்திரமேது

சேயின் கடன் அன்னை தொண்டு-புண்ய

தீர்த்தமும் மூர்த்திஸ்தலமும் இதிலுண்டு”30

பாபநாசம் சிவன் எழுதி எம்.கே. தியாகராஜ பாகவதர் பாடியுள்ளார். நதியின் ஓட்டமும் மனித வாழ்வும் இப்படி அமைந்தது தான் திருநீலகண்டர் என்றப் படத்தில் “ஒரு நாள் ஒரு பொழுதாகினும்” என்ற பாடலில் வாழ்க்கைத் தத்துவத்தைப் பிரதிபலிக்கிறார்.

“பெண்டு பிள்ளை வீடுகன்று மாடுதனம்

பெருமையான பெறும் வெள்ளம் - இதைக்

கண்டு நெஞ்சில் மோகம் கொண்டு - சென்று சாடி

கடல் மூழ்காதே பெரும் பள்ளம், தனில்

கொண்டமிழ்த்திவிடுமே பின் கரைக்கொள்ள

வெகு வருத்தமே – முனிவர் தொண்டு செய

சிவபதமே நினைத்தால் தோணியாகி வருமே…”31

பக்த சேதா எனும் திரைப் படத்தில் சிறுமிக்கு ஒருத்திக்கு கடவுளின் தரிசனம் கிடைத்து, அப்போது அவள் அனுபவிக்கிற ஓர் அற்புத உணர்ச்சியை

“கண்டேன் கண்டேன் கண்டேன் கமலப்பதமலர் கண்டேன் கண்டேன்

நீலமேக சியாமள மேனி கோலமும், உடைகன காம்பரமும்” (கண்டேன்)

எனக் கதாபாத்திரம் அனுபவிக்கிற சந்தர்ப்பத்திலே மூழ்கிப் போய், அதை வார்த்தையால் வடித்து சிற்பமாக்கித் தந்துள்ளார் சிவன் அவர்கள்.

சினிமாத் துறையில் சுத்தமான கர்நாடக இசையை தரம் மிகுந்த ரஞ்சகமானப் பாடல்களைத் தந்தவர் பாபநாசம் சிவன் அவர்கள். திரையில் கர்நாடக இசையினைப் புகுத்தி எளிய மக்களுக்கும் கர்நாடக இசையின் மகத்துவத்தை கொண்டு சேர்த்தவர் பாபநாசம் சிவன் அவர்கள். கிட்டத்தட்ட பதினைந்து ஆண்டுகளுக்கு மேல் கர்நாடக இசையைக் கொண்டு சினிமா உலகினில் கொடி கட்டிப் பறந்த பாபநாசம் சிவனின் திரையிசைக் காலம் தமிழ்ச் சினிமாவின் கர்நாடக இசைக் காலம் எனலாம்.

1.10.2.இசையமைத்த திரைப்படங்கள்

பாபநாசம் சிவன் இசையமைத்த திரைப்படங்கள் சீதை கல்யாணம், பக்த குசேலா(1936), அம்பிகாபதி(1937), சிந்தாமணி(1937), சேவாசதனம்(1938), திருநீலகண்டர்(1939), தியாக பூமி(1939), அசோக்குமார்(1941), சிவகவி(1943). போன்றவையாகும்.

திரைப்படங்களுக்கென எழுதப்பட்டப் பாடல்கள் விவரம் :

சீதை கல்யாணம் - 22 பாடல்கள்

பவளக்கொடி - 60 பாடல்கள்

அசோக் குமார் - 19 பாடல்கள்

சிவகவி - 29 பாடல்கள்

1.10.3.நடித்த திரைப்படங்கள்

பாபநாசம் சிவன் பக்த குசேலா, தியாக பூமி, சேவாசதனம், குபேர குசேலா போன்ற படங்களில் நடித்துள்ளார்.

1.11.பட்டங்களும் விருதுகளும்

1. சங்கீத சாகித்ய கலா சிகாமணி – 1950 - இந்திய பைன் ஆர்ட்ஸ்

சொசைட்டி.

2. சிவ புண்ணிய கான மணி -1951 - காஞ்சி காமகோடி சங்கராச்சாரியார்

3. சங்கீத சிகாமணி விருது - 1950 ரூ 1969 - தி பைன் ஆர்ட்ஸ் சொசைட்டி(2).

4. சங்கீத கலாநிதி விருது – 1971 - மியூசிக் அகாடெமிஇ சென்னை.

5. இசைப் பேரறிஞர் விருது – 1965 - தமிழ் இசைச் சங்கம்.

6. பத்ம பூஷன் விருது - இந்திய அரசு.

1.12.மறைவு

இருபதாம் நூற்றாண்டில் இசையுலகில் பன்முகக் கலைஞராக வலம் வந்த தமிழ்த் தியாகைய்யாவான பாபநாசம் சிவன் அவர்கள் தனது 83வது வயதில் திருமயிலை அருள்மிகு கற்பகாம்பிகை உடனுறை ஸ்ரீ கபாலீஸ்வரரைத் தியானித்தப்படி 1.10.1973 அன்று நவராத்திரி உற்சவத்தின் ஐந்தாம் நாள்(சுக்ல பஞ்சமி) அருட்ஜோதியுடன் நாத ஜோதியாய் ஒன்றறக் கலந்தார்.

1.13.மாணவர்கள்

இவருடைய மாணவர்கள் திருவனந்தபுரம் கிருஷ்ண பாகவதர்இ மூங்கில் குடி கிருஷ்ணபாகவதர்இ கண்ணுஸ்வாமி அய்யர்இ மஞ்சுக்குடி தேவராஜ அய்யர் ஆகியோர்.

1.14.தொகுப்புரை

இவ்வியலில் தமிழ்த் தியாகைய்யா எனப் போற்றப்படுகின்ற பாபநாசம் சிவன் அவர்களின் பிறப்பு, இசை, இசைத் தொண்டு, பாடல் சிறப்புக்கள், திரை இசையில் இவரின் பங்கு, விருதுகள், போன்றவை ஆராய்ந்து தரப்பட்டுள்ளன. பாபநாசம் சிவன் அவர்களின் பாடல்கள் பக்தி, நாட்டுப்பற்று, தமிழ்ப்பற்று, இயற்கை அழகு, திரை இசை என பல வகையிலும் அமைந்துள்ளன. இவரின் பாடல்களில் பக்தி இசைப் பாடல்கள் மட்டும் எடுத்துக் கொள்ளப்பட்டு அவற்றில் உள்ள பக்தி பாவம் தொடர்ந்து ஆராய்ந்து தரப்பட்டுள்ளன.

இயல் 2

நவவித பக்தியின் சாரம்

2.0.முன்னுரை

பக்தி என்பது ஒவ்வொரு மனிதனின் உள்ளும் இருக்கக்கூடிய ஒரு உணர்வாகும். இப்பக்தி பாவத்தினை அன்பு என்றும் கூறலாம். இந்தப் பாவமானது மனிதருக்கு மனிதர் வேறுபடும். தாய்-மகன் அன்பு, சகோதர-சகோதரி அன்பு, கணவன்-மனைவி அன்பு, தாத்தா-பாட்டி அன்பு, நட்பான அன்பு என பல வகையில் காணப்படும். இறைவன் மீது கொண்ட அன்பு பக்தி எனப்படும். இந்த பக்தியானது இறைவனைக் குழந்தையாக, தோழனாக, எஜமானனாக, பாவித்து பக்தி செலுத்துவதும் உண்டு. ஒரு சிலர் இறை புகழை, இறை நாமத்தை கேட்டுக் கொண்டே இருப்பர், ஒரு சிலர் இறைவனிடம் தன்னை முழுவதுமாக அர்ப்பணித்து எல்லாம் அவன் செயல் எனப் போற்றுவர். சிலர் இறைவன் புகழைப் பாடிக் கொண்டிருப்பர். எனவே மனிதருக்கு மனிதர் இறைவனிடம் செலுத்தும் பக்தியானது வேறுபட்டு காணப்படும். நாரதர் “பக்தோ பவதி, ராமோ பவதி, உன் மத்தோ பவதி” என்று உரைக்கிறார்.1 அதாவது, பக்தி என்ற நிலையானது, உடல் நினைப்புக்களெல்லாம் போய், மனதில் அன்பு நிரம்பி இதயத்தில் ஆனந்தம் ததும்பி, தெய்வீகத்தை உணருவது என்று கூறுகிறார்.

உலகம் தோன்றியது முதல் பக்தி மார்க்கம் முறையும் வளர்ந்து வருகிறது என்றால் அது மிகையாகாது. மொகஞ்சதாரோ ஹராப்பா காலந்தொட்டு, சிலப்பதிகாரம் காலம் வரை இயற்கையை தெய்வமாகக் கொண்டு பாடி வழிப்பட்டு வந்த முறையை நாம் சங்க நூல்கள், வரலாறு மற்றும் பல்வேறு நூல்கள் வாயிலாக அறிகிறோம்.

பக்தியின் மூலமாகத்தான் மனிதன் ஆன்மீகத்தில் உயர்நிலையை அடைகிறான். பக்தியினால்தான் மனிதனால் ஜனன, மரணம் என்கின்ற பிறவிக்கடலில் இருந்து கரையேற முடிகிறது. பக்தியினால்தான் பரமாத்மாவின் தத்துவத்தைப் புரிந்துக் கொள்ள மனிதனால் முயற்சிக்க முடிகிறது. பக்தியினால் மட்டுமே அவனால் மிக உயர்ந்த நிலையை அடைய முடிகிறது. பண்டைய காலத்திலிருந்தே பாரத நாட்டவர் பக்தியை மிக முக்கியமானதாகக் கருதியது மட்டுமின்றி, வாழ்க்கையின் உயர்ந்த லட்சியமாகவும் கொண்டு வாழ்ந்து வந்துள்ளனர். பக்தி என்ற பதத்திற்கு பல வகையான விளக்கங்கள் இருக்கின்றன. ஒவ்வொருடைய இதயத்திலேயும் நிலையாகக் குடிக்கொண்ட பக்தி ரசமானது ஒளிவிட்டு பிரகாசித்துக் கொண்டு இருக்கிறது.

இந்த பக்தி பாவம் பல விதமாக காணப்பட்டாலும், ஆன்றோர்களால் ஒன்பது விதமாக தொகுத்து அளிக்கப்பட்டுள்ளது. அவைகள் ‘நவவித பக்தி’ எனப் போற்றப்படுகின்றன. அவையாவன, ச்ரவணம், ஸ்மரணம், கீர்த்தனம், அர்ச்சனம், வந்தனம், பாதசேவனம், தாஸ்யம், சக்யம், ஆத்மநிவேதனம். நம் முன்னோர்கள் யாவரும் இப்பக்தி வகையினில் ஒன்றினைக் கடைபிடித்தே வாழ்ந்து வந்துள்ளனர். அவ்வகையில் இசை உலகில் இறைவன் மீது பாடிப் பரவிய பல வாக்கேயக்காரர்களும் இவ்வகை பக்திகளை அடிப்படையாகக் கொண்டே உருப்படிகளை இயற்றியுள்ளனர்.

பக்தி இசையின் பொற்காலக் கட்டமாக கி.பி.7ம் நூற்றாண்டைக் கூறலாம். இக்காலக் கட்டத்தில் தான் சைவம் வளர்த்த நாயன்மார்களும், வைணவம் வளர்த்த ஆழ்வார்களும் பக்தியினைத் தங்களது இசை மூலம் உலகத்தில் பரப்பினார்கள்.

இவர்களைப்; போலவே வட இந்தியாவில் கபிர்தாஸர், சூர்தாஸர், மீராபாய், போன்றோர் பலர் தோன்றி பாடல்கள் பலவற்றை இயற்றி இறை மகிமையை நிலை நாட்டினார்கள். தென்னிந்தியா மற்றும் வட இந்தியாவில் தோன்றிய இவர்கள் அனைவருமே தம் படைப்புக்களின் இறை மகிமையை பரப்பியதோடு, குரு மகிமையையும், வாழ்வின் தத்துவக் கருத்துக்களையும் உலகிற்கு எடுத்துரைத்தார்கள். மதங்கள் அனைத்துமே குரு மூலமாகத் தான் இறைவனை அடைய முடியும் என்பதை ஆனித்தனமாகப் பறைசாற்றுகின்றன.

பக்திக்கு ஜாதி, மத, இன வேறுபாடு கிடையாது. இசைக்கும் இப்பேதம் கிடையாது. எனவே இசை மூலம் பக்தியை பரப்பிய இவ்வனைவரும் உலகப் பற்று அனைத்தையும் துறந்த நிலையில் தம் வாழ்வில் விளங்கினார்கள். அதே சமயம் அந்தந்த பிரிவுகளுக்குரிய விதிமுறைகளைக் கையாண்டு மேன்மைப் பெற்றனர். பக்தி மார்க்கத்தில் மிகச் சிறந்த வழியாக அன்று முதல் இன்று வரை பஜனை சம்பிரதாயம் போற்றப்பட்டு வருகிறது. இந்த பஜனை சம்பிரதாயத்திற்கு அடிக்கோல் இட்டவர்கள் தாளப்பாக்கத்தைச் சேர்ந்த அன்னமாச்சாரியாரும், சின்னையாவும் ஆவார்கள். இந்த தாளப்பாக்கம் வாகேயக்காரர்கள் தான் பல்லவி, அனுப்பல்லவி, சரணம் என்ற கீர்த்தனைகளை முதன் முதலில் தந்தவர்கள். தாளப்பாக்கம் வாகேயக்காரரான அன்னமாச்சாரியார் இறைவன் முன்பு பாடலுடன், ஆடலும் பாடியதே பஜனை பந்ததிக்கு அஸ்திவாரமாக ஆகியது. இவருக்கு பின்வந்த சின்னையா பஜனை பந்ததி வளர்ச்சியில் முக்கிய இடம் வகிக்கிறார். இவரே பஜனைப் பத்ததியின் முதல் உருப்படியான தோடய மங்களத்தை இயற்றியவர் ஆவார். மேலும் தீபம், தூபம், நெய்வேத்தியம் போன்றவற்றிற்கான பாடல்களும் இயற்றியுள்ளார். இவரைப் பின்பற்றியே தியாகராஜர் பஜனைப் பந்ததிக்கென திவ்ய நாம கீர்த்தனைகளையும், உற்சவ சம்பிரதாய கீர்த்தனையும் இயற்றியுள்ளார். ஆந்திராவில் பத்ராச்சல ராமதாஸர் இராமர் மிது அனேக பாடல்களைப் பாடியுள்ளார். இராம நாம சங்கீர்த்தனங்களை பரப்புவதற்காக “இராம மந்தீர்” என்ற பெயரில் பல பஜனை மடங்களை நிறுவியுள்ளார். மேலும் மீரா, கபீர், சூர்தாசர் போன்ற பலரும் பல அற்புதமான பக்தி பாவ படைப்புக்களைத் தந்துள்ளனர். தென்னிந்திய இசை வரலாற்றில் பக்தி இலக்கியம் எனும் நோக்கில், தேவாரம், திவ்யப்ரபந்தம், திருவாசகம், திருப்புகழ், திருவிசைப்பா, திருவருட்பா போன்ற பல பக்திப் படைப்புகள் உள்ளன.

2.1. நவ என்ற சொல்லின் மகத்துவம்

பாரத நாட்டில் ஆதி காலந்தொட்டே ஒன்பது என்ற எண்ணிற்கு தனி மகத்துவம் இருந்து வந்துள்ளது. இதனை நவகோள்கள், நவக்கிரகங்கள், நவதானியங்கள், நவரசங்கள், நவரத்தினங்கள், நவபா ணங்கள், நவதிருப்பதிகள், நவராத்திரிகள், போன்று பல முக்யத்வம் கொண்ட மகிமைகளினால் வெளிப்படுத்தியுள்ளார்கள்.

2.1.1.நவகோள்கள்

சூரியனைச் சுற்றி ஒன்பது கோள்கள் இயங்குகின்றன என்றும், இவற்றின் சுழற்சியினால்தான் கிரகணங்களும், அமாவாசை, பௌர்ணமியும், இயற்கை செயல்பாடுகளும் ஏற்படுகின்றன என அறிவியல் நிரூபித்துள்ளது. நவகோள்களாவன, ஆநசஉரசலஇ ஏநரௌஇ நுயசவாஇ ஆயசளஇ துரிவைநசஇ ளுயவரசnஇ ருசயரௌஇ Nநிவரநெஇ யனெ Pடரவழ.

2.1.2.நவக்கிரகங்கள்

வாழ்க்கையுடன் தொடர்பு கொண்ட சுக துக்கங்களை விளைவிக்கின்ற, உலகினை நடத்திச் செல்கின்ற கிரகங்கள் ஒன்பதாகும். இவைகள் நவகிரகங்கள் எனப்படுகின்றன. இவர்களுக்கு அரசனாக திகழ்பவர் சுக்கிரன் என்றும் ஜோதிடக் கலைக் கூறுகிறது. இந்த நவகிரகங்களுக்கு கோவில்கள் தமிழ்நாடு, அஸ்ஸாம், மகாராஷ்டிரா, மத்திய பிரதேசம் ஆகிய நாடுகளில் உள்ளன.2 தமிழ்நாட்டில்,

1. சூரியன்(சூரியனார் கோவில்) 6. சுக்கிரன்(கஞ்சனூர்)

2. சந்திரன்(திங்களுர்) 7. சனி(திருநள்ளாறு)

3. செவ்வாய்(வைதீஸ்வரன் கோவில்) 8. ராகு(திருநாகேஸ்வரம்)

4. புதன்(திருவெண்காடு) 9. கேது(கீழ்பெரும்பள்ளம்)

5. குரு(திட்டை)

சங்கீத மும்மூர்த்திகளில் ஒருவரான ஸ்ரீ முத்துஸ்வாமி தீட்சிதர் நவக்கிரகங்கள் மீது ‘நவக்ரஹ கீர்த்தனைகள்’ இயற்றியுள்ளார்.

1. சூர்யமூர்த்தே - சௌராஷ்டிரம் - சதுஸ்ர த்ருவம்

2. சந்த்ரம் பஜ - அசாவேரி - சதுஸ்ர மட்யம்

3. அங்காரகமாஷ்ரயாமி - சுருட்டி - ரூபகம்

4. புதமாஸ்iயாமி - நாட்டக்குறிஞ்சி - மிஸ்ர ஜம்பை

5. பிரகஸ்பதே - அடாணா - திஸ்ர திரிபுடை

6. ஸ்ரீசுக்ர - பரஸ் - கண்ட அட

7. திவாகரனுஜம் - யதுகுலகாம்போஜி - சதுஸ்ர ஏகம்

8. ஸ்மராம்யஹம் - ராமப்ரியா - ரூபகம்

9. மகாஸ\_ரம் - சண்முகப்ரியா - ரூபகம்.

பாபநாசம் சிவனும் தனது ஒரு கீர்த்தனையில் நவக்ரஹங்களைக் குறிப்பிட்டுள்ளார்.3 (கிரகங்களின் அனுக்கிரக - பைரவி - ஆதி) (தொகுதி 4 – பக்;கம் 333)

அஸ்ஸாமில், கௌஹாத்தியில், சித்தரசல் மலை அல்லது நவகிரக மலையில் சூரியனை நடுவாகக் கொண்டு சுற்றிலும் அமைந்துள்ளது. இங்கு நவகிரகங்கள் யாவும் சிவ லிங்கங்களாகத் தோற்றமளிக்கின்றன. 18ம் நூற்றாண்டின் பிற்பகுதியில் அகோம் ராஜாவான இராஜேஸ்வர் சின்ஹாவால் கட்டப்பட்டது. மகாராஷ்டிராவில் நாசிக்கில் ஸ்ரீஅன்ன கணபதி நவக்கிரக சித்தர் பீடத்தில் நவகிரகங்கள் தங்களது துணைவியாருடன் காணப்படுகின்றன. மத்ய பிரதேசத்தில் உஜ்ஜைனி நகரில் வரலாற்று சிறப்பு வாய்ந்த நவகிரகக் கோவில் காணப்படுகிறது. இது பெரிய கணபதி கோவிலுக்கு உள்ளே, மல்லேஸ்வரர் கோவிலுக்கு பின்பக்கத்தில் உள்ளது.

2.1.3.நவ ப்ரம்மாக்கள்

முப்பெரும் தேவர்களில் ஒருவரான படைக்கும் தொழிலை செய்பவருமான ப்ரம்மாவிற்கு இந்த பூவுலகில் ஒன்பது திருக்கோயில்கள் அமைந்துள்ளன. நவ பிரம்மாக்களின் கோயில்கள் ஆந்திரப்பிரதேசம், மெகபூப் நகர் மாவட்டத்தில் உள்ள அலம்பூர் என்ற ஊரில் உள்ளது. இக்கோயில் மத்திய அரசால் தொல்லியல் துறையினரால் பாராமரிக்கப்படுகிறது.4 நவ ப்ரம்மாக்களின் வடிவங்கள் முறையே,

1. குமார பிரம்மன் 2. அர்க்க பிரம்மன் 3. வீர பிரம்மன்

4. பால பிரம்மன் 5. சுவர்க்க பிரம்மன் 6. கருட பிரம்மன்

7. விஸ்வ பிரம்மன் 8. பத்ம பிரம்மன் 9. தாரக பிரம்மன

;

2.1.4.நவதானியங்கள்

அன்றாட வாழ்க்கையில் பயன்படுத்தப்படும் தானிய வகைகளில் ஒன்பது தானியங்கள் நவக்கிரக வழிபாட்டுக்குரியனவாக போற்றப்படுகின்றன.5 அவைகள்,

1. கோதுமை(சூரியன்) 6. மொச்சை(சுக்கிரன்)

2. நெல்(சந்திரன்) 7. எள்(சனி)

3. துவரை(செவ்வாய்) 8. உளுந்து(ராகு)

4. பச்சைப் பயிறு(புதன்) 9. கொள்ளு(கேது)

5. கொண்டைக்கடலை(குரு)

இந்த நவதானியங்களைக் கொண்டு நவகிரகங்களை வழிபட நற்பலன்கள் ஏற்படும் என்பர். கோவில்களில் திருவிழாக்களில் இந்த நவதானியங்கள் முளைப்பாரியாகப் பயிரிடப்பட்டு நிறைவு நாளன்று ஆற்றில் கரைக்கப்படுகின்றன.

2.1.5.நவரசங்கள்

மக்கள் வாழ்வில் அவர்களது உணர்வுகள் பல வகையாக இருப்பினும், பெருமளவில் ஒன்பதாக பரிணமிக்கின்றன. இந்த நவரசங்கள் நாட்டியக் கலையில் முக்கிய இடத்தைப் பெற்று விளங்குகின்றன. இசையில் நவரசங்களுக்குரிய இராகங்களும் குறிப்பிடப்பட்டுள்ளன.

1. சிருங்காரம் (காதல்) - உசேனி, கமாஸ், பைரவி

2. காருண்யம் (இரக்கம்) - சஹானா, கானடா, ஸ்ரீராகம்

3. ரௌத்தரம் (கோபம்) - மோகனம், ஆரபி

4. ஹாஸ்யம் (நகைச்சுவை) - காம்போஜி, மத்யமாவதி

5. அத்புதம் (வியப்பு) - ஹரிகாம்போஜி, பெஹாக்

6. வீரம் (கம்பீரம்) - கேதாரகௌளை

7. சாந்தம் (அமைதி) - சிந்துபைரவி, சாமா

8. பயானகம் (பயம்) - நாதநாமக்கிரியா, புன்னாகவராளி

9. பீபத்ஸம் (வெறுப்பு) - நாட்டை, வராளி6

நடனத்தில் சாத்வீக அபிநயத்தில் இந்த நவரசங்கள் வெளிப்படுத்தப்படுகின்றன. அவையாவன, சிருங்காரம், வீரம், கருணை, அற்புதம், ஹாஸ்யம், பயானகம், பீபத்சம், ரௌத்ரம், சாந்தம்.

2.1.6.நவ திருப்பதிகள்

108 திவ்ய தேசங்களில் ஒன்பது கோயில்கள் ‘நவதிருப்பதி’ என்ற சிறப்பினைப் பெற்று விளங்குகின்றன. நவதிருப்பதி என்பது தமிழ்நாட்டில், தூத்துக்குடி மாவட்டத்தில் தாமிரபரணி நதிக்கரையோரம் அமைந்துள்ளது. இந்த ஒன்பது ஸ்தலங்கள் ஒவ்வொன்றும் ஒவ்வொரு நவக்கிரகங்களுக்கு உரியவையாக விளங்குகின்றன. பொதுவாக நவகிரகங்கள் சிவன் கோயில்களில் முக்கிய இடம் வகிக்கிறது. ஆனால் இவ்விடங்களில் ஒன்பது திருப்பதிகளிலும் உள்ள பெருமாளே நவக்கிரகங்களாக போற்றப்பட்டு வழிப்படப்படுகிறார். நம்மாழ்வார் அவதாரம் செய்த இடமான ஆழ்வார் திருநகரி, மதுரகவியாழ்வார் அவதாரம் செய்த திருக்கோளுர் இந்த ஒன்பது திருப்பதிகளில் அடங்கும்.

கோவில் பெயர் இறைவன் அமைந்துள்ள இடம்

1. வைகுண்டநாதர் கோவில் சூரியன் திருவைகுண்டம்

2. விஜயாசனப் பெருமாள் சந்திரன் நத்தம்

கோவில்

3. வைத்தமாநிதி பெருமாள் அங்காரகன் திருக்கோளுர் கோவில்

4. திருப்புளியங்குடிகாசினி புதன் திருப்புளியங்குடி

வேந்தப்பெருமாள் கோவில்

5. ஆழ்வார் திருநகரி குரு ஆழ்வார் திருநகரி

ஆதிநாதன் கோவில்

6. மகரநெடுங்குழைக்காதர் சுக்கிரன் தென்திருப்பேரை

திருக்கோவில்

7. பெருங்குளம் மாயக்கூத்தன் சனீசுவரன் பெருங்குளம் கோவில்

8. இரட்டைத் திருப்பதி இராகு தொலைவில்லிமங்கலம்

தேவர்பிரான் கோவில்

9. இரட்டைத் திருப்பதி கேது தொலைவில்லிமங்கலம்7

அரவிந்த லோசனர் கோவில்

2.1.7.நவராத்திரி

சக்தியினைப் போற்றும் விதத்தில் ஒன்பது பகல்களும், ஒன்பது இரவுகளும் விழாவாகக் கொண்டாடப்படுவது நவராத்திரி என்று அழைக்கப்படுகிறது. நமது வழிபாட்டுக்குரிய தேவிகளை, ஒன்பது சக்திகளாக ஒவ்வொரு வகையில் வலிமைப் பெற்றவர்களாக வர்ணித்து இவ்விழா கொண்டாடப்படுகிறது. முதல் மூன்று நாள் பார்வதி தேவியையும், அடுத்த மூன்று நாள் லெட்சுமி தேவியையும், அடுத்த மூன்று நாள் சரஸ்வதி தேவியையும் வழிபடுவார்கள். பார்வதியானவள் மகி சுரமர்த்தினியாக அவதாரம் பூண்டு தீமைகளை மகி சுரன் எனும் அரக்கனை அழித்தவள். ஆகவே மனிதருக்கு உள்ள தீய குணங்களை அழிப்பதற்காக முதலில் துர்கா பூஜை செய்யப்படுகிறது. இதயத்தின் தீய குணங்கள் அழிந்த பின்பே மனிதனுக்கு நன்மை பயக்கும் எண்ணங்கள் பிறக்கின்றன. எனவே, அடுத்த மூன்று தினங்கள் நற்குணம் என்னும் செல்வத்தைத் தரும் மகாலெட்சுமியானவள் போற்றப்படுகிறாள். நற்குணங்கள் வளர வளர ஞானமானது தோன்றுகிறது. மனிதனுடைய அறிவை வளர்த்து உயர்த்துபவள் சரஸ்வதி தேவி. ஆகவே, நிறைவான மூன்று நாட்கள் கலைமகள் பூசிக்கப்படுகிறாள். இந்த ஒன்பது இராத்திரிக்கும் ஒன்பது தானியங்கள் நிவேதனமாக தேவிக்கு நிவேதனம் செய்யப்பட்டு அனைவருக்கும் வழங்கப்படுகின்றன. இராவணனைக் கொல்வதற்கான சக்தியை அடைவதற்காக பராசக்தியான துர்காதேவியை ஸ்ரீராமசந்திரமூர்த்தியே ஒன்பது இரவுகள் வழிபட்டார் என்று இராமாயணம் கூறகிறது. இந்த ஒன்பது இராத்திரிக்கும் ஒவ்வொரு பாடல் என ஸ்வாதித் திருநாள் மகாராஜா நவராத்திரிக் கீர்த்தனைகள் இயற்றியுள்ளார். இன்றும் இவைகள் நவராத்திரி சமயத்தில் கேரளா கோவில்களில் பாடப்படுகிறது.

நவராத்திரிக் கீர்த்தனைகள்

1. முதல் நாள் - தேவி ஜக ஜனனி - சங்கராபரணம்

2. இரண்டாவது நாள் - பாஹி ஜனனி - கல்யாணி

3. மூன்றாவது நாள் - தேவி பவானி - சாவேரி

4. நான்காவது நாள் - பாரதி மாமவ - தோடி

5. ஐந்தாவது நாள் - ஜனனி மாமவமாய - பைரவி

6. ஆறாவது நாள் - சரோருஹாசளஜெய - பந்துவராளி

7. ஏழாம் நாள் - ஜனனி பாஹி சதா - சுத்த சாவேரி

8. எட்டாம் நாள் - பாஹி ஜனனி சந்ததம் - நாட்டக்குறிஞ்சி

9. ஒன்பதாவது நாள் - பாஹி பர்வத நந்தினி - ஆரபி.8

2.1.8.நவ இரத்தினங்கள்

மக்கள் அணிந்து மகிழக்கூடிய ஆபரணக் கற்களையும் ஒன்பது என்று பிரித்துள்ளனர். இந்த கற்களை இராசிகளுக்கு ஏற்ப அணிவர்.

1. முத்து(pநயசட) 7. கோமேதகம்(ர்நளளழnவைந)

2. பவளம்(ஊழசயட) 8. புட்பராகம்(லுநடடழற ளுயிphசைந)

3. வைரம்(னுயைஅழனெ) 9. நீலம்(டீடரந ளுயிphசைந)

4. மரகதம்(நுஅநசயடன)

5. வைடூரியம்(டுயிளை டுயணரடi)

6. 6. மாணிக்கம்(சுரடில)

இந்த நவரத்தினங்கள் அனைத்து மதத்திலும் முக்யத்வம் பெற்று விளங்குகின்றன. இவைகள் நவக்கிரகங்களுக்கு ஏற்றவாறு வரையறுக்கப்பட்டுள்ளன. அவையாவன, மாணிக்கக்கற்கள்(சூரியன்), முத்து(சந்திரன்), பவளம்(செவ்வாய்), மரகதம்(புதன்), புட்பராகம்(குரு), வைரம்(சுக்கிரன்), நீலம்(சனி), கோமேதகம்(இராகு), வைடூரியம்(கேது).9

2.1.9.நவ பா ணம்

சித்த வைத்திய முறையிலே நவபா ணம் முறையும் ஒன்று. அந்த முறையைப் பின்பற்றி “நவ பா ண ஸ்தாபனம்” என்று சொல்லக் கூடிய ஒன்பது வகை மூலப் பொருட்களைக் கொண்டு தமிழ் கடவுளாகிய பழனி முருகப்பெருமானை சித்த வைத்திய முனிவரான போகர் நிறுவியிருக்கிறார்.10

1. சாதிலிங்கம் 6. கௌரி பா ணம்

2. வீரம் 7. வெள்ளை பா ணம்

3. பூரம் 8. தொட்டி பா ணம்

4. கந்தகம் 9. காந்தம்

5. ரசம்

2.1.10.நவசந்தி கௌத்துவம்

திருவிழாக் காலங்களில், விழா தடையின்றி நடைபெற வேண்டும் என்பதற்காக திக்பாலகர்களை வணங்குதல் வழக்கம். இதில் ஆரம்ப நாள் முதல் இறுதி நாள் வரை இறைவன் வீதி உலா வரும்போது, நவ சந்திகளில் உள்ள பிரம்மா, இந்திரன், அக்னி, எமன், நிருதி, வாயு, வருணன், குபேரன், ஈசான்யம் ஆகிய பாலகர்களாகிய தேவர்களை தாளம், நிருத்தியம், இராகம், பண், வாத்தியம், இவைகளால் ஆராதிக்கும் வழக்கம் தொன்றுதொட்டு இருந்து வருகிறது. தஞ்சை நால்வர்களாகிய பொன்னையா, சின்னையா, சிவானந்தம், வடிவேலு ஆகியோர் நாட்டிய வடிவினில் நவசந்தி கௌத்துவம் இயற்றியுள்ளார்கள். இந்த நவ சந்தி கௌத்துவத்திற்கு பாடப்படும் பண்கள் நவசந்திப் பண்கள் என்றும், தாளங்கள் நவசந்தித் தாளங்கள் என்றும்; வழங்கப்படுகின்றன.

இடம் திசைகள் பண்கள் தாளம்

1. பிரம சந்தி - கொடிமரத்திற்கருகில் - மேகராகக்குறிஞ்சி - பிரம்ம தாளம்

2. இந்திரன் - கிழக்கு - காந்தாரம் - இந்திர தாளம்

3. அக்னி - தென் கிழக்கு - கொல்லி - மத்தாபணம்

4. எமன் - தெற்கு - கௌசிகம் - பிருங்கி

5. நிருதி - தென் தெற்கு - நட்டபாடை - நைருதி

6. வருணன் - மேற்கு - சீகாமரம் - நவ தாளம்

7. வாயு - வடமேற்கு - தக்கேசி - பலி தாளம்

8. குபேரன் - வடக்கு - தக்கராகம் - கொட்டரி

9. ஈசானம் - வடகிழக்கு - பஞ்சமம் - டக்கரி11

மேலும் ஆனித் திருவிழாவின் போது 9 இடங்களில்; பகற்பண், இரவுப்பண்கள் பாடப்படுகின்றன.12

பகற்பண்

1. பிரம சந்தி - புறநீர்மை - மங்கையர்கரசி – ஆலவாய் - திருஞானசம்பந்தர்

2. இந்திரன் - காந்தாரம் - பாடினாம் பூதத்தினம் - திருவாரூர் - நாவுக்கரசர்

3. அக்னி - கௌசிகம் - வீடலால - ஆலவாய் - திருஞானசம்பந்தர்

4. எமன் - குறுந்தொகை - அன்னம் பாலிக்கும் - கோயில் - நாவுக்கரசர்

5. நிருதி - தக்கேசி - கங்கைவார்சடை - ஆடுதுறை - சுந்தரர்

6. வருணன் - சாதாரி - மருந்தவை - திருநெல்வேலி - திருஞானசம்பந்தர்

7. வாயு - நட்டபாடை - தோடுடைய - பிரமாபுரம் - திருஞானசம்பந்தர்

8. குபேரன் - பழம் பஞ்சுரம் - முத்தாமுத்தி - திருவாலங்காடு - சுந்தரர்

9. ஈசானம் - காந்தார பஞ்சமம் - சொற்றுணை வேதியர் - பொது - நாவுக்கரசர்

இரவு பண்

1. பிரம சந்தி - சாதாரி - மருந்தவை - திருநெல்வேலி - திருஞானசம்பந்தர்

2. இந்திசன் - தக்கராகம் - சீரணிதிகழ் - திருபாம்புரம் - திருஞானசம்பந்தர்

3. அக்கினி - பழந்தக்க ராகம் - போகமார்ந்த - திருநள்ளாறு - திருஞானசம்பந்தர்

4. எமன் - சீகாமரம் - கள்ளார்ந்த - புள்ளிருக்கு வேலூர் - திருஞானசம்பந்தர்

5. நிருதி - கொல்லி -மண்ணில் நல்ல - திருக்கழுமலம் - திருஞானசம்பந்தர்

6. வருணன்-வியாழக்குறிஞ்சி - நடைமருதிரிபுரம் -திருவிடைமருதூர்-திருஞானசம்பந்தர்

7. வாயு -மேகராகக்குறிஞ்சி - ஏழிசையும் - திருவீழிமிழலை - திருஞானசம்பந்தர் 8.குபேரன்-அந்தாளிக்குறிஞ்சி-சுண்ணவெண் -திருக்கருக்காவூர் - திருஞானசம்பந்தர் 9. ஈசானம் - குறிஞ்சி -வம்பார் குன்றம் - திருக்குற்றாலம் - திருஞானசம்பந்தர் (ப – 47,48) (தமிழ் இசை ஆராய்ச்சிக் குழு)

2.2. உறவு முறை ஒன்பது

“ஓம் நமோ நாராயணாய” என்பது திருமந்திரம். இஃது ஓம் நம நாராயணாய என்று மூன்று பதங்களாய் இருக்கும். ‘ஓம்;’ என்னும் பதம் ஓரெழுத்தும், ‘நம’ என்னும் பதம் இரண்டெழுத்தும். ‘நாராயணாய’ என்னும் பதம் ஐந்தெழுத்தும்மாக. திருமந்திரத்தில் எம்பிரானுக்கும் நமக்கும் உள்ள சம்பந்தம் ஒன்பது வகைப்படும் என்று பெரியதிருமொழி திருப்பதிகத்தில் கூறப்பட்டுள்ளது. எடுத்துக்காட்டாக : ஏழாம் திருமுறை,

“பெற்றார் பெற்றோழிந்தார் பின்னும் நின்று அடியேனுக்கு

உற்றானாய் வளர்ந்து என் உயிராகி நின்றானை

முற்றா மாமதி கோள் விடுத்தானை எம்மானை

எத்தால் யான் மறக்கேன் இதுசொல், என் ஏழை நெஞ்சே!”13 (ப -26)

உற்றானாய் நின்று வளர்த்து என் உயிராகி நின்றானை என்ற அடியால் பெறப்படுகிறது. ஜீவாத்மாவுக்கும், பரமாத்மாவுக்கும் உள்ள உறவை ஒன்பது விதங்களில் விளக்குகின்றனர் சான்றோர்கள்.

1. தந்தை தனயன் உறவு

தந்தைக்கும், அவனது பிள்ளைக்கும் இருக்கின்ற நெருக்கமான பாசப் பிணைப்பு போல இறைவன் நம்மைக் காப்பாற்றுகிறான். எடுத்துக்காட்டாக, நம்மாழ்வாரின் திருவாய்மொழி.

எம்பிரானை எந்தை தந்தை தந்தைக்கும்

தம்பிரானை தண் தாமரைக் கண்ணனை

கொம்ப ராவுநுண் ணேரிடை மார்பனை14

2. காப்பவன் - காக்கப்படுபவன்

எம்பெருமான் எல்லா உயிர்களையும் காப்பவன். புத்தர், நித்யர், முக்தர் ஆகிய அனைவரையும் அவனே காப்பாற்றுகின்றான். உலகுக்கு இறைவனான இவன் தன் பிராட்டியுடன் எப்போதும் இணைந்திருந்து உலகில் உள்ள உயிர்களைப் பலவகையிலும் காத்து வருகிறான். என்பதனை ‘அணைவது அரவணைமேல்’( 2.8) என்ற திருவாய் மொழியில்

“ஓவாத் துயர்ப் பிறவு உட்படமற் றெவ்வவையும்

மூவாத் தனிமுதலாப் மூவுலகும் காவலோன்

மாவாகி ஆமையாய் மீனாகி மானிடமாம்

தேவாதி தேவ பெருமான்என் தீர்த்தனே”.15

3. ஆண்டான் - அடிமை உறவு

எஜமானன் தன் கீழ் இருப்பவர்களைக் காப்பது போல பகவான் பக்தர்களைக் காக்கிறான். ஆன்மாக்கள் இறைவனுக்கு உரியன. இந்த உறவு காலங்காலமாக தொடர்ந்து வருகிறது. பகவான் கீதையில் இதை குறிப்பிடுகிறார். “அர்ஜூனா பல ஜென்மங்களாக உனக்கும் எனக்கும் தொடர்பு உண்டு. அவற்றை நான் அறிவேன், ஆனால் அதை நீ அறிய மாட்டாய்” என்கிறான். இறைவனுக்கும், ஜீவன்களுக்கும் உள்ள உறவு காலம் காலமாகத் தொடர்வதாகும். இறைவனின் கல்யாண குணங்களில் ஈடுபட்ட பக்தன் அவனுக்குத் தொண்டு செய்வதே தனது பிறவிப்பயன் என்று பகவானுக்கு கைங்கர்யம் செய்து வாழ்வது தான் இந்த உறவு. அன்னையின் ஆணைக்கு ஏற்ப, இராமாவதாரத்தில் லட்சுமணன் இப்படித்தான் அண்ணன் இராமபிரானுக்கு தொண்டனாக இருந்து தொண்டு புரிகிறான். எடுத்துக்காட்டாக, திருவாய்மொழியின் பதினொராவது பாசுரம்.

“தெரிதல் நினைதல் எண்ணல் ஆகாத் திருமாலுக்கு

உரிய தொண்டர் தொண்டர் தொண்டர் சடகோபன்”16

இதில் ‘திருமாலுக்கு’ என்பதால் ஆண்டானுக்கும், ‘தொண்டர் தொண்டன்’ என்பதால் அடிமைக்கும் கூறப்படுகிறது.

4. நாயகன் - நாயகி உறவு

காதலனுக்கும் காதலிக்கும் இருக்கின்ற காதல் உறவு. கணவனுக்கும் மனைவிக்கும் இருக்கின்ற பந்தம். இந்தப் பந்தம் எதனாலும் மாறுவதில்லை. நடுவில் எத்தனை உறவுகள் வந்தாலும் கணவன் மனைவிக்கிடையே உள்ள அன்பும் பிணைப்பும் மாறாது. தன் கணவனே தனக்கு எல்லாம் என்று மனைவி நினைப்பாள்;. நாம் பெரும் அத்தனை சந்தோஷமும் இவனால் தானே என்று அவள் ஆனந்தம் அடைவாள். வைஷ்ணவர்கள் பெருமாளையே அடைக்கலமாகப் பற்றி வாழ்வார்கள். ‘மறந்தும் புறந்தொழா மாந்தர்’ என்று விளக்குவார் திருமழிசை ஆழ்வார். இந்த நாயக நாயகி உறவைக் குலசேகர பெருமான் திருமொழியின் திருபாசுரத்தில் காணலாம்.

“கண்டார் இகழ்வனவே காதலன் தான் செய்திடினும்

கொண்டானை யல்லால் அறியாக் குலமகள்போல

விண்தோய் மதிவுடைசூழ் வித்துவக்கோட் டம்மா!

கொண்டாளா யாகிலும் உன்குரைக்கழலே கூறுவனே”17

5. அறிபவன் - அறியப்படும் பொருளுக்குரிய தொடர்பு

இதனை ஞாதா - ஞேயன் உறவு(அறிபவன் - அறியப்படும் பொருள் உறவு) சம்பந்தம் என்று கூறுவார்கள். பகவானுக்குத் தெரியாமல் உலகில் எதுவும் நடக்காது. அவன் எல்லாம் அறிந்தவன். அவனை அறிந்து பக்தி செலுத்துவதே நமது கடமை என்பதை விளக்குவது. பொய்கையாழ்வாரின் திருவாக்கு.

“பெயரும் கருங்கடலே நோக்கும் ஆறு ஒண்பூ

உயரும் கதிரவனே நோக்கும் -- உயிரும்

தருமனையே நோக்கும்: ஒண்தாமரையாள் கேள்வன்

ஒருவனையே நோக்கும் உணர்வு”18 (ப -87)

6. சொத்து - சொத்துகுரிய தொடர்பு

இந்த உலகில் சொத்துக்களை உடையவன் அவற்றை எவ்வளவு சுதந்திரமாகப் பயன்படுத்துவான். அதைப் போலவே இறைவனும் உலக ஜீவன்களை தனது சொத்தாகக் கொண்டவன். அவர்களைக் கரையேற்றவும், தள்ளவும் அவனுக்கு உரிமை உண்டு. ஜீவாத்மாவும் தனக்கென்று எந்தவிதமான சுதந்திரமும் இன்றி பரமாத்மாவின் விருப்பத்தின் படியே நடப்பதற்குக் கடமைப்பட்டவன் என்பதை இந்த உறவு விளக்குகிறது. நாம் ஸ்வம், நம்மை உடையவன் ஸ்வாமி. இங்கு ஸ்வம் என்றால் சொத்து என்று பொருள். நாமும் நமது உடமைகளும் பரமாத்மாவிற்கே உரியன என்று அறியும் அறிவே மெய்யறிவு. மற்றவை பொய்யறிவு. ஒன்பதாவது பாசுரம்,

“நின்னையே தான்வேண்டி நீள்செல்வம் வேண்டாதான்

தன்னையே தான்வேண்டும் செல்வம்போல் மாயத்தால்

மின்னையே சேர்திகிரி விற்றுவக்கோட் டம்மா!

நின்னையே தான்வேண்டி நிறபன் அடியேனே”19

7. உயிர் - உடல் சம்பந்தம்

சித்தாகிய மூவகை ஆன்மாக்களும், அசித்தாகிய உயிரற்ற ஜடப் பொருள்களும் இறைவனுக்குள் அடங்கும். இவைகளை சரீரமாக உடையவன் அவன். சித்தும், அசித்தும் அவனது சரீரம். அவன் சரீரி என்பதை விளக்குவது இந்த உறவு. ஈஸ்வரன் ஆத்மாக்களுள் உறைந்து அவைகளை இயக்குகிறான்.

“நீர்ஆய் நிலன்ஆய் தீஆய் காலாய் நெடுவானாய்

சீரார் சுடர்கள் இரண்டு ஆய் சிவனாய் அயன் ஆனாய்”20

8. தாங்குகிறவன் - தாங்கப்படும் பொருள்

இதனை ஆதார - ஆதேய சம்பந்தம் என்பார்கள். ஜீவாத்மாவுக்கு ஆதாரம் பரமாத்மா. பகவானை எப்போதும் ஆதாரமாகப் பற்றி இருப்பதே பக்தர்களின் கடமை. பகவான் எல்லாப் பொருள்களுக்கும், உலகங்களுக்கும், உயிர்களுக்கும் வித்தாக, ஆதாரமாக இருக்கிறான். பஞ்சு ஆதாரப் பொருள், அதிலிருந்து உருவாகும் ஆடை என்பது ஆதேயப் பொருள். திருமழிசைபிரான் நான்முகன் திருவந்தாதியில் ஏழாம் பாசுரம்,

“நான் உன்னை யன்றியிலேன்

கண்டாய் நாரணனே!

நீ என்னை அன்றி இலை.”21

9.போகத்தை அனுபவிப்பவன் - போக்கியப் பொருள் உறவு

தனக்குப் போக்கியமான அதாவது அவனது ஸ்வாதீனத்தில் உள்ள பொருளை எவன் ஒருவன் தன் விருப்பப்படியே அனுபவித்து மகிழ்கிறானோ அவனே போக்தா. அப்படி அவன் அனுபவிக்கின்ற பொருள் போக்யம் எனப்படும். ஆகவே இது போக்தா – போக்ய உறவு என்று அழைக்கப்படுகிறது. ஜீவாத்மா என்பது போகப் பொருள். இதை அனுபவிப்பவன் இறைவன். ஆகவே அவன் போக்தா. இறைவனுக்கு அடியவராகி தொண்டு செய்து நாம் மகிழ்ச்சி அடைவதைப் போலவே நமது தன்னலமற்ற சேவையினால் அவன் பெருமகிழ்ச்சி அடைகிறான் என்பதை ஆழ்வார் சூசகமாகக் குறிப்பிடுகிறார். குலசேகர ஆழ்வார் பெருமாளிடம் விண்ணப்பிக்கும் போது, “படியாய் கிடந்து உன் பவழவாய் காண்பேனே” என்கிறார்.

கோவில் வாசலில் படியாகக் கிடந்தாள் தன்னை அடியவர்கள் தன்னை மிதித்து ஏறிச் செல்வார்கள். அடடா இதுவல்லவா பணிவு, இது வல்லவோ பாகவத பக்தி என்று பகவான் அதைப் பார்த்து புன்னகை செய்வான். அந்தப் புன்முறுவல் தான் நமக்குக் கிடைத்த பேறு என்பதே இதன் உட்பொருள் என்று சொல்லாமல் சொல்கிறார் ஆழ்வார். ஆச்சாரியார்கள் அருளிச் செய்த இந்த ஒன்பது வகை உறவுகளை மனத்தில் இருத்தி, பிறவிப் பிணியைப் போக்கிக் கொள்ளவதே ஜீவாத்மாவின் கடமை ஆகும்.22 இதனையே குலசேகர ஆழ்வார், “தருதுயரம் தடாயேல்” என்று தொடங்கும் ஐந்தாம் திருமொழியின் பத்து பாசுரங்களில் மிக அருமையாக விளக்கி இருக்கிறார்.

1. தரு துயரம் தடாயேல் உன் சரண் அல்லால் சரண் இல்லை:

விரை குழுவும் மலர்ப்பொழில் சூழ் வித்துவக்கோட்டு அம்மானே

அரி சினத்தால் ஈன்ற தாய் அகற்றிடினும் மற்று அவள்தன்

அருள் நினைத்தே அழும் குழவி: அதுவே போன்று இருந்தேனே.

2. கண்டார் இகழ்வனவே காதலன் தான் செய்திடினும்

கொண்டானை அல்லால் அறியாக் குலமகள் போல்,

விண் தோய் மதில் புடை சூழ் வித்துவக்கோட்டு அம்மா! நீ

கொண்டாளாயாகிலும்உன் குரைகழலே கூறுவனே.

3. மீன் நோக்கும் நீள் வயல் சூழ் வித்துவக்கோட்டு அம்மா! என்

பால் நோக்காயாகிலும் உன் பற்றல்லால் பற்று இலேன்

தான் நோக்காது எத்துயரம் செய்திடினும் தார் - வேந்தன்

கோல் நோக்கி வாழும் குடி போன்று இருந்தேனே.

4. வாளால் அறுத்துச் சுடினும் மருத்துவன்பால்

மாளாத காதல் நோயாளன் போல், மாயத்தால்

மீளாத் துயர் தரினும் வித்துவக்கோட்டு அம்மா! நீ

ஆளா உனது அருளே பார்ப்பன் அடியேனே.

5. வெங்கண் திண் களிறு அடர்த்தாய்! வித்துவக்கோட்டு அம்மானே!

எங்குப் போய் உய்கேன்? உன் இணையடியே அடையல் அல்லால்,

எங்கும் போய்க் கரை காணாது எரிகடல்வாய் மீண்டு ஏயும்

வங்கத்தின் கூம்பு ஏறும் மாப் பறவை போன்றேனே.

6. செந்தழலே வந்து அழலைச் செய்திடினும் செங்கமலம்

அந்தரம் சேர் வெங்கதிரோற்கு அல்லால் அலராவால்:

வெந்துயர் வீட்டாவிடினும் வித்துவக்கோட்டு அம்மா! உன்

அந்தமில் சீர்க்கு அல்லால் அகம் குழைய மாட்டேனே.

7. எத்தனையும் வான் மறந்த காலத்தும் பைங்கூழ்கள்

8. தொக்கு இலங்கி யாறெல்லாம் பரந்து ஓடி தொடுகடலே

புக்கு அன்றிப் புறம்நிற்க மாட்டாத: மற்று அவை போல்,

மிக்கு இலங்கு முகில் - நிறத்தாய்! வித்துவக்கோட்டு அம்மா! உன்

புக்கு இலங்கு சீர் அல்லால் புக்கிலன் காண், புண்ணியனே!

9. நின்னையே தான் வேண்டி, நீள் செல்வம் வேண்டாதான்

தன்னையே தான் வேண்டும் செல்வம் போல், மாயத்தால்

மின்னையே சேர் திகிரி வித்துவக்கோட்டு அம்மானே!

நின்னையே தான் வேண்டி நிற்பன் அடியேனே.

10. வித்துவக்கோட்டு அம்மா! நீ வேண்டாயே ஆயிடினும்

மற்று ஆரும் பற்று இலேன் என்று அவனைத் தான் நயந்து

கொற்ற வேல் - தானைக் குலசேகரன் சொன்ன

நற்றமிழ் பத்தும் வல்லார் நண்ணார் நரகமே.23

மைத்து எழுந்த மா முகிலே பார்த்திருக்கும்: மற்று அவை போல்

மெயத் துயர் வீட்டாவிடினும் வித்துவக்கோட்டு அம்மா! என்

சித்தம் மிக உன் பாலே வைப்பேன் அடியேனே.

2.3.நவவித பக்தி

பக்தி எனும் மனவுணர்வானது பரமாத்மா எனும் பேரின்பத்தில் ஆழ்த்துவது. அவ்வகையில் ஜீவாத்மா செலுத்தும் பக்தியானது பல வகையில் வெளிப்படுத்தப்படுகிறது. உலகம் தோன்றியது முதல் பக்தி மார்க்க முறையை முக்கியமானதாகக் கருதியது மட்டுமின்றி வாழ்க்கையின் உயர்ந்த லட்சியமாகவும் கொண்டனர் மாந்தர்கள். இந்த பக்தியானது இரு வகையாக உள்ளது.

1. ஸகாமா – பலனை எதிர்பார்த்து அதனை அடைவதற்குரிய நோக்கம்.

2. நிஷ்கமா – பலன் எதிர்பாராமல் நோக்குவது.

இதில் இரண்டாவது வகையே பற்றற்றத் தன்மையது. இவ்வகையில் பக்தன் இறைவனுக்கு அருகிலேயே இருக்க விரும்புகிறான். அந்த நோக்கில் ஏதேனும் ஒன்றைத் தேர்ந்தெடுத்துக் கொண்டு அதன் வழியில் இறைவனை அடைகிறான். இறை கைங்கர்யத்தில் தன்னை ஆழ்த்திக் கொள்வதால் உலக மாயை எனும் சூழலில் ஈடுபடுவதில்லை. தியானம், ஜபம், தபம் என்பதின் மூலம் ஞானம் மோட்சத்தை அடைகிறான். இருப்பினும் இப்பக்தி மார்க்கத்தில் ஒன்பது வகையான பக்தி நவவித பக்தியாகப் போற்றப்படுகிறது. அவைகள்,

“ஸ்ரவணம் கீர்த்தனம் விஷ்ணோ ஸ்மரணம் பாதசேவனம்

அர்ச்சனம் வந்தனம் தாஸ்யம் சக்யமாத் மநிவேதனம்”24

1. சிரவணம் - இறை நாமத்தைஇ இறைப்புகழை கேட்டுக் கொண்டே இருப்பது.

2. கீர்த்தனம் - இறைப்புகழைப் பாடுவது.

3. ஸ்மரணம் - எப்போதும் நினைந்து அவன் நாமாவை சொல்லிக் கொண்டே

இருப்பது.

4. அர்ச்சனம் - இறைவனை அர்ச்சிப்பது.

5. வந்தனம் - இறைவனை வணங்குவது.

6. பாதசேவனம் - இறைவனின் பாதத்தினைப் போற்றுவது.

7. சக்யம் - இறைவனை தோழனாக நினைத்து போற்றுவது.

8. தாஸ்யம் - இறைவனுக்கு தொண்டனாக தன்னை ஈடுபடுத்திக் கொண்டு

துதிப்பது.

9. ஆத்ம நிவேதனம் - தன்னை முழுவதுமாக இறைவனிடம் அர்ப்பணிப்பது.

ஸ்ரீஸ்வாதி திருநாள் மகாராஜாவால் இயற்றப்பட்ட நவராத்திரிக் கீர்த்தனைகளில் இந்த நவவித பக்திகள் காணப்படுகிறது. இந்த நவவித பக்திப் பாதையில் பல சான்றோர்கள் வழி நடந்து சென்றுள்ளனர்.

1. காதாலேயேக் கேட்டு முக்திப் பெற்றவர் பரிஷத் மகாராஜா.

2. இறைவனைப் பற்றிக் கூறி முக்திப் பெற்றவர் மீரா.

3. இறைவனை சதா சர்வ காலமும் நினைத்து போற்றி பேறு பெற்றவர் நாரதர்.

4. இறைவன் பாதத்திற்கே பணி செய்யும் பேற்றினைப் பெற்றவர் பரதர்.

5. இறைவனை அர்ச்சித்து முக்திப் பெற்றவர் கண்ணப்ப நாயனார்.

6. இறைவனை வந்தனம் செய்தவர் அக்ரூரர்.

7. இறைவனுக்கு தாஸனாக வாழ்ந்து காட்டியவர் அப்பர்.

8. இறைவனின் தோழனாக வாழ்ந்து பக்தி செலுத்தியவர் சுந்தரர்.

9. தன்னையே இறைவனிடம் கொடுத்தவர் மஹாபலிச் சக்ரவர்த்தி.

2.3.1.ஸ்ரவணம்

இறைவன் புகழைக் கேட்பதையோ, அவன் திருப்பாடல்களை கேட்பதையோ, அனுபவிக்கத் தொடங்குவது பக்தியின் முதல் நிலையாகும். இது ஸ்ரவணம் எனப்படுகிறது. அதாவது இறைவன் புகழினைக் காதால் கேட்டு மட்டுமே முக்தி பெறுவது.

பரிட்சித்து மகாராஜா

ஸ்தினாபுரத்தினை தருமனுக்குப் பின் ஆண்ட மன்னன் பரீட்சித்து மகாராஜாவாகும். மத்ய நாட்டு இளவரசி உத்தரைக்கும், வீர அபிமன்யுவிற்கும் பிறந்தவன். குருசேத்திரப் போரில் கௌரவர்கள் அபிமன்யுவை சூழ்ச்சியினால் கொன்றனர். உத்தரையின் கருவிலிருக்கும் அபிமன்யுவின் மகன் பரீசித்தினை குருசேத்திரப் போர் முடிந்த நாளில் அசுவத்தாமன் பிரம்மாசுரத்தை ஏவி; கொல்ல முற்படும் போது ஸ்ரீ கிருஷ்ணர் காப்பாற்றினார். இதனை அறிந்த அக்குழந்தையானது சக்கரம் கொண்டு தன்னைக் காப்பாற்றிய ஒளி மிகுந்தவரை அறியும் பொருட்டு, பிறந்தது முதலே தன்னைத் தூக்க வரும் ஒவ்வொருவரையும் உற்று நோக்கி, நிறைவில் அது கிருஷ்ணர் என்பதனை அறிந்தான். “பரி ” என்றால் ஆராய்தல் என்று அர்த்தம்.

கண்ணன் வைகுண்டம் சென்ற செய்தியைக் கேட்ட பாண்டவர்கள் பரிசித்தினை அழைத்து “மனவலிமை இழக்காமல் உண்மைக்காகப் போராடி பேரும் புகழும் பெற்ற உனது முன்னோர்கள் வழியினில் பெரியோர்கள் சொல் கேட்டு நல்ல முறையில் இந்நாட்டினை ஆள்வாயாக” எனக் கூறி வைகுண்டம் சென்றனர். அது முதல் பாரதக் கண்டத்தினை நீதி தவறாமல் மக்களை நன்முறையில் பாதுகாத்து வந்த பரீசித்து, எப்போதும் கிருஷ்ணரையும், தனது தந்தையரையும் வணங்கி வந்தான். உத்தரன் மகளான ஐராவதியினை மணம் புரிந்து கொண்டான். ஐராவதி கற்புக்கரசியாகத் திகழ்ந்தாள். பரிசித்து பல தேசங்களையும் வென்று, அசுவமேத யாகத்தினையும் நடத்தினான்.

பரிட்சித்து தன் முன்னோர்கள் பற்றியும், கிருஷ்ண பகவானைப் பற்றியும் தெரிந்துக் கொள்வதில் ஆர்வம் கொண்டிருந்தான். ஸ்ரீகிருஷ்ண பகவானின் அவதார காலக்கட்டத்தில் அவர் தன் பாட்டனாருடன் இருந்த ஆழமான நட்பைப்;பற்றி அக்காலக் கட்டத்தில் வாழ்ந்த வந்த பெரியோர்களைப் பற்றி அறிந்து கொண்டு அவர்கள் மூலமாக அக்கால நிகழ்வுகளை அறிய ஆவல் பூண்டிருந்தான்.

அச்சமயத்தில் எதிர்பாராத வகையில் வியாச மஹரிஷி அவர் முன் தோன்றினார். இருவரும் பரஸ்பரம் ஒருவருக்கொருவர் குசலம் விசாரித்துப் பேசியபின் அவரிடம் ‘கிருஷ்ணரின் சிறப்புக்களையும், மகிமைகளையும் எடுத்துக் கூறுங்கள். நான் மனம் குளிர எனது செவிகளினால் கேட்கும் பேற்றினைப் பெறுகிறேன்’ என்றான். இதனைக் கேட்ட வியாச மகரிஷி ‘மகனே! பகவானின் லீலைகளை யாராலும் வர்ணிக்க முடியாது. ஆனால் உனது அளவு மிக்க ஆர்வம் என்னை மகிழ்ச்சியில் ஆழ்த்துகிறது.’ என்று வியாசர் பாகவதக் கதையினைக் கூறத் தொடங்கினார். கதையினைக் கேட்டு ஆனந்திக்கிறான் பரிசித்து மகாராஜா.

ஒரு சமயம் பரீட்சித்து மகாராஜா காட்டில் வேட்டையாடிக் கொண்டிருந்த சமயத்தில் தீராத தாகத்தினால் தண்ணீர் தேடி அங்கிருந்த சமீகர் என்ற முனிவரின் குடிசையினுள் நுழைந்தான். தியானத்திலிருந்த அவரைப் பலமுறை பரிசித்து வணங்க, முனிவர் தியானம் கலையவில்லை. இதனால் கோபமுற்ற மன்னர் பரீட்சித்து, சமீகர் முனிவரின் கழுத்தில் செத்தப் பாம்பை போட்டுவிட்டு சென்றான். வெளியில் சென்றிருந்த முனிவரின் மகன் வந்து தனது தந்தையின் கழுத்தில் இருந்த செத்தப் பாம்;பை பார்த்துக் கோபமுற்று ‘இந்த இழிவான காரியத்தை செய்தவர் யாராகிலும் இன்னும் ஏழு நாளில் பாம்பால் கடிப்பட்டு இறப்பான்’ என சாபம் இடுகிறான். முனி குமாரனின் சாபத்தை அறிந்த மன்னர் பரீட்சித்து தனது மகன் ஜனமேஜயனை அத்தினாபுர அரியணையில் அமர்த்தி விட்டு, நாட்டை துறந்து சாபத்திலிருந்து தன்னைக் காப்பாற்றிக் கொள்வதற்காக நடுக்கடலில் பாகவதக் கதைகளை சுகமுனிவரிடம் கேட்டறிகிறான். ஆனால் முனி புத்திரனின் சாபத்தின் படியே ஏழாம் நாள் பாம்பால் தீண்டப்பட்டு இறக்கிறான். சாபத்தினால் மரணம் ஏற்படினும், பாகவதத்தினைக் தன் செவியால் கேட்டதினால் முக்தி எனும் மோட்சத்தைப் பெற்றார் பரீட்சித்து மஹாராஜா.25

2.3.2.கீர்த்தனம்

“ராமா ராமா ராமா என்று நாமம் சொல்லிப் பாடுவோம்

நாமம் சொல்ல வராவிட்டால் நல்லவரோடு சேருவோம்

கிருஷ்ணா கிருஷ்ணா கிருஷ்ணா என்று நாமம் சொல்லிப் பாடுவோம்

நாமம் சொல்ல வராவிட்டால் நல்லவரோடு சேருவோம்”

மனிதன் செய்யும் எல்லா தர்மங்களையும் விட இறைவனின் பெயரை கீர்த்தனம் செய்வதே சிறந்தது என்கிறது ரிக்வேத வாக்கியம்.

“ப்ரதத்தே அத்ய சிபிவிஷ்ட”26

“த்யாயன் க்ருதே யஜன் யஜ்ஜை :

திரேதாயாம் த்வாபரேர்ச்சயன்

யதா ப்னோதி ததாப்னோதி

கலௌ ஸங்கீர்த்ய கேஸவம்” 27

க்ருதயுகத்தில் தியானம் செய்தாலும், திரேதாயுகத்தில் யாகம் செய்தாலும், த்வாபரயுகத்தில் பூஜை செய்தாலும் கிடைக்கக்கூடியதாகக் கூறப்படும் பலன் கலியுகத்தில் இறைவனின் நாம சங்கீர்த்தனத்தால் கிடைக்கும் என்பதே மேற்கண்ட ஸ்லோகத்தின் கருத்தாகும். இதனையே ஸ்ரீ புரந்தரதாஸர் கீழ்கண்ட பாடல் மூலமாக கூறுகிறார்.

“நின்யாஹோ நின்ன ஹங்க்யாகோ”

நின்ன நாமத பல வொந்தித்தரே ஸாகோ”28

இந்த ஸ்லோக்கத்தின் பொருளானது உன்னுடைய நாமங்களின் புகழைப்பாடும் போது எனக்கு கிடைக்கும் பலனே எனக்கு போதுமானது. கூட்டுவழிபாட்டில் பலர் கூடி இசையுடன் பாடுவது நாம ஸங்கீர்த்தனமாகும். இறைவன் ஓசை வடிவினன், அத்தகைய இறைவனை இசையோடு வழிப்படுவது மிகச் சிறந்தது என்பதனை அடிப்படையாகக் கொண்டே உருவாக்கப்பட்டது நாமசங்கீர்த்தனம் ஆகும். பத்மபுராணத்தில் ‘பகவான் ஸ்ரீவைகுண்டத்திலோ, தவம் செய்யும் யோகிகளின் ஹ்ருதயத்திலோ இல்லை. பக்தன் தன்னை எங்கு பாடிக் கொண்டிருக்கிறானோ அங்கேயே தான் இருப்பதாக’ பகவான் ஸ்ரீ நாராயணன் நாரதரிடம் கூறுகின்றார்.

“நாஹம் வஸாமிவைகுண்டே

நயோகி ஹ்ருதையை ரவெள

மத் பக்தா யத்ர கா யந்தி

தத்ர திஷ்டாமி நாரத”29

மீராபாய்

தென்னிந்தியாவில் ஆண்டாள் போல, வட இந்தியாவில் மீரா. இவர் கிருஷ்ணர் மீது மிகுந்தப் பற்றுக் கொண்டவர். இவரது காலம் கி.பி.1498 – கி.பி 1547 ஆகும். மீரா வட இந்திய வைணவ பக்தி உலகின்; மறக்க முடியாத கிருஷ்ண பக்தை விளங்கியவர் ஆவார். ராஜஸ்தான் மாநிலம் ஜெய்ப்பூரிலிருந்து 70கி.மீ தொலைவில் மேட்தா என்னும் இடமுள்ளது. அங்கே பூநாயகன் - சந்திரமுகி தம்பதிக்கு ஐப்பசி பௌர்ணமியில் மகளாகப் பிறந்தவர் மீராபாய். மிஹிரா பாய் என்றால், சூரிய, சந்திர தேஜஸ் உள்ளவள் என்று பொருள். சுருக்கமாக மீராபாய். ஒரு சமயம் அரண்மனை உப்பரிகையிலிருந்து தன் அன்னையுடன் சிறுமியான மீராபாய் வேடிக்கை பார்த்துக் கொண்டிருந்தார். அப்போது மேள தாளங்களுடன் சென்ற மாப்பிள்ளை ஊர்வலத்தினைப் பார்த்த மீரா தன் தாயிடம் தனக்கு யார் மாப்பிள்ளை என வினவ, தாயானவள் வேடிக்கையாக, “மதுரா பிருந்தாவன துவாரகாதீச கண்ணன்தான் உன் கணவன்” என, அது பிஞ்சு மனதான மீரா மனதில் ஆழமாகப் பதிந்துவிட்டது. அன்று முதல் மீரா கண்ணனையே நினைந்து வளரனாளாள்.

ஒரு முறை அரண்மனை வந்த ராயிதாஸ் என்னும் கிருஷ்ணப் பக்தை தந்த ஒரு அடி கிருஷ்ண விக்ரகத்தினைப் பெற்றுக்கொண்ட மீரா, தினமும் அதை வணங்கிப் பாடி மகிழ்ந்தாள். மீரா வளர்ந்து விடவே, அவளுக்கு திருமணம் புரிந்து வைக்க பெற்றோர் விரும்பி, ராஜகுல வழக்கப் படி போஜராஜன்(ராணா கும்பா) என்ற மன்னனைக் காட்ட, மீராவோ தன் தாயிடம் “கண்ணனே என் கணவன்” என்றாள். மறுத்த பெற்றோர் சொல்படியும், கண்ணன் சொல்படியும் ராணா கும்பாவையே மணந்து கொண்டாள். போஜராஜனும் சிறந்த பக்திமான். ஸ்ரீ ஜெயதேவரின் கீத கோவிந்தத்திற்கு வடமொழியில் “ரஸிகப்ரியா” என்ற உரை எழுதியவன். “ஸங்கீத ராஜம்” என்ற இலட்சண கிரந்தம் எழுதியவன். மீரா தனது கணவரிடம்; கண்ணனின் உருவத்தையே கண்டாள்.

திருமணமானபின் தனது கண்ணன் விக்ரகத்துடன் சித்தூர் அரண்மனைக்கு வந்த மீரா கணவனுக்கு செய்யவேண்டிய கடமைகளைச் செய்தாள். குடும்பத்தினரிடமும் இதமாக இருந்தாள். மற்ற நேரங்களில் கண்ணன் வழிப்பாட்டிலும், பாடலிலும், ஆடலிலும் தோழிகளுடன் ஈடுபட்டாள். பல பக்தர்களும் வழிபாட்டில் கலந்துக்கொண்டனர்.

மீரா பாயும், முகலாய பேரரசர் அக்பரும் சமக்காலத்தவர் ஆவர். பல பேரரசுகள் அக்பர் பேரரசுக்கு வரி கட்டப்பட்டு வந்தவர்களில் கும்ப ராணா அரசு ஒன்று. அக்பர் சிறந்த கலை ரசிகர் ஆவார். அக்பரின் அரண்மனையில் “தான்சேன்” என்ற சிறந்த பாடகர் இருந்தார். ஒரு நாள் தான்சேன் பாடிக் கொண்டிருக்கும் போது அதிலொரு பாடலில் மெய்மறந்த அக்பர், இது யாருடையப் பாடல்? என்ற கேள்வி கேட்க “இது சித்தூர் ராணி மீராபாயினுடையது’ என்ற தான்சேன் மீராவின் பக்தியினைப் பற்றிக் கூற, அரசர் “மீரா அவர்களின் பாடலை நான் கேட்க விரும்புகிறேன் என்றார்.” சித்தூர் தமக்குப் பகைவர்களாதலால், இருவரும் மாறுவேடத்தில் செல்ல திட்டமிட்டனர். அக்பரும், தான்சேனும் சந்நியாசி வேடத்தில் குதிரையில் அங்கு மக்களோடு மக்களாக நின்று மீராவின் மனம் உருகும் பாடலைக் கேட்டு வியந்தனர். அனைவரும் சென்றபின் அக்பர் மீராவை பணிந்து முத்து மாலையை ஒன்றினைதத் தந்து நீங்கள் வணங்கும் கண்ணனுக்கு அணியுங்கள் என்று அங்கிருந்து சென்றார். மாறு வேடத்தில் அக்பர் வந்த செய்தி அறிந்த சித்தூர் அரசர் போஜராஜனின் தம்பி ஆத்திரம் கொண்டு மீராவை சிறை வைத்தார். அச்சமயமும் மீரா கிருஷ்ண பக்தியினைத் தொடர்ந்தாள். அவரின் தங்கை விஷம் கலந்து பாலினை மீராவிற்குக் கொடுக்க, அது விஷம் என்று தெரிந்தே கண்ணனை நினைந்து பாலை வாங்கிக் குடிக்க, விஷம் அவளை எதுவும் செய்யவில்லை. மாறாக அங்கிருந்த கண்ணன் சிலை கருநீலமாக மாறிருந்தது.

விஷமும் அவளை ஒன்றும் செய்யவில்லை என்ற கோபத்தில் இரண்டாவது முறையாக அவளைக் கொல்ல ஒரு பிரம்புப் பெட்டியில் ஆலகால விஷத்தைக் கொண்ட கருநாகப் பாம்பைப் போட்டு, அதில் கண்ணனுக்கு சூட்டும் மலர்மாலை உள்ளதாக சொல்லி மீராவிடம் கொடுத்தனர். மீராவும் வாசம் வீசும் பூக்கள் என்றாள் கண்ணனுக்கு ரொம்ப பிடிக்குமே என்று அந்த பெட்டியைத் திறக்க, அதனுள் அவள் விரும்பியபடியே மணம் வீசும் மல்லிகை மலர் மாலை இருந்தது. இதனால் அவளின் பக்தியினை உலகம் போற்றியது.

ஒரு நாள் இரவு மனதாரக் கண்ணனுடன் மீரா பேசிக் கொண்டிருந்தபோது வெகுண்டு இரவில் ஆடவனுடன் பேசிக் கொண்டிருக்கிறாள் மீரா எனச் சாட, மீராவை நாடு கடத்தினர். அவள் கிருஷ்ண விக்ரகத்துடன் சாதுக்களுடன் ஆடிப் பாடி வாழ்ந்து வந்தாள். கண்ணனது ஆணைப்படி பிருந்தாவனம் வந்து சேர்ந்தாள். மீராவிற்குப் பிடித்த ‘கிரிதர கோபாலன்’ எனும் நாமத்தினையே தனது பெயருடன் முத்திரையாக அவள் தனது பாடல்களில் கையாண்டாள். சான்றாக, “மீரா கே ப்ரபு கிரிதர ராஜ“. லீலா வினோதங்கள் புரிந்த கண்ணன் பிருந்தாவனப் பகுதிகளை வலம் வந்து பாடித் தொழுதாள். கிருஷ்ண சைத்தன்ய மகா பிரபுவின் சீடரான ரூபகோஸ்வாமியின் ஆசிரமம் சென்று ஸ்வாமியை தரிசிக்க விரும்பினாள் மீரா. குருநாதர் பெண்களைப் பார்க்க மாட்டார் என்று சொல்லித் தடுக்க, மீராவோ பிருந்தாவனத்தில் கண்ணனைத் தவிர வேறு ஆண்கள் உண்டோ? என்றுக் கேட்டாள். அதனை சீடர்கள் குருவிடம் சொல்ல மீராவின் பக்தியினை உணர்ந்த வெளியே வந்து மீராவை வணங்கினார். மீரா கண்ணன் அரசு புரிந்த துவாரகைக்கு வந்து ஆடிப்பாடிப் போற்றினாள். மீரா சென்றபின் சித்தூர் நாட்டின் வளம் பாதிக்கப்பட்டதால், தவறை உணர்ந்த அரச வம்சத்தினர் மீராவிடம் வந்து, மீண்டும் நாடு திரும்ப வேண்டும் என்று வேண்டினர். அதற்கு மீரா கண்ணனைக் கேட்டு வருகிறேன் என துவாரகை ஆலய கர்ப்பக்கிரகத்தினுள் சென்று கண்ணனுடன் ஐக்கியமானாள். மீராபாய்; 1300 பாடல்களுக்கு மேல் பாடியுள்ளார். இவர் இயற்றிய பக்திப் பாக்கள்; உள்ளங்களை உருகச் செய்கின்றனவாக விளங்குகின்றன. கீர்த்தனங்களால் இறைவனுடன் இணைந்தவர்களில் மீராவும் ஒருவர்.

இராகம் : ஸாவேரி தாளம் : ஆதி

பல்லவி

ஜூலத ராதா ஸங்க கிரிதர

ராதா ஸங்க (ஜூலத)

சரணம்

அமீரகு லாலகி தூமமசாயீ

பரபிசகாரீ ரங்க கிரிதர (ஜூலத)

லாலபயீ ப்ருந்தாவன ஜமுனா

கேஸர சூவத ரங்க கிரிதர (ஜூலத)

நாசததாள அதாரஸ\_ரபர

திமிதிமி பாஜே ம்ருதங்க கிரிதர (ஜூலத)

மீராகே ப்ரபு கிரிதர நாகர

சரணகமல கூதங்க கிரிதர (ஜூலத)30

2.3.3.ஸ்மரணம்

சதா சர்வ காலமும் இறைவனை மனதினில் துதித்துக் கொண்டே இருக்கும் நிலையே “ஸ்மரணம்” எனப்படுகிறது. மனம் மற்றும் வாக்கிலும் இறை நாமத்தையே சொல்லிக்கொண்டு இருப்பது. அதிலும் நாம ஸ்மரணமே முக்தி அளிக்கக் கூடியது.

“ஸ்ரீராமமுல திவ்ய ராம ஸ்மரணஜேயுசுன்ன சாலு

கோரமைன தபமுலகு கோரதேடிகே மனஸா.”31

இத்தகைய மேன்மையான நாம ஸ்மரணம் பக்தியுடன் இருத்தல் வேண்டும். இதற்கேற்றார் போல் பெரியாழ்வார் ‘ஸ்ரீமத் பஜனாம்ருதம்’ எனும் நூலில் தம்முடைய மனதில் இறைவன் என்றென்றும் குடி கொண்டுள்ளார் என்பதனை அழகிய பாசுரத்தில் பாடுயுள்ளார்.

பனிக்கடலில் பள்ளிக்கோளைப் பழகவிட்டு ஓடி வந்தென்

மனக்கடலில் வாழவல்ல மாயமணாளநம்பீ!32

திருபாற்கடலில் பள்ளி கொண்டிருக்கும் திருமாளின் நாமத்தையே என்றும் நினைக்கின்ற எம்முடைய இதயமாகிய கடலிலே என்றென்றும் குடி கொண்டுள்ளார் என்பதைக் இப்பாடலில் பாடியுள்ளார். பக்தியுடன் இறைவனின் நாமத்தை மட்டுமே துதிப்பதால் மலைப் போல் வந்த துன்பங்களெல்லாம் பனிப் போல் மறையும் என்பர். அவ்வழியே நாரத முனிவரும் எந்நேரமும் நாராயணன் நாமத்தையே ஜபித்துக் கொண்டு இருப்பதும், ஸ்ரீஆஞ்சநேயர் ஸ்ரீராமபிரானை ஸ்மரணித்துக் கொண்டு இருப்பதும் ஸ்மரண பக்திக்கு சிறந்த உதாரணமாக உள்ளது.

நாரதர்

உலகம் தோன்றிய காலத்திலேயே தோன்றிய ரிஷி நாரதர். அவர் பாதாளம், மேலோகம், பூலோகம் ஆகிய மூவுலகங்களுக்கும் சஞ்சாரம் செய்பவர் என்பதால் திரிலோக சஞ்சாரி என்று அழைக்கப்பட்டார். ஒரு நிகழ்ச்சியை திட்டமிட்டு நடத்தி வெற்றியடைய செய்வதில் இவர் வல்லவர். பரம்பொருளான நாராயணனின் நாபி கமலத்தில்(தொப்புள்) பிரம்மா அவதாரம் செய்தார். பிரம்மாவின் மனதிலிருந்து சனகர், சனந்தனர், சனாதனர், சனத்குமாரர், என்று நால்வர் பிறந்தனர். இவர்களைப் பார்த்து பிரம்மா, நீங்கள் எல்லாரும் ஆயிரங்கோடி மக்களைப் பெற்று பிரபஞ்ஜத்தை விஸ்தரியுங்கள், என்று கட்டைளையிட்டார். ஆனால் அவர்களுக்கு அதில் விருப்பமில்லை. பரம்பொருளான ஸ்ரீமந்நாராயண மூர்த்தியை அடைவதே தங்கள் குறிக்கோள் என்று அவர்கள் இல்லறத்தில் ஈடுபட மறுத்துவிட்டனர். எனவே பி;ரம்மா மீண்டும் உலக சிருஷ்டியைப் பற்றிய சிந்தனையில் ஆழ்ந்தார். தன் உடல் உறுப்புக்கள் ஒவ்வொன்றில் இருந்தும் புலஸ்தியர், புலஹர், அத்ரி, கிருது, மரிசி, ஆங்கிரஸ், பிருகு, தட்சன், கர்தமர், வசிஷ்டர், ரிஷி வர்க்கத்தைப் படைத்தார். இவற்றில் பிரம்மாவின் கழுத்தில் இருந்து பிறந்தார் நாரதர்.

பிரபஞ்சத்ததில் பலகோடி மக்களை உருவாக்கும் படி படைப்புக் கடவுள் அந்த ரிஷிகளுக்கு கட்டளையிட்டார். அவர்களில் நாரதரைத் தவிர மற்றவர்கள் தந்தையின் கட்டளையை ஏற்று, இவ்வுலகை விஸ்தரிக்கும் பணியில் முழு மூச்சாய் ஈடுபட தொடங்கினர். நாரதருக்கு இதில் உடன்பாடியில்லை. தந்தையின் சொல்லை புறக்கணித்தார். அதோடு மட்டுமல்லாமல் பிரம்மாவுக்கே உபதேசம் செய்யும் அளவுக்குத் துணிந்து விட்டார். அப்பா நீங்கள் தீய வழியில் செல்லும்படி என்னை தூண்டுகிறீர்கள். சத் விஷயங்களைப் பிள்ளைக்குச் சொல்லித் தர வேண்டியது தான் ஒரு தந்தையின் கடமை. அதை விடுத்து, இவ்வாறு தவறுக்கு வழி வகுப்பது நல்லதல்ல.

நான் எம்பெருமானுடைய பாதார விந்தங்களையே ஆதராமாக தொழுபவன். உலக சுகங்களில் ஆர்வம் கொள்ளாமல் இருக்கும் எம்போன்றவர்களை ஆதரிக்க வேண்டியது உங்களின் கடமை என்று கூறினார். கோபம் கொண்ட பிரம்மதேவர், நாரதரை ‘மங்கையர் ஐம்பது பேரை திருமணம் செய்து கொண்டு பெண் காமம் கொண்டு அலைவாய். சிற்றின்பத்தில் வாழ்வாய் என்று சாபமிட்டார். மேலும் அக்காலம் முடிந்ததும் ஒரு தாசியின் வயிற்றில் பிறந்து, உத்தம சிரேஸ்டர்களின் சகவாசம் உண்டாகும். அவர்கள் சாப்பிட்ட எச்சிலை உண்ட புண்ணியத்தால் ஸ்ரீ கிருஷ்ணரின் அருள் உனக்கு கிடைக்கும். மீண்டும் என் மகனாக பிறவி எடுப்பாய். அப்போது தான் ஞானம் உண்டாகும் என்று சாபமிட்டு தன் கோபத்தை போக்கிக் கொண்டார்.

நாரதர் மனம் வருந்தினார். இருந்தாலும் உங்களுக்காக இப்பிறவிகளை மனப்பூர்வமாக ஏற்றுக் கொள்கிறேன். ஆனாலும் என் சிறு விண்ணப்பத்தை ஏற்றுக் கொள்ளுங்கள். எத்தனை பிறவி எடுத்தாலும் ஸ்ரீமான் நாராயணின் பாதக் கமலங்ளை மறக்காத பாக்கியத்தை மட்டும் எனக்கு தரவேண்டுகிறேன் என்று கேட்டுக்கொண்டார்.

நாராயண, நாராயண என்று கூறிக் கொண்டே சென்றார். பிறகு கந்தர்வனின் மகனாக உபர்ஹணன் என்றப் பெயரில் பிறந்து வளர்ந்து வந்தார். சித்திராதன் என்ற மன்னனின் மகள்களான ஐம்பது பெண்களையும் மணந்து இல்லறத்தில் ஈடுபட்டார். வீணாகானமும், ஸ்படிகமாலையும் கொண்டு நாராயணனன் மேல் பக்திக் கொண்டவராகவும் திகழ்ந்தார். கந்தர்வர் காலம் முடிவடைந்ததும் உயிர் நீத்தார். கான்யகுப்ஜ தேசத்தில் திரமிளன் என்ற அரசன் இருந்தான். அவனது நாட்டில் பஞ்சம் தலை விரித்தாடியது. இந்த சந்தர்ப்பத்தில் திரமிளனின் மனைவிக்கு ஒரு ஆண் குழந்தை பிறந்தது. குழந்தை பிறந்த நேரம், நாட்டில் மழை பெய்து நீர்வளம் நிறைந்தது. அதனால் நீர் என்றப் பொருளில் நாரதன் என்றுப் பெயரிட்டனர்.

நாரதரின் சகோதரர்களான சனகாதி முனிவர்கள் நால்வரும் அதிதிகளாக கலாவதியிடம் வந்து உணவு பெற்றனர். சிறுவன் நாரதன் அவர்கள் சாப்பிட்ட மீதி உணவை வாங்கி சாப்பிட்டான். பணிவோடு நடந்துக் கொண்ட சிறுவன் மீது அன்புக் கொண்டு அவர்கள் அவனுக்கு ஸ்ரீ கிருஷ்ண மந்திரத்தை உபதேசித்தனர். அந்நேரத்திலிருந்து நாரதன், கிருஷ்ண தாஸனாக மாறிவிட்டான். எப்பொழுதும் கிருஷ்ண தியானத்தில் இருந்த நாரதருக்கு, ஸ்ரீ கிருஷ்ணரும் நாரதருக்கு காட்சித் தந்து மறைந்தார். அப்போது வானில் ஒரு குரல் ஒலித்தது. பிரம்மாவின் சாபம் இன்றோடு நீங்கியது. பின்னர் பிரம்மாவின் கழுத்திலிருந்து பிறவி எடுத்து திரிலோக சஞ்சாரியாக மாறிவிட்டார். இராமாயணத்தை எழுதிய வால்மீகிக்கு ராம நாமத்தை உபதேசித்தவர். நாரதரே பக்த பிரஹலாதனுக்கு தாயின் கருவில் இருக்கும் போதே அஷ்டாஸர மந்திரத்தை உபதேசித்து அவனை நாராயண பக்தனாகினார். சின்னஞ்சிறு குழந்தை துருவனுக்கு விஷ்ணு மந்திரத்தை உபதேசித்து அவனை நட்சத்திர மண்டலத்தில் ஒளி விடச் செய்தார்.33

2.3.4.பாதசேவனம்

இறைவனை சதா ஸர்வ காலமும் ஸ்மரணிக்கின்ற நிலைப் பெற்ற பக்தனானவன் இறைக் சேவைகளில் ஈடுபடுகிறான். இறைவனின் பாதத்திற்கு சேவை செய்;கிறான். இந்நிலை பாதசேவனம் ஆகும். பாதசேவத்திற்கு மிகச் சிறந்த உதாரணமாக ஸ்ரீ மகாலட்சுமியைக் கூறலாம். மகா விஷ்ணுவே ஆதி புருஷன் என்று கூறப்படுகிறது.

பரதர்

ஸ்ரீமத் இராமாயணத்தில் பகவான் ஸ்ரீ ராமர் அயோத்தியா காண்டத்தில் கைகேயியின் இரண்டு வரங்களினால் தந்தை சொல் மிக்க மந்திரமில்லை என்ற வார்த்தைக்கிணங்க தந்தை சொன்ன வார்த்தைக்கு கீழ்ப்படிந்து பதினான்கு ஆண்டுகள் தன் மனைவியோடும், தம்பி லெட்சுமணனோடும் வனவாசம் மேற்கொண்டார்.

கைகேயி தன் மகன் பரதனை அயோத்திக்கு வரவழைத்து, கைகேயி பரதனுக்கு முடி சூட ஏற்பாடுகள் செய்தாள். அயோத்தி வந்த பரதன் நடந்ததை அறிந்து வருந்தி, இராமன்; இல்லாமல் சந்திரன் இல்லாத ஆகாயத்தைப் போலவும், நீர் இல்லாத சமுத்திரம் போலவும் இருக்கிறதே என்று தளர்ந்த குரலில் கூறி அழுதான். என் தாயாருக்காக மன்னிப்பு கேட்க வேண்டும் என எண்ணத்துடன் முதலில் தன் தந்தைக்கு செய்ய வேண்டிய அனைத்து சடங்குகளையும் செய்தான். பின் பரதன் தன் தமையனே நாடாள வேண்டும் என்று ராமனைக் காட்டிலிருந்து அழைத்து வருவதற்காக மந்திரி மக்களோடு சென்றான்.

பரத்வாஜரும், வசிஸ்டரும் ஒருவருக்கொருவர் உபசரித்துக் கொண்டார்கள். பரதன் பரத்வாஜ முனிவரிடம் இராமன்; சீதை, லட்சுமணருடன் சித்திரக் கூட மலையில் வசிக்கிறார்கள் என்பதை அறிந்து சித்திரகூட மலைக்குச் சென்றான்.

பரதன் சித்திரக்கூட மலையில் தன் தமையனாரைச் சந்தித்தான். பரதன் தன் தந்தைக்கு இணையான தமையனைக் கண்டதும் துக்கம் மேலிட்டு வார்த்தைகள் தடுமாறி தன் தமையன் காலில் விழுந்தான். ராஜியத்தில் சுகபோகத்துடன் வாழவேண்டிய தன் தமையனும், சீதாபிராட்டியும் இப்படி காட்டில் வாழ்வதற்கு தான்தானே காரணம் என்று மிகுந்த வருத்தப்பட்டான். தன் தந்தை இறந்த செய்தியை அறிந்த இராமர் மிக துயரப்பட்டான். பிறகு தந்தைக்கு செய்ய வேண்டிய அனைத்து காரியங்களையும் செய்தார்.

பின்னர் பரதனை நோக்கி நீ வந்த காரியம் என்ன என்று கேட்டார். தந்தையின் மரணத்திற்கு காரணமான நான் எல்லா விதத்திலும் கெட்டேன். தங்களைத் தவிர எனக்கு வேறு கதியில்லை. தங்களையே சரணடைந்தேன். என்னைக் காப்பாற்ற வேண்டும். தாங்கள் அயோதிக்கு வந்து தடைப்பட்ட ராஜ்யத்தைக் கைக்கொண்டு எங்களெல்லோரையும் கடைத்தேறும்படிச் செய்ய வேண்டும் என்று கூறினார். பரதா நான் தந்தையின் வாக்கினை மீற மாட்டேன் என்றார் இராமர்.

இதனால் பரதன் இராமனை பார்த்து அண்ணா தங்களுக்கென்று அலங்கரிக்கப்பட்ட இந்த மரவடிகளில் தாங்கள் ஏறவேண்டும் என்றான். அப்போது ராகவன் தான் செய்த சத்தியத்தையும், பரதன் அடைந்த சரணாகதியையும் பூர்த்தி செய்ய விரும்பி அப்படியே அந்த பாதுகையில் தன் திருவடிகளைப் பதித்தார். அத்திருவடிகளைப் பரதனுக்கு கொடுத்தார். பரதன் அவைகளுக்கு பிரதிஷிண நமஸ்காரம் செய்து தாங்கள் தவம் செய்யும் இந்த பதினான்கு ஆண்டுகள் வரையில் பழங்களையும், கிழங்குகளையும், வேர்களையும் உண்டு, நகரத்திற்கு வெளியிலிருந்து தங்களுடைய வரவை எதிர்பார்த்துக் கொண்டிருப்பேன். தங்கள் திருவடிகளே இராஜ்யத்தை அலங்கரிக்கும். தாங்கள் வரும் தினத்தில் இராஜ்யாதிகாரத்தைத் தங்கள் திருவடிகளில் ஒப்படைப்பேன் என்று கூறி, பரதன் அந்த பாதுகைகளுக்கு நன்றாக அலங்கரித்து ஆகமவிதிப்படி பூஜித்து ராமனை நமஸ்காரம் செய்து, மரவடிகளைப் பட்டத்து யானையின் தலையில் வைத்தான். பிறகு அந்த பாதுகைகளை தன் பக்தியுடன் தன் தலையில் வைத்துக் கொண்டு சத்ருக்கனனுடன் ரதத்தில் ஏறினான். வஸிஷ்டர் மற்றும் அனைவரும் இராமனிடம் விடை பெற்று அயோத்திக்கு சென்றனர்.

என் அண்ணன் என்னிடத்தில் ஒப்புவித்துப் போயிருக்கிற ராஜ்யத்தைக் குறைவில்லாமல் காப்பாற்றி அவரிடத்தில் மறுபடியும் கொடுக்க வேண்டும். ராஜ்யத்தைக் காப்பாற்றி மேன்மேலும் வளர்த்திடும் சக்தி மற்ற எதற்கும் இல்லை என்று அந்த பாதுகைகளை நமஸ்கரித்து ராஜ்யபாரம் யாவற்றையும் அவைகளிடத்தில் ஒப்புவித்து ராமனுக்குப் பதிலாக அவைகளை சிம்மாசனத்தில் வைத்தான். பிறகு அனைவரையும் பார்த்து இது லோகநாதனும், எல்லோராலும் பூஜிக்க தகுந்தவருமான ஸ்ரீஇராமமூர்த்தியின் பாதுகைகள். அவரே இங்கு விளங்குகிறார். வெண்குடை சாமரம் முதலிய ராஜ உபச்சாரங்கள் இங்கே நடக்க வேண்டும். என் குருவான ராகவனின் மஹிமையால் இந்த ராஜ்யத்தில் தர்மம் செழிக்கும். என் மேல் கொண்ட அன்பினால் இந்த ராஜ்ஜியத்தை என்னிடத்தில் ஒப்புவித்து தனக்கு பதிலாக இந்த பாதுகைகளை கொடுத்திருக்கிறார் என இராமனின் பாதுகைகளுக்கு சேவகம் செய்து பதினான்கு ஆண்டுகள் வாழ்ந்திருந்தான் பரதன்.

“ததா ஹி யத்கார்ய முபைதிகஞ்சி

துபாயநம் சோபஹ்ருதம் மஹார்ஹம்

ஸபாது காப் யாம் ப்ரதமம் நிவேத்ய

சகார பஸ்சாத் பரதோ யதாவத்”

2.3.5.அர்ச்சனம்

இறை வழிப்பாட்டில் ஈடுபட ஆரம்பிக்கும் பக்தன் இறைவனை பூஜிக்க ஆரம்பிக்கிறான். இந்நிலை அர்ச்சனம் ஆகும். சகஸ்ரநாமம், அஷ்டோத்திரம், ஆரத்தி, இவைகள் அர்ச்சனத்தில் சொல்லப்படுகிறது. இறைவனுக்கு அபிஷேகம், செய்து ஆடை அணிவித்து, மலர்களால் அலங்காரம் செய்து நெய்வேத்தியம் செய்து, தீப, தூப காட்டுதல், மயில் தோகையால் விசிறுதல் ஆகியன அர்ச்சனம் ஆகும்.

கண்ணப்ப நாயனார்

வேடர்கள் நிறைந்த பொத்தப்பி என்ற ஒரு மலை நாட்டில், உடுப்பூர் என்னும் பழமையான ஊரினில் குறவர்கள் பலர் வாழ்ந்திருந்தனர். அருவிச் சாரல்கள் உள்ள மலைப்பக்கங்களில் யானைத் தந்தங்களையே வேலியாகவும், பெரிய மதில்களை அரண்களாகவும் கொண்ட அழகான ஊர் உடுப்பூராகும். அங்கு வேடர்களின் தலைவனாக நாகன் என்பவன்; தத்தை என்பவளை மனைவியாகக் கொண்டு இல்வாழ்க்கை நடத்தி வந்தான். இவர்களுக்கு நீண்ட நாட்களாக குழந்தை இல்லாமல் முருகப் பெருமானை வேண்டி, அவனருளால் ஆண் குழந்தை பிறந்தது. அக்குழந்தைக்கு திண்ணன் எனப் பெயரிட்டனர். நாளொரு மேனியும், பொழுதொரு வண்ணமுமாய் திண்ணன் வளர்ந்தான். நாகன் வயது முதிர்ந்த காரணத்தினால் தன் மகனை தலைவனாக முடி சூட்டினான். ஒரு நாள் திண்ணன் தன் தோழர்களான நாணன், காடன் இருவருடன் வேட்டைக்குச் சென்றான். அப்பொழுது ஒரு பெரிய காட்டுப்பன்றியினை திண்ணன் வெகுதூரம் விரட்டிச் சென்று வேட்டையாடினான். வெகுதூரம் ஓடியதால் களைப்பு மேலிட, தாகத்திற்கு தண்ணீர் அருந்துவதற்காக அருகிலிருந்த திருக்காளத்தி மலைக்குப் பக்கத்தில் ஓடும் பொன்முகலி எனும் ஆற்றிற்குச் சென்றார். அங்கிருந்து திண்ணனார் பொன்முகலி ஆற்றினைக் கடந்து திருகாளத்தி மலையின் அடிவாரத்தை அடைந்தார். இன்னது என்று தெரியாத களிப்பினால் பெருமகிழ்வு பொங்கிட அம்மலையைக் கண்டார். அங்கிருந்த சிவபெருமானை திண்ணனார் சிவலிங்கத்தை பார்த்ததும், பேரன்பு பொங்க, ஓடிப் போய் காளத்தி நாதரை கட்டித் தழுவினார். கண்கள் விரிந்து, மலர்ந்து, ஆனந்தக் கண்ணீர் அருவியாகப் கொட்டியது.

ஐயோ! யானை, கரடி, சிங்கம், வேங்கை முதலானக் கொடிய விலங்குகள் திரியும் கானகம் ஆயிற்றே எந்த துணையுமின்றி நீர் மட்டும் தனித்திருப்பது முறையா? என்று மனம் நொந்து போனார். அங்கே ஏற்கனவே இறைவனுக்கு நீர் ஊற்றி அபிஷேகம் செய்து மலர்களால் அலங்கரித்திருப்பது கண்டு இது இறைவனுக்கு பிடிக்கும் போலும் என்று தானும் அவ்வாறே செய்ய எண்ணி, பொன்முகலி ஆற்றின் நீரைத் தன் வாயால் முகந்து கொண்டும், தூய்மையான மலர்களையும், இலைகளையும் பறித்து தன் குடுமியினுள் நெருக்கி சொருகிக் கொண்டும் வேகமாக திருக்காளத்தியப்பரின் மலை மீது வெகு விரைவாக ஏறிச் சென்றார். அங்கு சிவனார் முடிமேலிருந்த மலர்களை தன் காலால் அகற்றினார். தம் வாயினுள் அடக்கிக் கொண்டு வந்த மஞ்சன நீரை பேரன்போடு உமிழ்வது போல திருமுடி மீது தெளித்தார். மலர் தூவி இலைகளை இட்டு அலங்கரித்து, அவர் எம்பிரானுக்கு அமுதூட்டுவதற்காக ருசிப் பார்த்து இலைக்களத்தில் எடுத்து வந்த நன்கு வெந்த இறைச்சியை இறைவனுக்கு முன்னே இலையில் பரிமாறி வைத்து ‘ஆண்டவனே! நல்ல இறைச்சியை எடுத்து வேக வைத்து ருசி பார்த்;;து எடுத்து வந்து படைத்துள்ளேன். ஏற்றுக்கொள்’ என வேண்டினார்.

இரவு பொழுது வந்தது. காட்டில் உள்ள மிருகங்கள் இறைவனை தாக்காமல் இருக்க வேண்டி இரவு முழுவதும் வில்லேந்தி தூங்காமல் காவல் காத்தார். விடிந்ததும் இறைவனுக்கு இறைச்சிக் கொண்டு வரத் திண்ணனார் சென்றார். அப்பொழுது சிவகோசரியார் என்னும் தவமுனிவர் அத்திருமலைக்கு வந்தார். அவர் திருகாளத்தி நாதருக்கு ஆகம விதிப்படி அர்ச்சனை செய்பவர். நியமத்தோடு வந்த அவர் இறைவனின் முன்னால் வெந்த இறைச்சிகள் கிடப்பதை கண்டார். இதை செய்தது யார்? என்று மனம் வருந்தலானார். பிறகு கோயிலை சுத்தப்படுத்தி விட்டு, மீண்டும் குளித்துவிட்டு வந்து இறைவனுக்கு பூஜையை செய்தார். பூவாலும், நீராலும், மந்திரங்களாலும் ஓதி, துதித்து வணங்கி விட்டு தபோவனம் சென்றார்.

வேட்டைக்குச் சென்ற திண்ணனார் முன்பு செய்தது போல் அனைத்தையும் தூய்மைப்படுத்தி, பூவாலும், நீராலும், இலைகளாலும் இறைவனுக்கு தம்முடைய முறைப்படி அர்ச்சனை செய்தார். இவ்வாறு சிவாகோசரியார் தூய்மைப்படுத்தி பூஜை செய்வதும் பிறகு திண்ணனார் வந்து வேடுவரின் முறைப்படி இறைச்சியை வைத்து படைப்பதுமாக இருந்தது. ஒரு நாள் நாள்தோறும் இறைச்சியினை இவ்விதம் வைப்பது யார்? என சிவகோசரியார் மறைந்திருந்து பார்த்தார். அவருக்கு திண்ணனாரின் அன்பு முழுவதையும் காட்டுவதற்கு சிவபெருமான் திருவுள்ளம் கொண்டு சிவபெருமான் தன் கண் ஒன்றிலிருந்து இரத்தம் வடியச் செய்தார். வேட்டைக்குச் சென்ற திண்ணனார் வந்ததும் அதைக் கண்டு பதைபதைத்து தரையில் விழுந்தார். கண்ணில் வடியும் இரத்தத்தை நிறுத்தப் பல வழிகளில் முனைந்தார். இரத்தம் நிற்;கவில்லை. சிவபெருமனை கட்டிக் கதறி அழுதார். பச்சிலைகளை பறித்து கொண்டு வந்து திருக்கண்கள் மீது பிழிந்து சாற்றை வடித்தார். அப்படியும் இரத்தம் நிற்கவில்லை. என்ன செய்வது? என்று திண்ணனார் யோசித்தார். “ஊனுக்கு ஊனே உற்ற நோய் தீர்க்கும்” என்ற பழமொழி அவருடைய நினைவிற்கு வந்தது.

எம்பிரானுடைய கண்ணுக்கு ஏற்பட்ட நோயைத் தீர்க்க வேண்டுமானால் இனி என்னுடைய கண்ணையே அம்பினால் தோண்டியெடுத்து வைத்தால் இரத்தம் நின்று விடும் என எண்ணி தன் வலதுக் கண்ணைக் கூரிய அம்பினால் தோண்டியெடுத்துக் காளத்திநாதரின் புண்பட்ட கண்ணில் அப்பினார். உடனே அந்தக் கண்ணில் வழிந்துக் கொண்டிருந்த இரத்தம் நின்றது. திண்ணனார் மகிழ்ச்சி அடைந்தார். அடுத்து இறைவன் தனது இடது கண்ணிலிருந்து இரத்தம் வழியச் செய்தார். இறைவனின் புண்பட்ட கண் எதுவென அடையாளம் கண்டுபிடித்துத் தம் கண்ணை அதில் பதிப்பதற்காக இறைவனின் இரத்தம் ஒழுகும் கண்ணின் மீது தமது காலை ஊன்றிக் கொண்டார். திண்ணனார் சிறிதும் வருந்தாமல் தன்னுடைய மறுக்கண்ணையும் தோண்ட முற்பட்டார்.

அதைக் கண்டதும் மகாதேவராகிய காளத்திநாதருக்கு மனம் பொறுக்கவில்லை. வெள்ளெருது வாகனமும், அருள் வள்ளலாருமான திருக்காளத்தியப்பர் தமது திருக்கையை வெளியே நீட்டி, அன்பினால் இடது கண்ணையும் தோண்ட முயன்ற திண்ணனாரின் கைகளை தடுத்து பிடித்துக் கொண்டு “நில்லு கண்ணப்பா! நில்லு கண்ணப்பா! நில்லு கண்ணப்பா!” என்று மும்முறை வாக்கால் கூறி அருள் புரிந்தார். இவையனைத்தையும் மறைவில் பார்த்துக் கொண்டிருந்த சிவகோசரியார் கண்ணப்பரின் பக்தி நிலையைக் கண்டு வியந்தார். காளத்திநாதரை வணங்கினார்.

நான் மறைகள் முழங்கின. நான்முகன் முதலான தேவர்களும் பூமாரி பொழிந்தார்கள்;. அன்று முதல் திண்ணனார் ‘கண்ணப்ப நாயனார்’ என்ற பெயர் பெற்றார். அருந்தவம் செய்யும் முனிவருக்கும் கிட்டாத பரம் பொருளான சிவபெருமான் கண்ணப்ப நாயனாரின் மனமுவந்து செய்த அர்ச்சனை வழிபாட்டினை ஏற்று ஆறே நாளுக்குள் கண்ணப்பருக்குக் காட்சியளித்தார். “ஒப்புயர் வற்ற கண்ணப்பா! நீ எமது வலப் பக்கத்திலே எப்போதும் நிற்ப்பாயாக!” என்று திருவருளும் புரிந்தார்.35

2.3.6.வந்தனம்

அர்ச்சிக்க ஆரம்பிக்கும் பக்தனானவன் இறைவனை பல்வேறு வகைகளில் தன்னைக் காத்து ரட்சிப்பாயாக என்று வேண்டுவது வந்தனமாகும்.

அக்ரூரர்

கோகுலத்தில் உள்ள கோபிகைகளின் தலைவன் கண்ணன், குழலூதும் கண்ணனின் பொற்கரத்தில் பத்ம ரேகை போன்ற அடையாளங்களுடன் கூடியவர். மாடுகளை மேய்க்கும் இடையர் வேடத்தில் இருப்பினும், அடையாளங்களைக் கொண்டு பரமாத்மா என்று கோபிகைகளாலும், அக்ரூரர் முதலானவர்களாலும் வழிப்படப்பட்டவர்.

திருமால், ஆயர்பாடியிலுள்ள பெண்கள் கூட்டத்திற்கு சந்திரனாக இருப்பவரும், தனது கல்யாண குணங்களால் புகழ் பெற்றவரும், வஸ{தேவருடைய குமாரனுமாகிய ஸ்ரீ கிருஷ்ண பரமாத்மா கோலத்தில் வாழ்ந்து வரும் பொழுது, நாரத முனிவர் கம்;ஸனிடம், “உனது பகைவனான, ஸ்ரீ கிருஷ்ணன் கோகுலத்தில் வாழ்ந்து வருகிறான்.” என்ற விவரத்தைக் கூற, அதைக் கேட்ட கம்ஸன் அச்சமும், மனக்கலக்கமும் அடைந்தான். பின்னர் கம்ஸன் கிருஷ்ணரைக் கொல்வதற்காக தன்னுடைய அமைச்சர்களுடன் கலந்தாலோசித்து, ”தனுர் யாகம்” செய்வது என்றும், அதற்காக பலராமர், கிருஷ்ணனை மதுரைக்கு அழைத்து வருவது என்றும் திட்டமிட்டு தனது தேரோட்டியான அக்ரூரரை கோகுலத்திற்கு அனுப்பினான்.

ஸ்ரீ கிருஷ்ண பகவானிடம்; மாறாத பேரன்பு கொண்டவரான அக்ரூரர் கோகுலத்தை அடைந்தார். ஸ்ரீகிருஷ்ண பரமாத்மாவினுடைய திருவடிச் சுவடுகளைக் கண்ணுற்றார். கண்டவுடனேயே எல்லையற்ற மகிழ்ச்சியடைந்து, உணர்ச்சி வசப்பட்டார். மயிர் கூச்சலால் உடல் சிலிர்த்தது. கண்களில் ஆனந்தக் கண்ணீர் வழிந்தது. “இவைகள் என் தெய்வத்தின் திருவடிகள் பட்டப் பொடிகள் அல்லவா” என்று எண்ணி தேரிலிருந்து, துள்ளிக் குதித்தார். கண்ணனுடைய திருவடிப்பட்ட மண்பொடிகள் மீது மீண்டும், மீண்டும் புரண்டார். பகவானை வழிப்படும் அடியார்களுக்கு அங்கப்பிரதட்சிண வழிப்பாடு முறையை ஆரம்பித்து வைத்தவர் பாகவதோத்தமரான ஸ்ரீ அக்ரூரரே எனலாம். அக்ரூரர் துளசிகள் அடர்ந்து வளர்ந்து காணப்படும் பூஞ்சோலையில், இடையர்களின் கூட்டத்தில், பசுக்கள் நடுவில், ஸ்ரீ கிருஷ்ணனைப் பார்த்து விட்டு, அவரை நமஸ்காரம் செய்து, பிறகு பக்தியுடன் அவரிடம் வேண்டுகிறார்.

அக்ரூரப் பிரார்த்தனா

“ஸ்ரீ நந்தகோ பதனயாகிலவிச்வமூர்த்தே

ஸ்ரீமத்மயோதி தனயாதவ க்ருஷ்ண மூர்த்தே

ஆனந்தயாகிலமசேஷ் ஜகந்நிதான

மீனாங்க கோடிஸமஸ{ந்தர சுத்த கீர்த்தே”36

புண்ணியம் செய்த நந்த கோபருடைய மைந்தரே, உலகம் முழுவதையும் தன் உடலாகக் கொண்டவரே, பாற்கடலின் மகளான லட்சுமி தேவியின் மணாளரே, பரம்பொருளின் வடிவமாக இருப்பவரே, உலகங்கள் அனைத்திற்கும் மூலகாரணமாக இருப்பவரே, கோடி மன்மதர்களுக்கு இணையான அழகு பொருந்தியவரே, நல்ல புகழ்வுடையவரே, உலகம் முழுவதும் இன்புற்றிருக்க அருள் புரிவீராக. பக்தரான அக்ரூரர் மோக்ஷத்தையளிக்கும் ஸ்ரீ கிருஷ்ண பரமாத்மாவினுடைய திருவடித் தாமரைகளில் மீண்டும் மீண்டும் வணங்கி, தன் தலைவனுமான, ஸ்ரீ கிருஷ்ணனுடைய கல்யாண குணங்களை மனதில் தியானம் செய்து, அவருடைய சமீபத்தில் சென்று, மிக்க சந்தோஷத்துடன் மிகப் பெரியவர்களுக்கெல்லாம் மிகப் பெரியவரே, என் தலைவரே, எனக்கு நல்லறிவை புகட்டுங்கள் என்று அவரைத் துதித்தார்.

மாயையால் மனித உடலை அடைந்திருப்பவரும், மாதவன் என்று திருநாமம் கொண்டவருமான, ஸ்ரீகிருஷ்ணன் பலராமனுடன் அக்ரூரரை வணங்கினார். அவரால் கூறப்பட்ட தேவர்களின் பகைவரான கம்ஸனுடைய நடத்தையை அறிந்துக் கொண்டார். அக்ரூரர் ராமகிருஷ்ணருடன் கோகுலத்தில் அன்று இரவு சந்தோஷமாக வசித்தார். இரவின் முடிவில் விழித்துக் கொண்ட அக்ரூரர், ஹே ராமா, ஹே கிருஷ்ணா, இப்பொழுது எழுந்தருள்வீராக. ஹே ராமா, ஹே கிருஷ்ணா தாமரையிதழ் போன்ற கண்களை உடையவரே, தங்களைச் சேர்ந்தவரைக் காப்பாற்றுவீராக எனத் துதித்தார்.

பசுக்களைக் காப்பாற்றும் ஹே கிருஷ்ணா, பேரானந்தத்திற்கு மூலகாரணமாக இருப்பதும்;, உயர்ந்த ரத்தினங்களைப் போன்று மிகச் சிறந்ததும், அடியார்களுக்கு எல்லா நன்மைகளையும் தருகின்றதுமான அளவில்லடங்காத தங்களுடைய கல்யாண குணங்களை, ஆயர்பாடியிலுள்ள மங்கையர்கள் பூபாளம், தேசாதி, தேவகாந்தாரி, மங்களகரமான மலஹரி, வஸந்தா, முதலிய பல இராகங்களில் பாடுகின்றனர். புதிய மல்லிகை மலர்கள் மலர்ந்துக் மிகுந்த வாசனையுடன் காணப்படுகின்றன. எண்ணற்ற நட்சத்திரக் கூட்டமாகக் காட்சியளிக்கின்றன என்று வணங்குகிறார்.

அந்த இரவு முடிந்து, பொழுது விடிந்தவுடன் உலகத்திலேயே மிக்க வலிமை உடையவர்களுக்கு ஆற்றலை அளிப்பவரான ஸ்ரீ கிருஷ்ணனை பலராமனுடன் அக்ரூரர் தனது தேரில் அமரச் செய்து மதுரா நகரத்திற்கு அழைத்துச் செல்கிறார்.

“அக்ருரர் ராமகிருஷ்ணப்யாம் மதுராபிமுகம் வ்ரஜன்

ஆசரன் யாமுனே ஸ்நாநம் ஸலிலே த்ருஷ்டவான் ஹரிம்

முஹீர் முஹீஸ்ஸ்யந்தனஸ்தம் ஸலியஸ்தம் ஹ்ருதி ஸ்திதம்

திருஷ்ட்வா ஸர்வாத்மகம் கிருஷ்ணம் ப்ரஹா சேதம் ஸதத்வவித்”37

பலராம கிருஷ்ணருடன் மதுரா நகரத்தை நோக்கிச் செல்லும் பொழுது யமுனா நதியில் நீராடிய அக்ரூரர், நீரினுள் ஸ்ரீ கிருஷ்ண பரமாத்மாவைக் கண்டார். (ஆற்றங்கரையில் தேரில் வீற்றிருக்கும் ஸ்ரீ கிருஷ்ணர் ஆற்று நீரினுள் எங்ஙனம் காணப்படுகின்றார் என்று ஆச்சரியமடைந்து) மீண்டும் மீண்டும் நீரினுள்ளும், தேரிலும், தன் மனதிலும், எங்கும் நிறைந்திருக்கும் கிருஷ்ணனை உள்ளபடி உணர்ந்த அக்ரூரர், ஹே கிருஷ்ணா தாங்கள் இவ்வுலகைப் காப்பதில் நிகரற்ற திறமை வாய்ந்தவர். கோகுலத்தை இருப்பிடமாகக் கொண்டவர், அடியார்களுக்கு புகலிடமானவர், வெற்றி கொள்ளும் கோபாலன் என்று போற்றுகிறார். இவ்விதமாக ஒவ்வொரு நிமிடமும் ஸ்ரீகிருஷ்ணரை வந்தனம் செய்தே முக்தி பெற்றவர் அக்ரூரர் ஆவார்.38

2.3.7.தாஸ்யம்

பக்தன் இறைவனுக்கு தொண்டு புரிய ஆரம்பிக்கும் நிலை தாஸ்ய பாவமாகும். திருநாவுக்கரசர் இறைவனுக்கு தாஸனாக தன்னை ஐக்கியப் படுத்திக் கொண்டவர்.

தேவாரப் பாடல் : அப்பர் திருப்பதிகம், பண் : காந்தார பஞ்சமம்(கேதாரகௌளை)

“சொற்றுணை வேதியென் சோதி வானவன்

பொற்றுணைத் திருந்தடி பொருந்தக் கைதொழக்

கற்றுணைப் பூட்டியோர் கடலிற்பாய்ச்சினும்

நற்றுணை யாவது நமச்சி வாயவே

மாப்பிணை தழுவிய மாதோர் பாகத்தன்

பூப்பிணை திருந்தடி பொருந்தக் கைத்தொழ

நாப்பிணை தழுவிய நமச்சி வாயப்பத்

தேத்தவல் லாரதமக் கிடுக்க ணில்லையே39

திருநாவுக்கரசர்

திருமுனைப்பாடி நாட்டில், திருவாமூரில் புகழனார், மாதினியார் என்பார்க்கு புதல்வராய் தோன்றினார். இளமையில் சமண சமயத்தைச் சார்ந்து பின்னர் தம் தமக்கையாரின் அருள் திறத்தால் மீண்டும் சைவரானார். 81 ஆண்டுகள் இவ்வுலகில் வாழ்ந்து இறைப்பணி புரிந்த பெருந்தகையனார். அவரை “வாகீசர்” என்றும், “நாவுக்கரசர்” என்றும் அழைப்பர். ‘தாண்டகம்’ என்னும் பா வகையை கையாளுவதில் வல்லவராகையால் “தாண்டக வேந்தர்”; என்றும் சிறப்பித்துக் கூறுவர்.

திருநாவுக்கரசருக்கு தீராத வயிற்றுவலி நோய் இருந்தது. தம் சூலைநோயையும், உலக மாயையையும், உலகத்திலுள்ள துன்பத்தையெல்லாம் நீக்குவதற்காகவும் இறைவன் முன்னே நின்று “கூற்றாயினவாறு விலக்ககிலீர்” என்ற திருப்பதிகத்தை பாடினார்.

இராகம் : நவ்ரோஜ் தாளம் : ஆதி

“கூற்றாயின வாறு விலக்ககிலீர்

கொடுமை பல செய்ததை நானறியேன்

ஏற்றாய் யடிக்கே இரவும் பகலும்

பிறியாது வணங்குவன் எப்பொழுதும்

தோற்றார் தென் வயிற்றின் அகம்படியே

குடரோடு தொடங்கி முடக்கியிட

ஆற்றேன் அடியேன்! அதிகைக் கெடில

வீரட்டான் துறை அம்மானே!” 40

இவ்வாறு துவங்கும் தேவாரத் திருப்பதிகத்தை மருள் நீக்கியார் பாடி முடித்ததும் அப்பொழுதே அவருடைய வயிற்றில் ஏற்பட்ட கொடிய சூலை நோயும் நீங்கியது. சிவபெருமான் அவர் முன் தோன்றி தித்திக்கும் தேன் தமிழால் என்னைப் பாடியதால், இன்று முதல் நீர் ‘நாவுக்கே அரசன்’ என பெயர் பெறுவாயாக என்று கூறி மறைந்தார். அன்று முதல் திருநாவுக்கரசர் எனப் பெயர் பெற்றார். சமணர்களின் தூண்டுதல் காரணமாக மகேந்திரவர்மன், மதம் மாறிய திருநாவுக்கரசரைத் தண்டிப்பதற்காக மந்திரி சேவகர்களை அனுப்பி அவரைச் சிறைப் பிடிக்குமாறு கட்டளையிட்டான். அந்நிலையில் திருநாவுக்கரசர்

“நாமார்க்குங் குடியல்லோம் : நமனை யஞ்சோம்

நரகத்தி லிடர்ப்படோம் நடலை யில்லோம்

ஏமாப்போம் : பிணி யறியோம் பணிவோ மல்லோம்

இன்பமே யெந்நாளுந் துன்பமில்லை”41

என்று பாடி, வர மறுத்தார். அப்பரைச் சுண்ணாம்பு சூளையிலே அரசன் இட்டபோது அந்தத் துன்பத்திலும் இறைவனின் புகழ் பாடி இறைவனின் இனிமையைக் காண்கின்றார் நாவுக்கரசர்.

“மாசில் வீணையும் மாலை மதியமும்

வீசு தென்றலும் வீங்கிள வேனிலும்

மூசு வண்டறை பொய்கையும் போன்றதே

ஈச னெந்தை யிணையடி நிழலே”42

என மனம் மகிழ்ந்து பாட இறைவன் சுண்ணாம்பு காளவாய் வெப்பத்தைக் குளிரச் செய்தார். இறையருளால் பற்பல கொடுமைகளிலிருந்து மீண்டு வந்த நாவுக்கரசர் சமண மதத்திலிருந்த மகேந்திரவர்ம பல்லவரை சைவராக்கினார். அப்பர் பெருமான் பல சிவ ஸ்தலங்களுக்குச் சென்று இறைவன் மேல் தமிழ்ப் பாமாலைகள் பாடி எம்பெருமானைப் வணங்கி திருத்தொண்டு செய்து வாழ விரும்பினார். திருவதிகைக்கு அருகிலுள்ள திருவெண்ணைய் நல்லூர், திருவாமாத்தூர், திருக்கோவிலூர் முதலிய சிவ ஆலயங்களுக்கு சென்று பணிந்து பதிகங்கள் பல பாடிக் கொண்டு அத்திருத்தலங்களில் உழவாரப் பணிகளை செய்து வந்தார். இறைவனுக்கு தாசனாக அவர் தங்கும் இடமெல்லாம் உழவாரப் பணி செய்து பாமாலை பாடி வழிப்பட்டார்.

தன் வாழ்நாளில் ஒரு முறையேனும் கயிலை சென்று எம்பெருமானை வழிபட விருப்பம் கொண்டு கயிலை செல்ல பறப்பட்டார். வழியில் நடந்து நடந்து கால்கள் தேய்ந்தது, பின்னர் கைகளால் ஊன்றிச் சென்றார் அதுவும் தேய்ந்தது, தவழ்ந்து சென்றார், மார்பும் சிதைந்து உணர்வற்றுக் கிடந்தார். ஒரு முனிவராகச் சிவபெருமான் தோன்றிக் காட்சியளித்து அங்கிருந்த ஒரு பொய்கையில் முழுகுமாறு ஆணையிட்டார். அவர் மூழ்கித் திருவையாற்றுப் பொய்கையில் எழுந்தார். அவ்வாறு மூழ்கி எழும் போது அம்மையப்பராய் சிவபெருமான் திருக்கயிலாயக் காட்சிதனைக் கொடுத்தார். சிவபெருமானாலேயே அப்பனே என அலைக்கப்பட்ட திருஅப்பூதி அடிகள் தனது 81 வயதில் திருபுகலூரில் இறைவனடி சேர்ந்தார்.

2.3.8.ஸக்யம்

இறைவனுக்கு சேவை செய்து தாஸ்ய நிலையை அடைந்த பக்தன் இறைவனுடன் நேருக்கு நேராக இருப்பதைப் போல் சகஜமாக உரையாட ஆரம்பிக்கிறான். இந்நிலை ஸக்யமாகும். தேவார மூவரில் ஒருவரான சுந்தர மூர்த்தி நாயனார் இறைவனை தன் தோழனாகவே கொண்டு பாடியவர். இந்நிலையில் பலர் பாடல்களைத் தந்துள்ளார்.

“வேதியா வேத கீதா விண்ணவ ரண்ணா வென்றென்

றோதியே மலர்கள் தூவி யெருங்கிநன் கழல்கள் காண்க”43

இறைவனை இசையால் வழிபடுவர்களுக்கு இறைவன் தோழனாய் வருவான் என்பதை அப்பர் கூற்று விளக்குகிறது.

சுந்தர மூர்த்தி நாயனார்

சுந்தரர் 8ம் நூற்றாண்டில் 2ம் நரசிம்மன் காலத்தைச் சேர்ந்தவர். திருமுனைப்பாடி நாட்டில் திருநாவலூரில் சைவ அந்தணர் குலத்தில் சடையனாருக்கும், இசை ஞானியாருக்கும் மகனாகப் பிறந்தார். இயற்பெயர் நம்பியாரூரர். திருமுனைப்பாடி நாட்டினை ஆட்சி புரிந்த நரசிங்க முனையரையார் என்னும் மன்னர், நம்பியாரூரர் பெற்றோரிடம் வேண்டி பெற்று தம் அரசிளங்குமாரனாக அவரை வளர்த்தார். அந்தணர் மரபுக்கேற்ப பூணூல் அணிந்து மறைகள் நான்கும் கற்றறிந்தார். தமிழ் நூல்கள், வடமொழி நூல்கள் பல கற்றுப் புலமை பெற்றார்.

பெற்றோர்கள் தங்கள் மரபுக்கேற்ப புத்தூர் சடங்கவி சிவச்சார்யார் மகளை மணம் பேசி திருமணம் குறித்தனர். முன்பு திருக்கையிலையில் சிவபெருமானுக்கு கந்தர்வராக இருந்து தொண்டு செய்து வந்த ஆலால சுந்தரர் இரு பெண்கள் மீது காதல் கொண்டதால் அவரை பூமியில் மானிடராக பிறக்கும் படி சிவபெருமான் கட்டளையிட்ட போது சுந்தரரைச் சமயத்தில் தடுத்தாட் கொள்வதாக வாக்களித்திருந்தார். தான் அருளிய மொழியின் படியே இறைவன் ஒரு கிழவேதியன் உருவம் கொண்டு மணப் பந்தலில் வந்து சுந்தரர் தமக்கு அடிமை என்று அவரது முன்னோர் எழுதிக் கொடுத்தாக கூறினார். என்னுடைய விருப்பம் இல்லாமல் இந்த திருமணம் நடக்காது என்று கூறினார். சுந்தரர் அந்த ஓலையை வாங்கி கிழித்து விட்டார். இறைவன் அது அசலில்லை எனக் கூறி, அசலினை சான்றோர்களிடம் காட்ட, அவர்கள் சுந்தரர் அவரின் அடிமைதான் எனக் கூறி கிழவருடன் சுந்தரரை அனுப்பி வைத்தனர். பின் இறைவன் சுந்தரரை திருவெண்ணெய்நல்லூருக்கு அழைத்துச் சென்று அங்கிருந்த கோவிலின் உள் சென்று மறைந்தார். மறைந்த சிவபெருமான் ரிஷப வாகனத்தில் உமா தேவியுடன் காட்சியளித்தார். ‘தம்மை வன்சொற்கள் கொண்டு பேசியதால் “வன்தொண்டர்” என்னும் பெயர் பெற்றாய் எனவும், ‘பித்தா! என கூறினாய் அதனையே முதலாகக் கொண்டு இன்தமிழால் என்னைப் பாடுக’ என அருளினார். அவ்வாறே சிவபெருமானைப் “பித்தா பிறைசூடி” என்று நமபியாரூரர் தம் திருப்பதிகத்தை பாடத் துவங்கினார்.

சுந்தரர் பதிகம் - பண் : இந்தளம், ஏழாம் திருமுறை

“பித்தாபிறை சூடீபெரு மானேயரு ளாளா

எத்தான்மற வாதேநினைக் கின்றேன்மனத் துன்னை

வைத்தாய்பெண்ணைத்தென்பால்வெண்ணைய்நல்லூரருட்டுறையுள்

அத்தாஉனக் காளாய்இனி அல்லேனென லாமே.”44

இறை அருள் பெற்ற சுந்தரர் பல தலங்களுக்கும் சென்று பதிகங்கள் பாடி பக்தி நெறியினைப் பரப்பினார். திருவாரூர் சென்ற சுந்தரர்

“எந்தை இருப்பதும் ஆருர்”

எவர் எம்மையும் ஆள்வாரோ கேளீர்” 45

எனும் பதிகத்தினைப் பாடித் துதித்தார். இவ்வாறு பாடியவாறே தியாகேசப் பெருமாள் கோயிலின் திருவாயிலை நம்பியாரூரர் அடைந்தார். எம்பிரானையும், பங்கயச்செல்வி தாயையும் தரிசித்து நம்பியாரூரர் மண் மீது வீழ்ந்து வணங்கி நின்று “வன்தமிழ் மாலை” பாடினார். அப்போது தியாகேசப் பெருமானின் திருவாக்கினாளேயே நம்மை உமக்கு தோழனாகத் தந்தோம்! நாம் முன்பு உன்னை தடுத்தாட் கொண்ட போது நீ தரித்திருந்த திருமணக் கோலத்தையே என்றும் நீ தரித்து, உன் காதல் தீர பூலோகத்தில் வாழ்ந்து வருவாயாக என்று ஒரு வான் ஒலி ஆரூரர் கேட்கும் படி எழுந்தது. தியாகேசப் பெருமானை பலவாறாக வாழ்த்தி வணங்கினார். அன்று முதல் அடியார்களால் நம்பியாரூர் “நம்பிரான் தோழர்” என்று அழைக்கப்பட்டார்.

உருத்திர கண்ணிகையர் மரபில் பிறந்த பரவையார் என்ற பூவையை மணம் செய்துக் கொண்டார். தேவாசிரிய மடத்திற்கு சென்ற போது அங்கு வீற்றிருக்கும் அடியார்களுக்கு “இவர்க்கடியேன்” என்று தொடங்கும் திருத்தொண்டத் தொகையை பாடினார். அடியார்களைப் பாடும்படி இறைவன் அடியெடுத்துக் கொடுக்க “தில்லைவாழ் அந்தணர் தம் அடியார்க்கும் அடியேன்” (தமிழிசைக் கலைக்களஞ்சியம்- ப -72)என்பதை முதலடியாகக் கொண்டு நம்பிகள் திருத்தொண்டத் தொகை என்ற திருப்பதிகத்தை அடியார்களை வணங்கிப் பாடினார். 63 நாயன்மார் பெயர்களையும் தொகையடியார்களையும் தொகுத்து சுந்தரமூர்த்தி நாயனார் பாடிய தேவாரப் திருப்பாடல் நூல் “சொற்றமெய்த் திருத்தொண்டத்தொகை” என்பதாகும். இவர் பாடிய பாடல்கள் 38,000 ஆனால் 100 பதிகங்களில் அடங்கிய 1026 பாடல்களே கிடைத்துள்ளன.

2.3.9.ஆத்ம நிவேதனம்

பக்தியின் இறுதி நிலை சரணாகதி ஆகும். தன் உடல், பொருள், ஆவி, அனைத்தையும் இறைவனுக்கே அர்ப்பணிப்பது ஆத்ம நிவேதனம் ஆகும். சதாசிவ பிரம்மேந்திரர், அருணகிரிநாதர், தியாகராஜர் போன்றோர் பலர். பக்தர் பகவானிடம் செய்கின்ற சரணாகதி பக்தி நெறியின் உயரிய நெறியாகும். இனிமேல் நாம் மேலே வரவே முடியாது என்று எல்லாமே கைவிடப்பட்ட கடைசி நிலை. இந்த நிலையில் தான் பூமிதேவி பாதாளத்தில் கிடந்தாள். காப்பதற்கு யாருமே இல்லாத நிலையில் வராக மூர்த்தியிடம் சரணடைந்தாள். அவர் அவளை அவரது கொம்பில் வைத்து உயரே தூக்கி வந்து நிலை நிறுத்தினார். நல்லவன், தீயவன் என்பதனை உணர்ந்து நல்லர்களிடத்தில் நட்புக் கொண்டால் தான் வாழ்க்கையில் முன்னேற முடியும் என்பர் நம் முன்னோர்கள். அதை தான் விபீஷணன் செய்தான். தன் சகோதரனாக இருந்தாலும் அவன் செய்வது தீமை என்று எடுத்துரைத்தான். இராவணவன் கேட்கவில்லை. ஆதலால் விபீஷணன் இராமனிடம் நட்புக் கொண்டான். ஸ்ரீ கிருஷ்ணனே தனக்கு எல்லாம் என சரணாகதி அடைந்தான் அர்ச்சுனன். ஆழ்வார்களும் சரணாகதி தத்துவத்தினைப் பின்பற்றி முக்தி பெற்றவர்கள் ஆவர். திருச்சிந்த விருத்த பாசுரம்,

“குலங்களாக ஈரிண்டில் ஒன்றிலும் பிறந்திலேன்

நலங்களாய நற்கலைகள் நாவிலும் நவின்றிலேன்

புலன்கள் ஐந்தும் வென்றிலேன், பொறியிலேன் புனித நின்

இலங்கு பாதம் இன்றி மற்றோர் பற்றிலேன் எம் ஈசனே”46

எம்பெருமானே, உயர்ந்த குலங்கள் நான்கிலும் நான் பிறக்கவில்லை. நான்கு வேதங்களைப் படிக்கவில்லை, நாவினால் கூறவும் இல்லை. தறிக்கெட்டு ஓடும் எனது ஐம்புலன்களையும் அடக்கவும் இல்லை. ஞானமில்லாத நான் உனது திருப்பாதங்களைத் தவிர வேறு ஒரு பிழைக்கும் வழியும் அறியாதவனாகவே இருக்கறேன்” என்று திருமழிசை ஆழ்வார் இறைவனிடம் முறையிடுகிறார். “பகவானே உன்னை விட்டால் வேறுயாரும் எனக்குக் கதி இல்லை” என்று மனம் உருகி அவனை சிரம் தாழ்ந்து வணங்குகிறார்.

மகாபலி

மகாபலி சக்கரவர்த்தி ஒரு அக்க அரசன். பிரஹலாதனின் பேரனும், விரோசனனின் மகனும் ஆவான். அரக்கக் குலத்தில் பிறந்த பலிசக்கரவர்த்தி அசுர அரசர்களிலேயே மிகப் பெரிய, மிக வலிமை வாயந்த அரசர் ஆவார். அறிவில் சிறந்த ஞானி, வலிமையானவர், கற்றறிந்தவர், அன்பானவர், சமுதாய நியாயத்தை நிலை நிறுத்தியவர். தர்மத்தின் அடையாளச் சின்னமாக விளங்கியவர் ஆவார்.

மகாபலி ஒரு கண்டத்தை நியாயமாக ஆண்டு கொண்டிருந்தார். மகாபலி சக்கரவர்த்தி ஒரு விஷ்ணு பக்தன் ஆவான். ஆயினும் அவன் அரக்க குலத்தைச் சேர்ந்தவன். மகாபலியின் ஆட்சி உச்சத்தில் இருந்த போது இந்தியா நெடுங்கிலும் தனது ஆதிக்கத்தை நிலை நாட்டுவதற்காக அப்பேரரசன் ஒரு ராஜசூய யாகத்தை நடத்தினார். செருக்கு மிகுந்தவனாக இருந்தான்.

சடங்கின் ஒருப் பகுதியாக, தன்னிடம் யார் எதைக் கேட்டாலும் அவருக்கு அதை கொடுப்பதாக பேரரசர் மகாபலி அறிவித்தார். மகாபலியின் செருக்கை முறியடிக்க மகாவிஷ்ணு வாமன அவதாரம் எடுத்தார். இது மகாவிஷ்ணுவின் ஐந்தாவது அவதாரமாகும். இந்த அவதாரத்தில் இவர் கேரளத்தில் பிராமண குலத்தில் பிறந்தார். இவர் குள்ளமான உருவம் கொண்டவராய் இருந்தார். இவரின் ஆயுதம் மரக்குடை மற்றும் நீர் கமண்டலம் ஆகும்.

அந்த சமயத்தில் தான் அசுரத் தலைநகரத்தில் ஒரு பிராமணக் கல்வி மையத்தை நிர்மாணிப்பதற்காக தனக்கு மூன்றடி நிலம் வேண்டும் என்று கேட்டு, ஓர் ஏழை பிராமணனாக மாறுவேடம் அணிந்து வாமன விஷ்ணு அங்கு வந்தார்.

செருக்குடன் இருந்த மகாபலி சக்கரவர்த்தியும் தர சம்மதம் தந்தான். பகவான் திருவிக்கிரம வடிவு எடுத்து, விண்வெளி முழுவதையும் ஒரு காலாலும், பூமியை ஒரு காலாலும் அளக்க, மூன்றாவது அடி எங்கு வைப்பது என்று மகாபலியிடம் கேட்க, தன் தலை மீது வைக்குமாறு பணிந்தான். தான் கொடுத்த ஒரு வாக்கிலிருந்து அவர் பின்வாங்க விரும்பாத காரணத்தால் அவர் தன் சாம்ராஜ்யம் முழுவதையும் இழந்தார். மகாபலியின் தலையில் தனது மூன்றாவது அடியை வைக்க முற்படும் போது, ஆண்டு தோறும் தன்னுடைய மக்களைப் காண எனக்கு அருள் செய்ய வேண்டும் என்று வேண்டினார். மகாவிஷ்ணு அதனை ஏற்று அருள் புரிந்தார். அதுவே மகாபலி சக்கரவர்த்தியை வரவேற்கும் நாளாக “ஓணம்” என்ற திருவோணத் திருநாளாகவும், கேரள நாட்டில் புத்தாண்டாகவும் கொண்டாடுகின்றனர்.47 பூக்களால் கோலம் போட்டு ஒவ்வொரு வீட்டு வாசலையும் அலங்கரித்தும், பலவகையான இனிப்பு பலகாரங்களாலும் செயதும், கனிவகைகள் கொண்டும் கொண்டாடுகின்றனர்.

பகவானுக்காக தன்னை முழுவதும் கொடுத்தான். நீயே கதி என்று சரணாகதியடைந்தான் மகாபலி சக்கரவர்த்தி. ஸ்ரீதியாகராஜர் தனது இசை நாடகமான நௌவுகா சரித்திரத்தில் இந்த சரணாகதித்வத்தினை அழகாக பாடியுள்;ளார்.

2.4.இராமாயணத்தில் நவவித பக்தி

இந்த நவவித பக்தியான சிரவணம், கீர்த்தனம், ஸ்மரணம், அர்ச்சனம், வந்தனம், பாதசேவனம், தாஸ்யம், சக்யம், ஆத்மநிவேதனம் ஒன்றுக்கொன்று தொடர்புடையதாகும். அதாவது, முதலில் இறைவனைப் பற்றி காதால் கேட்டு, வாயால் பாடி, மனதால் நினைந்து, மலரால் அர்ச்சித்து, தலைசாய்த்து வணங்கி, பாதத்தினைப் போற்றி, தாசனாகத் தொண்டாற்றி, தோழனாகப் பாவித்து மனதில் உள்ளதை பகிர்ந்து, நிறைவாக எல்லாம் இறைவனே என்ற சரணாகதி அடைவது. இந்த நவவித பக்தி பாவமானது இராமாயணம் மற்றும் மகாபாரதத்திலும் காணப்படுகிறது.

நாராயணனன் ஏகபத்தினி விரதனாக ஸ்ரீ இராமபிரானாக அவதாரம் எடுத்து, சாதாரன மனிதனாக வாழ்ந்து, இன்ப துன்பங்களை அனுபவித்து, கொடிய அசுரனான இலங்கேஸ்வரனான இராவணனை வதம் செய்தார். இந்த இதிகாசமான இராமாயணத்தில் நவவித பக்தி பாவமானது ஒவ்வொரு கதாபாத்திரத்திலும் காணலாம்.48

சிரவணம்

இறைவனின் பெயர்களையும், அவனுடைய பெருமைகளையும் கேட்டுக் கொண்டேயிருப்பது. இப்படி பக்தி செய்தவர் வாயு புத்திரன், சிரஞ்ஜீவியான அனுமார் ஆவார். எங்கெல்லாம் இராமாயணம் பாராயணம் செய்யப்படுகிறதோ அங்கே அவர் அதனைக் நின்று கேட்டு ஆனந்தம் அடைவார் என்று கூறப்படுகிறது.

கீர்த்தனம்

பகவானின் பெருமைகளை பேசுவது, பாடுவது. வால்மீகி முனிவர் மற்றும் ஸ்ரீ ராமபிரானின் செல்வர்களான லவ, குசர்கள் ராம நாமத்தைக் கீர்த்தனையாக பாடி பெருமை பெற்றவர்கள் ஆவார்கள்.

ஸ்மரணம்

பகவானையே எப்பொழுதும் நினைத்துக் கொண்டிருப்பது. அதனை செய்தவர்களில் முதலிடம் வகிப்பவர் ஸ்ரீராமனின் தர்ம பத்தினியான சீதா தேவியாவாள். அசோக வனத்தில் இராவணனால் சிறைவைக்கப்பட்டபோது கூட இராமனையே நினைத்துக் கொண்டிருந்தாள் சீதை. சபரி என்ற மூதாட்டி இராமபிரானைக் காண வேண்டும் என்று அவன் ஞாபகமாகவே இருந்து அவனுக்கெனப் பழங்களை சேகரித்து, அந்தப் பழங்கள் இனிப்பாக இருக்கிறதா அல்லது புளிப்பாக இருக்கிறதா என்று தான் சுவைத்துப் பார்த்து, நல்ல இனிப்பானப் பழங்களை இராமபிரானுக்கு என்று எடுத்து வைத்தாள். அதனை மகிழ்ச்சியோடு ஸ்ரீ இராமபிரான் ஏற்றுக் கொண்டார்.

பாதசேவனம்

பகவானின் பாதகமலத்தினைப் போற்றி பக்தி செலுத்தவது. இப்படிப்பட்ட பக்தியை செய்தவன் பரதன் ஆவான்.தந்தைக்கு பின் தன் தமையனே நாட்டை ஆழவேண்டும் என்று, ராமபிரானை வேண்டி அவரது பாதுகைகளை பதினான்கு வருடங்கள் அரசு பீடத்தில் வைத்து வழிப்பட்டு வந்தான்.

அர்ச்சனம்

இறைவனை மலர்களைக் கொண்டோ அல்லது அவனது நாமத்தைக் கொண்டோ போற்றுவது. அனுமான் ஸ்ரீ இராமபிரானை எப்பொழுதும் இராம நாமாவினால் போற்றிக் கொண்டே இருந்தார். ஸ்ரீ இராமபிரான் சிவபெருமானை மலர் கொண்டு அர்ச்சித்ததையும் காணலாம். சபரி தான் கடித்து சுவையானதா என அறிந்தப் பின்னர் தான், அந்த பழங்களை இராமனுக்கு என எடுத்து வைத்திருந்தாள். சபரி எச்சில் பண்ணி கொடத்த பழங்களை இராமன் மகிழ்வுடன் ஏற்றார்.அந்த தூயபக்தியே பகவானுக்கு ஏற்றது.

வந்தனம் :

பகவானை போற்றி வணங்குவது மரியாதை செய்வது. இதைச் செய்தவன் வேடுவ குலத் தலைவன் குகன் ஆவான். குகனை தன் மற்றொறு சகோதரன் என்று ஸ்ரீ இராமர் குகனைக் கூறியுள்ளார் என்று கூறப்பட்டுள்ளது.

தாஸ்யம்

தன் எஜமானுக்கு ஒரு வேலைக்காரனைப் போல அவருக்கு பணிவிடைகள் செய்வது போல் ஆகும். இப்படிப் பட்ட பக்தியைச் செய்தவன் லட்சுமணன். பதினான்கு வருடங்கள் உறங்காமல் காவல் காத்தவன். இராமபிரானுக்கு அடிமையாக இருந்து தொண்டு புரிந்தவன் ஆவான்.

ஸக்யம்

பகவானோடு நட்புக் கொள்ளுதல்;. சுக்ரீவன் ஸ்ரீ இராமனை நண்பராக ஏற்று பக்தி கொண்டவர்.

ஆத்ம நிவேதனம்

ஆத்ம நிவேதனம் என்பது நீயே கதி என்று சரணாகதித்வமாகும். ஸ்ரீ இராமனை நம்பி தன்னை முழுவதுமாக அர்ப்பணித்தவன் அனுமான், விபீடணன். இவர்களை காத்து இரட்சித்தார் ஸ்ரீ இராமன்.

‘மஹாநாடகம்’ என்ற நூலில் இந்த நவவித பக்திக்கு சான்றுகள் கொடுக்கப்பட்டுள்ளன.49

சிரவணம் - அனுமன்

கீர்த்தனம் - வால்மீகி

ஸ்மரணம் - சீதா தேவி

பாதசேவனம் - பரதன்

அர்ச்சனம் - சபரி

வந்தனம் - விபீஷணன்

தாஸ்யம் - லட்சுமணனன்

சக்யம் - சுக்கிரீவன்

ஆத்மநிவேதனம் - ஜடாயு.

2.5.பகவத் கீதையில் நவவித பக்தி

“ஸ்ரவணம் கீர்த்தனம் விஷ்ணோ : ஸ்மரணம் பாதஸேவனம்

அர்ச்சனம் வந்தனம் தாஸ்யம் ஸக்யமாத் மநிவேதனம்”50

பக்தி செய்யும் முறைகள் ஒன்பது விதமாக ஸ்ரீமத் பாகவதத்தில் குறிப்பிடபட்டுள்ளது.

“ஸமோஹம் ஸர்வபூதேஷீ ந மேத்வேஷ யோஸ்தி ந ப்ரிய :

யே பஜந்தி து மாம் பக்த்யா மயி தே தேஷீ சாப்யகம் ஷஷ51

நாராணயனன் தூணிலும் இருப்பான், துரும்பிலும் இருப்பான் என்ற வாக்கிற்கிணங்க பகவான் பாகவதத்தில் நான் எல்லா உயிர்களிடத்தும் சமமாயிருக்கிறேன். எனக்குப் பகைவன், நண்பன் என்று வேறுபாடுகிடையாது. பக்தியோடு என்னை பூஜிக்கிறவர்களிடத்தில் நானும் அவர்கள் என்னுள்ளும் இருக்கின்றனர். தூய எண்ணம் இல்லாதவர்;களுக்கு அவ்வுண்மை விளங்குவதில்லை. எல்லா மனிதர்களிடத்தும் ஈசுவரன் இருக்கிறான். ஆனால் ஈசுவரனிடத்தில் எல்லா மனிதர்களும் இல்லை. இது தான் அவர்கள் துன்பப்படுவதற்குக் காரணம் என்று கூறியிருக்கிறார் ஸ்ரீ கிருஷ்ணர்.

சிரவணம்

“யோ ந ஹ்ருஷ்யதி ந த்வேஷ்டி ந சோசதி ந காங்ஷதி

சுபாசுப பரித்யாகீ பக்திமான்ய : ஸமே ப்ரிய :ஃஃ52

இன்பத்தையும், துன்பத்தையும் துறந்த பக்தனே எனக்கு பிரியமானவன்;;. கடவுள் பக்தியிலேயே அவனுக்கு எல்லாவிதமான சந்தோஷமும் கிடைத்துவிடுகிறது. குழந்தைகளுக்கு இது நல்லது, இது கெட்டது என்ற இரண்டும் தெரியாது. பக்தியின் மேன்மையால் பக்தனும் நன்மை தீமை இரண்டையும் மறந்து விடுகிறான். இத்தகைய மன பக்குவன் உள்ளவனே இறைவனுக்கு உகந்த பக்தனாகிறான். எப்பொழுதும் இறை புகழைக் கேட்டுக் கொண்டும், இறை நாமாவை ஸ்மர்னித்துக் கொண்டும் இருக்கிறான்.

கீர்த்தனை

“துல்யநிந்தாஸ்துதிர் மௌனீ ஸந்துஷ்டோயேன கேனசித்

அநிகேத : ஸ்திரமதிர் பக்திமான் மே ப்ரியோ நா : ஷஷ 53

இறைவனிடம் கையேந்துங்கள் அவன் இல்லையென்று சொல்வதில்லை என்ற பாடலுக்கேற்ப எல்லாமும் இறைவனே என்ற எண்ணம் தோன்றி பக்தன் இறைவனைக் காண விரும்புகிறான். இறைவனை அழைக்கிறான் அவனை இவ்வுலகம் பைத்தியம் என்கிறது. பரம்பொருளின் பெருமையே அவனைப் பாடச் செய்கிறது. உலகத்தைப் பற்றிய எண்ணங்களிலும், கவலைகளிலும் உன் சிந்தனைகளை செலுத்தி வீண் மன உலைச்சல் கொள்ளாதே. நடப்பவை எல்லாம் நன்னைக்கே என்ற எண்ணம் மனதில் கொள். செய்ய வேண்டிய காரியம் ஒவ்வொன்றையும் அதன் காலங்களில் செய்து முடித்துவிடு. எந்த வேலை செய்தாலும் உன் மனம் எப்போதும் ஈசுவரனையே நினைத்திருக்குமாறு வைத்துக்கொள் என்கிறது. மக்கள் இறைவனின் திருப்பெயரைக் கேட்கவோ, பாடவோ, நினைக்கவோ வேண்டும் என ஸ்ரீமத் பாகவதத்தில் குறிப்பிடப்பட்டுள்ளது.

ஸ்மரணம்

தஸ்மாத்பாரத ஸர்வாத்மா பகவான் ஹரிரீச்வர:

ஸ்ரோதவ்ய கீர்த்திதவ்யஸ்ச ஸ்மர்தவ்யச் சேசதாபயம்54

மக்கள் அவரவர் மதத்திற்கு உண்டான மத சடங்குகளால் தூண்டப்பட்டு, அவரவர்க்கு ஏற்ற வழிமுறைகளைக் கையாண்டு, பிற தெய்வங்களைப் போற்றுகின்றனர். எந்தெந்த பக்தன் எந்தெந்த இறை வடிவத்தை ஆத்மாந்தமாக பூஜிக்கிறானோ அவனுடைய அந்த பக்தியை நம்பிக்கையுடையதாக நான் செய்கிறேன். த்ரௌபதியிடம் கிருஷ்ணன் காட்டிய அன்பைப் கண்டு, ருக்மணியும், சத்யபாமாவும் ஆச்சரியப்பட்டார்கள். ஒரு நாள் த்ரௌபதியின் கூந்தலை தன் இரு மனைவியரையும் வாரிவிடுமாறு கிருஷ்ணன் ஆணையிட்டார். ஆனால் அப்பொழுதோ கௌரவர்களுக்கு தண்டனை கொடுக்கப்படும் வரை தன் கூந்தலை வாரி முடிப்பதில்லை என்று அவள் சபதம் எடுத்திருந்த காலம் ஆகும். அப்போது கிருஷ்ணனின் மனைவியர், த்ரௌபதியின் கூந்தலை வாரத் தொடங்கிய போது, அவளது ஒவ்வொரு முடியிலும் “கிருஷ்ணா, கிருஷ்ணா” என்று ஒலி எழும்புவதை கேட்டார்கள். இறைவனை நேசித்தால், எப்போதும் எல்லா நேரமும், எல்லா இடத்திலும், இறைவனின் நாமாவை சொல்ல சொல்ல, தெய்வ சிந்தனையில் ஈடுபட இறைவன் நமக்கு நற்கதியினை அருள்வார் என்பது இறைவனின் கூற்றாகும்.

அர்ச்சனம்

பத்ரம் புஷ்பம் பலம் தோயம் யோ மே பக்த்யா ப்ரயச்சதி ஃ

ததஹம் பக்தயுபஹ்ருதமச்னாமி ப்ரயதாத்மன: ஃஃ 55

இறைவனுக்கு யார் ஒருவர் பக்தியுடனும், தூய மனதுடனும் நீரையோ, இலையையோ, மலர்களையோ, கனிகளையோ படைக்கிறானோ அதை நான் மகிழ்ச்சியுடன் ஏற்கிறேன் என்கிறார் பகவான். பகவானின் அரன்மனையை கண்டு பிரமித்து போன குசேலர், மனைவி கண்ணனுக்கு கொடுக்கச் சொல்லி கொடுத்த அவலை, தான் ஒரு ஏழை என்று எண்ணி தான் கொண்டு வந்த அவலை மறைத்து கொண்டாh,; அதையறிந்த கண்ணன், குசேலர் கொண்டு வந்த அவலை பிடிங்கி தின்றார். பகவான் தூய பக்தியை மட்டுமே எதிர்பார்க்கிறார்.

பாதசேவனம்

த்வத்பாதாம்புஜ ஸெளரபைக னுதுகால்ல~;மீ: ஸ்வயம் ல~;யத

யஸ்மிந் விஸ்மயநீய திவ்ய விபவா த்ததே பதம் தேஹி மே ஃஃ56

பாதசேவனத்திற்கு சிறந்த எடுத்துக்காட்டு மாகா லெட்சுமியாவாள். வைகுண்டத்தில் பகவான் தனது துணைவியான ல~;மி தேவிக்கு தனது நெஞ்சத்தில் இடம் கொடுத்துள்ளார். பகவானின் பாதங்களில்19 வகையான அடையாளங்கள் அதாவது முத்திரைகள் இருக்கும் என்று கூறப்படுகிறது. அப்படிப்பட்ட பாதத்திற்கு, அழகே வடிவான மகாலெட்சுமியானவள் நாராயணின் தாமரைப் மலர் போன்ற பாதக் கமலத்திற்கு சதா ஸர்வ காலமும் பூஜை செய்து கொண்டு இருப்பவள்.

வந்தனம்

பஜந்தே மாம் ஜனா: ஸ\_க்ருதினோர்ஜூன ஃ

ஆர்தோ ஜிக் ஞாஸ\_ரர்த்தார்த்தீ ஞானீச பரதர்ஷப ஃஃ57

பாகவத்தில் வந்தனத்திற்கு அக்ரூரர் மற்றும் குந்திதேவியை கூறலாம். அக்ரூரர் ஸ்ரீகிருஷ்ணனைக் காண வேண்டும் என்ற அவல் கொண்டும், கம்சனின் பணியால் என்பதால் அக்ரூரரால் கண்ணனைக் காண முடியவில்லை என்ற வருத்தம் அவரிடம் இருந்தது. கம்சனே கண்ணனை அழைத்து வருவதற்கு அக்ரூரரை அனுப்பபினான். கண்ணன் வளர்ந்து விளையாடிய இடம் இது என்று மண்ணில் புறண்டு, புறண்டு விழுந்து வணங்கினார். சாதரணமாக மனிதன் மகிழ்ச்சியாக இருக்கும் போது இறைவனை நினைப்பதில்லை. கஷ்டம் வரும் போது தான் கடவுளிடம் வேண்டுகிறோம் இது மனிதனின் இயல்பு. குந்திதேவியும் அவ்வாறே கிருஷ்ணனிடம் தனக்கு துன்பத்தை மட்டுமே தருமாறு வேண்டினாள். அப்போது தான் கிருஷ்ணனை எந்நேரமும் நினைத்து மறவாமல் துதிப்பதற்காக.

தாஸ்யம்

அயி ஜீவ சிரம் கிசோ நஸ் தவ தாஸ\_ ரவசீகரோஷி கிம் ஃ

ப்ரதிசாம்பர மம்புஜே~ணேத் யுதிதஸ்த்வம் ஸ்மிதமேவ தத்தவாந்ஃஃ58

கிருஷ்ணன் கோபிகைகளிடம் செய்த லீலைகள் கொஞ்ச நஞ்சமில்லை அவ்வுளவு ஆகும். கோபிகைகள் கிருஷ்ணனையே நினைந்து, ஆடிபாடி விளையாடி அவனைப் பார்த்துக்கொண்டே கண்ணனுக்கு அடிமையாக வாழ்பவர்கள்.அவர்களின் தலைப்பின்னலைக் கட்டி வட்டு ஓடிவிடுவான், அவர்களின் ஆடைகளை எடுத்து க் கொண்டு தரமறுப்பான். பழத்தை பிடிங்கி உண்ணபான். கோபியர்கள் கண்ணன் செய்யும் அத்தனை குறும்பு தனத்தையும் மகிழ்வுடன் ஏற்ப்பார்கள். கண்ணனுக்கு தேவையான அனைத்தையும் தாஸனாக இருந்து கோபியர்கள் செய்துக் கொடுப்பார்கள்.

சக்யம்

ஸகேதி மத்வா ப்ரஸபம் யதுக்தம் ஹே கிருஷ்ண ஹே ஸகேதி ஃ

அஜானதா மஹிமானம் தவேதம் மயா ப்ரமாதாத் ப்ரணயேன வாபிஃஃ59

அர்ச்சுனனும், கண்ணனும் தோழன் ஆவார்கள். உலகில் உள்ள உயிர்கள் யாவும் பகவானால் படைக்கப்பட்டது. பகவான் தந்தை போன்றவன். தந்தைக்கும் மகனுக்கும் தோழமை வளர்கிறது. அதே நேரத்தில் தந்தையின் மீது கொண்ட அன்பினால் சம உரிமை கொண்டாடுவதில்லை. இருவருக்கும் உயர்வு தாழ்வு பாராட்டாத தோழமையும் உண்டு. அவ்வாறே அர்ச்சுனனும், கண்ணனும் இவர்களுக்கிடையில் இருந்தது.

ஆத்மநிவேதனம்

பாசைர்பத்தம் பதகபதிநா தைத்யமுச்சைரவாதீ:

தார்த்தீயீகம் திச மம பதம் கிந்த விச்வேச்வரோஸி ஃ

பாதம் மூர்த்த்நி ப்ரணய பகவந்நித்யகம்பம் வதந்தம்

ப்ரஹலாதஸ்தம் ஸ்வயமுபகதோ மாநயந்நஸ்தவித் த்வாம் ஃஃ60

வாமன அவதாரத்தில் மூன்றடி மண் கேட்டு மகாபலியில் கர்வத்தை அடக்கினார். த்ரௌபதி துரியோதனனின் சபையில் துன்புறுத்தப்படும் போது கிருஷ்ணா நீயே கதி எனைக் காப்பாற்று என்று கதறி அழுதாள். கிருண்னனின் அருள் அவள் கூப்பிட்ட மறுகனமே கிடைத்தது. அவனின்று வேறு எதுவும் இல்லை என்ற எண்ணமே சரணாகதித்துவமாகும். இதுவே நவவித பக்தியாக பாகவதத்தின் மூலம் நமக்குக் கிடைக்க கூடிய செய்தியாகும்.

2.6.தொகுப்புரை

இந்த இயலில் பக்தியின் பல பரிமாணத்தைப் பற்றி சுருக்கமாகவும், நவ என்ற சொல்லிற்கு உள்ள பொருளினையும், நவ என்ற சொல்லில் அமைந்த நவகிரஹம், நவராத்திரி, நவதானியம், நவகோள்கள், நவரத்தினங்கள், நவப்ரம்மாக்கள், நவதிருப்பதிகள், நவசந்தித் தாளம், மற்றும் நமது புராணங்களான மகாபாரதத்திலும், இராமாயணத்திலும் உள்ள நவவிதபக்தி பற்றிய செய்திகளும் குறிப்பிடப்பட்டுள்ளது. நவவித பக்தி பற்றி விரிவாக இவ்வியலில் தொகுத்து கொடுக்கப்பட்டுள்ளது.

இயல் 3

பாபநாசம் சிவன் பாடல்களில் நவவித பக்தி

3.0.முன்னுரை

பாபநாசம் சிவன் அவர்கள் கையாண்ட இராகங்கள் 75, ஸமஸ்கிருதத்தில் 60 பாடல்கள் இயற்றியுள்ளார். சிவன், வினாயகர், விஷ்ணு, முருகன், ஐயப்பன், கிருஷ்ணன், ராமர், அம்பாள், அனந்த பத்மனாபன், வெங்கடரமணன், நாராயணன், பாண்டுரங்கன், சங்கராச்சாரியர், ஸரஸ்வதி, லஷ்மி, ஆஞ்ஜனேயர், குருவாயூரப்பன், நவராத்திரி, நவகிரஹம், துளஸீ, தீபாம்பிகை, மும்மூர்த்திகள், போதேந்திராள், பாரதியார், தமிழ்மொழி, ஆகாசவாணி, திருக்குறள், பெசன்ட் அம்மையார், மங்களப் பாடல்கள், காந்தி, பாரதம், புத்தர், நடனக்கலை, போன்ற எல்லா தெய்வங்கள் மீதும், தேசத் தலைவர்கள் மீதும், இயற்கை மீதும் பாடல்கள் இயற்றியுள்ளார். இவர் இறைவன் மீது பாடிய பக்தி சார்ந்த பாடல்களில் காணப்படும் நவவித பக்தி ஆராயப்பட்டு இவ்வியலில் கொடுக்கப்பட்டுள்ளது. நவவித பக்திகளில் ஒன்றான கீர்த்தனத்தை அடிப்படையாகக் கொண்டே இவர் பிற பக்தி பாவத்தினை காட்டியுள்ளார்;.

1. சிரவணம் - இறை நாமத்தைஇ இறைப்புகழை கேட்டுக் கொண்டே இருப்பது.

2. கீர்த்தனம் - இறைப்புகழைப் பாடுவது.

3. ஸ்மரணம் - எப்போதும் நினைந்து அவன் நாமாவை சொல்லிக் கொண்டே

இருப்பது.

4. அர்ச்சனம் - இறைவனை அர்ச்சிப்பது.

5. வந்தனம் - இறைவனை பூஜிப்பது

6. பாதசேவனம் - இறைவனின் பாத்தினைப் போற்றுவது.

7. சக்யம் - இறைவனை தோழனாக நினைத்து போற்றுவது.

8. தாஸ்யம் - இறைவனுக்கு தொண்டனாக தன்னை ஈடுபடுத்திக் கொண்டு

துதிப்பது.

9. ஆத்ம நிவேதனம் - தன்னை முழுவதுமாக இறைவனிடம் அர்ப்பணிப்பது.

3.1.பாபநாசம் பாடல்களில் நவவித பக்தி

இருபதாம் நூற்றாண்டில் சிறந்த வாக்கேயக்காரராக வாழ்ந்த பாபநாசம் சிவன் பல்வேறு உருப்படிகளை இயற்றியுள்ளார். இவர் இறைவன் மீதும், இயற்கை மீதும், தேசத் தலைவர்கள் மீதும் என பல வகைகளில் உருப்படிகளை இயற்றியுள்ளார். இறைவன் மீது பாடப்பட்ட இவரின் உருப்படிகளில் காணப்படும் நவவித பக்தி பாவமானது சாகித்யப் பொருளின் அடிப்படையில் ஆராய்ந்து இங்கு தரப்பட்டுள்ளது. மேலும் அப்பாடல்களில் உள்ள இசைச் சிறப்புக்களும் ஆராய்ந்து கொடுக்கப்பட்டுள்ளது.

3.1.1.சிரவண பாவத்தில் அமைந்த பாடல்கள்

சிரவணம் என்றால் கேட்பது. இறைவனின் புகழையும், லீலைகளையும், இறை சொற்பொழிவையும் எப்பொழுதும் கேட்டுக் கொண்டே இருப்பது சிரவணம் ஆகும். அதாவது, ஜபம், தபம், பூசை எதுவும் இல்லாது இறைவனின் நாமத்தினை பிறர் கூறக் கேட்டுக்கொண்டே இருப்பது சிரவணம். அனுமனுடைய பக்தியில் சிரவணமும் ஒன்று எனலாம். ராம நாமா ஒலிக்கும் இடத்தில் எல்லாம் அனுமன் இருப்பான் என்று கூறுவர் ஆன்றோர். பிரஹ்லாதன் தன் தாய் நீலாவதியின் வயிற்றில் இருக்கும்போதே நாரத மாமுனிவரால் திருமால் பெருமையினைக் கேட்டு கேட்டு பிறந்தவன். அதனால்தான் அவன் மிகச் சிறந்த திருமால் பக்தனாகப் பிறந்து, ஸ்ரீநரசிம்ம அவதாரத்தினை உலகிற்கு ஏற்படுத்தினான். இந்த சிரவண பக்தி பாவமே பிற பக்தி பாவங்களுக்கு அஸ்திவாரமாகிறது. எவனொருவன் நல்லதைக் கேட்கிறானோ அவன் சிறந்த பண்பாளனாக உயர்கிறான் என்பதில் ஐயமில்லை. இத்தகைய சிறப்பு மிக்க சிரவண பக்தி பாவத்தினை பாபநாசம் சிவன் தனது கீர்த்தனைகளில் கையாண்டுள்ளார். சிரவண பக்தியில் ஒன்று சிரவணத்தின் சிறப்பினை பாடலிலேயே காட்டுவது. மற்றொன்று பிறருக்கு அல்லது மனதிற்குக் கூறுவது போல கூறுவது. அதாவது, கேட்பதனால் என்னப் பயன்? என்றும், இவ்விதம் நீ நடந்துகொள். ஆசைப்படாதே. இறைவனைச் சரணடை என்றும் பிறருக்குக் கூறுமிடத்து, அது பிறருக்கு சிரவணச் செய்தியாக ஒலிக்கிறது. ஆக, இவ்விரண்டு வகையிலும் பாபநாசம் சிவன் அவர்கள் கீர்த்தனைகள் இயற்றியுள்ளார்.

1. கங்கையணி - தோடி - திஸ்ரஏகம்

2. சொல்லு பாப்பா - முகாரி - ஆதி

3. உண்டென்று - ஹரிகாம்கோஜி - ஆதி

4. நீயருள் புரிய - கீரவாணி - ஆதி -

5. பற்பல பொற்பணி - கமாஸ் - ரூபகம்

6. நம்பினது குற்றமா - ஹம்ஸத்வனி - ஆதி

7. பிறவியதனாற் பயனென் - சஹானா - ஆதி

8. தேரில் ஏறினான் - கல்யாணி - ரூபகம்

9. மநக்குரங்கடங்காவிடில் - ஆபோகி - ஆதி

10. அன்பர்களே அண்ணன் - வழிநடைச் சிந்து

11. புண்ணிய அயோதி - நொண்டிச் சிந்து

12. உண்டென்று நம்பு - காம்போஜி - ஆதி

13. வீணே அழையாதே - கரஹரப்பிரியா - ஆதி

14. நெஞ்சே கல்பக - ஸ\_த்த ஸ\_மந்தினி - ஆதி

15. தயாபரன் சங்கரன் - கரஹரப்ரியா - ஆதி

16. ஸாம்ப சிவா என்றே - கீரவாணி - ஆதி

17. ஸதா சிவ பஜனமே - தோடி - ஆதி

18. பூமியில் மானிட - சிந்துபைரவி - ஆதி

19. சிறிதும் கவலைப்பாடதே - கரஹரப்ரியா - ஆதி

20. மனமே நீ ஈசன் - குந்தலவராளி - ஆதி

21. மானிட ஜென்மம் - ரூபகம் - கமாஸ்

22. வீணே அழையாதே நெஞ்சே - கரஹரப்ரியா - ஆதி

23. தேவியை பூஜை செய்வாய் - பந்துவராளி - ஆதி

24. இங்கும் அங்கும் - மத்யமாவதி - ஆதி

25. தெய்வம் துணையறிவீர் - ஷண்முகப்ரியா - ஆதி

இராகம் : ஹம்ஸத்வனி தாளம் : ஆதி

பல்லவி

நம்பினது குற்றமா நாயடிமை நன்மை

தீமைரெண்டிலும் உன் திருவடியை (நம்பி)

அனுப்பல்லவி

அம்பிகே ஸகல லோக நாயகி

அறிவு வந்த நாள் முதல் அன்னையுன்னை (நம்பி)

சரணம்

கருணா நிதியென்றருமா மறையாகம புராணங்கள் அமரர்முனிவர்களும்

கபடமில்லாமல் பஜிக்கும் அடியவரும் புகழ்வது கேட்டேன் கஷ்டமெலாம்

விடியுமென்று விளையாடும் பருவமுதல்விரும்பி அம்மகோஅம்ம என்றுருகி

ஆடிப்பாடி வேண்டி உன் திருவருளை (நம்பி)1

இப்பாடலில் அறிவு வந்த நாள் முதல் உன்னை மட்டுமே நம்பினேன் அது குற்றமா, நன்மை, தீமையிரண்டிலும் உன் திருவடியையே நம்பினேன், வேதம், ஆகமம், புராணங்கள் மற்றும் அமரர் முனிவர்களும் அடியவர்களும் உன்னை புகழ்வது கேட்டேன். கஷ்டமெல்லாம் விலகும் என்று சிறு வயதிலிருந்து அம்மா அம்மா என்று ஆடிப் பாடி உன் திருவடியை நம்பினது குற்றமா என்று இறை புகழைக் கேட்டாலே நன்மை பயக்கும் என்று பாடியுள்ளார்.

இதில் பாபநாசம் சிவன் அவர்கள் வேத, ஆகம, புராணங்களில் அமரர்களும், முனிவர்களும் மற்றும் அடியவர்களும் இறைவனைப் புகழ்ந்து போற்றியதைக் கேட்டதாக சிரவணத்தினையும், கேட்டதனால் இறைவன் மீது அதீத பக்தி கொண்டு திருவடியைப் பற்றியதும் குற்றமா என நெகிழ்ந்துருகுகிறார். பாபநாசம் சிவன் முன்னோர்கள் இறைவனைப் பாடியதையெல்லாம் காதினால் கேட்டதனைக் குறிப்பிடுமிடத்து அனைத்து பக்திதனிலும் கேட்பது என்பது முதல் நிலை என்பதனைச் சுட்டியுள்ளார். சிரவணம் என்பது காதால் கேட்டு பக்தி செய்வது. இந்த சிரவணத்தினால் கேட்பவரும் அடுத்தடுத்த பக்தியினை பின்பற்றும் நிலையினையும் இப்பாடல் காட்டுகிறது.

ஹம்சத்வனி எனும் இராகப் பெயருக்கேற்ப அன்னம் போன்ற எளிமையான நடை உடைய ஸ்வர ப்ரஸ்தாரங்களோடு சாகியத்தியமும் இணைந்து சிரவணம் என்னும் சுவையை கொண்டு இந்த பாடல் அமைந்துள்ளது சிறப்புடையதாகும்.

அனுபிராசம் :

ஒரு கீர்த்தனையில் இடையிடையே ஒரு எழுத்து அல்லது ஒரு சொல் திரும்பத் திரும்ப வந்து இனிமையைப் பயப்பது அனுபிராசம் அல்லது இடையழகு என்று அழைக்கப்படுகிறது.2 இப்பாடலில் சரணத்தின் இறுதியில் அனுபிராசம் வருகிறது.

“விடியுமென்று விளையாடும் பருவ முதல் விரும்பி

அம்மகோ அம்ம என்றுருகி ஆடிப்பாடி வேண்டி உன் திருவருளை”

மோனை :

பாடலின் முதல் எழுத்து ஒன்றி வருவது மோனையாகும்.3 இது முதலழகு என்றும் அழைக்கப்படுகிறது. இந்தப் பாடலின் அநுபல்லவியிலும், சரணத்திலும் மோனை இடம் பெற்றுள்ளது.

அநுபல்லவி : அம்பிகே ஸகல லோக நாயகி

அறிவு வந்த நாள் முதல் அன்னையுன்னை (நம்பி)

சரணம் : கருணா நிதியென்றருமா ----------

கபட மில்லாமல் பஜிக்கும் -----------

இராகம் - காம்போஜி தாளம் - ஆதி

பல்லவி

உண்டென்று நம்பு - ஆ

ருயிர்கள் எல்லாம் காத்தருளும் தெய்வம் ஒன்று ( உண்)

அனுபல்லவி

அண்ட பிண்டம் எதிலும் நிறைந்தருளும்

அண்டர் முனிவர் பணியும் பரம் பொருள் (உண்)

சரணம்

அன்பர் மனம் வளர் அம்புஜ பாதன்

அன்பு மயமான திருமகள் நாதன்

ஆனந்தன் வைகுந்த விநோதன்

ஆதி அந்தமில்லாத நாராயணன் (உண்)4

சிவன் அவர்கள் அண்ட சராசரங்களிலும், சகல முனிவர்களாலும், போற்றப்படுபவனும், அன்பர்கள் மனத்திலும், ஆனந்தமாக இருப்பவனும், அன்பே உருவமாகத் திகழும் திருமகளின் நாதனும் ஆகிய வைகுந்தன் ஆதி அந்தம் என்று இல்லாத நாராயணன் எனும் தெய்வம் ஒன்று உண்டு என்று நம்பு என்பதா நமக்கு கூறுகிறார்.

இந்தப் பாடலில் பாபநாசம் சிவன் பிறருக்கு உரைக்கும் விதமாக, மற்றவர்கள் கேட்கும் விதமாகப் பாடியுள்ளார். பல நல்ல கருத்துக்கள் மக்களிடையே சென்று அடைவதற்கு இசை ஒரு முக்கியப் பங்கினை பண்டைய காலம் முதல் வகித்து வருகிறது. அவ்வகையில் இப்பாடலின் வழியே இறைவன் ஒருவன் உள்ளான் அவனை நீ நம்பு என பிறருக்கு அறிவுறுத்தியுள்ளார் சிவன் அவர்கள்.

காம்போஜி இராகமானது வீரம் எனும் சுவையை வெளிப்படுத்தும் இராகமாகும். இப்பாடலில் இறைவனை நம்பு எனும் அறிவுறுத்தலை அளிப்பதாக அமைந்து ஒரு உறுதித் தன்மையை ஆழப்படுத்துவதாக காம்போஜி அமைந்துள்ளது. இக்கருத்தினையே தியாகராஜரும் “உண்டேதி ராமுடு ஒகடு” எனும் கீர்த்தனையில் கூறுகிறார்.

பிராஸ அழகுகள் :

அண்ட பிண்டம் எதிலும் நிறைந்தருளும்

அண்டர் முனிவர் பணியும் பரம் பொருள் (அனுபிராஸம்)

ஒவ்வொரு வரியின் முடிவிலும் ஒரே மாதிரியாக வருவது அந்தியப் பிராஸம் அல்லது முடிவழகு ஆகும்.5

அன்பர் மனம் வளர் அம்புஜ பாதன்

அன்பு மயமான திருமகள் நாதன்

ஆனந்தன் வைகுந்த விநோதன்

ஆதி அந்தமில்லாத நாராயணன் (அந்தியப் பிராஸம்)

இப்பாடலின் அநுபல்லவி, சரணத்தின் முதல் எழுத்து ஒன்றி வந்து மோனையாக வருகிறது. மேலும் இரண்டாவது எழுத்து ஒன்றி வந்து த்விதியாட்சர பிராஸமும் அமைந்துள்ளது. இது எதுகை என்றும் அழைக்கப்படுகிறது.5

அ : அண்ட பிண்டம் எதிலும் நிறைந்தருளும்

அண்டர் முனிவர் பணியும் பரம் பொருள் (த்விதியாட்சர பிராஸம்)

ச : அன்பர் மனம் வளர் அம்புஜ பாதன்

அன்பு மயமான திருமகள் நாதன்

ஆனந்தன் வைகுந்த விநோதன்

ஆதி அந்தமில்லாத நாராயணன் (ஆதி ப்ராஸம்)

3. இராகம் : முகாரி தாளம் : ஆதி

கண்ணிகள்

சொல்லு பாப்பா ! சொல்லு பாப்பா

ஸ\_ப்ரமண்யம் என்று சொல்லு பாப்பா !

அல்லும் பகலும் நம தல்லற்பிணி யொழிய

அமுதன் பெயரைமுலை யமுதருந்தும் நாள்முதல் (சொல்லு)

நில்லு பாப்பா ! நில்லு பாப்பா

நீதி நெறியில் நிலை நில்லு பாப்பா !

தில்லையாடி புதல்வன் வல்லியம் மையோடெழில்

தெய்வானையும் புல்லும் செல்வன் திருவடியில் (நில்லு)

கொல்லு பாப்பா ! கொல்லு பாப்பா !

கொடிய காமனை வெட்டிக் கொல்லு பாப்பா !

கல்லினுள்ளும் புகுவான் காற்றிற்கடு நடையான்

கள்வனையே முளையிற் கள்ளி யெறிந்தவனைக் (கொல்லு)

ஆரு பாப்பா ! ஆரு பாப்பா !

ஆறுமுகவன் இவன் ஆரு பாப்பா !

வேரி மலர் பதமும் வேலும் அயிலும் மின்ன

வெற்றி மயிலான் நிகர் அற்ற அழகன் இவன் (ஆரு)

பாரு பாப்பா ! பாரு பாப்பா !

பவபசிதீரநின்று பாரு பாப்பா !

போரு மலைந்து கானல் நீரை யருந்தித் தாஹம்

தீருமோ மெல்லடியில் சோரி வருமே வேண்டாம்

ஆடு பாப்பா ! ஆடு பாப்பா !

அவனும் நீயுமாய் விளை யாடு பாப்பா !

கூடிப் பிரியான் குஹன் கோழிக் கொடியுடையான்

வீடுதருவான் தனி வெட்டவெளியில் குதித் (தாடு)6

இப்பாடலில் ஸ\_ப்ரமண்யம் என்று சொல்லு பாப்பா அவனின் பெயரே ஒரு தனி மருந்து என்றும், நீதி நெறியுடன் வாழ்வாய் அந்த தில்லையாடி சிவ பெருமானின் மகனாகிய முருகபெருமான் அருள் கிட்டும் என்று கூறுகிறார். இப்பாடலிலும் பிறர் கேட்பதற்கென்று இறைவன் மகிமைதனை எடுத்துக் காட்டுகிறார்.

முகாரி இராகமானது சோக உணர்வுடன் கூடிய கருணைச் சுவையும் கொண்டது. இங்கு சொல்லு பாப்பா, சொல்லு பாப்பா ஸ\_ப்ரமண்யம் என்று சொல்லு பாப்பா எனும் பாடலின் வாயிலாக ஒரு குழந்தையானது, தாய்பால் அருந்தும் நாள் முதலே இறைவனது திருநாமத்தைச் சொல்லி பழகவேண்டும். அவ்வாறு எந்தெந்த செயல்களை நீக்கி இறைவனுடன் ஒன்றக் கலந்து மகிழ்வுடன் திளைக்க வேண்டும். என்னும் நோக்கில் தனது பிற்கால சந்ததியினர் துயருறாமல் இருக்க வேண்டி கூறும் முகத்தான் முகாரியில் அமைத்திருப்பது சிறப்புடையது. இப்பாடல் பாப்பா பாப்பா என்று கண்ணிகள் அமைப்பில் வள்ளலாரைப் போன்று இவரும் அமைத்துள்ளார். இப்பாடலைத் தான் பாடி பிறர் கேட்டு சொல்லு முகத்தான் சொல்லு பாப்பா சொல்லு பாப்பா என கேட்டுத் திரும்பக் கூறும் வகையில் அமைத்துள்ளார் சிவன் அவர்கள்.

இப்பாடலில் சொல்லு பாப்பா! சொல்லு பாப்பா!, நில்லு பாப்பா! நில்லு பாப்பா!, கொல்லு பாப்பா! கொல்லு பாப்பா!, ஆரு பாப்பா! ஆரு பாப்பா!, பாரு பாப்பா! பாரு பாப்பா!, ஆடு பாபப்பா! ஆடு பாப்பா! என இரட்டைச் சொல்லணி மிக அழகாகக் கையாளப்பட்டுள்ளது. தவிர பாப்பா பாப்பா என முடிந்து அந்திய பிராஸ அழகு நிறைந்து காணப்படுகிறது.

4. இராகம் - கரஹரப்ரியா தாளம் - ஆதி

பல்லவி

சிறிதும் கவலைப்படாதே - மன உறுதியை

மட்டும் விடாதே - எது வந்தாலும் (சிறிதும்)

அனுபல்லவி

கருமேகங்கள் கலைந்து கலைநின்ற மதியைக் கண்டு

களித்திடும் அத்திருநாள் உண்டு

மனோதிடம் குன்றாதே மனமே (சிறிதும்)

சரணம்

சங்கரனை மறவாதே

சங்கடங்கள் அணுகாதே

சத்தியமே வெற்றிபெறும் உண்மை

ப்ரேமை நறுங்கனி உண்பாய் மனமே (சிறிதும்)7

இப்பாடலில் மனஉறுதியை விடாமல் எது வந்தாலும் கவலைப்படாமல் மனோதிடம் குன்றாமல், சங்கரனை மறவாதே. துயரங்கள் அனுகாது. சத்தியமே வெற்றி பெறும். மேலும் அன்பு எனும் நற்கனியை உண்பாயாக என மனதினை பார்த்து கூறுகிறார்.

கரஹரப்ரியா இராகமானது கருணை சுவையை வெளிப்படுத்தும். ஈசனை மகிழ்விக்கக்கூடிய இராகமாகும். வேதங்களுக்கு அடிப்படையான இராகமாகும். இக்காரணத்தினால் சிவன் அவர்கள் இப்பாடலுக்கு இந்த இராகத்தினை அமைத்துள்ளார். பல்லவி முதல் சரணம் வரை வரக்கூடிய ஸ்வர ப்ரஸ்தாரங்கள் ஈசனிடம் நமது மன நிலையை ஒருங்கிணைப்பதாக இப்பாடலின் மெட்டு அமைந்துள்ளது. இதன் மூலம் ஈசனிடம் நீங்கா மன உறுதியினைக் கொள்ள வேண்டும் எனும் சிரவண பக்தியினை வெளிப்படுத்துகிறார்.

பாபநாசம் சிவன் அவர்கள் தனது பாடலின் மூலம் இறைவன் உண்டு என்பதனை அறிவுறுத்தி மற்றவர்கள் தன் கருத்துக்களைப் கேட்பதற்காக உரைக்கிறார். எவ்விதம் எனில், இசை அனைவரையும் ஆட்கொள்ளும் ஒரு சாதனம் என்பது அறிந்ததே. இசை மூலம் நல்ல விஷயங்களை, பகவன் நாமத்தினைக் கூறும்பொழுது இசை அறியாதவர்களும் கூட அந்த இசையைக் காதால் கேட்டு இன்புறுகின்றனர். பாபநாசம் சிவன் அவர்கள் இந்த சிரவண பக்தி பாவத்தினை தாம் கேட்டு உணர்ந்ததாகவும், பிறர் கேட்க இசை மூலம் உரைப்பதாகவும் என இரு வகைகளில் தமது பாடல்களில் கையாண்டுள்ளார்.

பிராஸ அழகுகள் :

இப்பாடலில் ஆதி பிராஸமும், அந்தியப் பிராஸமும் காணப்படுகின்றன.

அனுபல்லவி : கருமேகங்கள் கலைந்து கலைநின்ற மதியைக் கண்டு

களித்திடும் அத்திருநாள் உண்டு

சரணம் : சங்கரனை மறவாதே

சங்கடங்கள் அணுகாதே

சத்தியமே வெற்றிபெறும் உண்மை

உவமைத்தொடர் :

உவமைத் தொடர் என்பது வெளிப்படையாக பொருள் வெளிப்படையாக தெரியும் வண்ணம் வருவதாகும். இப்பாடலில் அனுபல்லவியில் “கருமேகங்கள் கலைந்து கலைநின்ற மதியைக் கண்டு களித்திடும் அத்திருநாள் உண்டு” என்று வெளிப்படையாக உவமைத் தொடர் வருகிறது. அதாவது மேகக்கூட்டங்கள் சூழ்ந்துக்கொண்டு நிலவினை மறைத்துக் கொண்டு சிறிது நேரம் இருக்கும். ஆனால் பிறகு அது விலகிச் சென்று வேறு பக்கம் சென்று விடும். அப்பொழுது நிலவின் ஒலியானது பிரகாசமாகத் தெரியும். நிலவின் ஒலி வந்தவுடன் இருள் விலகும் ஆகையால் நம்பிக்கையினை விட்டுவிடாதே என்று பாடுகிறார்.

5. இராகம் : தோடி தாளம் :ஆதி

பல்லவி

ஸதாசிவ பஜனமே - ஜென்ம

ஸாபல்யம் தரும் மனமே ஸாம்ப (ஸதா)

அனுபல்லவி

ஸதா ஸம்சார ஸாகரத்திலமிழ்ந்து

தத்தளித்தது போதுமே இரவுபகல் (ஸதா)

சரணம்

இகத்தில் ஸகல ஸெளபாக்யமும் பெறலாம்

ஈசன் அன்பருடன் கலந்தின்புறலாம்

அகத்தில் வளரும் நோய் கவலைகள் அறலாம்

அன்னை வயிற்றில் பிறவாப் பதம் பெறலாம் (ஸதா)8

இப்பாடலில் சதா சர்வ காலமும் அந்த எம்பெருமானையே நினைந்து பாடல்கள் பாடிக் கொண்டு இருந்தாலே இந்த பிறவி எடுத்ததன் பலனையும், எப்பொழுதும் சம்சாரம் என்னும் கடலில் மூழ்கி அலைவதிலிருந்து விலகவும், இகத்தில் சகல விதமான செல்வங்களும், அகத்தில் நோய் கவலைகளும் அற்று மீண்டும் பிறவா பதம் அடைந்திட சதா சிவனை எப்பொழும் துதி மனமே என்பதாக உரைக்கின்றார். இப்பாடலில் சதா சர்வ காலமும் அந்த எம்பெருமானையே நினைந்து பாடல்கள் பாடிக் கொண்டு இருந்தாலே சகல பாக்யமும் கிடைக்கும் என்று தனது மனதிற்கு கூறுவதாகக் கூறுகிறார்.

தோடி இராகமானது மிக மென்னையான இராகம். பக்தி சுவை கூடிய இந்த இராகமானது எந்நேரமும் பாடக்கூடிய வகையில் உள்ளதால் சிவன் அவர்கள் எந்நேரமும் சதாசிவ பஜனமே ஜென்ம சாபல்யம் தரும் என்று இறை புகழை சிரவணம் செய்ய வேண்டும் என்று மனதினைப் பார்த்து கூறுவதாகத் தோடியில் அமைத்துள்ளார்.

மணிப்பிரவாளம் :

ஒரு பாடலில் இசையாப்பிலக்கண ஒழுங்குகளுக்கு ஏற்றப்படி ஒன்றுக்கு மேற்பட்ட மொழிகள் பயன்படுத்தப்பட்டிருந்தால் அதற்கு மணிப்பிரவாளம் என்றுப் பெயர்.9 இப்பாடலில் தமிழ் மற்றும் சமஸ்கிருதம் ஆகிய இருமொழிகள் இடம் பெற்றுள்ளன.

பிராஸ அழகுகள் :

இப்பாடலில் ஆதி, அந்திய, அனு பிராஸ அழகுகள் நிறைந்து காணப்படுகின்றன.

ப : ஸதாசிவ பஜனமே - ஜென்ம

ஸாபல்யம் தரும் மனமே ஸாம்ப (ஸதா)

அ : ஸதா ஸம்சார ஸாகரத்திலமிழ்ந்து

தத்தளித்தது போதுமே இரவுபகல் (ஸதா)

ச : இகத்தில் ஸகல ஸெளபாக்யமும் பெறலாம்

ஈசன் அன்பருடன் கலந்தின்புறலாம்

அகத்தில் வளரும் நோய் கவலைகள் அறலாம்

அன்னை வயிற்றில் பிறவாப் பதம் பெறலாம் (ஸதா)

ஸ்வராட்சரம் :

ஸ்வராட்சரம் என்பது ஸ்வரமும், சாகித்யமும் ஒன்றாக வருவது ஆகும். இது சுத்த ஸ்வராட்சரம், சூசித ஸ்வராட்சரம் என இருவகைப்படும்.10 சுத்த ஸ்வராட்சரம் என்பது ஸ்வர எழுத்தும், சாகித்திய எழுத்தும் ஒன்றாக வருவதாகும். சூசித ஸ்வராட்சரம் என்பது ஸ்வர எழுத்திற்கேற்ப இதன் தொடர்ச்சியான உயிர்மெய் எழுத்துக்கள் சாகித்தியத்தில் இடம் பெறும்.

சூசித ஸ்வராட்சரம் : இப்பாடலில் பல்லவி, அனுபல்லவியில் சூத்த ஸ்வராட்சரம் வருகிறது. மோனையும் உள்ளது.

ப - ஸா ஸநிதா நீஸா ஸரிகா ரிஸ

ஸதா - - - - சிவ ப . ஜ ன . . .

அ - ஸ்hதா : நிதபம பா : தா

ஸதா ஸம் . , ஸா ர

3.1.2.கீர்த்தன பாவத்தில் அமைந்த பாடல்கள்

நாமாவளிக்கு அடுத்ததாக தனியாகவும், கூட்டமாகவும் கடவுளுக்கு நாம கீர்த்தனமாக பக்தி செலுத்துவதற்குண்டான ஒரு இசை உருப்படியே கீர்த்தனமாகும். இனிமையான குரலும், கடவுளிடம் உண்மையான பக்தியும், கீர்த்தனம் பாடுவதற்கு முக்கியமான தகுதிகளாக வரையறுக்கப்படுகின்றன. சமய தத்துவங்களின் ஸாரங்களை ஸாகித்யமாகக் கொண்டு, பல்வேறு இராகங்களிலும், குறிப்பிட்ட தாளத்திலும் இயற்றப்பட்ட கவி ரஸம் பொதிந்த ஒரு இசை உருப்படியே கீர்த்தனமாகும். வாக்கேயக்காரர்கள் அனைவரும் கீர்த்தனை எனும் பாவத்தினையேக் கையாண்டு அவற்றின் வாயிலாக பிற பக்தி பாவங்களைக் கூறியுள்ளனர். அவ்வகையில் பாபநாசம் சிவன் அவர்களும் கீர்த்தனை வாயிலாக பல பக்தி பாவங்களைக் கூறியுள்ளார். இருப்பினும், இவர் தனது பாடல்கள் மூலமாக கீர்த்தனை பக்தி பாவத்தினை எடுத்தயம்பும் பாடல்கள் இங்கு குறிப்பிடப்பட்டுள்ளன.

1. உன் பதமே - புன்னாக வராளி - ஆதி

2. திநமீதே நற்றிநமே - பூபாளம் - ஆதி

3. வந்ததெல்லாம் வரட்டும் - உசேனி ஆதி

4. உன்னைத் துதிக்க - குந்தலவராளி - ஆதி

5. காநரஸமுடன் நின் - ப்யாகடை - ரூபகம்

6. கிருஷ்ண நாம - பெஹாக் - தேசாதி

7. நாம பஜரே ராமநாம - மாண்டு - ஆதி

8. கதியுதவு மா - இராகமாலிகை -ஜம்பை

9. காரிரு ளொக்கக் - கரஹரப்ரியா - ஆதி

10. சித்தம் இரங்கா - ஸஹான - மிஸ்ரசாபு

11. செந்தில் வளர் - கமாஸ் - திஸ்ரசாபு

12. மங்கள நாயகி - தோடி -ஆதி

13. நடன ஸபா - நாட்டைக் குறிஞ்சி - ஆதி

14. ஆனந்த நடமிடும் - கேதாரகௌள - ஆதி

15. ஆனந்தமே பரமானந்தமே - காம்போஜி ஆதி

16. கனக சபையை - ஹிந்துஸ்தானி காபி - ரூபகம்

17. தனிகேசனை பணிந்து - தோடி – ஆதி

18. நீ இரங்கா எனில் - அடானா - ஆதி

19. ஆடிய பாத்தை - பந்துவராளி - ஆதி

20. பஜனை செய்வோம் - நடபைரவி - ஆதி

21. கண்ணே என் கண்மணியே - குறிஞ்சி - ஆதி

22. யசோதா - ராகமாலிகை - ஆதி

23. நாத ப்ரணவ - சுத்த ஸாவேரி - ஆதி

24. இத்தரணியில் - பேகடா - சாபு

25. போதேந்திர - பூர்வி கல்யாணி - ஆதி

26. ஸ்ரீதர வெங்கடேசன் - கல்யாணி - மிஸ்ரசாபு

27. எங்கும் நிறைந்திருக்கும் - குறிஞ்சி - ஆதி

28. சாரதே வீணா வதன - தேவகாந்தாரி - ஆதி

29. சம்போ ஸதா சிவ - சுத்த சாவேரி - ஆதி

30. நித்யானந்த - நாதநாமக்ரியா - ஆதி

31. பாடப்பாடத் திகட்டா - காம்போஜி - ஆதி

32. பாடி அலுத்தேனையா - குந்தரவராளி - ஆதி

33. நாக ராஜனான - தோடி - ஆதி

34. அனுதினம் உன்னை - மத்யமாவதி - ஆதி

35. நடனம் என்பது உயர்ந்த - வஸந்தா - ஆதி

36. கிருஷ்ணா முகுந்தா - நவ்ரோஜ் - ஆதி

37. ஜே பண்டரீச - ஸோஹினி - ஆதி

38. பேரானந்தம் - ரீதி கௌள - ஆதி

39. வள்ளலைப் பாடும் - செஞ்சுருட்டி - ஆதி

40. ஆனந்தமே - காம்போதி - ஆதி

41. ஸங்கீதமே - வாசஸ்பதி - ஆதி

42. என்ன செய்வேன் - ஸ்ரீ ரஞ்ஜனி - ஆதி

43. கடலில் அமிழ்திடுவோம் - மணிரங்கு - ஆதி

44. ஸ்ரீ வைகுண்ட பதே - ராக மாலிகை - ஆதி

1. இராகம் - அடாணா தாளம் - ஆதி

பல்லவி

நீ இரங்காயெனில் புகலேது அம்பா

நிகில ஜகன்னாதன் மார்பில் உறை திரு (நீ)

அனுபல்லவி

தாயிரங்காவிடில் சேயுயிர் வாழுமோ

ஸகல உலகிற்கும் நீ தாயல்லோ – அம்பா (நீ)

சரணம்

பாற் கடலில் உதித்த திருமணியே – ஸெள

பாக்யலஷ்மி என்னைக் கடைக்கணியே

நாற் கவியும் பொழியும் புலவோர்க்கும் - மெய்ஞ்

ஞானியர்க்கும் உயர் வானவர்க்கும் அம்ப (நீ)11

இப்பாடல் மஹாலெட்;சுமி மீது பாடப்பட்டுள்ளது. சகல உலகத்திற்கும் நீ தாய் இல்லையா பாற் கடலில் கிடைத்த நல்முத்து போன்றவள் நீ, திருமால் மார்பில் உரையும் பாக்யலஷ்மி நீ, நீ இரங்காவெனில் புகழேது, தாய் நீ வந்து என்னை காக்கவில்லையென்றால் நான் எப்படி வாழ்வது என்று மஹாலஷ்மியை புகழ்ந்து பாடுகிறார்.

அடாணா இராகம் வீர சுவையினை ஊட்டக்கூடியது. இருப்பினும் பல வாகேயக்காரர்கள் மென்மையான உணர்ச்சிகள் கொடுக்க கூடிய வகையில் அமைத்துள்ளனர். உதாரணமாக தியாகராஜர் ‘பால கனகமய’, ‘ராரா ரகுவீரா’ போன்ற பாடல்களை மென்மையாக அமைத்துள்ளார். அதே போன்று பாபநாசம் சிவன் அவர்கள் இப்பாடலில் நீ இரங்காயெனில் புகழேது கருணையுடன் விளிக்கிறார். பொதுவாக அடாணா இராகங்களில் ‘மபரீஸ, காமரீஸ’ போன்ற கம்பீரமான ப்ரயோகங்கள் காணப்படும். ஆனால் இப்பாடலில் ‘நீதநிபா’ என்னும் ஸ்வர அமைப்பில் பல்லவி ஆரம்பித்து, அனுபல்லவி ‘மபதபா ஸ்hநி ரி;ஸ்h’ சரணத்தில் ‘தாததாதா’ என்ற ஸ்வரத்தில் தொடங்குகிறார். பாடல் முழுவதும் எங்கும் வீரத்தினை வெளிப்படுத்தக்கூடிய ஸ்வர ப்ரஸ்தாரங்கள் இல்லாமல் அமைத்திருப்பது குறிப்பிடத்தக்கது. இதற்கேற்றார் போல் சாகித்தியமும் ஒரு தாயானவள் இரக்க குணத்துடன் இல்லாமல் இருந்தால் சேய் உயிர் வாழ இயலுமா, பாற்கடலில் உதித்த நன்மணியானவளும், என்னைக் காத்து ரட்சிப்பவளும், புலவோர்களுக்கும், ஞானியர்களுக்கும், வானவர்களுக்கும் தாயாகிய நீ கருணை புரியாவிடில் புகழேது என்று கூறுகிறார். மேலும், நாற் கவியும் பொழியும் புலவோர்க்கும் எனும் வரிகளின் மூலம் கவி பாடுவோரை ரட்சித்திடுவாயாக என கீர்த்தனம் என்பதின் மகத்துவத்தைக் குறிப்பிட்டுள்ளார்.

பிராஸ அழகுகள் :

இப்பாடலில் பல்லவி மற்றும் சரணத்தில் மோனை அழகு காணப்படுகிறது. பல்லவி : நீ இரங்கா யெனில் புக லேது அம்பா

நிகில ஜகன்நாதன மார்பில் உரை திரு (நீ)

சரணம் : பாற் கடலில் உதித்த திருமணியே – ஸெள

பாக்யலஷ்மி என்னைக் கடைக்கணியே

புராண வரலாறு :

பாற் கடலில் உதித்த திருமணியே – ஸெள

பாக்யலஷ்மி என்னைக் கடைக்கணியே

இந்த வரிகளில் அமிர்தத்திற்காக மேரு மலையை மத்தாக வைத்து, வாசுகி எனும் பாம்பினை கட்டி தேவர்களும், அசுரர்களும் பாற்கடலைக் கடைந்த போது பாற்கடலிலிருந்து மகாலெட்சுமி பிறந்தாள் எனும் புராணத்தைக் கூறுயுள்ளார்.

ஸ்வராட்சரம் :

இப்பாடலின் பல்லவியில் சுத்த ஸ்வராட்சரம் இடம் பெற்றுள்ளது.

நீ தநி பா ப ம த ப ஃ மகமா பமதப ஃ தா தபதா ஃஃ

நீ இரங் கா யெனில் ஃ பு . க லே . . ஃ து . அம் . ப ஃஃ

2. இராகம் : காம்போஜி தாளம் : ஆதி

பல்லவி

பாடப்பாடத் திகட்டாத அமுதம்

பரமேச்வரன் நாம பஜனம் ஒன்றே (பாட)

அனுபல்லவி

வாடும் பயிர்க்கு மழை போல் மனமிரங்கி

கருணை பொழி பக்தவத்ஸலன் திருநாமம் (பாட)

சரணம்

ஸகலஜீவராசிகட்கும் தாய் தந்தை அவனொருவனே என்று

ஸந்ததமும் கபட மில்லா சிந்தை தனில் திருவடி மறவாது

ஜகதீசனை மயிலாபுரி வாகனை சங்கரனைச் சிவ சம்புவை கல்பக

அம்பிகையோடு ஸதா சிவசிவ எனப் (பாட)12

இப்பாடலில் இறைவனின் நாமமே பாடப் பாட திகட்டாத அமுதம் போன்றது என்பதில் இசை பாடுவது என்பது அமுதமானது என தேவாமிர்தத்தோடு ஒப்பிட்டுள்ளார். வாடும் பயிர்க்கு மழை பொழிந்து எப்படி பயிர்கள் வாழ வழி செய்கிறதோ, அப்படி மண்ணில் வாழும் உயிர்களுக்கு அம்பிகையோடு ஸதா சிவசிவ என்று இறை நாமத்தை சொல்லிக் கொண்டே இருந்தால் உலகம் சீரும் சிறப்புமாக இருக்கும் என்று பாடுகிறார்.

கீர்த்தனம் என்பது இறைவன் புகழினைப் பாடுவதாகும். காம்போஜி இராகம் வர்ணனைகளுக்கு ஏற்ற இராகம். அதிகமான சைவ சமயம் சார்ந்த உருப்படிகளை இந்த இராகத்தில் காணப் பெறலாம். அவ்வகையில் இப்பாடலானது மத்திய ஸதாயி பஞ்சமத்தில் தொடங்கப்பட்டு, அனுபல்லவியும், சரணமும் ஒருங்கே பஞ்சமத்திலேயே அமைந்திருப்பது சிறப்பாகும். இப்பாடலில் நாம பஜனம் ஒன்றே சிறந்த கீர்த்தனம் எனும் பக்தி மார்க்கம் ஆகும். இப்பாடலில் வாடும் பயிர்களுக்கு மழை போல் பக்தர்களுக்கு மனமிரங்கி கருணை பொழிவதும் இறைவன் திருநாமம், சகல உயிர்களுக்கும் தாயும், தந்தையும் அவன் ஒருவனே என்று அவனது திருவடியினை மறவாது ஜெகதீசனை மயிலாபுரி வாசைன, சதா சிவசிவ என பாடப்பாட திகட்டாத அமுதம் ஈசனின் நாம பஜனம் ஒன்றே என்று கீர்த்தனை மகத்துவத்தினை, வெளிப்பாட்டினை உணர்த்துகிறார்.

ஸ்வராட்சரம் :

இப்பாடலில் இடம் பெறக்கூடிய சாகித்தியம் சுத்த, சூசித ஸ்வராட்;சரங்களைக் கொண்டு அமைந்துள்ளது. இதன் பல்லவியில்,

ப h த h ப த ஸ் நி நி த த ப ம h : ஃ க ம க ரி ஸ ரி க ம ஃ ப h ம h ப h : ஃஃ

ப h - - ட - - ப் ப h - - ட த் - - ஃ தி - க ட் ட h - - ஃ அ - மு - த ம் - - ஃஃ

மணிப்பிரவாளம் :

தமிழ் மற்றும் சமஸ்கிருதம் மொழிகள் இடம் பெற்று மணிபிரவாளக் கீர்த்தனையாக இப்பாடல் அமைந்துள்ளது.

ஸகல ஜீவராசிகட்கும் தாய் தந்தை அவனொருவனே என்று

ஸந்ததமும் கபட மில்லா சிந்தைதனில் திருவடி மறவாது

ஜகதீசனை மயிலாபுரி வாகனை சங்கரனைச் சிவ சம்புவை கல்பக

அம்பிகையோடு ஸதா சிவசிவ எனப் (பாட)

பிராஸ அழகுகள் :

சரணத்தில் முதலிரண்டு வரியில் முதல் எழுத்து ஒன்றி மோனையாக வருகிறது.

ஸகல ஜீவராசிகட்கும் தாய் தந்தை அவனொருவனே என்று

ஸந்ததமும் கபட மில்லா சிந்தைதனில் திருவடி மறவாது

உவமை :

உவமை என்பது பிறிதொன்றோடு ஒப்பிட்டுக் கூறுவதாகும். அவ்வகையில் சிவன் அவர்கள் இப்பாடலில்,

வாடும் பயிர்க்கு மழை போல் மனமிரங்கி

கருணை பொழி பக்தவத்ஸலன் திருநாமம்

எனப் பாடியுள்ளார். அதாவது, வாடும் பயிரினைக் கண்டால் மனமிரங்கி மழையை வருவித்து காப்பது போல உள்ளம் இரங்கி கருணை புரிந்திடுவாய் என குறிப்பிட்டுள்ளார்.

3. இராகம் :உசேநி தாளம் :ஆதி

பல்லவி

வந்ததெல்லாம் வரட்டும் அந்த

கந்தன் க்ருபைமட்டு மிருக்கட்டும் (வந்த)

அனுபல்லவி

மந்தமநநு பவ பந்தவினையிலுழன்

றெந்தவேளையிலும் வருந்தச் செய்யட்டுமன்றி (வந்த)

சரணம்

உலகமெல்லாம் நம்மைப் பழிக்கட்டும் - கந

ஊழ்வினையால் துயர் செழிக்கட்டும்

பல கவலைகளொடு சில நிமிஷம் முருகன்

பரக்ருபையை நினைந் துருகி பஜநை செய்வோம் (வந்த)13

இப்பாடலில் மனமானது பவ பந்தங்களில் வீழ்ந்து எந்த வேலையிலும் வருந்த செய்தாலும், உலகமெல்லாம் நம்மைப் பழித்தாலும், ஊழ்வினையால் துன்பம் பெருகினும் பல கவலைகளோடு நேர்ந்தாலும், வந்ததெல்லாம் வரட்டும் என்றும், கந்தன் அருள் மட்டும் இருக்கட்டும் என்று நினைந்து பஜனை செய்வோம், உலகமே நம்மை பழித்தாலும் அதைப் பற்றி கவலைப்படாமல், எது வந்தாலும் வரட்டும் என்றெண்ணி, முருகனை சில நிமிடங்கள் நினைத்தாலே, முருகனை எண்ணி பாடினாலும், புகழைப் போற்றினாலுமே அவனின் அருள் கிட்டும் என்று கீர்த்தனை வடிவில் பாடுகிறார்.

பக்தி மற்றும் அன்பினை வெளிப்படுத்தும் உசேனி இராகத்தில் சிவன் அவர்கள் கீர்த்தனையின் பெருமையை கூறுகிறார். இதற்கேற்ப இப்பாடலில் ஸ்வர ப்ரஸ்தாரங்கள் மத்யஸ்தாயி ஷட்ஜத்தில் துவங்கி அனுபல்லவி மத்யஸ்தாயி மத்யமத்தில் ஸ்வராட்சரத்தோடு தொடங்குகின்றது. சரணம் மற்ற உருப்படிகள் போல் அல்லாமல் பல்லவி மற்றும் அனுபல்லவியின் மெட்டிலேயே அமைந்துள்ளது குறிப்பிடத்தக்கது ஆகும்.

மோனை :

இந்தப் பாடலின் பல்லவி, அநுபல்லவி, சரணத்தில் ஆதி பிராஸம், த்விதியாட்சர பிராஸம், அந்தியப் பிராஸம் போன்றவை அழகாக அமைந்துள்ளது.

பல்லவி : வந்ததெல்லாம் ----------

கந்தன் ---------------

சரணம் : உலகமெல்லாம் நம்மைப் பழிக்கட்டும் - கந

ஊழ்வினையால் துயர் செழிக்கட்டும்

பல கவலைகளொடு சில நிமிஷம் முருகன்

பரக்ருபையை நினைந் துருகி பஜநை செய்வோம் (வந்த)

மணிப்பிரவாளம் :

இப்பாடலில் தமிழ் மற்றும் சமஸ்கிருதம் ஆகிய இருமொழிகள் இடம் பெற்றுள்ளன.

பல கவலைகளொடு சில நிமிஷம் முருகன்

பரக்ருபையை நினைந் துருகி பஜநை செய்வோம்

ஸ்வராக்ஷரம் :

அனுபல்லவி ஸ்வராட்சரமாக வருகிறது.

, ம பா நி தா நி ஸ் ஸ் ஸ் ஃ

மந் . த ம ந து ப வ

இராகம் :குந்;தலவராளி தாளம் : ஆதி

பல்லவி

உன்னைத்துதிக்கவருள் தா இன்னிசையுடன்

உன்னைத்துதிக்கவருள் தா (உன்னைத்)

அனுப்பல்லவி

பொன்னைத் துதித்து மடபூவையரையும் துதித்து

சின்னத்தனம்மடைந்து சித்தமுங்கலங்கிடாமல் (உன்னைத்)

சரணம்

பொன்னாட்டினுஞ் சிறந்த புண்ணியக் கமலாலய

நன்னாட்டினில் விளங்கி நண்ணு மஜபாநடநத்

தன்னாட்டியத்திறத்தி;ல் நாட்டமொடு வாட்டமற

சொன்னாட்டாரூரர் தோழனே ஸீந்தரதியாகேசனே (உன்னைத்)14

சாகித்தியத்தின் பொருளானது பொன்னை துதித்து, மகளிரையும் துதித்து, சிறுமையான செயல்களில் கிடந்து, சிந்தம் கலங்கிடாமல், புண்ணிய கமலாலய திருநாடு, திருவாரூர் அஜபா நடனத்தினை கொண்டு விளங்கும் அழகு தியாகேசனே, இன்னிசையுடன் உன்னை துதிக்க அருள் தரவேண்டும் என்று கீர்த்தனையின் மூலம் துதிக்கின்றார்.

குந்தலவராளி இராகமானது நகைச்சுவை மற்றும் மகிழ்ச்சியை வெளிப்படுத்தும் இராகமாகும். அதனுடைய ஸ்வர அமைப்பானது இசைக்கும் பொழுதே இன்ப உணர்ச்சியை ஊட்டும் வகையில் அமைந்திருக்கும். அவ்வகையில் இப்பாட்டின் பொருளானது திருவாரூர் தியாகேசப் பெருமானைத் துதித்திட உளம் விரும்புவதாக உள்ளதனால், மிகச் சந்தோசமாக அந்நாட்டின் சிறப்பினைக் குறிப்பிட்டுள்ளார். அந்த ஸ்வர அமைப்பிற்கு ஏற்றவாறு குந்தலவராளி இராகம் சிறப்பாக அமைக்கப்பட்டுள்ளது.

பிராஸ அழகுகள் :

இப்பாடலில் அனைத்து பிராஸ அழகுகளும் செறிந்து காணப்படுகின்றன. பல்லவியில் முதல் எழுத்து மோனையாக இடம் பெற்றுள்ளது.

உன்னைத்துதிக்கவருள் தா இன்னிசையுடன்

உன்னைத்துதிக்கவருள் தா (உன்னைத்)

பல்லவி, அனுப்பல்லவி, சரணம் மூன்றிலும் இரண்டாம் எழுத்து ஒன்றி எதுகையாக வருகிறது. உன்னைத்து, உன்னைத்து, பொன்னைத், சின்னத்தனம், பொன்னாட்டிலும், நன்னாட்டினில், தன்னாட்டியத்தில் சொன்னாட்டாரூரர். இப்பாடலில் பொன்னாட்டி, நன்னாட்டி, தன்னாட்டி என்று ட்டி எழுத்து மீண்டும் மீண்டும் அனுபிராஸமாக வந்து இப்பாடலுக்கு அழகை கொடுக்கிறது.

முத்திரை :

இப்பாடலில் திருவாரூரில் குடி கொண்டுள்ள இறைவனான தியாகராஜரையும், தலமான திருவாரூர் என்பதனையும் குறிப்பிட்டு, நாயக, தல முத்திரையினை கையாண்டுள்ளார். இந்த இரண்டு முத்திரைகளைக் கையாண்டுள்ளதில் மற்றொரு சிறப்பினைக் காட்டியுள்ளார். அதாவது, ஆரூரர் தோழனான சுந்தரரின் தியாகராஜனே எனப் போற்றியுள்ளார்.

“சொன்னாட்டாரூரர் தோழனே ஸீந்தர தியாகேசனே”

இப்பாடலில் திருவாரூரின் அஜபா நடனத்தையும் சுட்டிக் காட்டியுள்ளார்.

இராகம் : ஸஹானா தாளம் : மிச்ர சாபு

பல்லவி

சி;த்தம் இரங்காதேனையா செந்தில் வேலையா நின்

சி;த்தம் இரங்காதேனையா சிறியேனிடம் அறுமாமுகசிறிதேனும் நின் (சித்தம்)

அனுப்பல்லவி

சி;த்தம் இரங்கா தேனையா சிறியேனிடம் அறு மாமுக சிறிதேனும் நின்

பக்தர்குக் கிரங்கும் தீன பந்து என்றுன்னை நம்பி (சித்தம்)

சரணம்

பகலிரவும் பணிந்து பாடி பஜிக்கும் என்பால் நின்

தலையில் மலை வீழ்ந்தாலும் தாங்க ஷண்முகன் உண்டென்

றுலகம் அரிய உந்தன் திருவடி அடைந்தேனே

மலையோ என் வினை உந்தன் கருணைத்துளி இருந்தால்

வையம் வியக்க ராம தாஸன் தன்னை ரஷிக்க நின் (சித்தம்)15

இப்பாடலில் சித்தம் இரங்காதேனையா சிறியேனிடம் பக்தர்களுக்கு இரங்கும் தீனபந்துவாகிய உன்னை நம்பி இருக்கும் என்னிடம், பகலும், இரவும் எப்பொழுதும் உன்னைப் பாடி துதிக்கும், அழகில் மலையே விழுந்தாலும் உந்தன் கருணை துளி அளவு இருந்தால் என்னை இரட்சிக்க உன் சித்தம் இரங்காதேனையா என்று வேண்டுகிறார்.

ஸகானா இராகமானது கருணையுடன் கூடிய இரக்க உணர்ச்சியினை ஊட்டுவதாகும். பொதுவாக பல வாகேக்காரர்களாலும் இயற்றப்பட்ட ஸகானா இராகப் பாடல்களில் பெரும்பாலானவை இறைவனிடம் வேண்டுதல் போன்றும் இரக்கமாக கேட்பது போன்றும் கெஞ்சுவது போன்றும் அமைந்திருக்கும். இந்தப் பாடலிலும் ‘ரிரி ரிகமபாம கமரீ,, கரீஸ நிஸதா நிஸரிஸா, ரிநீதபா’ போன்ற ப்ரயோகங்கள் மூலம் கருணா ரச பாவங்கள் வெளிப்படுகின்றன. இப்பாடலில் பல்லவியில் ‘ரிரி ரிநிதாப’ என்று சித்தம் இரங்காதேனையா என்று துவங்குகிறது. இப்பாடல் முழுவதும் அமைந்துள்ள ஸ்வர அமைப்பின் மூலம் இவரது சாகித்தியத்தில் கருணை உணர்வு பூரணமாக அமைந்துள்ளதைக் காணலாம்.

பிராஸ அழகுகள் :

பல்லவியில் முதல் எழுத்து மற்றும் இரண்டாம் எழுத்து ஒன்றி எதுகை, மோனையாக வருகிறது. அதே போல பல்லவியின் இறுதியில் ‘நின்’ எனும் சொல் வந்து அந்திய ப்ராஸம் காணப்படுகிறது. தவிர, ‘யா’ என்ற எழுத்து மீளவும் வந்து அழகினைத் தருகிறது.

சித்தம் இரங்காதேனையா செந்தில் வேலை யா நின்

சித்தம் இரங்காதேனையா சிறியேனிடம் அறுமாமுகசிறிதேனும் நின் (சித்தம்)

3.1.3.ஸ்மரண பாவத்தில் அமைந்த பாடல்கள்

எப்பொழுதும் இறைவனை நினைத்து, இறை நாமாவை, புகழை நினைந்து கொண்டே, கூறிக் கொண்டே இருப்பது ஸ்மரணம் ஆகும்.

1. எந்தவித - முகாரி - ஜம்பை

2. ஸ்ரீ நிவாஸ - கரஹரப்ரியா - ரூபகம்

3. நினைமனமே - ஆனந்த பைரவி - ரூபகம்;

4. நாமமுறவு கொள்ளும் - தர்பார் - ஆதி

5. சரவணபவ எனும் - ஷண்முகப்பரியா - ஆதி

6. சிவகாம ஸ\_ந்தரி - முகாரி - ஆதி

7. ஸ்ரீ மஹாதேவ - பந்துவராளி - ஆதி

8. பால சுப்ரமணியம் - கேதார கௌள - ரூபகம

9. பராமுகம் - முகாரி - ஆதி

10. ராமனை பஜித்தால் - மாண்டு - ஆதி

11. ஸ்ரீ ராம நாம - பைரவி ஆதி

12. மோகன முரளீதரா - செஞ்சுருட்டி - ஆதி

13. மாதவ மாயா - ஹம்ஸாநந்தி - ஆதி

14. நாம கோஷம் - ஆனந்த பைரவி - ஆதி

15. ராம நாம அரும்த - கமாஸ் - ஆதி

16. த்யானமே எனது - காபி - ஆதி

17. அயன் முதல் - கமாஸ் - ஆதி

1. இராகம் : முகாரி தாளம் : ஆதி

பல்லவி

சிவ காம ஸ\_ந்தரி - ஜக

தம்ப வந்தருள் தந்தருள் (சிவ)

அனுபல்லவி

பவ ரோக மற வேறு மருந்தேது

பழ வினைகள் தொடராமல் உனைப் பஜிக்க (சிவ)

சரணம்

கேளாயோ என் முறைகள் - உயர்

ஸாம கீத வினோதினி போதுமுன் சோதனை

தாளேனே அகதிநானே - ராம

தாஸன் பணியும் அபிராமி - வாமி (சிவ)16

இப்பாடலின் பொருள் : இந்த உலகத்தில் பிறந்த நாள் முதல் நான் பட்ட துன்பங்களும், பாவ வினைகளும் எனைத் தொடராமல் இருக்க எப்பொழுதும் உன்னை நினைந்து பூஜிப்பதை தவிர வேறு மருந்தேது, தாயே வந்து எனைக் காத்தருள். என்னுடைய முறைகளைக் கேளாய். உன் சோதனை போதும்மம்மா, என்னால் தாங்க முடியவில்லை. என்னைக் காத்தருள் என்று பாடியுள்ளார்.

முகாரி இராகமானது கருணையும், இரக்கத்தையும், சோகத்தையும் வெளிப்படுத்தக்கூடிய இராகம். ஆனால் இங்கு சிவன் அவர்கள் ‘பவரோகம் அறுப்பதற்கும், முன் வினைகள் தொடராமல் உன்னையே பஜிக்க சிவகாம சுந்தரியாகிய நீ வந்தருள்வாயாக’ என்று இறைஞ்சுகிறார். இவ்வாறாக ஸ்வர அமைப்பின் மூலம் இந்த பாடல் ஸ்மரணம் பாவம் வெளிப்படுகின்றது. இப்பாடலில் பாடல் தொடங்கிய பின் தாளம் தொடங்குகிறது. இது அதீத கிரஹம் ஆகும். சரணத்தில் ‘பாமநிதநீ,,’ என்று கேளாயோ என்முறையை என்று இறைவனிடம் கெஞ்சி கேட்பது போல் தொடங்குகிறார். இதில் பாபநாசம் சிவன் அவர்களின் ராமதாஸ முத்திரை வருகிறது. மேலும் இப்பாடல் தமிழ் மற்றும் வடமொழி கலந்து மணிப்ரவாளமாக அமைந்துள்ளது.

பிராஸ அழகுகள் :

இப்பாடலில் அநுபல்லவி, சரணத்தில் ஆதிபிராசம் வருகிறது.

அனுபல்லவி - பவ

பழ

சரணம் - தாளேனே

தாஸன்

2. இராகம் - ஸ்ரீரஞ்ஜனி தாளம் - ஆதி

பல்லவி

என்ன செய்வேன் எங்கே செல்வேன்

நான் ஏதும் அறியேன் ( என்ன)

அனுபல்லவி

அன்னம் பாலும் வெறுத்தேன் அறிவாய்

இன்னும் இரங்கிலையோ கண்ணா நீ (என்ன)

சரணம்

அன்பு கொண்டு தினமும் என் மனதில்

உன் பஜனம் செய்தே மகிழ்ந்தேன் நான்

துன்பம் தீர பேரின்பம் அடைய

கன் மனமும் இரங்கி காவாய் (என்ன)17

இப்பாடலில் சிவன் அவர்கள் ‘அன்பு கொண்டு என் மனதில் தினமும் உன்னை நினைந்தே மகழ்ந்தேன். அன்னமும் பாலும் வெறுத்தேன் இன்னும் இரங்கவில்லையோ என்ன செய்வேன், எங்கே செல்வேன், ஏதும் அறியேன் துன்பம் தீர பேரின்பம் அடைய, இரங்கி காப்பாயாக’ என்று கண்ணனை வேண்டுகிறார். ஸ்ரீரஞ்ஜனி இராகமானது திருமகள் நினைவினை மனதில் நிறைக்கும் செய்யும் இராகமாகும். அதிகமான அம்பிகையின் மீதான பாடல்கள் இந்த இராகத்தில் காணப்படுகின்றன. பக்தி உணர்வினை ஊட்டக்கூடிய இராகமாகும். சதா என் மனதில் உன்னை பஜனை செய்தே மகிழ்ந்தேன் எனும் போது ஸ்மரண பக்தி மகிமை இதில் காட்டப்பட்டுள்ளது. சிவன் அவர்கள் தியாகராஜரைப் போன்றே பல கீர்ததனைகளை வடிவமைத்துள்ளதால் தமிழ் தியாகையா என்றும் கூறுகிறோம். இப்பாடல் தியாகராஜரின் “மாறுபல்க” ஸ்ரீரஞ்ஜனி இராக க்ருதியில் மெட்டினை அடிவொற்றியே அமைந்துள்ளது. தியாகராஜரின் “மாறுபல்க” கீர்த்தனை மெட்டு போல் அமைத்த பாடல்:

ம , , , , , க , ரி , க , ம , , , ஃ , , ம ரி க , , , ஃ , , க ரி ரி , , , ஃஃ

என் ன செய் வேன் எ ங் கே செல்

ஸ , , , , , , , , , , , நான் ஃ , , ரி , க , ரி , ஃ , , ஸ , ரி , க , ஃஃ

வேன் ஏ து ம் அ றி யேன்

பிராஸ அழகுகள் :

இப்பாடலின் பல்லவியில் ன் என்ற எழுத்து மீண்டும் மீண்டும் வந்து இப்பாடலுக்கு அழகைக் கொடுக்கிறது.

என்ன செய்வேன் எங்கே செல்வேன்

நான் ஏதும் அறியேன் ( என்ன)

எதுகை :

பல்லவி, அநுபல்லவி, சரணத்தில் இரண்டாவது எழுத்து ஒன்றி வருகிறது. என்ன, நான், அன்னம், இன்னும், அன்பு, உன், துன்பம்

அந்தியப் பிராசம் :

பல்லவியின் இறுதி எழுத்து ஒன்றி வருகிறது. செல்வேன், அறியேன்.

3. இராகம் : ஷண்முகப்ரியா தாளம் : ஆதி

பல்லவி

சரவண பவ எனும் திரு மந்திரம் தனை

ஸதா ஜபி என் நாவே - ஓம் (சரவண)

அனுபல்லவி

புரமெரித்த பரமன் நெற்றிக் கண்ணில் உதித்த

போதஸ்வரூபன் பொற்பாதம் தனைப் பணிந்து (சரவண)

சரணம்

மண்மிசை கிடந்துழல் பிறவிப் பிணியைத் தீர்க்கும்

மாயை யகலப் பேரின்ப நெறியில் சேர்க்கும்

தண்மதி நிகர் குளிர் கருணை நிலவு மிழும்

ஷண்முக ப்ரிய ஷடா ~ர பாவன (சரவண)18

இந்தப் பாடலில் சிவன் அவர்கள் திரிபுரத்தினை எரித்த பரமனின் நெற்றிக் கண்ணிலிருந்து உதித்த கந்தனும், பூவுலகில் பிறவி பிணியை தீர்ப்பவனும், மாயையை அகற்றி, பேரின்பத்தில் சேர்ப்பவனும், கருணை புரிபவனும், ஷண்முகப்ரியனும், சரவணபவ எனும் ஆறு எழுத்து மந்திரத்திற்கு உரியவனும், ஆகிய முருகனை எப்பொழுதும் ஸ்மரணம் செய்வாயாக என நாவிற்குக் கட்டளையிடுகிறார்.

ஷண்முகப்ரியா இராகமானது பக்தி சுவை வெளிபடுத்தும் இராகம். தமிழ் கடவுள் முருகனுக்கு பிடித்தமான இராகம். இக்காரணத்திலேயே ஷண்முகப்ரியா எனும் பெயர் பெற்றிருக்கக்கூடும். முருகக் கடவுளின் மீதான பாடல்கள் பெரும்பாலானவை ஷண்முகப்ரியாவில் அமைந்துள்ளது.

புராணம் :

இப்பாடலின் அனுபல்லவியில் சிவபெருமானின் நெற்றிக் கண்ணிலிருந்து உதித்தவர் முருகப் பெருமான் என்ற புராணக் கதையை கூறியுள்ளார்.

“புரமெரித்த பரமன் நெற்றிக் கண்ணில் உதித்த

போதஸ்வரூபன் பொற்பாதம் தனைப் பணிந்து”

பிராஸ அழகுகள் :

இந்தப் பாடலில் பல்லவி மற்றும் சரணத்தில் ஆதி ப்ராஸமும், அந்தியப்ராசமும் காணப்படுகிறது.

பல்லவி : சரவண பவ எனும் திரு மந்திரம் தனை

ஸதா ஜபி என் நாவே - ஓம் (சரவண)

சரணம் : மண்மிசை கிடந்துழல் பிறவிப் பிணியைத் தீர்க்கும்

மாயை யகலப் பேரின்ப நெறியில் சேர்க்கும்

தண்மதி நிகர் குளிர் கருணை நிலவு மிழும்

ஷண்முக ப்ரிய ஷடா ஷர பாவன (சரவண)

சுத்த ஸ்வராட்சரம் :

பல்லவியில் சுத்த ஸ்வராட்சரம் வருகிறது.

: ஸ்ஸ்h தநீ பதரிஸ் நிதநீ ஃ பதா நி தா : தா ஃ பா: பா மா ஃஃ

சர வண ப . வ . எனும் ஃ திருமந் தி ஃ ரம் த னை ஃஃ

4. இராகம் - ஆனந்த பைரவி தாளம் - ஆதி

பல்லவி

நாமகோஷம் நிறைந்திருக்குமிடங்களை நமனும் நெருங்க நடுங்குவான் - சிவ(நாம)

அனுபல்லவி

காமமாதிப் பேய்கள் சிவ நாம காற்றடித்தால் பறந்தோடும் - சிவசிவ (நாம)

சரணம்

நோய் நொடிகளுக்கெல்லாம் - தெய்வீக ஒளஷதம் இது ஒன்றே (பயங்கர)

ஆழ்ந்த அறிவுடைய மெய்யன்பர்கள்- ஸ்வானுபூதியுடன் நாளும் பூஜிக்கும் சங்கர

(நாம)19

சிவன் அவர்கள், காமம் முதலிய பேய்கள் சிவபெருமானின் திருநாமம் எனும் காற்று அடித்தாலே பரந்தோடும் என்றும், நோய் நொடிகளுக்கெல்லாம் தெய்வீக மருந்தென்றும்இ ஆழ்ந்த அறிவுடைய அன்பர்கள் தமக்குதாமே அனுபவித்து தினமும் பஜிக்கும் சங்கரனாகிய சிவனின் நாம ஸ்மரணம் (கோஷம்) நிறைந்திருக்கும் இடங்களை எமனும் நெருங்க நடுங்குவான் என இப்பாடலில் கூறுகிறார்.

ஆனந்தபைரவி இராகமானது மங்களகரமான சடங்குகளில் (ஊஞ்சல், தாலாட்டு, திருமணம்) இடம் பெறக்கூடிய இராகம். இன்பகரமான இராகம். இந்த இராகம் ஸ்யாமாசாஸ்திரி அவர்களால் மிகவும் மேன்மைப் பெற்ற இராகம். இந்த இராகத்தில் சிவ நாம மகிமையை அழுத்தம் திருத்தமாக எடுத்தியம்புவிதமாக அமைத்துள்ளார். இறைவனுடைய நாமம் ஒலிக்குமிடமெல்லாம் எத்தகைய தீமைகளும் நேராது எனும் ஸ்மரண பக்தி பாவத்தினை எடுத்தியம்பியுள்ளார் சிவன் அவர்கள். இப்பாடலின் அனுபல்லவியில் ‘சிவசிவ’ என இரட்டை சொல்லணி அழகாக இடம் பெற்றுள்ளதோடு ‘சிவ சிவ’ என நாம ஸ்மரணமும் ஒலிப்பதைக் காணலாம்.

5. இராகம் - காபி தாளம் - ஆதி

பல்லவி

த்யானமே எனது மனது நிறைந்தது

சந்த்ர பிம்ப வதனம் தனில்தினம் (த்யான)

அனுபல்லவி

காந்த சக்தியை இந்நாள் அறியேன்நான் (இரு)

கண் மயங்கி சாவேனோ (த்யான)

சரணம்

லோகமும் அதிலே தோன்றும் இந்த்ரிய

போகமும் யாவும் துறந்தேன் (விஷய) (கமல)

முகமும் வசீகர நீளிரு விழிகளும்

மோஹன உருவும் பெயரும் ஆகவும் (த்யான)20

மிக எளிதில் ஈர்க்கக்கூடிய தியானமாகிய காந்த சக்தியை இது நாள் வரை நான் அறியாமல் என் கண்கள் மயங்கி சாவேனோ? இந்திரிய போகங்கள் யாவும் தொலைந்து, தாமரை போன்ற முகம், நீண்ட இரு விழிகளும், பெயரும் ஆகக் கொண்ட நிலவு போன்ற முகம் தனில் தினமும் தியானமே எனது மனது நிறைந்தது என்கிறார். இதில் இறைவன் மீதான தியானமே உயர்ந்தது என ஸ்மரண பாவத்தினைப் பற்றி விளக்குகிறார்.

காபி இராகமானது சிங்கார சுவையை வெளிபடுத்தக்கூடிய இராகம். இந்த இராமானது ஒரு பொருளின் தன்மையையோ அல்லது செயல்பாட்டின் ஏற்றத்தினையோ மிகைப்படுத்தி காட்டக்கூடிய இராகம். மிகவும் எளிமையான கருணா ரஸபிரதான ஸ்வர அமைப்புகளைக் கொண்டது. மிக எளிதில் மனதினை ஈர்க்கக்கூடிய இராகம். இந்த இராகத்தில் சிவன் அவர்கள் எளிய தியானமாகிய இறைவனை விடுத்து பிற போகங்களில் லயித்து விடுவேனோ? என அழகாக வர்ணித்து தியான மகிமைதனைக் காட்டியுள்ளார்.

பிராஸ அழகுகள் :

இப்பாடலின் அனுபல்லவி, சரணத்தில் ஆதி ப்ராஸம், த்விதியாட்சரப் பிராஸம் மற்றும் அனுப்ராஸம் மிக அழகாக இடம் பெற்றுள்ளது.

அனுபல்லவி : காந்த சக்தியை இந்நாள் அறியேன்நான் (இரு)

கண் மயங்கி சாவேனோ (த்யான)

சரணம் : லோகமும் அதிலே தோன்றும் இந்த்ரிய

போகமும் யாவும் துறந்தேன் (விஷய) (கமல)

முகமும் வசீகர நீளிரு விழிகளும்

மேலும் இதில் ‘மும்’ என்பது அனுப்ராஸமாக வந்து அழகினைக் கொடுக்கிறது. லோகமும், போகமும், முகமும்.

3.1.4.பாதசேவனத்தில் அமைந்தப் பாடல்கள்

இறைவனின் பாதத்தினை பணிந்து பூஜித்திருப்பது பாதசேவனம் ஆகும். இறைவனின் திருவடியில் நம்மை அர்ப்பணிக்க வேண்டும். அவ்விதம் செய்யின் இறைவன் வழிகாட்டியாக இருந்து நல்வழி காட்டுகிறார். இடையறாது அவரின் பாதங்களைப் போற்றுவதால், உள்ளுணர்வானது தூண்டப்பட்டு இறைவனைக் காணுகின்ற ஆர்வத்தை வளர்க்கிறது.

1. தேவி பாதம் - தோடி - ஆதி

2. அடிமலரினை யல்லால் - பரஸ் - ஆதி

3. கல்லாத வேழை - ஸாவேரி - ஆதி

4. நீ யருள் புரிய வேண்டும் - கீரவாணி- திரிபுடை

5. மலரிணை துனையே - ரீதி கௌள - ஆதி;

6. கமலப்பத மலரினை - ஹரிகாம்போஜி - ஆதி

7. பாதமலரே தஞ்சம் - கேதாரம் - ஆதி

8. ஹரனே இன்னும் - கர்நாடக பிஹாக் - ஆதி;

9. ஸ்ரீ கணேச சரணம் - திலங் - ஆதி

10. கைகொடுத்தாளையா - பேகடா - ஆதி

11. தணிகைவளர் சரவணபவா - தோடி - கண்ட

12. பழனியப்ப நின் - சிம்மேந்திர மத்யமம் - ஆதி

13. கதிர்காம கந்தன் - காம்போஜி - திஸ்ர திரிபுட

14. பாதமலர் துணையே - ஹரிகாம்போஜி - சாபு

15. துணை புரிந்தருள் - ஹிந்தோளம் -ஆதி

16. ஆனந்தபைரவி - ஆனந்த பைரவி - ஆதி

17. தாயே பைரவி - பைரவி - ஆதி

18. உமையோர் பாகனே - நாட்டை - ஆதி

19. ஸகல புவன நாயகா - கேராதம் ரூபகம்

20. தேவ தேவனை - செஞ்சுருட்டி - ரூபகம்

21. நாதன் தாள் துணை - ஹமீர்கல்யாணி - திஸ்ர ஏகம்

22. சிதம்பர நாதா - ஹேமவதி - ஆதி

23. திருவடி பணியும் அன்பர் - சாவேரி - ஆதி

24. கணபதியே - கரஹரப்ரியா - ஆதி

25. கற்பக வல்லி - ஆரபி - ஆதி

26. அடிமை என்னை - முகாரி - ஆதி

27. இடையறாது உன் - சஹானா - ஆதி

28. பதம் நம்பினேன் - கல்யாணி - ஆதி

29. பதிபதம் - சங்கராபரணம் - ஆதி

30. விசாலாட்சி - பேகடா - ஆதி

31. கமல மலரிதழ் - கல்யாணி - ஆதி

32. முனைப்புரிந்தருள் - ஹிந்தோளம் - ஆதி

33. ஜெய விட்டலி - பிலஹரி - ரூபகம்

34. ஸ்ரீ ரசாகர சாயி - பூர்வி கல்யாணி - ஆதி

35. ஸ்ரீனிவாச திருவேங்கட - ஹம்ஸாநந்தி - ஆதி

36. கஞ்ச மலரடி - சங்கராபரணம் - ஆதி

37. முரளீதர - நாகஸ்வராளி - ஆதி

38. ஸ்வாமிக்கு - கேதாரகௌள - சாபு

39. மாரமணன் - ஹிந்தோளம் - ரூபகம்

40. ஸ்ரீ வாதாபி கணபதியே - ஸஹானா - ஆதி

41. செந்திலாண்டவன் - கரஹரப்ரியா - ஆதி

42. தண்டபாணி பதம் - மணிரங்கு - ஆதி

43. கருணை வருமோ - சாருகேசி - ஆதி

44. கல்பகாம்பிகை - பெஹாக் - ஆதி

45. கல்பகாம்பிகையின் - லதாங்கி - ஆதி

46. கல்பகாம்பிகையுண்டு - சுத்த ஸாவேரி - ஜம்பை

47. கோமதித் தாயே - யதுகுல காம்போஜி - ஆதி

48. திருவருள் புரிவையே - சுத்த தன்யாஸி - ஆதி

49. தேவி உந்தன் - முகாரி - ஆதி

50. மங்கள நாயகி - நவரஸ கனடா - ஆதி

51. மாதா இன்னும் வாதா - ஸ்ரீ ரஞ்ஜனி - ஆதி

52. கபாலீசனே - கமாஸ் - ஆதி

53. சங்கர தயாகர - ஹரிகாம்Nhபஜி - ஆதி

54. சிறிதேனும் - பைரவி - கண்ட ஜம்பை

55. பாதமே துணை - வலஜி - ஆதி

56. மஹாதேவ பரமசிவா - சுத்த ஸ\_மந்தினி - ஆதி

57. வேறு துணை ஏதுன்றன் - தன்யாஸி - ஜம்பை

58. ஒரு வரம் தந்தருள் - கல்யாணி - ஆதி

59. ஸ்ரீ பத்மநாபா உந்தன் - கேதார கௌள

60. ராமசந்தரன் மலரடி - கல்யாணி - ஆதி

61. பால கிருஷ்ணன் - தன்யாஸி - ரூபகம்

62. வாயு குமாரன் - கல்யாணி - ஆதி

63. ஸ்வாமி ஈதறமா - கேதாரம் - ஆதி

64. கமலாம்பா அன்னையே - சங்கராபரணம் - ஆதி

65. கபாலி கருணை நிதி - ஹம்ஸத்வனி - ஆதி

66. சங்கர புரஹர - வஸந்தா - ஆதி

67. குமாரன் திருவடி - யமுனா கல்யாணி - ஆதி

68. ஆனந்த நடமாடும் - சுத்த தன்யாஸி - ரூபகம்

69. கான ஆவல் - மோஹனம் - ஆதி

70. பாண்டுரங்க பிரபுவே - காபி - ஆதி

71. போவாம் வாரீர் ஸ்ரீ - சங்கராபரணம் - ரூபகம்

72. யதுகுல திலகா - ஹமீர் கல்யாணி - ஆதி

73. நீயே துணை பாரினில் - ஜோன்பூரி - ஆதி

74. அம்பா உன் பாதம் - நாட்டை - ஆதி

75. யதுகுல திலகா - மிச்ரகாபி – ஆதி

1. இராகம் : பரஸ் தாளம் : ஆதி

பல்லவி

அடிமல ரினையல்லால் மறுகதி அவநியி லறியேனே

அனுபல்லவி

இடருறும் பவமெனுங் கடலிடைப் படுமுழு

மடையனை யீசாநீ கைவிட நினையாதே உனதுதிரு (வடி)

சரணம்

அஞ்சுபல வேடராற் றுஞ்சுநெஞ்சா லிப்பிர

பஞ்சமிதில் மிஞ்சியது சஞ்சலமே சம்புவே

கஞ்ச னெழுத்தினுங்கொ டுஞ்சினமொடு வரும்

வெஞ்சம தூதருக் கஞ்சினேனுக்கு உனதுதிரு (வடி)27

துன்பங்களைத் தரக்கூடிய பாவம் எனும் கடலில் வீழும் இம்மடையனை ஈசனே நீ கை விட நினையாதே. பிரபஞ்சத்தில் ஐம்புலன்களால் மிஞ்சியது சஞ்சலமே. வெஞ்சம் எனும் கொடும் சினத்தோடு வரும் தூதருக்கு அஞ்சினேன், உனது திருவடி அடிமலர் இணையல்லால் வேறு கதி அவனியில் அறியேன். உன் பாதமே துணை என்று கூறுகிறார்.

இப்பாடல் அமைந்துள்ள பரசு இராகமானது அன்புடன் கூடிய பக்தி சுவையைக் கொண்ட இராகமாகும். இந்தப் பாடலில் தொடக்கத்திலேயே பாத சேவனத்தின் முக்கியத்துவத்தை வெளிப்படுத்தக் கூடியதாக இந்த இராகம் அமைக்கப்பட்டுள்ளது. ஒரு குழந்தையானது பயந்து தன் தாயின் காலினைப் போய்க் கட்டிக் கொள்வது போல சிவன் அவர்களின்; ‘நான் ஒன்றும் தெரியாதவன். அஞ்சுபவன். எனக்கு உன் திருவடி மட்டுமே தெரியும். என்னைக் காப்பாற்று’ என்ற பொருள் கொண்ட இப்பாடல் பக்தி சுவை மிகுந்த பரசு இராகத்தில் அழகாக அமைந்துள்ளது.

பிராஸ அழகுகள் :

இப்பாடலின் சரணத்தில் த்விதியாட்சர ப்ராஸம் மிக அழகாக அமைந்துள்ளது. அஞ்சுபல, பஞ்சமிதில், கஞ்ச, வெஞ்சம. மேலும் இதே சரணத்தில் ‘ஞ்’ எனும் சொல் மீண்டும் மீண்டும் வந்து அனுபிராஸமாக காணப்படுகிறது.

அஞ்சுபல வேடராற் றுஞ்சுநெஞ்சா லிப்பிர

பஞ்சமிதில் மிஞ்சியது சஞ்சலமே சம்புவே

கஞ்ச னெழுத்தினுங்கொ டுஞ்சினமொடு வரும்

வெஞ்சம தூதருக் கஞ்சினேனுக்கு உனதுதிரு (வடி)

2. இராகம் : ஹிந்தோளம் தாளம் : ஆதி

பல்லவி

துணை புரிந்தருள் தருணம் மாதவா

ஸ\_ரர்கள் நாயகா உலக நாயகா (துணை)

அனுபல்லவி

மணி கொள் மார்பனே கமல நாபனே

வரத நின் பதம் சரணம் சரணம் (துணை)

சரணம்

விதி பணிந்திடும் ஸ்ருதி புகழ்ந்திடும்

விமல பாத ஸர்வ புவன மோஹனா

பதித பாவனா கருட வாஹனா

பரம புரு நாராயணனே (துணை)28

இப்பாடலில் எனக்கு நீயே துணை கமல நாபா உன் பாதத்தினை வணங்குகிறேன், ஸர்வ புண்ய மோகனா, கருடவாஹனா, நாராயணனே நீயே துணை எனை காத்தருள் என்று வணங்குகிறார்.

ஹிந்தோளம் எனும் சிருங்கார சுவை கொண்ட இந்த இராகமானது 8வது மேளமாகிய ஹனுமத்தோடியின் ஜன்யமாக உள்ளது. இதன் ஆரோகணம் அவரோகணத்தில் இடம் பெறும் ஸ்வரங்கள் மிக மென்மையானவைகளாக காணப்படுகிறது. ஆயின் தற்போது துணை புரிந்தருள் என்ற பாடலானது அனேக இசைக் கலைஞர்களால் ‘வரமு’ என்கிற இராகத்தில் பாடப்படுகிறது. ஹிந்தோளத்திற்கு சுத்த தைவதமும், வரமு எனும் இராகத்திற்கு சதுஸ்ருதி தைவதமும் பாடப்படுகிறது. வரமு என்ற இராகம் கம்பீரத்தைத் தரக்கூடியது. அவ்வகையில் இப்பாடலில் மாகஸ மாகா நிதமதாநிதா மாகஸ தாநிஸ மகமாதாநி கஸஸநிநித என்ற ஸ்வரப்ரஸ்தாரம் வாக்கேயக்காரர் தனது பாவத்தினை அழுத்தத்தோடு சொல்வதைக் காட்டுகிறது. பாபநாசம் சிவன் இறைவனிடம் தமக்கு துணைபுரிய இது தருணம் மாதவனே, முனிவர்கள், தேவர்கள் உள்ளிட்ட உலகைக்காக்கும் நாயகனே, என்று வரமு இராகத்தில் உரிமையுடன் பாதத்தினைத் தொழும் எனக்கு நீயே துணை என பாதசேவன பாவத்தினை அழுத்தமாக எடுத்துரைக்கிறார். பாதம் சரணம் சரணம் என திருவடிகளைப் போற்றி பாதசேவனம் எனும் பக்தி பாவத்தினை வெளிப்படுத்துகிறார் சிவன் அவர்கள்.

இப்பாடலில் நாயகா, நாயகா, சரணம் சரணம் போன்ற ஒரே சொற்றொடரைக் கொண்ட யமக அணிகள் காணப்படுகின்றன. சரணத்தில் அந்திய பிராசங்களும், மோனைகளும் வந்துள்ளன.

விதி பணிந்திடும் ஸ்ருதி புகழ்ந்திடும்

விமல பாத ஸர்வ புவன மோஹனா

பதித பாவனா கருட வாஹனா

பரம புரு நாராயணனே

3. இராகம் - ஹரிகாம்போஜி தாளம் - சாபு தாளம்

பல்லவி

பாதமலர் துணையே பரதேவதே வரதே உனது (பாத)

அனுபல்லவி

சீத மதியணி சங்கரி திரு ஆதி புரிவளர் த்ரிபுரஸ\_ந்தரி (பாத)

சரணம்

பஞ்ச நதமெனும் தென் கயிலைவளர் பார்வதி கருணாநிதிமனச்

சஞ்சலம் அகல அருள்வையே ராமதாஸன் பணிதர்ம ஸம்வர்த்தினி

(பாத)29

இப்பாடலில் திருவையாற்றில் அருள் புரிந்து வரும் திரிபுர சுந்தரியே. பஞ்சநதம் மற்றும் தென் கயிலை எனும் திருவையாற்றில் வீற்றுள்ள பார்வதி மன சஞ்சலம் அகல அருள் புரிவாய். ராமதாசன் பணியும் கருணையின் தர்மசம்வர்த்தினி ஆகிய உனது பாதமே துணை எனப் பாடுகிறார்.

பண்களில்; அடிப்படைப் பண்ணாகப் போற்றப்படுகின்ற செம்பாலை என்பது தற்கால 28வது மேளகர்த்தாவாகிய ஹரிகாம்போஜியாகும். திருக்குறுந்தொகை என்பது ஹரிகாம்போஜியில் பாடப்படுவதாகும். அத்தகைய ஹரிகாம்போஜி இராகத்தில் இப்பாடல் மிஸ்ரசாபு தாளத்தில் அமைந்துள்ளது.

பாடலின் இரண்டாவது எழுத்து ஒன்றி வருவது எதுகையாகும். இப்பாடலில் சரணத்தில் மோனை வருகிறது. பஞ்ச நதமெனும், சஞ்சலம்பாதமலர் துணையே என்பதில் தொடக்கமே சுத்த ஸ்வராட்சரத்தில் அமைந்துள்ளது. பஞ்சநதீஸ்வரர், தர்மஸம்வர்த்தனி அம்மன் குடிகொண்டுள்ள திருவையாறுக்கு திருஆதி என்ற வேறு ஒருப் பெயரும் இருந்ததாக கூறப்படுகிறது. அதை மேலும் இப்பாடலில் (சீதமதியணி சங்கரி திருஆதி புரிவளர்) எனும் பெயர் இருப்பதனை இப்பாடலின் வாயிலாக அரிய முடிகிறது.

பா : தா மா பா பமகா மதபம பா : :

பா த ம லர் து. ணை யே . . .. . . .

முத்திரை :

இப்பாடல் திருவையாற்றில் அருள் பாலித்து வரும் தர்மசம்வர்த்தனி அம்பாளின் மேல் பாடப்பட்டுள்ளது. திருவையாற்றிற்கு மற்றொறு பெயர் “திருஆதி” ஆகும். “சீத மதியணி சங்கரி திரு ஆதிபுரி வளர் த்ரிபுரஸ\_ந்தரி”. இதே போல பஞ்சநதம், தென்கயிலை போன்ற தல பெயர்களும் இடம் பெற்றுள்ளன. ‘பஞ்ச நதமெனும் தென் கயிலை வளர’. பாடலின் சரணத்தில் நாயகி முத்திரை வருகிறது. இறைவியின் பெயர் இடம் பெற்றிருந்தால் அது நாயகி முத்திரையாகும். இப்பாடலில் பஞ்சனதம் மற்றும் தென் கையிலை எனும் திருவையாற்றில் வீற்றுள்ள கருணையின் இருப்பிடமாகிய அறங்களைக் காக்கும் இறைவியின் பெயராகிய ‘தர்மசம்வர்த்தினி’ என்ற பெயர் வந்துள்ளது. ‘சஞ்சலம் அகல அருள்வையே ராமதாஸன் பணிதர்ம ஸம்வர்த்தினி’. பாடலின் சரணத்தில் வாகேயக்காரர் முத்திரை “ராமதாஸ” வருகிறது.

4. இராகம் :சங்கராபரணம் தாளம் :ஆதி

பல்லவி

கமலாம்பா அன்னையே கௌரீ உன்றன்

கமல சரணம் துணையே தேவி ஸ்ரீ (கம)

அனுபல்லவி

கமலாலய N~த்ர நிவாஸினி அம்ப

கருணாஸாகரி நீல விலோசனி ஸ்ரீ (கம)

சரணம்

கமலாலகத்தட புனித னீராடி

கபடமகிலா பேரன்போடுன் புகழ் பாடி

அமலே அபயமென்றடி மலர் தேடி

அமரர் முனிவரும் அனுதினம் கொண்டாடும் (கம)30

முனிவர்கள் அனைவரும் பணியும் கமலாம்பா அன்னையே, கபடமில்லாமல் உண்மையான பேரன்போடு உன் திருநாமங்களை புகழ் பாடி, உன் பதமலர் தேடி உன் பாதமே துணை என்று சிவன் அவர்கள் பாடுகிறார்.

சங்கராபரணம் சிவபெருமானுக்கு உகந்த இராகம். சங்கரனின் ஆபரணம் சங்கராபரணம் எனும் பொருளுடையதாக இந்த பாடல் அமைந்துள்ளது. சங்கராபரணம் இராகத்தில் சிவபெருமானின் மீதான பாடல்களைக் காட்டிலும் அன்னையின் மீதான பாடல்களும் காணப்படுகிறது. சான்றாக, சங்கராபரணத்தில் முத்துஸ்வாமி தீட்சிதரால் இயற்றப்பட்ட கமலாம்பா நவாவர்ணம், பாபநாசம் சிவனின் மஹாலெஷ்மி ஜென்மாதா, சியாமா சாஸ்திரியின் சரோஜநளநேத்ரி, ஸ்வாதி திருநாள் அவர்களால் இயற்றப்பட்ட தேவி ஜகத்ஜனனி என்னும் நவராத்திரி கீர்த்தனையும் பிரசித்தமாகக் காணப்படுகிறது. இந்த சங்கராபரணத்தில் ரிஷபம், காந்தாரம், மத்தியமம், தைவதம், நி தம் ஆகிய ஸ்வரங்களின் ப்ரஸ்தாரங்கள் அழகினை அளிக்கின்றன. திருவாரூர் தியாகேசர் உடனுறை கமலாம்பாலின் திருவடி சரணம் துணையே என்பதிலிருந்து பாதசேவனம் எனும் பக்தி பாவத்தினை இப்பாடல் உணர்த்துகிறது.

பிராஸ அழகுகள் :

இப்பாடலில் பல்லவி, அனுபல்லவி, சரணம் மூன்றிலும் ஆதி ப்ராஸமும், அனுபல்லவி, சரணத்தில் அந்தியப் பிராஸமும் இடம் பெற்றுள்ளது.

பல்லவி : கமலாம்பா

கமல சரணம்

அனுபல்லவி : கமலாலய

கருணாஸாகரி

சரணம் : கமலாலகத்தட புனித னீராடி

கபடமகிலா பேரன்போடுன் புகழ் பாடி

அமலே அபயமென்றடி மலர் தேடி

அமரர் முனிவரும் அனுதினம் கொண்டாடும்

முத்திரை :

மற்றொரு சிறப்பாக இப்பாடலில் பல்லவியில் கமலாம்பா என்பது திருவாரூரில் வீற்றிருக்கும் அன்னையையும், கமலச்சரணம் என்பதில் கமல என்பது தாமரையையும், அனுபல்லவியில் கமலாலய ஷேத்ர என்பதில் கமலாலய என்பது திருவாரூர் தலத்தின் பெயரினையும், சரணத்தில் கமலாலயத்தட என்பதில் கமலாலயம் எனும் குளத்தினையும் குறிப்பதாக ஒரே சொல் வெவ்வேறு பொருள்படும்படியாக பரியாய முத்திரையாக அமைந்திருப்பதாகும். கமலாம்பா என்ற இடத்தில் திருவாரூர் இறைவியான கமலாம்பாள் என நாயகி முத்திரையும், கமலாலய சேத்திரம் என்ற இடத்தில் தல முத்திரையும் இடம் பெற்றுள்ளது.

சுத்த ஸ்வராட்சரம் :

பாடலின் பல்லவியில் ஸ்வராட்சரம் இடம் பெற்றுள்ளது.

கா மா பா : தநிபா , தநீ ஃ ஸ்h : : ஸ்நி ஃ தாபா கபமக ஃஃ

க மலாம் பா . . அனை யே கௌ ரீ . உன்றன்

ரீகமா தபா கரிஸா , தநீ ஃ ஸா : : பா ஃ : மா பமகரி ஃஃ

. கம ல . சரணம் துணை ஃ யே தே ஃ வி ஸ்ரீ… ...

உவமை :

கமலச்சரணம் என்பதில் கமல என்பது தாமரையைக் குறிக்கும். தாமரைப் போன்ற பாதத்தினை உடைய, தியாகேசர் உடனுரை கமலாம்பாவின் திருவடி சரணம் துணையே என்று பாடியுள்ளார். கமலாம்பாவின் பாதத்திற்கு தாமரை மலரை உவமையாகக் கூறுகிறார். (கமல சரணம் துணையே தேவி ஸ்ரீ).

5. இராகம் :சுத்த தன்யாசி தாளம் : ருபகம்

பல்லவி

ஆனந்த நடமாடும் அய்யன்

திருவடி பணிவோமே பர (மானந்த)

அனுபல்லவி

அனைத்துயிரிலும் வேற்றுமையற

அகமும்புறமும் நிறைந்து - பர (மானந்த)

சரணம் 1

நோய் கவலையில் நொந்துவெம்பி

அழியும் உடலுக்கு அழகேது

நாய்விரும்பி வெற்றாலும் பைக்கடிக்கும்

அதுபோல நாமும் அழியாது - பர (மானந்த)

சரணம் 2

மண்டலமேல் நாம்கண்ட இன்பமெல்லாம்

அனுபவிக்க மெய்வலிமையுண்டோ

விண்டலம்தவழ் அம்புலியைப் பிடிக்க - மலை

யேறும் மடமை கொண்டோம் - பர (மானந்த)31

இந்தப் பாடலில் பாபநாசம் சிவன் அவர்கள் அனைத்து உயிர்களிலும் வேறுபாடுயின்றி அகத்திலும், புறத்திலும் நிறைந்து காணப்படுபவனும், பரமானந்தத்தை அளிப்பவனுமாகிய ஆனந்த நடமாடும் நடராஜனின் திருவடியை பணிவோமாக, நோயாகிய கவலையில் நொந்து அழியும், மற்றும் நாய் விரும்பி வெற்று எலும்பைக் கடிக்கும் உடலுக்கு அழகு ஏது? அவ்வாறு நாம் அழிந்திடாமல் பரமானந்தத்தை தரக்கூடிய இறைவனின் திருவடியினை பணிவோம் என்று திருவடியின் சிறப்பினை எடுத்துரைக்கிறார்.

சுத்த தன்யாசி இராகமானது சிருங்காரம், கருணை ஆகிய சுவைகளைக் கொண்ட இராகம். மென்மையான ஸ்வரங்களைக் கொண்ட இராகமாகும். இப்பாடலில் சிவன் அவர்கள் உலக தத்துவத்தை விவரிக்கும் வகையினில் கருணை ரசத்திற்குரிய இராகமான சுத்த தன்யாசியில் அமைத்துள்ளார்.

பிராஸ அழகுகள்

இப்பாடலின் அனுபல்லவியில் ஆதி பிராஸமும், சரணத்தில் த்விதியாட்சர ப்ராஸமும் இடம் பெற்றுள்ளது.

பல்லவி : அனைத்துயிரிலும் வேற்றுமையற

அகமும்புறமும் நிறைந்து - பர (மானந்த)

சரணம் : மண்டலமே நாம் கண்ட இன்பமெல்லாம்

அனுபவிக்க மெய்வலிமையுண்டோ

விண்டலம்தவழ் அம்புலியைப் பிடிக்க – மலை

மேலும் பல்லவி, அனுபல்லவி, சரணம் மூன்றிலும் ‘பர’ என அந்திய ப்ராஸமாக முடிகிறது.

உவமேயம் :

இப்பாடலில் சரணத்தில் நாயிடம் எலும்பு துண்டு கிடைத்தால் அதனை விடாது கடிக்கும். அதுபோல நாமும் அழியாது பரமானந்த நடமாடும் சிவ பெருமானின் திருவடியினை பணிந்து அவனது அருளை பெற வேண்டும் என்று பாடியுள்ளார்.

“நாய்விரும்பி வெற்றாலும் பைக்கடிக்கும்

அதுபோல நாமும் அழியாது – பர”

3.1.5.அர்ச்சன பாவத்தில் அமைந்த பாடல்கள்

த்யானம், அவாஹனம், ஆசமனம், வாத்யம், அர்க்யம், அர்ச்சனம், மதுபர்க்கம், ஸ்நானம், வஸ்த்ரம், உபவீதம், கந்தம், அட்சதை, புஷ்பம், தூபம், தீபம், நைவேத்தியம், தாம்பூலம், நீராஜனம், புஷ்பாஞ்சலி, ப்ரதட்சணம், நமஸ்காரம், பிரார்த்தனை, சத்ரம், ஸாமரம், வேஜனம், ஆந்தோளிகம் இவை அனைத்தும் அர்ச்சனையைச் சேர்ந்தவையே ஆகும்.

1. கா வா வா - வராளி - ஆதி

2. பத்பநாப மாம் - கல்யாணி - தேசாதி

3. மூலாதார மூர்த்தி - ஹம்ஸத்வனி - ஆதி

4. சாமுண்டேஸ்வரி - சாவேரி - ஆதி

5. ஆண்டவன் அன்பே - சிவரஞ்சனி - ஆதி

6. மன மெனும் மலரால் - மாயா மாளவ கௌள - ஆதி

7. மா பதாம் போருஹம் - குந்தலவராளி - ஆதி

8. மாயாவதார - காம்போஜி - ஆதி

9. தேவகி வர பாலா - குறிஞ்சி - ஆதி

1. இராகம் : ஹம்சத்வனி தாளம் :ஆதி

பல்லவி

மூலாதார மூர்த்தி கஜமுகனே

சரணம் உனது உபய சரணம் (மூலாதார)

அனுப்பல்லவி

வேலாயுத குகன் தனக்கு முன் தோன்றிய

விமலா உமையாள்தருமகனே அமலா எமையால் முனிவர் தொழும்

(மூலாதார)

சரணம்

அன்புடன் தும்பை அருகம் புல்லைஎடுத்

தருச்சனை செய்தாலும் போதும் - அன்பர்

துன்பம் துடைத்துப் பேரின்பம் தரும் வரதா

துணை புரிப்ரணவா கார கணபதியே (மூலாதார)22

மூலாதாரத்தின் மூர்த்தியான கஜமுகனே உன்னை சரணடைந்தேன். வேலினை உடைய குகனுக்கு முன் தோன்றியவனே, உமையவளால் உண்டாக்கப்பட்டவனே, தேவ, முனிவர்களால் தொழப்படுபவனே உன்னைச் சரணடைந்தேன். அன்புடன் தும்பை மலர்களையும், அருகம் புல்லையும் எடுத்து அர்ச்சனை செய்தாலே போதும். மனமுருகி அன்பரின் துன்பம் துடைத்து பேரின்பம் தருபவனே துணை புரிவாய், பிரணவப் பொருளான ஓம்கார கணபதியே என்று மனமுருகிப் பாடுகிறார்.

மூலாதார தலமாக போற்றப்படும் தலம் திருவாரூர் ஆகும். அதில் உள்ள கணபதியைப் பற்றிப் பாடியமையால் மூலாதார மூர்த்தி எனப் பாடியுள்ளார். முழுமுதற் கடவுளாகிய கணபதியின் இப்பாடல் ஹம்சத்வனி ராகத்தில் அமைந்துள்ளது. கம்பீரத்தையும், உத்வேகத்தையும், பிரதிபலிக்கக்கூடிய இராகம். இந்த இராகத்தில் அழகான தாட்டு ஸ்வர பிரயோகங்கள் ஷட்ஜமமும் இல்லாமல் பாடக்கூடிய பிரயோகங்கள் மிகவும் அழகினைத் தருவதாலும், இராகத்தை கையாளுவதும் மிக எளிமையாகும். அதன் காரணமாக பல விநாயகர் பாடல்கள் இந்த இராகத்தில் அமைத்திருக்கின்றன.

இப்பாடலின் சரணத்தில் உன்னைத் துதிக்க அன்புடன், உள்ள தூய்மையுடன், தும்பை மலர்களையும், அருகம் புல்லையும், எடுத்து அர்ச்சனை செய்தாலுமே போதும் என இறைவன் மனமுருகி, அன்பரின் துன்பம் துடைத்து இன்பம் தருவான் கணபதி என்று அர்ச்சன பக்தி பாவத்தின் சிறப்பினைக் காட்டியுள்ளார். இப்பாடலின் சரணத்தில் மோனை இடம் பெற்றுள்ளது.

துன்பம் துடைத்து பேரின்பம் தரும் வரதா

துணைப் புரிப்ரணவா கார கணபதியே” (மூலாதார)

2. இராகம் : மாயாமாளவகௌளை தாளம் : ஆதி

பல்லவி

மனமெனும் மலரால் அருச்சனை செய் அது

அளவிலாமல் வளரும் அன்புடனே (மன)

அனுபல்லவி

இனிய சிவ நாமம் எடுக்க எடுக்கக்

குறை யாது எந்நாளும் வாடாது - வஞ்சமில்லா (மன)

சரணம்

வானவர் முனிவரும் அறியாத தந்தரம்

மாமறை புராணம் தெரியாத ரந்தரம்

தீனரை காத்திடும் தெய்வீக யந்தரம் தினமும்

இரவு பகல் பூஜைக்குகந்த மந்தரம் (மன)23

இப்பாடலின் பொருளானது சிவநாமம் என்பது எடுக்க எடுக்கக் குறையாது, மலர்கள் வாடிவிடும். ஆனால் இறைவன் திருநாமம் என்றும் வாடாது. ஆகவே தினமும் இரவு பகல் எப்பொழுதும் பூஜைக்குரிய மந்திரமாக இறைநாமத்தை மனதால் மலர்களாக அர்ச்சனை செய் என்கிறார்.

மாயாமாளவகௌளை இராகமானது மிகவும் எளிதாகக் கையாளக்கூடிய இராகமாகும். ஆகவே தான் நமது கர்நாடக இசையில் ஆரம்ப பயிற்சியானது இந்த இராகத்திலேயே தொடங்கப் பெறுகிறது. பல பிரசித்தமான உருப்படிகள் இந்த இராகத்தில் காணப்படுகின்றன. ஆகவே சிவன் அவர்கள் இறைவனை மனமெனும் மலரால் அர்ச்சனை செய் என்று கூறுகிறார்.

இப்பாடலில் அனுபல்லவியில் ‘எடுக்க எடுக்க’ என இரட்டைச் சொல்லணி வந்துள்ளது. சரணத்தில் தந்தரம், ரந்தரம், யந்தரம், மந்தரம் என அந்தியப் பிராஸம் இடம் பெற்றுள்ளது. இப்பாடலில் பல்லவியானது “ம” ஸ்வராட்சரத்தில் மனமெனும் என்று தொடங்குகிறது. இது சுத்த ஸ்வராட்சரமாக வருகிறது.

: ம ப h க ம h ப h த h ப h : ஃ : ம ப h த நீ ஃ ஸ் h : - ப h த h ஃஃ

- - ம ன - மெனு ம் ம - ல - ர h ல் ஃ - - அ ருச் ச னை ஃ n ச ய் - அ - து -

3. இராகம் : ஸாவேரி தாளம் : ஆதி

பல்லவி

சாமுண்டேச்வரி சங்கரி சந்தர சூடஸஹசரி கருணாகரி (சாமுண்டே)

அனுபல்லவி

ஸ்ரீ முண்டகாத்யுபணிஷத் ப்ரதி பா தித வித்யா ரூபிணி சித்ரூபிணி

N~மங்கர தசகர சரோஜினி

மத்யமகாலம்

ஸ்ரீகர நவராத்ரி மஹோத்ஸவ கோலா ஹல மிளித புவன ப்ரஸாதினி

(சாமுண்டே)

சரணம்

ச்யாமளே மஹீஸ\_ர புர வாஸினி

ச்யாம க்ருஷணபகினி மந்த ஹாஸினி

கோமளாங்கி புக்தி முக்தி தாயினி

கு பதினுதே ஸ்ரீ னுதேந பாயினி

காம மதாத்யரி குலார்த்திதம் மாம்

காத்யாயினி பாஹி பக்த பாலினி

ராம தாஸ வந்திதே ஸ\_ரஹிதே

ராகா சசி வதனே ஸ\_மஹிதே

மத்யமகாலம்

ர~pத நிஜ பக்த ஜன ஸமூஹே

ராஜிதேஷ\_ பாணாஸன பாஹே

ய~ ராஜ வினுதே ஹரி வாஹே

யமிஜன நிர்மல மானஸகேஹே (சாமுண்டே)24

இப்பாடலை அம்பாளின் பல பெயர்களான சாமுண்டி, காத்யாயினி, வித்யா ரூபிணி சித்ரூபிணி, என்று திருநாமங்களை கூறி அர்ச்சனை செய்யும் விதமாக திவ்ய நாம ரூபமாக அமைத்துள்ளார் பாபநாசம் சிவன் அவர்கள்.

சாவேரி இராகமானது கருணா ரஸத்தினைக் கொண்ட இராகமாகும். தீர்த்தங்களில் சிறந்தது காவேரி நீரும், இராகங்களில் சிறந்தது சாவேரி இராகம் என்பது பழமொழியாகும். இந்த இராகத்தில் பிரசித்தமான பாடல்கள் ஸ்ரீ சியாமா சாஸ்திரி, ஸ்ரீ தியாகராஜர், ஸ்ரீ முத்துஸ்வாமி தீட்சிதர் போன்றோரால் இயற்றப்பட்டுள்ளன. முருகா முருகா எனும் பெரியசாமிதூரன் இயற்றிய பாடல் மிகவும் பிரபலமானது. இந்த இராகத்தில் காணப்படும் பாடல்கள் இறைவனிடம் மிகுந்த அன்பினை ஊட்டக்கூடிய வகையில் அமைந்திருக்கும். அவ்வாறே இந்த பாடலில் சாகித்தியமானது சாமுண்டேஸ்வரியின் பல்வேறு திருநாமங்களை போற்றுவதாக அமைந்தள்ளது.

இந்த பாடல் வடமொழியில் முழுவதுமாக அமைந்துள்ளது. நவராத்திரி உத்ஸவமானது மைசூர் சாமுண்டேஸ்வரி ஆலயத்தில் மிகவும் பிரசித்தமானதாகும். இப்பாடல் பலவித நாமங்களைக் கூறி அர்ச்சனத்திற்குரிய வகையில் அமைந்துள்ளது.

இப்பாடலில் ஆதி, அந்திய ப்ராசங்களும், அனுப்ராசங்களும், த்விதீயாட்சர ப்ரயோகங்களும் மிக சிறப்பாக அமைந்துள்ளன. பல்லவியில் ‘ரி’ என்ற எழுத்து திரும்பத் திரும்ப வந்து அனுப்ராஸமாகவும், சரணத்தில் ஆதிப் பிராஸமான மோனையும், அந்தியப் பிராஸமும் இடம் பெற்றுள்ளது.

பல்லவி : சாமுண்டேச்வரி சங்கரி சந்தர சூடஸஹசரி கருணாகரி

சரணம் : ச்யாமளே மஹீஸ\_ர புரவ hஸினி

ச்யாம க்ருஷணபகினி மந்த ஹாஸினி

கோமளாங்கி புக்தி முக்தி தாயினி

கு பதினுதே ஸ்ரீ னுதேந பாயினி

ராம தாஸ வந்திதே ஸ\_ரஹிதே

ராகா சசி வதனே ஸ\_மஹிதே

சரண மத்யமகாலம் : ரஸித நிஜ பக்த ஜன ஸமுஹே

ராஜதேஷ\_ பாணாஸன பாஹே

யஷ ராஜ வினுதே ஹரி வாஹே

யமிஜன நிர்மல மானஸகேஹே

பல்லவி ஆரம்பமான சாமுண்டேஸ்வரி என்பது சுத்த ஸ்வராட்சத்தில் வருகிறது. சரணம், மத்யம காலத்திலும் ஸ்வராட்சரம் வருகிறது.

ஸ்h : : : : : தா ;ரீ : : : ஸா நீ தா பா தா ஃ பா : : த ப ப ம மா தா தா ஃ

சா முண் . . . டே . ஃ ச் வ ரி . . . சங் ஃ

4. இராகம் : குறிஞ்சி தாளம் : ஆதி

தேவகீ வரபாலா ப்ரபோ

முராரே கோபாலா ஜய

புவன மோஹன ச்யாமள ரூபா

புண்ய சரிதா கண்ணா விடோபா25

இந்தப் பாடலில் தேவகி மைந்தனே, இறைவனே, விஷ்ணுவே, கோபாலனே, புவனங்களை ஆள்பவனே, அழகான நீல வர்ணத்தையுடையவனே, புண்ணிய சரிதனே. பாண்டுரங்கனே, என இறைவனின் பல திருநாமங்களைப் போற்றி பாடலின் வாயிலாக அர்ச்சிக்கின்றார்.

குறிஞ்சி இராகம் சங்கராபரணத்தில் ஜன்யமாகும். மத்தியம ஸ்ருதியில் பாடக்கூடியது. நி தாந்திய இராகம். பழமையான இராகம். எப்பொழுதும் பாட ஏற்ற இராகமாகும். பக்தி உணர்ச்சியை வெளிப்படுத்தும் இராகமாகும். குறவன் குறத்திப் பாடல்கள் பெரும்பாலும் இந்த இராகத்திலேயே அமைந்திருக்கும். தேவாரத்தில் இந்த பண் ஹரிகாம்போஜி இராகமாக பாடப்படுகிறது. இப்பாடலில் முதல் எழுத்தும், கடைசி எழுத்தும் ஒன்றி ஆதி பிராஸம் மற்றும் அந்திய ப்ராஸமாக வருகிறது.

புவன மோஹன ச்யாமள ரூபா

புண்ய சரிதா கண்ணா விடோபா

5. இராகம் : காம்போஜி தாளம் : ஆதி

பல்லவி

மாயாவதாரா மதுஸ\_தனா

மாதவ க்ருபாகர மதிவதன

சரணங்கள்

தாமரைக் கண்ணாச் யாமள வண்ணா

ஜய கோபிகா ரமணா ஜனார்த்தர

நந்தகுமாரா பக்த மந்தாரா

முரளீதர சௌரே – பராத்பர26

இப்பாடலில் மாய விளையாட்டுக்கள் பல செய்து உலகை தீமையிலிருந்து காத்து ரட்சித்து நன்மை பயக்கும் வகையில் வெண்ணை உண்ட கண்ணனை, கோபிகா ரமணனை, நந்த குமரனை, ஆல மர இலையையும் கிருஷ்ணனாகக் பாவித்து, ஆழிலை கிருஷ்ணனை அர்ச்சிக்கும் முறையில் பலவாறாக அவனின் திருநாமங்களை சொல்லி அர்ச்சனை செய்வது போல் பாடியிருக்கிறார்.

இப்பாடலின் பல்லவியில் ஆதி அழகு வந்துள்ளது. மாயாவதாரா, மாதவ. அந்திய பிராசம் : ஜனார்த்தர, மந்தாரா, பராத்பர.

3.1.6.வந்தன பாவத்தில் அமைந்த பாடல்கள்

இறைவனை வணங்கி, அனுதினமும் கடவுளை நினைந்து, துதித்து, வணங்கி வாழ்தலே வந்தனம் ஆகும்.

1. திருவழுத்தூர் வாழ் மாதவா - தன்யாஸி - திரிபுட

2. மருந்தளித் தருள்வாய் - கௌள - ஆதி

3. ஸ்ரீ சண்முகம் - பைரவி - ஆதி

4. இன்பமென்பதில்லையே - கானடா - ஆதி

5. கற்பகமே - மத்யமாவதி - ஆதி

6. ஸாமஜ வரகமந - மத்யமாவதி - ஆதி

7. ராதா முககமல - ஹிந்துஸ்தான் காபி - ஆதி

8. காணக்கண்கோடி - காம்போதி - ஆதி

9. குமரன் தாள் பணிந்தே - யதுகுலகாம்போஜி - ஆதி

10. அன்பில்லையே - கமாஸ் - ரூபகம்

11. ஸ்ரீ ராமன் - நாராயண கௌள - ஆதி

12. ஸ்ரீ கணபதியே - தேவமனோஹரி - ஆதி

13. சந்த்ர கலாவதம்ஸம் - சங்கராபரணம் - ஆதி

14. கற்பகாம்பிகே - பிலஹரி - ஆதி

15. சித்தம் மகிழ்வித்திடுது - பிலஹரி - ரூபகம்

16. பராத்பரா பரமேஸ்வரா - வாசஸ்பதி – தேசாதி

17. சிந்தை தெளிந்துயா - கல்யாணி - ரூபகம்

18. ஜயவீ ஜயீ பவ - மாண்டு - ஆதி

19. கபாலி கருணை - மோஹனம் - ஆதி

20. ஈசனன்பர்க்குவமை - காபி - ஆதி

21. கருணை செய்வாயே - ஹம்ஸத்வனி - தேசாதி

22. தராத்மஜா - சிந்துபைரவி - ஆதி

23. வானோர் வணங்கு - ஆனந்த பைரவி - ஆதி

24. நாமமுறவு கொள்ளும் - தர்பார் - ஆதி

25. கடைக்கண் - கமாஸ் - ஆதி

26. கன்மந முருகச் செய்ய - சுருட்டி - ஆதி

27. அபயாம்பிகா - சங்கராபரணம் - ஆதி

28. மஹாப்ரபோ ஸ்ரீ - ஆரபி - ஆதி

29. நிஜமுன்னை - பிலஹரி - ஜம்பை

30. சதாசிவ குமரா - சுத்த சாவேரி – ஆதி

31. கஜவதனா கருணா - ஸ்ரீரஞ்ஜனி - ஆதி

32. அருள்புரி ஐங்கரனே - ஸரஸ்வதி - ஆதி

33. முருகா முழுமதி - ஸாவேரி - ஆதி

34. மாதயை நிதியெனும் - வஸந்தா - ஆதி

35. ஸ்ரீ வள்ளி தேவ - நடபைரவி - ஆதி

36. தேவி நீயே துணை - கீரவாணி - ஆதி

37. ஸ\_ந்தரே ஸ்வரனே - கல்யாணி - ஆதி

38. நடராஜோ விஜயதே - வஸந்தா - கண்டஜாதி

39. நின் அருள் இயம்பலாகுமோ - பந்துவராளி - ஆதி

40. சிவபெருமான் - சுருட்டி - ஆதி

41. பரதெய்வம் உனையன்றி - பூர்விகல்யாணி - ஆதி

42. தாயுமானவனே - கமாஸ் - ஆதி

43. காண வேண்டாமோ - ஸ்ரீ ரஞ்சனி - ஆதி

44. கால் மாறியாடும் - தேமனோஹரி - தேசாதி தாளம்

45. கர்பவாஸ மறியாத - ஹம்ஸத்வனி - ஆதி

46. பதி அவனே உலகம் - செஞ்சுருட்டி - ஆதி

47. மங்கள பாடல்

48. சரவணபவ - மத்யமாவதி - ஆதி

49. நீயே சரணம் - காம்போஜி - ஆதி

50. சரஸ்வதி - சரஸ்வதி - ஆதி

51. மகாலெட்சுமி - சங்கராபரணம் - மிஸ்ரசாபு

52. அகிலாண்டநாயகி - சங்கராபரணம் - ஆதி

53. தவ சரணம் - தோடி - ரூபகம்

54. தேவி - பேகடா - ஆதி

55. கற்பகாம்பிகா - ஹரிகாம்போஜி - ஆதி

56. காபாலி இருக்க - சாவேரி - கண்ட சம்ப தாளம்

57. பாலனை - தர்பார் - ஆதி

58. சௌந்தர்ய - மோகனம் - ஆதி

59. ஸ்ரீ விஸ்வநாதம் - பைரவி -ஆதி

60. கற்பக வல்லி - இராகமாலிகை - ஆதி

61. மகிமை அறிய தரமா - மாயா மாளவ கௌள - ஆதி

62. ஜானகி பததே - கரஹரப்ரியா - ஆதி

63. அத்தருணம் - பைரவி - ஆதி

64. நாராயணா - சாமா - ஆதி

65. நீயே பராமுகமாயி - ஹம்ஸத்வனி - ஆதி

66. ரங்கனை துதிப்போர்க்கு - சக்ரவாகம் - ஆதி

67. மோகன சிருங்கார - மோகனம் - ஆதி

68. என்ன தவம் - காபி - ஆதி

69. கண்ணா காத்தருள் - மத்யமாவதி - ஆதி

70. கண்ணெனை பணிமனமே - ஷண்முகப்ரியா - ஆதி

71. சுந்தர ரூப - சங்கராபரணம் - ஆதி

72. பால கிருஷ்ண - ஸாவேரி - ஆதி

73. ஸ்ரீ ராதா ரமண - பெஹாக் - ஆதி

74. பர தேவதையே - சக்ரவாகம் - ஆதி

75. சரணம் ஐய்யப்பா - முகாரி - சாபு

76. ஐயப்;பனைப் பணிவோம் - ஆரபி - ஆதி

77. விக்ன விநாயக - மத்யமாவதி - ஆதி

78. பரிபாலனை புரி பார்வதி - ஹேமவதி - ஆதி

79. மயில் வாஹனே ஸ்ரீ - கல்யாணி - ஆதி

80. கல்பகாம்பிகே - பைரவி - ஆதி

81. பாஹி மீனலோட்சனி - பிலஹரி - ஆதி

82. அருட்திவலை - ஹீஸேனி - ஆதி

83. சம்போ உமாபதே - பந்துவராளி - ஆதி

84. ஸ்ரீ ஹரே நாராயண - மாயா மாளவ கௌள - ஆதி

85. இல்லையென்ற சொல் - கரஹரப்ரியா - திஸ்ரஆதி

86. தயாநிதே - நாட்டை - ஆதி

87. குருவாயூரப்பா - சக்ரவாகம் - ஆதி

88. ஸாது ஜனங்களை - ஸாவேரி - ஆதி

89. கிரஹங்களின் அனுக்ரஹ - பைரவி - ஆதி

90. ஸங்கீத த்ரிமூர்த்திகளை - கேதார கௌள - ஆதி

91. துதிக்கையனே நீ - மோஹனம் - ஆதி

92. ஓ சிவ பரம்பொருளே - பரஸ் -ஆதி

93. துணை நீயே - கல்யாணி - ஆதி

94. விஸ்வநாதா - தேவகாந்தாரி - ஆதி

95. காண விரும்பும் மனம் - முகாரி - ஆதி

96. ஜோதி மயமான - குறிஞ்சி - ஆதி

97. ஸகல சராசர - ஆனந்த பைரவி - ஆதி

98. கண்ணன் மாளிகைக்கே - அடானா - ஆதி

99. கோபாலனே - கமாஸ் - ஆதி

100. வா கணபதியே - சுத்த ஸாவேரி - ஆதி

101. அன்புடன் அம்பிகை - பெஹாக் - ஆதி

102. சொப்பன வாழ்வில் - ராகமாலிகை - ஆதி

103. நினைந்துருகும் - சுருட்டி - ஆதி

104. ராஜன் மஹா ராஜன் - ஹீஸேனி - ஆதி

105. கஐணாநிதியே - குந்தலவராளி - ஆதி

106. குலக் கொடி தழைக்க - ராமப்ரியா - ஆதி

107. கோகுலம் யமுனை - தேஷ் - ஆதி

108. புரக்கவே அவதரித்தான் - கல்யாணி - ஆதி

109. யமுனா தீரே லீலா - மாண்டு - ஆதி

110. ஸ்ரீ ராமபத்ரா - சுருட்டி - ஆதி

111. சங்கரி தயாகரி - பேகட - ஆதி

112. கைலாஸ பதியே - ஹரிகாம்போஜி - ஆதி

1. இராகம் - பிலஹரி தாளம் - ரூபகம்

பல்லவி

கற்பகாம்பிகே கடைக்கண் பார்த்தெனைக்

காத்தருள் கருணாகரி (கற்ப)

அனுபல்லவி

அற்ப போக மோஹங் கொண்டு

அலைகடல் துரும் பாவேனை யாட்கொண்டு (கற்ப)

சரணம்

லச்சை யிலாமற் பிச்சையை நாடி

இத்தரையில் திநம் லுத்தரைப் பாடி

ஸச்சநர்பாற் பழிச் சொற்க ளாடி

தற்புகழ்ச்சி பேசிக் கூடாரைக்கூடிக் கெடுமெனைக் (கற்ப)32

சிவன் அவர்கள் கற்பகாம்பிகையை கடைக்கண் காட்டி என்னை காத்தருள் புரிவாயாக என வணங்குகிறார். அற்ப போகத்தில் ஆட்பட்டு அலைகடல் துரும்பாகவும், வெட்கம் இன்றி பிச்சைப் பெற்றும், இப்புவியில் தினம் தேவையற்றவர்களை துதித்தும், நற்குணம் படைத்தவர்களின் மீது பழிச்சொற்கள் பேசியும், தற்புகழ்ச்சி பேசியும், கூடாதவர்களைக் கூடியும், கெடும் எனை காப்பாற்றுவாயாக என வணங்கித் துதிக்கிறார்.

பிலஹரி இராகம் சங்கராபரணத்தின் ஜன்ய இராகமாகும். கம்பீரத்தையும், வீரச் சுவையையும் உடையது. இந்த இராகத்தில் இறைவியிடம் இறைஞ்சும் விதமாக பிலகரியை அழகாக அமைத்துள்ளார்.

பிராஸ அழகுகள் :

இப்பாடலின் பல்லவி அனுபல்லவியில் மோனை அழகும், அனுபல்லவி சரணத்தில் அந்திய ப்ராஸமும் இடம் பெற்றுள்ளது.

பல்லவி : கற்பகாம்பிகே

காத்தருள்

அனுபல்லவி : அற்ப போக மோஹங் கொண்டு

அலைகடல் துரும் பாவேனை யாட்கொண்டு

சரணம் : லச்சை யிலாமற் பிச்சையை நாடி

இத்தரையில் திநம் லுத்தரைப் பாடி

ஸச்சநர்பாற் பழிச் சொற்க ளாடி

தற்புகழ்ச்சி பேசிக் கூடாரைக்கூடிக் கெடுமெனைக்

இப்பாடலில் அலைகடல் துரும்பைப் போல என வழக்கு மொழியினைக் கையாண்டு, இந்த உலக மாயையில் திகழும் தன்னை கடைக்கண் பார்த்து காப்பாற்றுமாறு கேட்கிறார் சிவன் அவர்கள்.

2. இராகம் - கீரவாணி தாளம் - ஆதி

பல்லவி

தேவி நீயே துணை- தென் மதுரை

வாழ் மீன லோசனி (தேவி)

அனுபல்லவி

தேவாதி தேவன் ஸ\_ந்தரேசன்

சித்தம் கவர் புவன ஸ\_ந்தரி அம்ப (தேவி)

சரணம்

மலயத்வஜன் மாதவமே காஞ்சன

மாலை புதல்வி மஹா ராக்ஞ

அலைமகள் கலைமகள் பணி கீர்வாணி

அமுதனைய இனிய முத்தமிழ் வளர்த்த (தேவி)33

இந்த இராகத்தில் சிவன் அவர்கள் தேவியினை துதிக்கும் விதமாக நீயே துணை மீனலோட்சனியே, சுந்தரேஸ்வரனின் உள்ளம் கவர்ந்த மீனாட்சியே, மலையத்துவஜனின் மாதவத்தினால் பெற்ற மகளே, காஞ்சன மாலையின் புதல்வியே, அலைமகளும், கலைமகளும் பணியும் கீர்வாணியே. முத்தமிழ் வளர்த்த தேவியே, நீயே எனக்கு துணை என்று போற்றி வணங்குகிறார்.

கீரவாணி சம்பூர்ண மேளபத்ததியில் 21வது மேளமாகும். கீரவாணி சம்பூர்ண மேளபத்ததியில் 21வது மேளமாகும். இந்த இராகத்திற்கு நமது வாக்கினில் அமர்ந்து அருள்புரியும் கலைமகளை வருகவென அழைப்பதற்கு ஏற்ற இராகம் என்று பொருள் கூறப்படுகிறது.

புராண வரலாறு :

இப்பாடலின் சரணத்தில் மலயத்வஜன், காஞ்சனமாலையின் புதல்வியான மகாராணி என புராண வரலாற்றினைக் காட்டியுள்ளார். “மலயத்வஜன் மாதவமே காஞ்சன மாலை புதல்வி மஹா ராணி”.

முத்திரை :

இப்பாடலில் ராக முத்திரையும், ஸ்தல முத்திரையும் இடம் பெற்றுள்ளது. சிறப்பாக கீர்த்தனை இயற்றப்பட்டுள்ள இராகத்தின் பெயரினை அப்பாடல் பொருளுக்கேற்ப பொருத்தியுள்ளார். (அலைமகள் கலைமகள் கணி கீர்வாணி) மேலும், தென் மதுரையில் குடி கொண்டுள்ள தேவி என தல முத்திரையினைக் கையாண்டுள்ளார். சுந்தரேசன் உள்ளம் கவர்ந்தவள் என நாயக முத்திரையினையும், மீனலோசனி என்ற நாயகி முத்திரையையும் கொடுத்துள்ளார்.

பிராஸ அழகுகள் :

இப்பாடலில் ஆதிப்ராஸமும், அனுப்ராஸமும் அமைந்துள்ளது.

சரணம் : மலயத்வஜன் மாதவமே காஞ்சன

மாலை புதல்வி மஹாராணி

அலைமகள் கலைமகள் பணிகீர்வாணி

அமுதனைய இனிய முத்தமிழ் வளர்த்த

3. இராகம் : பெஹாக் தாளம் - ஆதி

பல்லவி

ஸ்ரீ ராதா ரமணா ஜய பங்கஜ சரணா

~Pராம்புதி சயனா ஸாரஸ தள நயனா (ஸ்ரீ ராதா)

அனுபல்லவி

ஜய நந்தகுமாரா ததி நவநீத சோரா

ஜய ஜகதாத்தாரா ஸ்ருத ஜன மந்தாரா (ஸ்ரீ ராதா)

சரணம்

ஜய ஜய கோபால குவலய தளநீலா

ஜய துர் ஜன காலா ஜய ஸத் ஜன பாலா (ஸ்ரீ ராதா)34

இப்பாடலில் இறைவனை அவனது திருநாமங்களை பலவாறாகப் போற்றி புகழ்கிறார். ஸ்ரீ ராதாரமண, ஸ்ரீ ராதையின் மணாளனே, தாமரை பாதனே, பாற்கடலில் பள்ளிக் கொண்டவனே, தாமரை போன்ற கண்களையுடையவனே, நந்தகோபனின் மைந்தனே, வெண்ணையை திருடுபவனே, உலகை காப்பவனே, அடியவர்களைக் காப்பவனே, தீங்கிளைப்பவர்களை அழிப்பவனே என இறைவனைப் போற்றும் விதமாக வந்தன பாவத்தில் பாடியுள்ளார்.

பெஹாக் இராகம் பா ங்க இராகமாகும். இந்துஸ்தான் இராகம். ரஞ்சகமான இராகமாகும். ஜாவளிகள் போன்ற உருப்படிகளும், மற்றும் பஜன்ஸ் மற்றும் மிக அபூர்வமான ஒரு சில உருப்படிகளும் இந்த இராகத்தில் காணப்படுகி;ன்றன.

பிராஸ அழகுகள் :

இப்பாடலில் பல்லவி, அனுபல்லவி மற்றும் சரணத்தில் எதுகை, மோனை, அந்திய ப்ராஸம், த்விதியாட்சர ப்ராஸம் வருகிறது. தவிர, பாடல் முழுவதும் அனுப்ராஸமும் இடம் பெற்றுள்ளது.

பல்லவி : ஸ்ரீ ராதா ரமணா ஜய பங்கஜ சரணா

~Pராம்புதி சயனா ஸாரஸ தள நயனா

அனுபல்லவி : ஜய நந்தகுமாரா ததி நவநீத சோரா

ஜய ஜகதாத்தாரா ஸ்ருத ஜன மந்தாரா

சரணம் : ஜய ஜய கோபால குவலய தளநீலா

ஜய துர் ஜன காலா ஜய ஸத் ஜன பாலா

4. இராகம் : ஹேமவதி தாளம் - ஆதி

பல்லவி

பரி பாலனை புரி பார்வதி மைந்தா பர தெய்வமான ஞான ஸ்கந்தா (பரி)

அனுபல்லவி

குருவாம் அரர்க்கும் உபதேசம் செய்த குமரா

என் குல தெய்வம் நீயே எம்மைப் (பரி)

சரணம்

கருணாலண நிஜ பக்த ஜனங்களின் ஹ்ருதயாலய தாரக ஸம்ஹாரா

தருணம் குறமகள் தழுவும் குஹனே ஜய ஷண்முகனே தயவாய் வந்தெமைப்

(பரி)35

இக்கிருதியில் தம்மை காப்பாற்று மாறு கூறுமிடத்து கருணையின் இருப்பிடமாக விளங்கும் உனை வணங்கும் பக்தர்கள் இடத்தில் குடியிருப்பவனே, தாரகாசுரனை வதைத்தவனே, உனை வணங்கும் எனை காப்பாற்றுவாயாக.

அசம்பூர்ண மேளபந்ததியில் தேசீஸிம்ஹரவம் என்கிற இராகமானது சம்பூர்ண மேளபத்ததியில் ஹேமவதி 58-வது மேளகர்த்தாவாக உள்ளது. இந்த இராகத்தில் முத்துஸ்வாமி தீட்சிதரின் “ஸ்ரீ காந்திமதிம்” “மதுராம்பிகாயாம்” போன்ற கிருதிகள் பிரசித்தம். ஹேமவதி இராகத்திற்கு அசம்பூர்ண மேளபந்ததியில் தேசீஸிம்ஹரவம் என்று பெயர். இராகமானது சம்பூர்ண மேளபத்ததியில் ஹேமவதி. 58-வது மேளகர்த்தாவாக உள்ளது. சாந்த உணர்வுகளை கொண்டது.

புராண வரலாறு :

இப்பாடலின் அனுபல்லவியில் தந்தையான சிவபெருமானுக்கு உபதேசம் செய்தவர் என்ற புராண வரலாறும், சரணத்தில் தாரகாசுரனை அழித்த வரலாறும், குறமகளான வள்ளி மணாளன் என்ற வரலாறும் குறிப்பிடப்பட்டுள்ளது.

பிராஸ அழகுகள் :

சரணத்தில் இரண்டாவது எழுத்து ஒன்றி த்விதியாட்சர பிராஸமாக கருணாலண, தருணம் என வருகிறது.

ஸ்வராட்சரம் :

சூசித ஸ்வராட்சரம் என்பது ஸ்வர எழுத்திற்கேற்ப இதன் தொடர்ச்சியான உயிர்மெய் எழுத்துக்கள் சாகித்தியத்தில் இடம் பெறும். இப்பாடலில் அனுபல்லவியில் சூசித ஸ்வராட்சரம் வருகிறது.

க் h ரீ; ஸ h : - நி ஸ் நி த ப h த h ஃ நீ த h ப h ம h ஃ : க h ரீ ஸ h ஃஃ

கு - ம ர h - - எ ன் - - கு - ல - ஃ தெ ய் - வ ம் நீ - ஃ - -N ய எ ம் மை ஃஃ

5. இராகம் - மத்யமாவதி தாளம் - ஆதி

பல்லவி

கற்பகமே கடைக்கண் பாராய் (கற்பகமே)

அனுப்பல்லவி

சிற்பர யோகியர் சித்தர்கள் ஞாநியர்

திருவுடை அடியவர் கருதும் வரமுதவும்

திருமகளும் கலைமகளும் பரவு திருமயிலைக் (கற்பகமே)

சரணம்

ஸத்து சிதாநந்தமதாய் ஸகல

உயிர்க் குயிராயனவள் நீ

தத்துவ மஸ்யாதி மஹாவாக்கிய

தத்பர வஸ்துவும் நீ

ஸத்துவ குணமொடு பக்திசெய்பவர் பவ

தாபமும் பாபமும் அற இம்மையில் வர

ஸந்தாந ஸெளபாக்ய ஸம்பத்

தொடு மறுமையில் நிரதிசய இன்பமுந்தரும் (கற்பகமே)36

இப்பாடலில் இறைவனை அனைவரும் வணங்கி வழிபடுவது போன்று அமைத்துள்ளார். அதாவது யோகிகள், சித்தர்கள், அடியவர்கள், ஆகியோரும் ஸச்சிதாந்தமாய் சகல உயிர்களுக்கும் ஈடாகவும், சகல வஸ்துக்களிலும் நிறைந்தவளாகவும், சத்துவ குணத்துடன் பக்தி செய்பவர்களின் துயரங்களையும், பாவங்களையும் நீக்கி இம்மையில் சகல செல்வங்களையும் மறுமையில் நற்கதியும் இன்பத்தையும் தருபவளான கற்பகாம்பிகே கடைக்கண் பாhர்ப்பாயாக என்று துதிக்கிறார்.

மத்யமாவதி இராகமானது பக்திச் சுவை கொண்ட இராகம். இந்த இராகத்தில் அனேக தேவி கீர்த்தனைகள் உள்ளன. இந்த இராகத்தில் விளம்பகால கிருதிகள் மிகவும் அழகான அமைப்பினைக் கொண்டிருக்கும். இப்பாடலில் சிவன் அவர்கள் தேவியின் மகத்துவத்தைக் கூறி கடைக்கண் பார்த்து தனக்கும் அருள் புரிவாயாக என பக்திச் சுவை கொண்ட மத்யமாவதியில் பாடியுள்ளார். பாபநாசம் சிவன் அவர்களின் பாடல்கள் பெரும்பாலும் வந்தனத்தை அடிப்படையாகக் கொண்டே பாடப்பட்டுள்ளன. அவற்றில் இறை பக்தியின் ஆழத்தினைக் காண முடிகிறது.

பிராஸ அழகுகள் :

இப்பாடலின் சரணத்தில் ஆதிப்ராஸமும், திவிதியாட்சர பிராஸமும், அந்திய ப்ராஸமும், அனுபல்லவியில் அனுப்ராஸமும் இடம் பெற்றுள்ளது.

அனுபல்லவி : திருவுடை அடியவர் கருதும் வரமுதவும்

திருமகளும் கலைமகளும்பரவு திருமயிலைக்

சரணம் : ஸத்து சிதாநந்தமதாய் ஸகல

உயிர்க் குயிராயனவள் நீ

தத்துவ மஸ்யாதி மஹாவாக்கிய

தத்பர வஸ்துவும் நீ

ஸத்துவ குணமோடு பக்திசெய்பவர் பவ

3.1.7.தாஸ்ய பாவத்தில் அமைந்த பாடல்கள்

இறைவனுக்கு தாஸனாக ஒரு தொண்டனாக சேவகம் செய்து இறைவனின் நினைவிலேயே வாழ்வது தாஸ்யம் ஆகும். தேவார மூவரில் திருநாவுக்கரசர் இந்நிலையில்தான் இறைவனிடம் பக்தி கொண்டிருந்தார்.

1. ராஜ கோபாலா - தோடி - ரூபகம்

2. சிங்கார வேலன் - ஆனந்தபைரவி ஆதி

3. கடைக்கண் - தோடி - ஆதி

4. பராமுக மேனய்யா - கரஹரப்ரியா - ரூபகம்

5. ஆண்டவனே உனை - ஷண்முகப்ரியா - ரூபகம்

6. தேவி ஸ்ரீ மீநலோசநி - கல்யாணி - ஆதி

7. ராமா இது தர்மமா - கல்யாணி - ஆதி

8. கதியுதவு மா மதுர - இராகமாலிகை - ஜம்பை

9. ஸ்ரீ ராமஜய - சுருட்டி - ஆதி

10. ஜெய ஜெய குஹா - சுத்த சாவேரி - ஆதி

11. உலக வாழ்விலும் - அடாணா - ஆதி

12. மாலை சூட்டுவேன் - இராகமாலிகை - ஆதி

13. சங்கரி தயாகரி - பேகடா - ஆதி

14. உன் பெருமையை - கரஹரப்ரியா - ஆதி

15. கருணை புரி - தோடி - ஆதி

16. கௌரி மனோஹரி - கௌரி மனோஹரி - ஆதி

17. எண்ணளவில் - இராமப்ரியா - ஆதி

18. அஞ்சலன்றே - பிலஹரி - ஆதி

19. பரசுபாணி - பரஸ் - ஆதி

20. கதி நீயே - சஹானா - ஆதி

21. ஆறுமுகா அடிமையை - சுத்த ஸாவேரி - ஆதி

22. உன் பதம் நம்பின - ரீதி கௌள - ஆதி

23. மயில் வாஹனா - மோகனம் - ஆதி

24. வள்ளீ காந்தா - சிம்மேந்திர மத்யமம் - ஆதி

25. கூவி அழைக்கக் கூடதா - சிந்துபைரவி - ஆதி

26. அகிலாண்டேஸ்வரி - ஸ்ரீராகம் - ஆதி

27. இந்த பராமுகமா - மாயா மாளவ கௌள - ரூபகம்

28. என்னைக் காத்தருள் - ஹேமவதி - ஆதி

29. என் மனம் ஊசலாட - ஸிம்மேந்திர மத்யமம் - ஆதி

30. கல்பக மாதா - ஹிந்தோளம் - ஆதி

31. அடிமை மேல் கோபமா - நாட்டை - ஆதி

34. அப்பனும் அம்மையும் - அடானா - ஆதி

35. ஸ்ரீ சைலபதியே - காம்போஜி - ஆதி

36. வர லஷ்மியே நீயே - ஸாளக பைரவி - ஆதி

37. அடிமையின் உள்ள - வஸந்தா - ஆதி

38. ஆண்டவன் நீயே - மாயா மாளவ கௌள - ஆதி

39. ஜய வீர ஹனுமந்தா - பரஜூ - ஆதி

40. ஏனுனக்கின்னும் - காபி - ஆதி

41. சோதனை தகாதையா - கரஹரப்ரியா - ஆதி

42. பிழை பொருத்தருள் வாய் - ஹீஸேனி - மிஸ்ர சாபு

1. இராகம் : இராமப்ரியா தாளம் : ஆதி

பல்லவி

என்னளவில் சிறிதும் - கருணை

இல்லாத தேனம்மா – ஏழை (என்னளவில்)

அனுபல்லவி

உன்னடி மலரினை ஒருகணம் மறவா

உனதடிமை நானன்றோ – அம்மா (என்னளவில்)

சரணம்

உள்ளும் புறமும் நிறை உன்திருவருளை

மறந்து திரிந்ததென் - மனக்குரங்கு

உள்ளம் முழுதும் நிறை கள்ளங்கபடந்தனக்

கெல்லையில்லை அடிமை எனக்கிரங்கு

எள்ளளவும் நன்னெறி செலாவிலங்கு

நேரனைக் காவாததும் தர்மமோ

தௌ;ளுமறை புகழ் திருப்பெருந்துறை

தேவி யோகாம்பிகே – பேதை (என்னளவில்)37

சிவன் அவர்கள் இப்பாடலில்; உள்ளும் புறமும் நிறைந்த உன் திருவருளை மறந்து திரிந்தது என் மனக்குரங்கு. எனது உள்ளக் கள்ளம் கபடம் தனக்கு எல்லை இல்லை. சிறிதளவும் நன்னெறி செல்லாதவன். அத்தகைய நான் உன் அடிமலரினை ஒரு கணமும் மறவாத அடிமை நான். திருப்பெரும்தொகை தேவியாகிய யோகாம்பிகையே என்னிடத்தில் கருணை சிறிதும் இல்லாதது ஏனம்மா என்று இறைஞ்சுகிறார்.

இராமப்ரியா இராகம் சம்பூர்ண மேளப்பத்ததியில் ஐம்பத்திரண்டாவது மேளகர்த்தாவாகும். இந்த இராகத்தில் முத்துஸ்வாமி தீட்சிதர் இராகு மீதான நவகிரஹ கிருதியை இயற்றியுள்ளார். இராமபிரானுக்கு மிகவும் பிடித்தமான இராகமாகவும் கூறப்படுகிறது. பட்டணம் சுப்பிரமணியய்யர் இந்த இராகத்தில் “கோரின வரமொசகு” என்ற கீர்த்தனையை இயற்றியுள்ளார். இக்கீர்த்தனையில் நான் கூறிய வரங்களை அளித்து என்னைக் காப்பாயாக என்று கூறுகிறார். இப்பாடலில் ஒரு தாஸனாக உன்னை ஒரு நொடிக்கூட மறவாத உனதடிமை நானம்மா என்றும், என்னளவில் சிறிதும் கருணை இல்லாதது ஏனம்மா என்று தாஸ்ய பாவத்தினை வெளிப்படுத்தியுள்ளார்.

முத்திரை :

இதில் தேவாரப் பதிகம் பாடப்பட்ட திருப்பெருந்துறை என தலமுத்திரையும், இறைவி யோகாம்பாள் என நாயகி முத்திரையும் வந்துள்ளது.

பிராஸ அழகுகள் :

இதில் ஆதி ப்ராஸம், அந்திய ப்ராஸம், திவிதியாட்சர பிராஸம் இடம் பெற்றுள்ளது.

அனுபல்லவி : உன்னடி ---------

உனதடிமை ----------

சரணம் : உள்ளும் புறமும் நிறை உன்திருவருளை

மறந்து திரிந்ததென் - மனக்குரங்கு

உள்ளம் முழுவதும் நிறை கள்ளங்கபடந்தனக்

கெல்லையில்லை அடிமை எனக்கிரங்கு

எள்ளளவும் நன்னெறி செலாவிலங்கு

நேரனைக் காவாததும் தர்மமோ

தௌ;ளுமறை புகழ் திருப்பெருந்துறை

தேவி யோகாம்பிகே - பேதை

2. இராகம் : நாட்டை தாளம் : ஆதி

பல்லவி

அடிமை மேல் கோபமா திருவடி மறந்தவன் அறிவிலி என்று (அடிமை)

அனுபல்லவி

மடமையாலும் மிடிமையாலும் துயரமாக்

கடலில் வீந்தமிழ்ந்தமிழ்ந்து மதியிழந்த (அடிமை)

சரணம்

உள்ள முருகும் பக்த கோடிகளிடையில்

கள்ள வேஷமிட்ட ஒருவன் என்று

தள்ளி விடுவையேல் வேறு கதியேது

தயாகரா பராத்பரா கபாலீ (அடிமை)38

இப்பாடலில் என் மேல் கோபமா, நான் ஒரு முட்டாள், என் மடமையால் துன்பத்தில் உழன்று திரிந்தேன். உண்மையான கள்ள கபடமில்லாமல் இருக்கும் உன் பக்தர்களின் மத்தில் கள்ள வேஷமிட்ட ஒருவன் என்று எண்ணி தள்ளி விடாதே உன்னை விட்டால் உன் அடிமையான எனக்கு வேறு கதி கிடையாது கபாலீஸ்வரா என்று தாஸ்ய பாவத்தில் பாடுகிறார்.

நாட்டை இராகமானது வீர ரசத்தையுடையது. 36வது இராகமாகிய சலநாட்டையின் ஜன்னிய இராகமாகும். விவாதி இராகங்களில் ஒன்று. தியாகராஜரின் கனராக பஞ்சரத்தன கீர்த்தனை ‘ஜகதானந்தகாரக’ இந்த இராகத்தில் அமைந்துள்ளது. பஜனை சம்பிரதாயத்திலும், இசை நாடகங்களிலும் இடம் பெறக்கூடீய இராகமாகும். சிவன் அவர்கள் இந்தப் பாடலை ஒரு தொண்டு செய்பவன் தன் எஜமானிடம் மண்டியிட்டு கெஞ்சிக் கேட்கும் பாவத்தில் இந்த இராகத்தினைக் கையாண்டுள்ளார்.

பிராஸ அழகுகள் :

இந்தப் பாடலின் சரணத்தில் த்விதியாட்சர பிராஸமும், ஆதிப்ராஸமும் இடம் பெற்றுள்ளது.

உள்ள முருகுன் பக்த கோடிகளிடையில்

கள்ள வேஷமிட்ட ஒருவன் என்று

தள்ளி விடுவையேல் வேறு கதியேது

தயாகரா பராத்பரா கபாலீ.

மேலும் இப்பாடலின் அனுபல்லவியில் அமிழ்ந்து அமிழ்ந்து என இரட்டைச் சொல்லணி அமைந்துள்ளது.

3. இராகம் - சுத்த ஸாவேரி தாளம் - ஆதி

பல்லவி

அறு முகா அடிமையைக் கை விடுதல்

அறமல்ல இறைவனே தென் பழனி (அறு)

அனுபல்லவி

குறுநகை அழகிலே அருள் பொழியும்

குமரனே குரு பரனே முருகனே (அறு)

சரணம்

சதுர்முகன் முதலாம் ஸகல அமரர்களும்

சரணம் சரணம் என்று பணி மலர்ப்பதனே

அரனுமை மனமகிழ் மகனே தாரக னாதி

அஸ\_ரர் படைமடிய வேல் தொட்ட (அறு)39

இப்பாடலானது 29 வது மேளமாகிய சங்கராபரணத்தின் ஜன்ய ராகமான சுத்த சாவேரியில் பாடப்பட்டுள்ளது. முருகனது திருத்தலங்களில் ஒன்றான பழனியில் அமைந்துள்ளது. இங்குள்ள முருகப் பெருமானின் சிலையானது போகர் எனும் சித்தரால் உருவாக்கப்பட்டது. என் உடல் பொருள் ஆவி அனைத்தும் உனக்கு அடிமையாய் பணிபுரியவே அவதரித்தேன் என்று கூறும் தாஸ்ய பாவத்தில் அமைந்த இப்பாடலில் சுத்த சாவேரி இராகத்தில் கையாண்டுள்ளது தனி சிறப்பாகும். மனச்சோர்வை போக்கி நேர்மறையான எண்ணங்களையும் தூண்டும். இந்த இராகத்தில் பழனி முருகனைப் போற்றி இயற்றியுள்ளது பாபநாசம் சிவன் அவர்களின் இராக ஞானத்தை வெளிப்படுத்துகிறது. பழனி மலையில் வீற்றிருக்கும் ஆறுமுகனே, அடிமையான என்னை நீ கைவிடுதல் என்றென்றும் அறமாகாது. உன்னுடைய அழகிய புன் சிரிப்பிலே பக்தருக்கு அருள் மலையை பொழியும் குமரா நீ கைவிடுதல் அறமாகாது. மும்மூர்த்திகளில் ஒன்றான பிரம்மதேவன் மூதல் அத்தனை தேவர்களும் உன் பாதாரவிந்தமே சரணம் என்று போற்றி புகழும் குமரனே. சிவனின் மகனே தாரகன் என்ற அரக்கனை அழித்து வீற்றிய ஆறுமுகனே நீ என்னை கைவிடுதல் அரமல்ல என்று பக்தி விளங்க பாடியுள்ளார்.

ஸ்தல முத்திரை: இப்பாடலின் பல்லவியில் பழனி என்ற ஊரின் பெயர் இடம் பெற்றுள்ளது. இது ஸ்தல முத்திரையாகும். “அறு முகா அடிமையைக் கை விடுதல் அறமல்ல இறைவனே தென் பழனி”

அந்தியப்ராஸம் : இப்பாடலில் “னே” என்ற சொல் திரும்ப திரும்ப வந்து இப்பாட்டிற்கு அழகைக் கொடுக்கிறது. குமரனே குரு பரனே முருகனே

மோனை : இப்பாடலில் பல்லவி, அனுபல்லவி, சரணத்திலும் முதல் எழுத்து ஒன்றி வருகிறது. இது மோனையாகும்.

அறுமுகா, அறமல்ல, குறுநகை, குமரனே, சதுர்முகன், சரணம், அரனுமை, அஸ\_ரர்.

புராணம் : இப்பாடலில் நான்முகனும் ஸர்வ அமரரர்களும் பணிகின்ற முருகனே என்றும், தாரகாஸ\_ரனை அழிக்க சக்தியின் வேலைக் கொண்டு படை எடுத்து அழித்த குமரனே குருபரனே என்று முருகப் பெருமானின் புராணக்கதையைப் புகழ்ந்துப் பாடியுள்ளளார். “சதுர்முகன் முதலாம் ஸகல அமரர்களும் ……

4. இராகம் : கௌரி மனோஹரி தாளம் - ஆதி

பல்லவி

கௌரீ மனோஹரா கரு

ணாகரா சிவ சங்கரா ஸ்ரீ (கௌரீ)

அனுபல்லவி

கௌரி ராஜன் பணியும் ஸதா சிவ

சந்திர சேகரா ஸ\_ந்தரேஸ்வரா (கௌரீ)

சரணம்

தராதலம் புக ஆலவாய் வளர்

சங்கத் தமிழ்த் தலைவனே - பாவன

வரா பயகரா மீன லோசனி – ம

ணாள உள்ளமிரங்கி அடிமையை ஆள் ஸ்ரீ (கௌரீ)40

இப்பாடலில் சிவபெருமானை கௌரி மனோகரா, கருணாகரா, சிவசங்கரா, சந்திரசேகரா, சுந்தரேஸ்வரா, மதுரையின் சங்கத் தமிழின் தலைவனே, மீனாட்சியின் மணவாளனே என்று சுந்தரேஸ்வரரை பலவாறாகப் போற்றி, புகழ்ந்து அபயத்தை என் மீது மனமிரங்கி இந்த அடிமையை ஆட்கொள்வாயாக என்று தாஸ்ய பாவத்தில் வேண்டுகிறார் சிவன் அவர்கள்.

கௌரி மனோஹரி இராகம் கருணைச் சுவையை கொண்ட இராகமாகும். தியாகராஜருடைய “குருலேக இடுவண்டி” எனும் கீர்த்தனையும், சிவன் அவர்களின் ‘கௌரி மனோஹரா’ என்ற கீர்ததனையும் மிகவும் பிரசித்தமானது. இவரது கிருதியில் கௌரிமனேஹரி என்கிற இராகமுத்திரை காணப்படுகிறது.

இப்பாடலில் அனுப்பிராஸமும், திவிதியாட்சர பிராஸமும், ஸ்வராட்சரமும் இடம் பெற்றுள்ளது. ‘ரா’ என்ற எழுத்தானது மனோகரா, கருணாகரா, சிவசங்கரா, சந்திரசேகரா, சுந்தரேஸ்வரா என அடிக்கடி வந்து அனுப்ராஸமாக அமைந்துள்ளது. மேலும் சரணத்தில் த்விதியாட்சர பிராஸம் இடம் பெற்றுள்ளது.

தராதலம் புக ஆலவாய் வளர்

சங்கத் ---------

வரா பயகரா மீன லோசனி – ம

ணாள உள்ளமிரங்கி ------------- கௌரீ)

தா , பா , மா மகரீ காமா ஃ பா : மா க ரி ஃ மக ரீ ஸா : ஃஃ

த ரா த லம் . புகழ் ஃ ஆ ல வ h ஃ ய் வ ளர் ஃஃ

5. இராகம் - வஸந்தா தாளம் - ஆதி

கண்ணிகள்

1. அடிமையின் உள்ளக்குடிசையில் ஆராவமுதன் தோன்றினான் - காமமுதல்

கொடிய அஸ\_ரர் படை மடிய அருள் வடிவ அழகன் தோன்றினான்

2. தோழன் விஜயனுக்கா தேரோட்டிய பார்த்த சாரதி தோன்றினான்

ஏழை மனம் மகிழ்வாழியில் முழுக அழகன் தோன்றினான்

3. சீர்வளர் மதுரையில் சிசுபாலன் தலைக்கொய்ய சேவகன் தோன்றினான்.

மார்பை விட்டகலாத ருக்மினியொடுடன் மனச் சிறையில் தோன்றினான்.

4. கோமளன் மோகன ச்யாமளர் ஸர்வ மங்களன் தோன்றினான்

நாமம் மறவா ராமதாஸன் கற்பழியாமல் காக்கக் கண்ணன் தோன்றினான்41

இக்கீர்த்தனையில் தியாகராஜர் சீதையையும் இராமனையும் தனது தாய் தந்தையராகவும் மற்ற லெட்சுமணன், பரதர், சத்ரூக்கனன், ஆஞ்சனேயன், நாரதர் உள்ளிட்டவர்களும், முனிவர்களும், உறவினர்களையும் அவர்களுக்கு தாஸராகவும் தன்னை பாவித்து பாடியுள்ளார்.

வஸந்தா கம்பீரமான இராகமாகும். 17வது மேளமாகிய சூர்யகாந்தத்தின் ஜன்னியமாகும். வர்ணனைக்குரிய இராகம். நகைச்சுவை இரசத்தைக் கொண்ட இராகம். இந்த இராகத்தில் சீத்தம மாயம்மா எனும் தியாகராஜர் கிருதி பிரசித்தமானது. வஸந்தா இராகமானது அடிமையென்னும் பாவத்தை வெளிப்படுத்துவதற்கு மிகச் சிறந்த இராகமாகும். இக்கீர்த்தனையில் கண்ணனையை தாஸனாகிய தனது குடிசையில் ஆராஅமுதன் தோன்றினான். தோழன் விஜயனுக்காக, தேரோட்டியாக, பார்த்தசாரதி தோன்றினான். மதுரையில் சிசுபாலனை தலையைக் கொய்ய சேவகனாகத் தோன்றினான். ருக்மணி தேவியின் மனமெனும் சிறையில் தோன்றினான். அத்தகைய கண்ணனின் புகழை மறவாத இராமதாஸனாகிய தன்னைக் காக்க கண்ணனாகத் தோன்றினான் என்று தாஸ பாவத்தை வெளிப்படுத்துகிறார்.

பிராஸ அழகுகள் : இப்பாடலில் பல்லவி, அனுபல்லவி, மற்றும் சரணத்தின் முடிவிலும் தோன்றினான் என்று அந்திபிராசமாக முடிவடைகிறது. இப்பாடலில் பல்லவி, அனுபல்லவி, மற்றும் சரணத்தில் இரண்டாவது எழுத்து ஒன்றி வருகிறது. அடிமையின், கொடிய, தோழன், ஏழை, சீர்வளர், மார்பை, கோமளன், நாமம்.

புராண வரலாறு : இப்பாடலில் பாரத போரில் அர்ச்சுனனுக்கு தேரோட்டியாக அந்த கிருஷ்ண பரமாத்மா சென்ற செய்தியும், “தோழன் விஜயனுக்கா தேரோட்டிய பார்த்தசாரதி தோன்றினான்” என்பதும், கிருஷ்ணன் சிசுபாலனின் தலையை வெட்டிய புராணமும் உருவான கதையும் வருகிறது “சீர்வளர் மதுரையில் சிசுபாலன் தலைக்கொய்ய சேவகன் தோன்றினான்”

3.1.8.ஸக்ய பாவத்தில் அமைந்த பாடல்கள்

இறைவனை தன் தோழனாக நினைந்து சேவகம் செய்து, இறைவன் அருகிலேயே இருக்க வேண்டும் எனும் நிலை சக்ய பாவமாகும். குசேலர், விபீஷணன், சுந்தரர் போன்றோர் இறைவனுக்கு தோழனாக இருந்து வாழ்ந்தவர்களாவர்.

1. கன்மந முருகச் செய்ய - சுருட்டி - ஆதி;

2. வந்தருள்வாய் முருகா - தேவமனோஹரி ஆதி

3. உனது தயையெனைத் - பந்துவராளி - திரிபுடை

4. காமேஸ்வரா - கல்யாணி - தேசாதி;

5. பதறி மன மயர்ந்து - ஸாவேரி - ஆதி

6. பிச்சைக்கு வந்தீரோ - சுரபதம் - ஆதி

7. உனை நம்பி - சக்ரவாகம் - மிஸ்ரசாபு

8. நானொரு விளையாட்டு - நவரஸகானடா - ஆதி

9. இந்தர ஜால - பந்துவராளி - ஆதி

10. என்னை விட்டோடாதேடா - மோஹனம் - ஆதி

1. இராகம் : தேவமனோகரி தாளம் : ஆதி

பல்லவி

வந்தருள்வாய் முருகா பரமசுகம்

தந்தருள் மால் மருகா (வந்தருள்)

அனுபல்லவி

சொந்தமுடன் உனை நினைந்திடும் அன்பர் -த

யாள என் இன்ப மணாள மனமிரங்கி (வந்தருள்)

சரணம்

பாலினும் தேனினும் கனியினும் இனிக்கும்

பார்வதி பாலனே சரவண பவனே

நீலமயிலில் வரும் கருணாகரனே – எந்

நேரமும் என்னுடன் நீ விளையாடவே(வந்தருள்)42

சிவன் அவர்கள் வந்தருள்வாய் முருகா எனும் இவ்வுருப்படியில் உறவோடுக்கூடிய உனை நினைந்திடும் அன்பன் நான். தயாள குணம் உடையவனே, மனமிரங்கி வந்தருள்வாய். பால், தேன், கனி இவைகளை விட இனிக்கும் பார்வதியின் மைந்தனாகிய சரவணபவனே, மயிலின் மீது வரும் கருணை உள்ளம் கொண்டவனே, எப்போதும் என்னுடன் நீ விளையாட வந்தருள்வாய் என்று முருகனை தந்னுடன் விளையாடுவதற்கு உற்ற தோழனாகப் அழைப்பதாகப் பாடியுள்ளார்.

தேவமனோகரி இராகம் 22 மேனமாகிய கரஹரப்ரியாவின் ஜன்யமாகும். இந்த இராகத்தில் வரக்கூடிய ஸ்வர ப்ரஸ்தாரங்கள் கருணா ரசத்தினை வெளிப்படுத்தக்கூடியதாக உள்ளது. இந்த இராகத்தில் அமைந்துள்ள கீர்த்தனைகளை நோக்கும்கால் இது நன்கு புலப்படும். சான்றாக தியாகராஜர் இராமனிடம் தோழமையெனும் பாவத்துடன் “எவரிகை அவதாரம் எத்திதிவோ இபுடைன தெலுபவையா” என்று யாருக்காக அவதாரம் எடுத்தாய் என்பதனை இப்பொழுதாவது தெரியப்படுத்துமாறு தோழமையாகக் கேட்கிறார். கோபால கிருஷ்ண பாரதி அவர்கள் இந்த இராகத்தில் ‘ஆருக்குத்தான் தெரியும்’ எனும் கருணா ரசம் நிரம்பிய உருப்படியை தந்துள்ளார்.

பிராஸ அழகுகள் : இப்பாடலின் பல்லவியில் எதுகையும், சரணத்தில் மோனையும் இடம் பெற்றுள்ளது.

பல்லவி : வந்தருள்வாய்,

தந்தருள்

சரணம் : பாலினும்,

பார்வதி.

2. இராகம் - சக்ரவாகம் தாளம் - மிஸ்ர சாபு

பல்லவி

உனை நம்பி ஏமாந்தேன் ஐயா

உள்ளே விஷத்தை வைத்து சிரிப்பிலே நெருப்பைக் கக்கும் ( உனை)

அனுபல்லவி

வினை வசமே தெய்வமென்றுன்னை எல்லோரும்

வேதமும் புகழவே பேதை மதியால் நானும் (உனை)

சரணம் 1

பித்தம் பிடித்தவன் பாதி உடலிலொரு

பெண்ணைச் சுமந்தவன் தலைமேலும்-ம

றைத்தொரு பெண் வைத்த பிறைமதி கொண்டவன்

பித்தலாட்டம் ஒன்றும் அறியாமல் சிவனே (உனை)

சரணம் 2

தெகிடு தத்தம் செய்தன்று கல்லாலும் வில்லாலும்

செருப்பாலும் உதைபட்ட கதையறியாமல்

தெகிடு தத்தோம் தீமென்று தில்லைச் சுடுகாட்டில்

ஆடும் அநாதி ஓராண்டி என்றறியாமல் (உனை)43

இப்பாடல் நிந்தாஸ்துதியில் அமைந்துள்ளது. இதில் சொற்கட்டுக்கள் காணப்படுகிறது. நீ பித்து பிடித்தவன், பாதி உடலில் சக்தியை சுமந்தவன், உன் பித்தலாட்டம் போடுபவன், தில்லை சுடுகாட்டில் ஆடுபவன், உள்ளே விஷத்தை வைத்து சிரிப்பிலே நெருப்பைக் கக்கும் உனை நம்பி ஏமாந்தேன் ஐயா என்று பாடுகிறார்.

பொதுவாக, நட்பின் பிணைப்பு தீவிரமாகக் காணப்பட்டால் ஒருவர் செய்யும் செயலினால் பிறர் அடுத்தவரை திட்டுவது ஸ்வாதீனமாக இருக்கும். அந்த வசவானது உரிமையுள்ளதாகக் காணப்படுவது வழக்கம். அவ்வகையில் சிவன் அவர்களும் இறைவன் மீது கொண்ட அதீத பிரியத்தினால் ஸ்வாதீனமாக நட்பு முறையில் உரிமையாகச் சாடுகிறார்.

சக்ரவாகம் 16 வது மேளகர்த்தாவாகும். இந்தராகம் பயானகம் சுவையையுடையது. கருணாம்சத்தையும் உடையது. இந்த ராகத்தில் தியாகராஜர் “எடுல ப்ரோதுவோ” என்னும் கீர்த்தனையில் மிகவும் கவலையுடன் தன்னுடைய சுய வாழ்கையில் உலகில் பயனற்று வீணாக உழன்று திரிவதும், துஷ்டர்களுடன் நட்பும் கொண்டு திரியும், தன்னை எவ்வாறு காப்பாற்றுவாய் என்றும், இராமனிடம் வேண்டுகின்றார். உனை நம்பி ஏமாந்தேன் எனும் தமிழ் கீர்த்தனையை சிவன் அவர்கள் நிந்தா ஸ்துதி பாடலாக இயற்றியுள்ளார். இப்பாடலில் சிவபெருமானுடன் மிகவும் தோழமையுடன் சிவபெருமானை இகழ்வது போல் புகழ்கிறார். இதனை வஞ்சபுகழ்ச்சி என்றும் கூறுவதுண்டு. இப்பாடலில் சிவபெருமானை நம்பி தான் ஏமாந்ததாக சாகித்தியத்தில் இயற்றியுள்ளார். அதில் தனது விதிவசத்தால் தெய்வம் என்று உன்னை வேதமும், மற்றெல்லோராளும் புகழ்வதைக் கண்டு எனது அரியாமையினால் நானும் இடத்தை உள்ளே வைத்து சிரிப்பினிலே நெருப்பினைக்கக்கும் உன்னை நம்பி ஏமாந்தேன் ஐயா. சரணத்தில் பித்தம் பிடித்தவனாகிய நீ பாதிவுடலில் ஒரு பெண்ணையும், தலை மேல் ஒரு பெண்ணையும், குறை நிலவையும், கொண்டவனாகிய உனது பித்தலாட்டம் அரியாமல், சிவனே உன்னை நம்பி ஏமாந்தேன். தொடரும் சரணத்தில் தேவையற்ற வீண் பழிகளை செய்து, அன்று கல்லாலும், வில்லாலும், செருப்பாலும், அடிப்பட்ட கதையை அரியாமல், தில்லை சுடுகாட்டில் நடனமாடும் ஓர் அனாதியான ஆண்டி என்றும் அறியாமல், உன்னை நம்பி ஏமாந்தேன் ஐயா என்று மிகவும் நெருங்கிய தோழமையுடன் சிவபெருமானை வஞ்ச புகழ்ச்சியாக புகழ்கிறார். இப்பாடலின் பல்லவி மற்றும் சரணத்தில் ஆதி பிராஸம் காணப்படுகிறது.

பல்லவி : உனை

உள்ளே

சரணம் : தெகிடு தத்தம் செய்தன்று கல்லாலும் வில்லாலும்

--------------------------------------

தெகிடு தத்தோம் தீமென்று தில்லைச் சுடுகாட்டில்

3. இராகம் - பந்துவராளி தாளம் - ஆதி

பல்லவி

இந்திர ஜால வித்தைக்காரன் - உலகமெலாம்

ஆட்டி வைக்கும் ஸ\_த்ரதாரன் இறைவன் (இந்திர ஜால)

சரணங்கள்

1. இன்பமுடன் துன்பம் மாறி மாறிக் காட்டுவான்

இருளும் ஒளியும் சுழலும் வெட்ட வெளியைக் காட்டுவான்

அன்புருவாய் அன்பர் மனத் தன்னிலாடுவான்

அன்பர் துன்பம் கண்டு பொறா ரங்கவிடோபா - அவன் (இந்திர ஜால)

2. களங்கமிலாத் தண்ணீர்ப் போலக் கண்ணுக்குத் தோணும் - அதில்

காலைவிட்டாலெடுக்க நம்மால் முடியாதுங்காணும்

இளமையில் மனங்கவரும் அழகு எதிலுமுண்டாமே – அதுவே

எலும்பும் தோலுமான பின்பு (இந்திர ஜால)

3. நல்லவர் போல் நம்மைச் சுற்றும் கொடியவருண்டு

நல்லவர் பலர் பகைவர் போலக் காண்பதுமுண்டு

எல்லாம் அரங்கன் அருள் விலாஸ நாடக மேடை

எதிலும் மயங்காதவர்க்குப் பேரின்ப வீடே அருளும் (இந்திர ஜால)44

51 வது மேளகர்த்தா இராகத்தில் அமைந்துள்ளது. கருணைச் சுவையைக் கொண்ட இந்த இராகம். இப்பாடலில் தன் வித்தையால் உலகத்தையே ஆட்டிவைக்கும் சூத்திரதாரி சிவனே என்றும், பாலும் வெண்மை தான், கள்ளும் வெண்மை தான் குடித்து பார்த்தால் தான் தெரியும் என்னவென்று. அது போல தீயவர்கள் நல்லவரைப் போல நடமாடுவர். நல்லவர்கள் முகத்தில் அடித்தார்ப் போல் உண்மை பேசுபவர்களை தீயவர்கள் என்று கூறுவார்கள். எல்லாம் அவன் செயலே.நாடக மேடையில் நாம் அனைவரும் நடிகரே. அறம், பொருள், இன்பம் போன்ற எதிலும் மயங்காமல் இருப்பவர்க்கே இந்த உலகம் பேரின்பத்தை கொடுக்கும் இடமாக அமைகிறது என்று பாடியுள்ளார்.

மோனை : இன்பமுடன், இருளும், அன்புருவாய், அன்பர், களங்கமிலாத், காலைவிட்டா, நல்லவர், நல்லவர், எல்லாம், எதிலும்

எதுகை : அன்புருவாய், அன்பர், நல்லவர், நல்லவர், எல்லாம்.

அந்தியப் பிராச அழகு : காட்டுவான், காட்டுவான், தன்னிலாடுவான், அவன்

உவமை : “களங்கமிலாத் தண்ணீர்ப் போலக் கண்ணுக்குத் தோணும்”

குளத்தில் தண்ணீர் கலங்காமல் தெளிந்த நீரோடைப் போல் தெரியும் ஆனால் காலை விட்டால் கலங்கிவிடும் எடுக்க மனம் வராது. அதுப்போல் இளமையில் எல்லாமே அழகாகத் தான் தெரியும். ஆனால் முதுமை வந்த பின்பு தான் தெரியும். வாழ்க்கையில் நாம் இறைவனை அடைய வழி தேடுவதை விடுத்து, இன்ப துன்பத்தின் மீது கவனத்தை செலுத்தி வாழ்க்கையை வீணடித்து நாம் எத்தனை எத்தனை நல்ல சந்தர்ப்பங்களையும் இழந்திருப்போம் என்று வயதான பிறகு தான் சிந்திப் போம். இது கண் கெட்டப் பின் சூரிய நமஸ்காரம் செய்வது போல் ஆகும். நம்மை ஆடச் செய்து ஆட்டி வித்து மகிழ்வான் இறைவன்.

நல்லவர் போல் நம்மைச் சுற்றும் கொடியவருண்டு

நல்லவர் பலர் பகைவர் போலக் காண்பதுமுண்டு

இக்காலத்தில் நல்லவர் யார், கெட்டவர் யார் என்று யாராலும் சொல்ல முடியாது. ஏனென்றால் புலித்தோல் போர்த்திய பசுவைப் போல் இருப்பார்கள். இதனையே இப்பாடலில் உவமையாக கூறுகிறார் பாபநாசம் சிவன் அவர்கள்.

4. இராகம் : சுருட்டி தாளம் : ஆதி

பல்லவி

பிச்சைக்கு வந்தீரோ கபாலி நீரேன் தான் (பிச்சை)

அனுபல்லவி

லஜ்ஜையை விட்டு ஸர்வ ஜகன் மோஹன ஸ\_ந்தர

எந்த வேஷம் போட்டாலும் பொருந்து மென்று காட்ட (பிச்சை)

சரணம் 1

சைலபுத்திரி பட்டாடை நகைநட்டு கேட்டாளோ

சாந்தமில்லாமல் தலை யோடேந்தி - மோதகம்

வயிற்றுக்குப் போதாமல் சந்தி மரத்தடிகளி குந்தும்

மகன் பாசமோ எங்கள் மயிலை வீதியைச் சுற்றி (பிச்சை)

சரணம் 2

கொள்ளைக் கூட்டத்தில் கஞ்சி அஷ்டைச்வர்யங்களையும்

குபேரனிடம் கொடுத்து ஒளித்து வைத்து விட்டு

வெள்ளை வெளுக்கச் சாம்பல் அள்ளிப் பூசின மேனி

எல்லாம் பாம்பு நெளிய குடுகுடுப் பாண்டி போலப் (பிச்சை)45

இப்பாடலில் பாபநாசம் சிவன் இறைவனை திட்டுவது போலும், எந்த வேஷம் போட்டு வந்தாலும் பொருந்தும் என்று காட்ட வந்தாயோ, உமையாள் நகையும், பட்டாடையும் கேட்டாலோ, உன் மகன் சாப்பிட மோதகம் போதவில்லை என்று கேட்டானோ, மயிலை வீதியில் பிச்சை எடுக்க வந்தீரோ. கொல்லைக் கூட்டத்திற்கு பயந்து குபேரனிடம் குடுத்து ஒளித்து வைத்தாயோ, சாம்பலை அள்ளி பூசிக் கொண்டு பாம்பை எடுத்து கமுத்தில் போட்டுக் கொண்டு குடுகுடுப் பாண்டி போலப் பிச்சை எடுக்க வந்தீரோ பாடியுள்ளார்.

பொதுவாக, இருவரிக்கிடையில் நட்பு பாவம் அதீதமாக இருக்கும் போது அவர்களின் பேச்சிலும் நையாண்டித் தனம் காணப்படுவது சகஜம். ஆனால் அந்த நையாண்டித் தனம் ஒருவருக்கொருவர் சீண்டுவது போல இருக்குமே தவிர விரோதமாக இருக்காது. அதே போல் நட்பில் ஒருவரிடம் கோபம் வெளிப்படும்போது அவரைப் பற்றி குறை கூறி பேசுவர். அந்த வகையில் இப்பாடலில் சிவன் அவர்கள் இறைவனிடம் நட்பு பாராட்டி உரிமையோடு குறை கூறிப் போற்றுகிறார். இதுவும் நிந்தாஸ்துதி கீர்த்தனையாகும்.

சுருட்டி இராகம் 28வது மேளாகிய ஹரிகாம்போஜியின் ஜன்னிய இராகமாகும். பதம் எனும் வகையில் இப்பாடல் அமைந்துள்ளது. பதம் என்பது நாயகி நாயக பாவத்தைக் குறிக்கும். சிவன் அவர்கள் இப்பாடலில் மதுரபாவத்தில் நிந்தாஸ்துதியாக இயற்றியுள்ளார். நிந்தா ஸ்துதி என்பது வஞ்ச புகழ்ச்சியணியாகும். அதாவது இறைவனிடம் தோழமையினால் இறைவனை வஞ்சிப்பதுப் போல் புகழ்வதாகும். மேலும் இந்த இராகம் வர்ணனைகளுக்கும் ஏற்றதாகும். அவ்வாறே மாரிமுத்தாப்பிள்ளை “ஏதுக்கித்தனை மோடிதான் எந்தன் மேல் ஐய்யா” என்று சுருட்டி பாடுகிறார். வெட்கத்தைவிட்டு எந்தவேடம் போட்டாலும் பொறுந்தும் என்பதை காட்டுவதற்கு உலகெல்லாம் போற்றும் அதி அழகினையுடைய ஈசனே பிச்சைக்கு வந்தீரோ கபாலிஸ்வரனே. உமையவள் உன்னிடம் பட்டாடை, நகை நட்டுகள், கேட்டாலோ, அல்லது அமைதியில்லாமல், மோதகம் வயிற்றுக்குப் போதாமல், சந்திகளில் வீற்றிருக்கும் மகன் (விநாயகர்) மீது பாசமோ, ஆதலால் எங்கள் மயிலை வீதிகளில் எல்லாம் சுற்றி பிச்சைக்கு வந்தீரோ. கொள்ளைக் கூட்டத்திற்கு அஞ்சி எட்டு வகையான ஐஸ்வர்யங்களையும் குபேரனிடம் கொடுத்து விட்டு, உடல் முழுதும் வெள்ளை நிறத்தில் சாப்பலை பூசிக்கொண்டு உடம்பெல்லாம் பாம்புகள் நெளிய குடுகுடுப்பாண்டி போல் பிச்சைக்கு வந்தீரோ காபாலீசனே என்று தோழமை உள்ளத்துடன் நிந்தாஸ்துதியாகப் பாடுகிறார்.

இராகம் : நவரஸகன்னட தாளம் : ஆதி

பல்லவி

நானொரு விளையாட்டு பொம்மையா

ஜகன்னாயகியே உமையே உந்தனுக்கு

அனுபல்லவி

நானிலத்தில் பல பிறவி எடுத்து

திண்டாடினது போதாதா உந்தனுக்கு (நானொரு)

சரணம்

அருளமுதைப் பருக அம்மா அம்மாவென்ற

அலறுவதைக் கேட்பதானந்தமா

ஒரு புகழின்றி உன் திருவடி அடைந்தேனே

திருவுள்ளம் இரங்காதா உந்தனுக்கு (நானொரு)46

28வது மேளமாகிய ஹரிகாம்போஜியின் ஜன்யமான நவரஸகான்னட இராகம் பெயர்க்கு ஏற்றவாறு சுவைகளைக் கொண்டு விளங்குகிறது. இந்த இராகமானது இசைக் கருவிகளுக்கும் சிறப்பான இராகமாக அமைகிறது. இந்த இராகத்தில் பாபநாசம் சிவன் அவர்கள் மிகவும் கருணையுடனும், தோழமை பாவத்துடனும் நானொறு விளையாட்டு பொம்மையா என்ற பாடலை இயற்றியுள்ளார். இப்பாடலில் நான் இப்பூவுலகில் பலதரப்பட்ட பிறவிகளை எடுத்து திண்டாடியது போதாதா அம்மையே, மேலும் அருளாகிய அமுதை பருகுவதற்கு அம்மா அம்மா என்று அலறுவதை கேட்பது உனக்கு ஆனந்தமா, ஒரு புகழும் இன்றி உனது திருவடியை அடைந்தேன். உனது திருவுள்ளம் இரங்காதா தேவி, உனக்கு நான் ஒரு விளையாட்டு பொம்மையா என்று இறைவியிடம் தோழமையுடன் வினவுகிறார்.

பாடலில் நான் என்ன உனக்கு விளையாட்டு பொம்மையா, உலகத்தில் பிறந்து நானே திண்டாடி போயிருக்கிறேன், உனக்கு நான் துன்பப்படுறது போதாதா, உன்னுடைய அருளைப் பெறவேணடும் என்று அம்மா அம்மாவென்று உன்னை அழைக்கிறேன், உனக்கு ஆனந்தமாக இருக்கிறதா?, உன் திருவுள்ளம் இரங்காதா என்று உரிமையோடு ஒரு குழந்தை தன் தாயிடம்; பொய்யாகக் கோபம் கொண்டு கேட்கும் பாவத்தில் பாடியுள்ளார்.

இப்பாடலின் சரணத்தில் எதுகையும், மோனையும் அமைந்துள்ளன. ஒரு, திருவுள்ளம், அருளமுதை, அலறுவதை,

3.1.9.ஆத்மநிவேதன பாவத்தில் அமைந்த பாடல்கள்

பக்தி வழிபாட்டின் இறுதி நிலை சரணாகதம் ஆகும். தன் உடல், பொருள், ஆவி, அனைத்தையும் இறைவனுக்கே அர்ப்பணிப்பதே சரணாகதத்வம் எனப்படும் ஆத்ம நிவேதனம் ஆகும். அவ்வகையில் தமிழ்த் தியாகைய்யா எனப் போற்றப்படும் சிவன் அவர்களின் பாடல்களில் இவ்வகைப் பக்தி பாவக் கிருதிகள் எண்ணற்றவையாக உள்ளன.

1. சிவகங்கா நகர - புந்நாகவராளி - ஆதி

2. நீ கதியலது - பைரவி - ஆதி

3. தர்மஸம்வர்த்தனி - நாட்டைக் குறிஞ்சி - ஆதி

4. கடைக்கண் - கமாஸ் - ஆதி

5. அபயாம்பிகாரமண - சங்கராபரணம் - ஆதி;

6. மஹாப்ரபோ ஸ்ரீ - ஆரபி - ஆதி

7. நீயல்லவோ - பந்துவராளி - ஆதி

8. நிஜமுனை நம்பினேன் - பிலஹரி - ஜம்பை

9. தருணமிதையா - சிவரஞ்ஜனி – ஆதி

10. மால் மருகா சண்முகா - வஸந்தா – ஆதி

11. சரவணபவ - கன்னடா - ஆதி

12. கருணாநிதியே தாயே - பௌளி - திஸ்ர திரிபுட

13. தர்மாம்பிகே தஞ்சம் தாயே - கரஹரப்பிரியா - தேசாதி

14. அம்ப உனையே - சங்கராபரணம் - தேசாதி

15. உனைத் தினம் - ஸாவேரி - ஆதி

16. திருவருள் தந்தருள்வாய் - பியாகடை - ஆதி

17. உன்னையலால் பலஹம்சா - ஆதி

18. என்ன செய்தாலும் - கரஹரப்ரியா - ஆதி

19. யாரம்மா - சண்முகப்ரியா - ஆதி

20. இனி ஒரு கணம் - ஸ்ரீ ரஞ்சனி - ரூபகம்

21. ஆரணப் பொருளே - தேவகாந்தாரி - ஆதி

22. பாரில் நல் வழிகாட்டி - தோடி - ஆதி

23. ஸரஸ்வதி அன்னையே - கரஹரப்ரியா - ஆதி

24. தந்தை தாய் வேறெவர் - தேவமனோஹரி - ஆதி

25. உன்னையல்லால் வேறே - கல்யாணி - ஆதி

26. எனது மனம் கவலை - ஹரிகாம்கோஜி - ஆதி

27. கல்யாணி கருணாநிதி - கல்யாணி - ஆதி

28. காக்க உனக்கிரக்கம் - கரஹரப்ரியா - ஆதி

29. தஞ்சம் நீயே தாயே - தோடி - ஆதி

30. தாமஸ மா - குந்தலவராளி - ஆதி

31. நீலாம்பரி ஜகதீஸ்வரி - நீலாம்பரி - ஆதி

32. கருணாகரனே - கீரவாணி - ஆதி

33. சரண பங்கஜம் - மாயா மாளவ கௌள - மிச்ர சாபு

34. உனையலால் கதியார் - கல்யாணி - ஆதி

35. வேறில்லை நீயே கதி - சுருட்டி - ஆதி

36. என்னைச் சோதனை - கல்யாணி - ஆதி

37. ஸர்வ லோக சரண்ய ஸ்ரீ - நாத நாமக்ரியா - ஆதி

38. எல்லாம் அவன் - தோடி - மிஸ்ரசாபு - ஆதி

39. பிறவா வரம் தருவாய் - தேஷ் - ஏகம்

1. இராகம் : பைரவி தாளம் : ஆதி

பல்லவி

நீ கதியலது வேறில்லை கண்டாய் - நீரஜநயந (நீ கதியலது)

அனுபல்லவி

ஸாகரஸ\_தையுறை திருமார்பா - ஸரஸிஜ ம்ருதுபதயுக

ஸ்ரீகர மநஸிஜஸமருபா -ஹ்ருதஸ\_ஜநபரிதாப (நீ கதியலது)

சரணம்

பாரினில் நரவுருவொடுபிறந்தும் - பயனெதுவு மடையவில்லை

பாமர னதிகாமுகன் மா பாதகன்காண்

ஆருமவநியி லெனக்குநிகரார் - அறிவிலி யெனக்குநீ யரு -

ளாதது தகாது யாதவ குலபாலக பவதாரக ஸ\_கதாயக (நீ கதியலது)47

மகாலெட்சுமி வீற்றிருக்கும் மார்பனே, தாமரைப் போன்ற பாதங்களை உடையவனே, அடியவர்களிடத்தில் கருணையுடையவனே, காமுகனாகவும், பாவச்செயல்கள் புரிபவனாகவும், அவனியில் எனக்கு நிகர் யார் என்றும் அறியாத அறிவற்ற எனக்கு நீ அருளாதது முறையல்ல, உலகில் மனிதனாகப் பிறந்தும் பயன் எதுவும் அடையவில்லை நான் எனக்கு நீ கதியல்லாது வேறு புகலில்லை என்று சரணாகதி அடைகிறார்.

இந்த மணி ப்ரவாளக் கீர்த்தனையில் கிருஷ்ணரிடம் நீயின்றி கதியேது என்று பாடுகிறார். உலகில் மனிதனாக பிறந்து என்ன பயனைக் கண்டேன்? நான் ஒரு ஞானம் இல்லாதவன். எனக்கு அருளாதது தகாது யாதவ குல கிருஷ்ணா நீயே கதி என்று ஆத்மநிவேதன பாவத்தில் பாடியுள்ளார்.

பைரவி இராகமானது 20வது மேளமாகிய நடபைரவியின் ஜன்ய இராகமாகும். ஜன்ய சம்பூர்ண இராகமாகும். மிக பழமையான இராகம். பக்தி சுவையைக் கொண்ட இராகம். விருத்தங்கள் பாட ஏற்ற இராகமாகும். பண்டைய தமிழிசைப் பண்ணில் கௌசிகம் பண் என்று கூறுவர். “காதலாகி கசிந்து கண்ணீர் மல்கி” மற்றும் “வானைக்காவில்” என்ற தேவாரமும் மிகவும் பிரசித்தமானது. பாபநாசம் சிவன் ‘தாயே ஏழைபால்’ என்கிற கீர்த்தனை பைரவி இராகத்தில் மிகச் சிறப்பாக அமைந்துள்ளது. இப்பாடல் மணி ப்ரவாளத்தில் அமைந்துள்ளது. தமிழ் மற்றும் வடமொழி இடம் பெற்றுள்ளது.

பிராஸ அழகுகள் : அநுபல்லவியில் ஸாகரஸ\_தையுறை, ஸ்ரீகர என இரண்டாவது எழுத்து ஒன்றி த்விதியாட்சர பிராஸமும், சரணத்தில் பாரினில், பாமர என முதல் எழுத்து ஒன்றி ஆதி பிராஸமும் அழகைக் கொடுக்கிறது. தவிர, அநுபல்லவியில் ‘பா’ என்ற எழுத்து அனுப்ராஸமாக வந்துள்ளது.

சுத்த ஸ்வராட்சரம் : சாகித்யமும், ஸ்வரமும் ஓரே எழுத்தில் ஆரம்பமாகும். அது சுத்த சுத்த ஸ்வராட்சரம் ஆகும். இப்பாடலில் பல்லவி, அனுபல்லவி, மற்றும் சரணத்தில் சுத்த ஸ்வராட்சரம் வருகிறது. பல்லவியில் உள்ள சுத்த ஸ்வராட்சரம் பின் வருமாறு.

நீ : : ஸ் நி த ப ம மா ப ம பா ஸ்நி ஃ நி தா ப பா : ம க ப ம ஃ ம க ரீ க மா பா த ஃஃ

நீ க தி ய ல து வே றில் . லை . . ஃ கண் . . டாப் நீ . . . ஃ ர . . ஜ ந ய ந

அனுபல்லவி:

}h : : ர்ம்க்ர் }h , ர் }நி த ப தமபா தநீத ? ஃ நி நி }h , , ,க் ர் ஃ ஸ் நி த ப மபதநி ஃஃ

ஸா க , ர , ஸ{ , தை , யுறைதி . ரு மா , ர் ஃ பா . . ஸர ஃ ஸி ஜம்ரு துப தயுக ஃஃ

சரணம் :

பா : : த ப ப ம க ரி க ம ப த ஃ பா : : த ப ஃ மா ப ம ம க ரீ க ம ப த ஃஃ

பா ரினில்ந ர வுருவொடு பிறந் ஃ தும் ப ய ஃ னெது . வு . மடையவில்லை ஃஃ

2. இராகம் : தேவகாந்தாரி தாளம் : ஆதி

பல்லவி

ஆரணப் பொருளே அபயமைய்யா மெய் (ஆரணப்)

அனுபல்லவி

பூரண னே ஜகத் காரணனே ஸர்வ

புவன பதி நீயே புகலிடம் அன்றோ (ஆரணப்)

சரணம்

கல்லிளும் தேரைக்கும் கருப்பையுள் ஜீவர்க்கும்

காத்தருளும் கருணாகரனே

இல்லை யென்பார்க்கேதும் ஈந்தருள்வோனே

எனதிரு விழிகளுக் கருளொளி உதவிய (ஆரணப்)48

அதாவது முழுமைப் பெற்றவனும், உலகிற்கு காரணமானவனும், சகல லோகங்களுக்கும் அதிபதியே நீயே புகழிடம் அல்லவா. கல்லிற்குள் இருக்கும் தேரைக்கும், கருப்பையில் வளரும் உயிர்க்கும் காத்தருள் புரியும் கருணையுடையவனே, இல்லை என்பார்க்கு ஈந்தருள்பவனும், எனது இரு விழிகளுக்கும் அருள் ஒலி தந்த ஆரணப் பொருளாகிய ஐயனே அபயம் ஐயா, என்று ஆத்மநிவேதனமாகிய சரணாகதியினை எடுத்துரைக்கிறார்.

தேவகாந்தாரி சங்கராபரணத்தின் ஜன்ய இராகமாகும். பழமையான இராகமாகும். அற்புத சுவையும், வீர ரசத்தையும் கொண்ட இராகமாகும். தியாகராஜரின் ‘ஷீரஸாகர’ என்ற கீர்த்தனையானது மிகவும் பிரசித்தமானது. கருணா ரசமும் வெளிப்படுத்தும் இராகம் ஆகும். இங்கு ஆரணப் பொருளே எனும் பாடலில் பூரணத்துவம் பெற்ற இறைவனை அபயம் என்று சரணாகதியை வெளிப்படுத்துகிறார்.

உவமேயம் : இப்பாடலில் உலகத்தில் கண்ணிற்கு தெரியாத கல்லில் உள்ள தேரையையும், கருப்பையில் உள்ள உயிரையும் காத்தருளும் கருணைக் கடல் இறைவனே என்னையும் காத்தருள் என உவமேயப்படுத்திப் பாடியுள்ளார்.

“கல்லிளும் தேரைக்கும் கருப்பையில் ஜீவர்க்கும்

காத்தருளும் கருணாகரனே”

பிராஸ அழகுகள் : இப்பாடலில் ஆதி பிராஸமும், அந்திய ப்ராஸமும் சரணத்தில் இடம் பெற்றுள்ளது.

கல்லிளும் தேரைக்கும் கருப்பையில் ஜீவர்க்கும்

காத்தருளும் கருணாகரனே

இல்லை அயன்பார்க்கேதும் ஈந்தருள்வோனே

3. இராகம் - நீலாம்பரி தாளம் - ஆதி(2களை)

பல்லவி

நீலாம்பரி ஜகதீஸ்வரி அம்ப நீ இரங்கா விடில் வேறு கதி ஏது (நீலாம்)

அனுபல்லவி

பாலாம்பிகே உன்கருணைத் துளியலது பவ பயந்தீர்க்க மருந்துண்டோ ஸ்ரீ (நீலாம்)

சரணம்

கயிலாஸபதி கபாலி மனோஹரி மயிலாபுரி வளர் பரதேவதே

கயல் போல் விழியால் கன்னல் நேர்மொழியாய் கல்பகாம்பா ராமதாஸன் பணியும்

(நீலாம்)49

நீலாம்பரி ஜகதீஸ்வரி தாயே நீ இரங்காவிட்டால் வேறு கதி எனக்கில்லை. உனது கருணையே இந்த பவசாகரக் கடலை தீர்க்கக்கூடியது. கயிலாயபதியான கபாலியின் மனோகரியே, மயிலாப்பூரில் வாழ்பவளே, மீன் போன்ற விழியினைக் கொண்டவளே நீ இரங்காவிடில் எனக்கு கதி ஏது? என சரணாகதத்துவம் அடைகிறார். 29வது மேளமாகிய சங்கராபரணத்தின் ஜன்ய இராகமாகும். சாந்த சுவையைக் கொண்ட இராகமாகும். பெரும்பாலும் தாலாட்டு பாடல்கள் அனைத்தும் இந்த இராகத்திலேயே அமைந்திருக்கும். ஆழ்ந்த உறக்கத்தினைத் தரும் இராகமாகும். பாடலின் சரணத்தில் முதலெழுத்து ஒன்றி மோனை அழகும், இரண்டாம் எழுத்து ஒன்றி த்விதியாட்சர பிராஸ அழகும் இடம் பெற்றுள்ளது. கயிலாஸபதி, கயல் போல்

உவமைத் தொடர் : உவமைத் தொடர் என்பது வெளிப்படையாக பொருள் தெரியும் வண்ணம் வருவதாகும். இப்பாடலில் சரணத்தில் “கயல் போல் விழியால் கன்னல் நேர்மொழியாய் கல்பகாம்பா ராமதாஸன் பணியும்” மயிலாபுரியில் வாழும் கபமலாம்பா, அம்மனின் விழி மீனைப் போல் உள்ளது என்று உவமை தொடர் வெளிப்படையாகக் கொடுத்து பாடியுள்ளார்.

முத்திரை : இப்பாடலில் நீலாம்பரி என்ற இராக முத்திரை பல்லவியில் வருகிறது. “நீலாம்பரி ஜகதீஸ்வரி அம்ப நீ இரங்கா விடில் வேறு கதி ஏது”. மேலும் சரணத்தில் வாக்கேயக்காரர் முத்திரையான ‘ராமதாஸ’ என்பதும் வந்துள்ளது.

சுத்த ஸ்வராட்சரம் : சாகித்யமும், ஸ்வரமும் ஓரே எழுத்தில் ஆரம்பமாகும். அது சுத்த சுத்த ஸ்வராட்சரம் ஆகும். இப்பாடலின் சரணத்தில்

க h : ம h : ப h : : : ப h : ப h : த ப ம h ப h நீ ஃஃ

க - - - யி - - - ல h - - - - - - ஸ - - - ப - - - தி ப - - க - - - ஃஃ

4. இராகம் - நாதநாமக்ரியா தாளம் - ஆதி

பல்லவி

ஸர்வ லோக சரண்யஸ்ரீ ட்குண்ய பரிபூர்ண

ஸர்வஜீவ காருண்ய ஸஜ்ஜனமுனி கணபுண்ய

அனுபல்லவி

~Pரசாகர விஹாரதீன நாதச்ரிதமந்தார

தாரணிதர்மந்தழைக்க அவதரித்த திவ்யதசாவதார

சரணம்

நீயேஎன்றன் அன்னைதந்தை நீயேஎந்தன் ஜீவன்யாவும்

நின்னருளே என்பேரின்பம் இலையேல் எனக்கெல்லாம் துன்பம்50

சிவன் அவர்கள் இப்பாடலில் விஷ்ணுவை துதிக்கும் முகத்தான் இரண்டடி கண்ணிகளாக இப்பாடலை இயற்றியுள்ளார். விஷ்ணுவின் பெயர்களை அடை மொழியாகக் கொண்டு சர்வலோக சரண்யனே, ட்குண்ய பரிபூரணனே, சர்வ ஜீவ காரூண்யனே எனப் பலவாறு இறைவனின் நாமங்களை விழித்து நிறைவில் இவ்வுலகில் தர்மம் தழைக்க பத்து அவதாரம் (தசாவதாரம்) எடுத்தவனே, நீயே எனது அன்னை, தந்தை, உயிர், உனது அருளே எனது பேரின்பம். இவையில்லையெனில் எனக்கு எல்லாம் துன்பமே என்று சரணாகதி அடைகிறார்.

15வது மேளமாகிய மாயாமளவகெளையின் ஜன்யமாகும். கோபால கிருஷ்ண பாரதி இந்த இராகத்தில் நந்;தனார் சரித்திர கீர்த்தனைகள் சில வகைகளை காணலாம். நி தாந்திய ராகம்.

பிராஸ அழகுகள் : பாடலின் பல்லவியில் இரண்டாவது மற்றும் முதலெழுத்து எழுத்து ஒன்றி த்விதியாட்சர பிராஸமும், ஆதி ப்ராஸமும் வருகிறது. ஸர்வ, ஸர்வ, ஷீரசாகர, தாரணி தர்மந்தழைக்க, நீயே என்றன், நின்னருளே.

சுத்த ஸ்வராட்சரம் : சாகித்யமும், ஸ்வரமும் ஓரே எழுத்தில் ஆரம்பமாகும். அது சுத்த சுத்த ஸ்வராட்சரம் ஆகும். இப்பாடலின் பல்லவியில்

- - ஸ ரி , க ரி , ரி , க , ம , ம , ஃ , , ம , , ம ம , ஃ ம ம , ம ப , ம , ஃஃ

ஸ ர்வ லோக சரண் ய ஸ்ரீ ஃ ட் குண்ய ஃ ப ரி பூர் ண ஃஃ

5. இராகம் : சுருட்டி தாளம் :ஆதி

பல்லவி

வேறில்லை நீயே கதி பசுபதி

வெள்ளிமலை வாழ் கௌரீ பதே எனக்கு (வேறு)

அனுபல்லவி

மீறும் பொய் வஞ்சச் சேறாம் பிரபஞ்சம்

மீதுன்றன் கஞ்சத் தாளன்றி தஞ்சம் (வேறு)

சரணம்

முற்ப்பிறப்பில் செய்த தீவினையாலே

இப்பிறப்பில் மாய வசப்படலானோம்

அற்பர் வாழ உன்றன் மெய்யன்பர் துன்புறல்

அருளோ எமக்கு இன்ப வாழ்வும் உண்டோ (வேறு)51

இப்பாடலில் வெள்ளிமலையில் வாழும் பசுபதியே, கௌரியின் நாயகனே நீயே கதி என்றும், பொய்யும் பொருட்டும் நிறைந்த இவ்வுலகில் உன் பாதம் மட்டுமே எனக்கு தஞ்சம் வேறில்லை பசுபதியே என்றும் கூறுகிறார்.

பாபநாசம் சிவன் பாடல்களில் நவவித பக்தி பாவத்தினை அதன் பொருளினைக் கொண்டு ஆராய்கையில் ஓரே பாடலில் இரண்டு, மூன்று, நான்கு வகையான பக்தி பாவத்தினையும் காண முடிகிறது.

மோனை : வேறில்லை, வெள்ளிமலை, மீறும் பொய், மீதுன்றன்

ஆதிபிராசம் : முற்ப்பிறப்பில், இப்பிறப்பில்.

அந்திபிராசம் : பிரபஞ்சம், தஞ்சம்.

3.2. இரண்டு வகையான பக்திகள் வரும் பாடல்கள்

பாபநாசம் பாடல்களில் ஒரு வகை பக்தி மட்டுமல்லாமல் இரண்டு வித பக்தி பாவமும் காணப்படுகிறது.

3.2.1.ஸ்ரவணம் - வந்தனம்

பாபநாசம் சிவனின் நாதநாமக்ரியா இராகம், ஆதி தாளத்தில் அமைந்த ‘சங்கரனைப் பணி’ என்ற பாடலில் ச்ரவணம் மற்றும் வந்தனம் பக்தி பாவம் காணப்படுகிறது.

இராகம் - நாதநாமக்கிரியா தாளம் - ஆதி

பல்லவி

சங்கரனை பணி மனமே சிவ

சங்கரனை பணி தினமே சிவ (சங்கரனை)

சங்கரனை பணி ஸதா சிவ

சங்கரனை பணி ஸாம்ப சிவ (சங்கரனை)

அனுப்பல்லவி

பொங்கவரம் அணி கங்கணனை – உமை

பங்கனை அன்பர்க் - கிரங்கும் தயாகர (சங்கரனை)

சரணம் 1

கங்கையுடன் இனம் - திங்களணிந்திடும்

எங்கும் நிறைந்த நம் - மங்கள மூர்த்தியை (சங்கரனை)

சரணம் 2

இம்மையில் மறுமையில் இன்பமளித்திடும்

தம்மை பஜித்திடின் நம்மையும் ஆண்டருள் (சங்கரனை)52

சிவசங்கரனைப் பணி மனமே. உமையை ஒரு பாகத்தில் கொண்டவன். அன்பர்களுக்கிரங்கும் தயாகரன், கங்கையுடன் திங்களை சூடியவன், எங்கும் நிறைந்த மங்களமூர்த்தி, இம்மை மற்றும் மறுமையில் இன்பத்தை அருள்பவன், தன்னை வணங்கும் நம்மையும் ஆண்டருள்பவனான சிவசங்கரனை பணி மனமே. எனப் பாடியுள்ளார்.

இப்பாடல் 15வது மேளமாகிய மாயாமாளவகொளை இராகத்தின் ஜன்னியமாகும். பழந்தமிழிசையில் இந்த இராகத்திற்கு சீகாமரம் பண் என்றுப் பெயர். கருணைச் சுவையைக் கொண்ட இராகமாகும். இப்பாடலில் தினம் தினம் எல்லாம் வல்ல இறைவனான சங்கரனை நினைந்து, ஸதா ஸர்வ காலமும் வணங்க வேண்டும் என்று பாடியுள்ளார்.

இப்பாடலின் பல்லவியில் “சங்கரனை பணி மனமே சிவ” என்ற ஒரு வரியிலேயே பணி என்று வந்தனமும், மனமே என்று தன் மனதிற்கு சொல்வது போல் ஸ்ரவணமும் ஆகிய இரண்டு வித பக்திகளை இப்பாடலில் அமைத்து பாடியுள்ளது சிறப்பாகும்.

இப்பாடலில் ஆதி பிராஸம், த்விதியாட்சர ப்ராஸம், அந்திய ப்ராஸம், அனு ப்ராஸம் ஆகிய அழகுகள் காணப்படுகின்றன.

பல்லவி : சங்கரனை பணி மனமே சிவ

சங்கரனை பணி தினமே சிவ (சங்கரனை)

சங்கரனை பணி ஸதா சிவ

சங்கரனை பணி ஸாம்ப சிவ (சங்கரனை)

சரணம் 2 : இம்மையில் மறுமையில் இன்பமளித்திடும்

தம்மை பஜித்திடின் நம்மையும் ஆண்டருள் (சங்கரனை)

3.2.2.ஸ்ரவணம் - ஸ்மரணம்

பாபநாசம் சிவன் பாடல்கள் இரண்டில் ஸ்ரவணம் மற்றும் ஸ்மரணம் பக்தி பாவம் காணப்படுகிறது.

1. நம்பிக் கெட்டவர் - ஹிந்தோளம் - ஆதி

2. சிவாய நமவென்றே - குந்தலவராளி - ஆதி

இராகம் - குந்தலவராளி தாளம் - ஆதி

பல்லவி

சிவாய நமவென்றே இடையறாச்

சிந்தனை செய்வோமே ஸதா (சிவாய)

அனுபல்லவி

அபாயம் ஒரு நாளும் இல்லை- மதமனம்

அடங்கச் சேர வாரீர் உலகீர் (சிவாய)

சரணம்

அலை போலும் ஓயாப் பிறவி மாறி மாறி

வரும் துன்பக்கடல் நின்று கரை ஏறலாம்

உலக நாதன் நம்மையாள எங்கும் நிறைந்

திருக்க மறந்து துயருழலாமல் ஸதா (சிவாய)53

குந்தலவராளி இராகம் மகிழ்ச்சியை ஊட்டக்கூடிய இராகம். அந்த இராகத்துக்கேற்றவாறு இக்கீர்த்தனையின் வாயிலாக சிவன் அவர்கள் தீங்கு ஒரு நாளும் இல்லை அகமாகிய மனம் அடங்கவும், அலை போலும் பிறவி மாறி மாறி வரும் துன்பக் கடலிலிருந்து நீங்கவும், துயருறாமல் இருக்கவும், எப்பொழுதும் சிவாய நமவென்று சிந்தனை செய்வோம் என்று ஸ்மரணத்தின் வெளிப்பாட்டினை எடுத்துரைக்கிறார். உலகத்தாருக்கு உரைப்பதின் மூலம் ச்ரவண பாவத்தையும், அதே சமயம் இறைவன் நாமாவை சதா கூறுவதினால் ஏற்படும் பலன்களான ஸ்மரண பாவத்தின் பெருமையையும் இதில் காட்டியுள்ளார். இப்பாடலில் பல்லவி, அனுபல்லவியில் ஆதி ப்ராஸ அழகு இடம் பெற்றுள்ளது. சிவாய, சிந்தனை, அபாயம், அடங்க.

3.2.3.ஸ்ரவணம் - பாதசேவனம்

பாபநாசம் சிவனது ‘கமலப்பத மலரிணை - ஹரிகாம்போஜி – ஆதி’ என்ற பாடலில் ச்ரவண பக்தியும், பாதசேவனம் பக்தியும் இடம் பெற்றுள்ளது.

இராகம் - ஹரிகாம்போஜி தாளம் - ஆதி

பல்லவி

கமலப்பத மலரிணை மறவாதே

பழநி வாழ் முருகன் (கமலப்பத)

அனுப்பல்லவி

முமலப் படுகுழி விழுந்திறவாதே பிறவாமை தருமொரு

மூர்த்தி கருணைசெய்யு மூர்த்தியென அமரர் கீர்த்தநஞ்செய்

கார்த்திகேயன் திருக்(கமலப்பத)

சரணம்

1.அரு மாநவ ஜநநம் எடுத்தும் அவமே நாள் கழித்துவிடின்

வருமா சிறிதும் ஸ\_க அநுபவமே திருமால் மருகனே சரவணபவனே

தேவதேவனே யெனச்சிந்தைசெய்ய வந்திரங்கு கந்தன்

செஞ்சடைப்பரன் குழந்தை செங் (கமலப்பத)

2.வருவார் எவர் பெருவழிக் குதவிசெய அறிவிழந்தனையே

இருவாதனை தொடருமே அல்லல்செய

கருவாசலின் வரு துயர் மறந்தாயே துறந்தாயே அறநெறிக்

கரை கடந்த மாதர் போல யான்புகலுரை கடந்து வறிதுழல் மநமே

(கமலப்பத)

3.திசையே திரிந்திழிதொழில் செய்யாதே அவனன்றி அணுவும்

அசையாதெனு மருமொழி பொய்யாதே அசையாதநவரத அடிதொழுவாய்

அயனும் விரும்பும் பதம் பெறலாம் அதீத ஆனந்த போகம்

அது வரமே இன்பம் ராமதாஸன் பணி (கமலப்பத)54

இப்பாடல் பழனி முருகன் மீது இயற்றப்பட்டுள்ளது. இந்த உலகத்தில் மீண்டும் பிறவி வேண்டாம் என்றும், அவனன்றி ஒரு அணுவும் அசையாது என்று கூறுவது போல் அப்படிப்பட்ட ஈசனின் மகனான தமிழ் கடவுள் முருகனின் திருப்பாதத்தினை பணிந்து தொழுதால் ஆனந்த வாழ்வு அடையலாம். எனவே அழகு தெய்வத்தின் பாதத்தினை என்றும் மறவாதே என்று தன் மனதிற்கு பாடியுள்ளார். இப்பாடலில் பல்லவியில் - கமலப்பத மலரிணை “மறவாதே” என்றும், இரண்டாவது சரணத்தில் “கடந்து வறி துழல் மனமே” என்று ஸ்ரவணத்திலும், மற்றும் பல்லவியில் கமலப்பத மலரிணை - என்றும், மூன்றாவது சரணத்தில் “அசையா தநவரதமும் அடிதொழுவாய்” என்று பாத சேவனத்தில் வருகிறது. இப்பாடலில் ஆதிப்ராஸம், த்விதியாட்சர ப்ராஸம், அனுப்ராஸம் என ப்ராஸ அழகுகள் நிறைந்து காணப்படுகின்றன.

திசையே திரிந்திழிதொழில் செய்யாதே அவனன்றி அணுவும்

அசையாதெனுமருமொழி பொய்யாதே அசையாதநவரதமும் அடிதொழுவாய்

அயனும் விரும்பும் பதம் பெறலாம் அதீத ஆனந்த போகம் அது

வரமே இன்பம் ராமதாஸன் பணி

3.2.4.ஸ்ரவணம் - கீர்த்தனம்

ச்ரவணம் மற்றும் கீர்த்தனம் ஆகிய இரண்டு பக்தி பாவங்களும் உள்ள பாடல்களாவன,

1. சிதம்பரம் என - கல்யாணி - ஆதி

2. பஜனை செய்வாய் - பெஹாக் - ஆதி

3. இராமம் பஜமே - ஸ்ரீ ராகம் - ஆதி

4. இடது பதம் தூக்கி - கமாஸ் - ஆதி

5. ஓஹோ என் தோழர்காள் - சிந்துபைரவி - ரூபகம்

6. பஜனை செய்வாய் - யமுனா கல்யாணி - ஆதி

இராகம் - கமாஸ் தாளம் - ஆதி

பல்லவி

இடது பதம் தூக்கி ஆடும் நட

ராஜனடி பணிவையே நெஞ்சே

அனுபல்லவி

பட அரவாட புலியத ளாட

பக்தர்கள் ஜய ஜய எனவே

புலி பதஞ்சலி இரு கண் குளிர தில்லையிலே (இடது)

சரணம்

திருவடிச் சிலம்புகள் கலீர் கலீரென

திருமுடி இளமதியொளி பளீர் பளீரென

திமிதக்க தரிகிட தோம் என திருமாள் மத்தளம் அதிர

சிவகாமி மணாளன் திருச்சிற்றம் பலந்தனில் புன்னகையோ55

இப்பாடலில் சிதம்பர நடராஜர் மீது பாடப்பட்டுள்ளது. சிவபெருமானின் ஆனந்தத் தாண்டவத்தை போற்றி புகழ்ந்து பாடியுள்ளார். சிவபெருமான் தன் இடது காலை தூக்கிநின்றாடும் போது அவர் கழுத்தில் அணிந்திருக்கும் பாம்பும், அவர் உடுத்தியுள்ள புலித்தோலும், கலீர் கலீரென, பளீர் பளீரென, சேர்ந்தாட, அதனை பக்தர்கள் ஜய ஜய எனப் பாடும் கண் கொள்ளாக் காட்சியை தில்லையிலே நடத்தும் சிவனை பணிவாய் நெஞ்சே என்றும், போற்றிப் பாடியுள்ளார். பல்லவியிலேயே இருவித பக்தி காணப்படுகிறது. “இடது பதம் தூக்கி ஆடும் நட ராஜனடி பணிவையே நெஞ்சே” என்று தன் மனதிற்கு கூறும் வகையில் ஸ்ரவணத்திலும், கீர்த்தனம் வடிவிலும் பாடியுள்ளார். இப்பாடலில் ஆதி ப்ராஸம் மற்றும் த்விதியாட்சர ப்ராஸம் மற்றும் அந்திபிராசம் ஆகியவைகளும் இடம் பெற்றுள்ளது. படஅரவாட, பக்தர்கள், திருவடிச், திருமுடி. கலீரென, பளீரென.

3.2.5.கீர்த்தனம் - ஆத்மநிவேதனம்

கீழ்கண்ட பாடல்களில் கீர்த்தன பாவத்திலும், ஆத்ம நிவேதன பக்தி பாவத்திலும் அமைந்து காணப்படுகிறது.

1. கல்பகாம்பிகை கருணை - ஸ்ரீ ராகம் - ஆதி

2. பரதேவதே பதம் - மணிரங்கு - தேசாதி

3. காந்திமதி - கானடா - ஆதி

பல்லவியில் ஆத்மநிவேதனமும், சரணத்தில் கீர்த்தனமும் காணப்படுகிறது. இப்பாடலில் இசையாகவே இறைவியைப் புகழ்ந்து ஸ\_ஸ்வர நாத ஸங்கீத வினாதினி எனப் போற்றிப் பாடியுள்ளார்.

இராகம் : மணிரங்கு தாளம் : ஆதி

பல்லவி

பரதேவதே பதம் நம்பினேன்

பாரில் வேறு யாரும் இல்லை அம்பா (பரதேவ)

அனுபல்லவி

வரதாயகி ஜகன்னாயகி

மனநோய் அறவே வந்தருள் தாயே (பரதேவ)

சரணம்

ஸீக துக்கமெல்லாம் நின் அருள் தானே

ஸீஸ்வர நாத ஸங்கீத வினோதினி

ஸீகதுக்க மொடெது நேரனும்

துணையுன் பஜன கானாம் ருதமே (பரதேவ)56

இப்பாடலில் உலகில் வேறு யாரும் இல்லை அம்பா, உன் பாதம் நம்பினேன். என்னுடைய சுகம், துக்கம் எல்லாம் நீயே தாயே, என்னைக் காத்தருள் அம்பா என்று பாடுகிறார். இப்பாடல் மணிப்பிரவாளக் கீர்த்தனையாகும்.

மணிரங்கு பக்தி சுவை மிகுந்த இராகம். இந்த இராகத்தில் தீட்சிதரின் “மாமவ பட்டாபி ராமா” என்ற கிருதி பிரசித்திப் பெற்றது. பரதேவதே பதம் நம்பினேன் இவ்வுலகில் உன்னையன்றி வேறு யாறும் துணையில்லை. சங்கீத வினோதினியாகிய உன் அருளாலே சுகம், துக்கம் எது நேரிட்டாலும் உன்னைத் துதித்து பாடும் பாடலே துணையாகும் என சரணாகதித்வத்தினையும், உன்னைப் போற்றிப் பாடும் பாடல் எனும் பொருள்படும்படி பஜனகாணாம்ப்ருதமே என்று பாடியிருப்பதால் கீர்த்தனத்தின் வெளிப்பாட்டினையும் காட்டியுள்ளார். இப்பாடலில் ஆதி ப்ராஸம் மற்றும் த்விதியாட்சர ப்ராஸம் இடம் பெற்றுள்ளது. (ஸ\_க, ஸ\_ஸ்வர, ஸ\_கதுக்க)

3.2.6.கீர்த்தனம் - தாஸ்யம்

பாபநாசம் சிவன் பாடல்கள் யாவுமே கீர்த்தன பக்தியை உள்ளடக்கியதுதான். அதாவது கீர்த்தனை மூலமாகத்தான் அவர் இறைவனை வழிபட்டார். அவரது பாடல்களில் ஐந்து பாடல்கள் கீர்த்தனம் மற்றும் தாஸ்யத்தைக் குறிக்கும் பொருளினைக் கொண்டுள்ளன.

1. நாம பஜரே - மாண்டு - ஆதி

2. நங்க நல்லூர் - ஆனந்த பைரவி - ஆதி

3. ஸ்ரீராமஜெயம்- சுருட்டி- ஆதி

4. ஞான சபையில் - சாரங்கா - சாபு

5. அத்புத லீலைகளை - மத்யமாவதி - ஆதி

இராகம் -ஆனந்த பைரவி தாளம் - ஆதி

பல்லவி

நங்க நல்லூர் எழுந்தருள் ஸர்வ மங்களே ராஜ ராஜேஸ்வரீ (நங்க)

அனுபல்லவி

எங்கும் நிறைந்த உன் இணையடி பஜிக்கும் ஏழை அடிமை

எனை ஆண்டருள் பெருமை கொள் (நங்க)

சரணம் 1

உன் பெருமையொன்று மறியேன்

மெய் அன்புமிலேன் அருள் விரும்பினேன்

நின் பதம் நினைந்துள்ளம் உருகி

நாமம பஜனமும் புரிந்திலேன் இசைபரவும் (நங்க)57

இப்பாடலில் நங்கநல்லூரில் வாழும் ஸ்ரீ ராஜ ராஜேஸ்வரி அம்மன் மீது பாடப்பட்டுள்ளது. எங்கும் நிறைந்திருக்கும் உனது பாதத்தினை பஜிக்கும் எனை, உன்னுடைய பெருமையையும், அன்பினையும், நானறியேன், உன்னை நினைந்து பாதத்தினை வணங்கி, நாம பஜனை செய்தவனும் இல்லை. இந்த ஏழையான அடிமை எனை ஆட்கொண்டு அருளும் அம்மா, என்று பாடியுள்ளார். சரணத்தில் நாமம பஜனமும் புரிந்திலேன் இசை பரவும் என்று கீர்த்தனை பாவத்திலும், எங்கும் நிறைந்த உன் இணையடி பஜிக்கும் ஏழை அடிமை என்ற தாஸ்ய பாவத்திலும் அமையும்படி பாடியுள்ளது சிறப்பானதாகும்.

3.2.7.கீர்த்தனம் - வந்தனம்

கீர்த்தன பக்தி பாவமும், வந்தன பக்தி பாவமும் அமைந்த பாடல்கள்.

1. கார்த்திகேய - தோடி - ஆதி

2. ஈசனேயிந்த - சக்ரவாகம் - ரூபகம்

3. பால பாஹி வஸ\_தேவ - நீலாம்பரி - ஆதி

4. ஸாநந்தாந் தரங்க - சிம்மேந்திர மதயமம் - ஆதி

5. எங்கும் நிறை நாத - செஞ்சுருட்டி - ரூபகம்

இராகம் - செஞ்சுருட்டி தாளம் - ரூபகம்

பல்லவி

எங்கும் நிறை நாத ப்ரம்மம்

தனை நான் பணிந்தேன் விபோ (எங்கும்)

அனுபல்லவி

வானோர் முனிவோர்க்கும் மதுர கானாம்ருத வாரி ஞான

இன்பம் தரும் தீன லோக துக்க ஹாரீ (எங்கும்)

சரணம்

பாம்பும் இளங்குழ விதானும் விரும்பும் விரதா

ப்ரணஸ்வரூபி தீராத நோய்க்கும் பால் மருந்தாம் (எங்கும்)58

இப்பாடலில் எங்கும் நிறைந்திருக்கும் பரப்பிரம்மனை வணங்கி பாடுகிறார். வானத்தில் உள்ள ரிஷிகளுக்கும் முனிவர்களுக்கும் நல்ல ஞானத்தினை வணங்கி கானம் பாடும் வல்லமையை கொடுத்தருளும் கண்ணனை வணங்கி பாடியுள்ளார். பல்லவியில் “எங்கும் நிறை நாத ப்ரம்மம் தனை நான் பணிந்தேன் விபோ” என்று வந்தனத்திலும், அனுபல்லவியில் - வானோர் முனிவோர்க்கும் “மதுர கானாம்ருத வாரி ஞான” என்று கீர்த்தனத்திலும் ஆகிய இரண்டு வித பக்திகள் காணப்படுகிறது.

3.2.8.வந்தனம் - பாதசேவனம்

இறைவனை வந்தனம் செய்வதும், அவரது பாதத்திற்கு சேவை புரிவதும் பக்தியின் சரணாகத்வத்தின் அடிப்படையாகும். அவ்வகையில் பாபநாசம் சிவன் பாடல்கள் மூன்றில் வந்தனம் மற்றும் பாதசேவனம் பக்தி காணப்படுகிறது.

1. மரியாதை தானோ ஐய்யனே - தன்யாஸி - ஆதி

2. திருவளர் மயிலையின் - கமதஸ் - ஆதி

இராகம் : கமாஸ் தாளம் : ஆதி

கண்ணிகள்

1. திருவளர் மயிலையின் இறைவநினடிபணி சிறியனை அறிவிலியை ஆள வா!

அரிபிரமனும்திரு வடிமுடி தொடர்வரும் அடியவரெளியை ! எனையாள வா !

2. அகில சராசர பசுபதி யாகிய அமல பராபர ஸதாசிவ !

பகவ !அபார நிரவதி க்ருபாகர ! பரம !கபாலி ! ஸ்வயம்பவ !

3. ஒரு பி~hடந உருவொடு தெருவில் உலாவரும் சந்த்ர கலாதர !

பரதேவதை தா~hயணி கற்கப் பச்சைக் கொடிபடா ஜடாதர !

4. அழகும் உருவும் எழுதரிய துரியாதீத ! ஜடதிமிர திவாகர !

மழு திரிசூலம் புலியதள் பூதி மயங் கெழில் வாந நிசாகர !

5. உனை மறவாதருள் உன தடியாரொடும் உறவு மறாதருள் கபாலியே !

எனை யுனதத்புத சரண மலர்ப்பத நிழலினில்வைத்தருள் கபாலியே !59

இப்பாடல் சென்னை மயிலாப்பூர் கபாலீஸ்வரர் மேல் இயற்றப்பட்டுள்ளது. மணிப்பிரவாள கீர்த்தனையாகும். சிவனின் திருப்பாதத்தினை தேடி நாராயணன் கூர்ம அவதாரம் எடுத்து மண்ணுக்குள்ளும், ஜடாமுடியை தேடிச் பிரம்மன் விண்ணிற்கும் சென்றனர். அதை கண்டறிய முடியாமல் திரும்பி வந்தனர். அப்படிப்பட்ட உன்னதமான பாதத்திற்கு அருகிலேயே தன்னை வைத்திற்கும் படி வேண்;டுகிறார். இப்பாடலில் முதல் வரியில் திருவளர் மயிலையின் இறைவனடி “பணி” என்று வந்தனத்திலும், கடைசி வரியில் “சரண மலர்ப்பத நிழலினில் வைத்தருள் கபாலியே” என்று பாதசேவனத்திலும் பாடியுள்ளார்.

3.2.9.ஸ்மரணம் - வந்தனம்

ஸ்மரணம் மற்றும் வந்தனம் பக்தி பாவம் பாபநாசம் பாடல்களில் அமைந்துள்ளது.

1. குன்றம் குடிக்கொண்ட - தோடி - ஆதி

2. பத்மநாபன் மருகா - நாகஸ்வராளி - ஆதி

3. உன்னை நினைத்தாலே - செஞ்சுருட்டி - ஆதி

4. பவன தனய ராமா - காம்போஜி - ஆதி

5. தஸரதாத் மஜம்- பூர்வி கல்யாணி- ரூபகம்

6. வாணி அருள் - தன்யாசி - ஆதி

இராகம் - செஞ்சுருட்டி தாளம் - ஆதி

பல்லவி

உன்னை நினைந்தாலே இன்பம் ஊறுதே

உள்ளம் நிறை கபாலி ஈசா (உன்னை)

சரணங்கள்

1. உன்னை மறந்தாலே நெஞ்சம்ஏங்குதே உலகம் இருள்மயமாய் காண்குதே

(உன்னை)

2. உன் திருநாமத்தை உச்சரித்தாலே உடல் முழுவதும் இனிக்குதே - ஈசா

(உன்னை)

3. அன்பர்திருக்கூட்டத்தோடு கலந்தாலே ஆனந்தக்கடல் பொங்குதே - உள்ளில்

(உன்னை)

4. உன்திருக்கோயில் வலம்வந்தாலே உள்ளக் கவலையெல்லாம் மறையுதே

(உன்னை)60

இப்பாடல் மயிலை கபாலீஸ்வரர் மீது இயற்றப்பட்டுள்ளது. உன்னை நினைத்தாலும், உச்சரித்தாலும் மகிழ்ச்சியால் உள்ளம் நிறைந்து போகுதே என்றும், ஈசனை மறந்தால் நெஞ்சம் ஏங்குகிறது என்றும், பக்தர்களின் கூட்டத்தோடு கலந்து உன் திருக்கோயிலில் வலம் வந்து உள்ளக் கவலை எல்லாம் மறைந்து போகிறதே ஈசனே என்றும் பாடியுள்ளார். பல்லவியில் “உன்னை நினைந்தாலே இன்பம் ஊறுதே உள்ளம் நிறை கபாலி ஈசா” என்று ஸ்மரணத்திலும், “உன் திருக்கோயில் வலம் வந்தாலே உள்ளக் கவலையெல்லாம் மறையுதே” என்பதில் வந்தனமும் வருகிறது.

3.2.10.வந்தனம் - சக்யம்

‘எந்தை கோவிந்தன்’ என்ற பிலஹரி இராக, ஆதி தாளப் பாடலில் வந்தன பக்தி பாவமும், சக்ய பக்தி பாவமும் வரப்பெற்றுள்ளது.

இராகம் : பிலஹரி தாளம் : ஆதி

1. எந்தை கோவிந்தன் வந்தான்

என்பெரும் ஆனந்தன் வந்தான்

நந்தகுமாரன் வந்தான்

நவநீதசோரன் வந்தான்

2. நீரஜக் கண்ணன் வந்தான்

நீலமுகில் வண்ணன் வந்தான்

ஆராவமுதன் வந்தான்

ஆந்தமில் அச்சுதன் வந்தான்

3. கஞ்சன் உள்ளக் கொழுப்பும்

என் கால்கைகளின் விலங்கும்

வஞ்சப் பிறப்பும் அறவந்தான்

முகுந்தன் வந்தான்.61

இப்பாடலில் கண்ணனை தக் தோழனாக நினைந்து பாடியுள்ளார். கண்ணனின் திருப்பெயர்களை கூறி கோவிந்தன், ஆனந்தன், நந்தகுமாரன் நவநீதசோரன், நீரஜ கண்ணன், நீலமுகில் வண்ணன், ஆராவமுதன் என்றும் போற்றி, எனது கஞ்சத்தனம் கொண்ட உள்ளத்தினையும், எனது கால் கை கட்டினையும், பிறப்பின் பாவத்தினையும் அறுக்க வந்தான் என்று பாடியுள்ளார். இதில் “எந்தை கோவிந்தன் வந்தான்” என்று சக்ய பாவத்திலும், “கஞ்சன் உள்ளக் கொழுப்பும் என் கால்கைகளின் விலங்கும் வஞ்சப் பிறப்பும் அறவந்தான்” என்று வந்தனத்திலும் பாடியுள்ளார்.

3.2.11.வந்தனம் - அர்ச்சனம்

கீழ்கண்ட பாடல்களில் வந்தனம் பக்தி பாவமும், அர்ச்சனம் பக்தி பாவமும் ஒருங்கே இடம் பெற்றுள்ளது.

1. வானோர் வணங்கு - ஆனந்த பைரவி - ஆதி

2. தத்வமறியத்தரமா - ரீதி கௌள - ஆதி

3. ஸா ஸ பா நபோ நிபா - ஹம்சத்வனி - ரூபகம்

4. மாரஜநக - இராகமாலிகா - ஆதி

5. ஸாம கான லோலனே - ஹிந்தோளம் - ஆதி

6. அனு தினமுனை - மத்யமாவதி - ஆதி

7. இகபர- சிம்மேந்திர மத்தியமம்- ஆதி

8. ஸ்ரீ மாதவ வாசுதேவ- பெஹாக்- தேசாதி

9. ஜயஜய புவன பதே - பீம்பளாஸ் - ஆதி

இராகம் : பெஹாக் தாளம் : தேசாதி

பல்லவி

ஸ்ரீமாதவ வாஸ\_தேவ தேவாதிதேவ கேஸவ (ஸ்ரீமாதவ)

அனுபல்லவி

ராமாநுஜ ராஜராஜ ராகேந்துவதந ராதாபதே (ஸ்ரீமாதவ)

சரணம்

கபடநாடக ஸ\_த்ரதார ஃஃ கம்ஸாதி துர்ஜநஸம்ஹார ஃஃ

சபலகோபிகா ஜாரசோர ஃஃ ஜயஜயக்ருபா பாராவார ஃஃ (ஸ்ரீமாதவ)62

இப்பாடல் ஸ்ரீ நாராயணன் மேல் இயற்றப்பட்டுள்ளது. தேவாதி தேவா, ராமாநுஜர் வணங்கிய ரங்கநாதா, ராதையின் பதியே, கோபிகைகளை ஏமாற்றி பல லீலைகளை செய்த கபட நாடகம் போடும் சூத்திரதாரா, கம்ஸனை அழித்த கிருஷ்ணா என்று அவருடைய திருப்பெயர்களை சொல்லி வணங்கி பாடியுள்ளார். இப்பாடலில் பல்லவியில் “ஸ்ரீமாதவ வாஸ\_தேவ தேவாதிதேவ கேஸவ” என்று திருப்பெயர்களைக் கொண்டு அர்ச்சனை செய்வது போன்று அர்ச்சனம் பக்தியிலும், சரணத்தின் இறுதியில் “ஜய ஜய க்ருபா பாராவார” என்று வந்தனம் பக்தியிலும் பாடியுள்ளார்.

3.2.12.வந்தனம் - ஆத்ம நிவேதனம்

பாபநாசம் சிவன் பாடல்கள் நான்கில் வந்தனம் மற்றும் ஆத்ம நிவேதனம் பக்தி பாவம் இடம் பெற்றுள்ளது.

1. தாமஸம் ஏன் - தோடி - ஆதி

2. நெக்குருகி உன்னை - ஆபோகி - ஆதி

3. ஸ\_ந்தரேச்வரா - மணிரங்கு - ரூபகம்

4. காமாட்சி - சாவேரி - ஆதி

இராகம் - ஆபோகி தாளம் - ஆதி

பல்லவி

நெக்குருகி உன்னைப் பணியக் - கல்

நெஞ்சனெக் கருள் வாய் - முருகா (நெக்குருகி)

அனுபல்லவி

திக்கு வேறில்லை தீனசரண்யா

தேவர் முனிவர் பணி ஸ\_ப்ரம் மண்யா (நெக்குருகி)

சரணம்

முக் கண்ணன் உமை ஈன்ற மகனே - ஷண்

முகனே மாயோன் மருகனே

சிக்கல் சிங்கார வேல குஹனே – வள்ளி

தெய்வயானை மணவாளா உன்னை நினைந்து (நெக்குருகி)63

இப்பாடலில் எனக்கு திக்குவேறில்லை ஐயா என முருகனின் திருபெயர்களைக் போற்றியுள்ளார். வள்ளி மணாளனே, உள்ளம் உருகி உன்னை நினைக்க எனக்கு அருள் புரிய வேண்டும் என்று பாடியுள்ளார். பல்லவியில் “நெக்குருகி உன்னைப் பணியக் - கல் நெஞ்சனெக்கருள்வாய் - முருகா” என்பதில் வந்தனம் இடம் பெறுகிறது. அனுபல்லவியில் “திக்கு வேறில்லை தீனசரண்யா தேவர் முனிவர் பணி ஸ\_ப்ரம்மண்யா” என்பதில் ஆத்ம நிவேதனமும் இடம் பெறுகிறது.

3.2.13.ஸ்மரணம் - பாதசேவனம்

கீழ்கண்ட பாடல்களில் ஸ்மரண பாவமும், பாதசேவணம் பக்தி பாவமும் இணைந்து காணப்படுகிறது.

1. கற்பக மனோஹரா - மலயமாருதம் - கண்ட ஜம்பை

2. ஜனக குமாரி - கரஹரப்ரியா - மிஸ்ர சாபு

3. மாதா துணை - கனடா - ஆதி

4. முருகனை நீ அனுதினமும் - கன்னட - ஆதி

இராகம் : கனடா தாளம் : ஆதி

பல்லவி

மாதா துணை புரிவாய் ஸ்ரீ ஜகன் (மாதா)

அனுபல்லவி

மாதவ ஸோதரி மலையரசன் குமாரி

பாதம் நம்பினேன் அம்ப பார்வதி சங்;கரி (மாதா)

சரணம்

எத்தனை துன்பங்கள் வந்தாலும் நின்

இன்பத் திருநாமம் சொல்லித்துதிக்கவும்

எத்தனை இன்பங்கள் நேர்ந்தாலும் என்

ஹ்ருதயம் உன் பூஜையை மறவாதிருக்கவும் (மாதா)64

இப்பாடலில் மதுரை மீனாட்சி மேல் இயற்றப்பட்டுள்ளது. நீயே துணை கண்ணனின் சகோதரியே என் பாதம் பணிந்தேன் அம்பா, என் வாழ்வி எத்தனை துன்பங்கள் வந்தாலும் உந்தன் இன்பத் திருநாமம் ஒன்றை மட்டும் சொல்லித் துதித்தால் துன்பங்கள் விலகிவிடும். இன்பங்கள் வந்தாலும் என் இதயம் உன் பூஜையை மறவாமல் இருக்க வேண்டும் என்று பாடியுள்ளார். இதில் அனுபல்லவியில் “பாதம் நம்பினேன் அம்ப பார்வதி சங்;கரி” என்று பாதசேவனத்திலும், “எத்தனை துன்பங்கள் வந்தாலும் நின் இன்பத் திருநாமம் சொல்லித் துதிக்கவும்” என்று சரணத்தில் முதல் இரண்டு வரியில் ஸ்மரணத்திலும் காணப்படுகிறது.

3.2.14.ஸ்மரணம் - ஆத்மநிவேதனம்

பாபநாசம் சிவன் இருப்பாடல்களில் ஸ்மரண பாவத்திலும் மற்றும் ஆத்ம நிவேதன பாவதிலும் காணப்படுகிறது.

1. தாயே நீயே தஞ்சமிருள் - பைரவி - ஆதி

2. பார்வதி நாயகனே - சண்முகப்ரியா ஆதி

இராகம் - பைரவி தாளம்- ஆதி

பல்லவி

தாயே நீயே தஞ்சமருள் வாயே தயை புரிந்தென் அருமை (தாயே)

அனுபல்லவி

மாயா இன்பமும் துன்பமும் நீயென

மனம் நினைத்துனைத் தினம் தொழும் எனது (தாயே)

சரணம்

நன்மையும் தீமையும் நின்னருள் தானே

நன்றேது தீதெது என்றறியேனே

கன்மம் ஜென்மமும் வேரற நின்னருள்

கடைக் கண் நோக்கி என் இடுக்கண் தீர்த்தருளும் (தாயே)65

இப்பாடலில் என் அருமை தாயே உன்னையே நம்பி தஞ்சமடைந்தேன், நல்லது எது, தீமையெது என்று எல்லாம் எனக்கு தெரியாது, இன்பம், துன்பம் எல்லாம் நீதான் என்று உன்னை நினைந்து மனம் அனுதினமும் உன்னை தொழுகின்ற எனக்கு அடைக்கலம் தருவாயாக, தாயே எனக்கு நீயே கதி அம்மா, இந்த ஜென்மத்தில் செய்த பாவங்கள் அனைத்தும் விலகிட உந்தன் கடைக்கண்ணால் பார்த்து என் துன்பங்களைப் தீர்த்தருளி அடைக்கலம் தருவாய் தாயே என்று பாடியுள்ளார். பல்லவியில் “தாயே நீயே தஞ்சமருள் வாயே” என்று ஆத்மநிவேத்திலும், அனுபல்லவியில் “மனம் நினைத்துனைத் தினம் தொழும் எனது” என்று ஸ்மரணம் பக்தி பாவத்தில் பாடியுள்ளார்.

3.2.15.அர்ச்சனம் - சக்யம்

பாபநாசம் சிவன் கலி தீருமோ - தோடி – தேசாதி தாளத்தில் அமைந்த பாடலில் அர்ச்சனம் பக்தி பாவமும், ஸக்யபாவமும் இணைந்து காணப்படுகிறது.

இராகம் - தோடி தாளம் - தேசாதி

பல்லவி

கலி தீருமோ கருணை வருமோ

கலியுக தைவதமே எனது (கலி தீருமோ)

அனுபல்லவி

பலகோடி ஜென்மம் எடுத்தே இளைத்தேன்

பாவிக்கிது போதாதோ இன்னும் வாதோ என்றன் (கலி தீருமோ)

சரணம்

பன்னிரு கையனே ஆறுமுகையனே

பங்கஜ நயநன் மருகைய்யனே

என்னிரு கண்ணே முருகையனே மெய்யனே

இன்னும் சோதனையோ ஸ\_ரர்கோவே என்றன் (கலி தீருமோ)66

இப்பாடல் முருகன் மீது இயற்றப்பட்டுள்ளது. பலகோடி ஜென்மம் எடுத்து உழைத்து துன்பப்பட்டு வாழ்ந்தேன், இது போதாதா என்று என் மேல் கருணை வருமோ என்றும், என்னுடைய முருகையனே என்று பாடியுள்ளார். இப்பாடலில் அனுபல்லவியில் தன்னுடைய ஸகாக்களிடம் வாதாடுவது போல் கந்தனிடம் வாதாடுகிறார். இது சக்ய பாவம் ஆகும். “பலகோடி ஜெந்மம் எடுத்தே இளைத்தேன் பாவிக்கிது போதாதோ இன்னும் வாதோ என்றன்.” சரணத்தில் முருகைய்யனின் திருப்பெயர்களை சொல்லி பாடுகிறார். “பன்னிரு கையனே ஆறுமுகையனே பங்கஜ நயநன் மருகைய்யனே” இது அர்ச்சனம் ஆகும்.

3.2.16.தாஸ்யம் - பாதசேவனம்

கீழ்கண்ட பாடல்களில் இரண்டு வித பக்தியான தாஸ்ய பாவத்திலும், பாதசேவனத்திலும் அமைந்துள்ளது.

1. அளவில்லையே - முகாரி - ஆதி

2. சோதனைச் சுமை- காபி- ஆதி

3. அடித்தாலும் உனை- நாட்டை- ஆதி

இராகம் - நாட்டை தாளம் - ஆதி

பல்லவி

அடித்தாலும் உனை விட்டடிமை எங்கு செல்வேன்

அறுமா முகனே மயில் வாஹனனே குஹனே முருகனே (அடி)

அனுபல்லவி

எடுத்தாள்வை என்றுன்றன் அடித்தாமரை மலரை

இளமை தொட்டெளியேன் என் உளத்தில் வைத்தேன் ஐயா (அடி)

சரணம்

தாயடித்துப் பிள்ளை முடமாகுமோ என்பார்

நீயடித்தால் தாங்க எனக்கு வலிமை ஏது

தாயடித்தாலும் காலைச் சுற்றிச் சுற்றி வருமே

தயவிலையோ ஏழை செய் பிழை பொறுக்காமல் (அடி)67

இப்பாடலில் சிறு வயது முதல் உன்னை என் உள்ளத்தில் வைத்தேன், அடித்தாலும் உன்னை விட்டு இந்த அடிமை எங்கு போவேன். தாயடித்து பிள்ளை முடமாகுமோ, என் பிழைப் பொறுத்தருள வேண்டுகிறேன் தாயே என்று பாடியுள்ளார். இப்பாடலில் பல்லவியில் நான் உன் அடிமை என்று தாஸ்ய பக்தியிலும், “அடித்தாலும் உனை விட்டடிமை எங்கு செல்வேன்” அனுபல்லவியில் “எடுத்தாள்வை என்றுன்றன் அடித்தாமரை மலரை இளமை தொட்டெளியேன் என் உளத்தில் வைத்தேன் ஐயா” என உன் தாமரை பாதத்தினை என் உள்ளத்தில் வைத்து போற்றி கின்றேன் தாயே என்று பாத சேவனத்தில் அமைந்துள்ளது.

3.2.17.தாஸ்யம் - சக்யம்

பொல்லாப் புலியினும் - மாயாமாளவ கௌள- மத்யாதி தாளத்தில் அமைந்த இப்பாடலில் தாஸ்ய பாவமும், ஸக்ய பாவமும் இடம் பெற்றுள்ளது.

இராகம் - மாயாமாளவகௌள தாளம் - மத்யாதி தாளம்

பல்லவி

பொல்லாப் புலியினும் பொல்லாக் கொடியன் என்னை

புவிதனில் ஏன் படைத்தாய் சம்போ (பொல்லாப்)

அனுபல்லவி

நல்லோரைக் கனாவிலும் நணுகமாட்டேன்

நல்லது சொன்னாலும் கேட்கமாட்டேன் (பொல்லாப்)

சரணம்

உன் நாமம் என் நாவாலும் சொல்லமாட்டேன்

உள்ளெழும் காமக்ரோத மதம் கொல்லமாட்டேன்

எந்நாளும் மூவாசையை வெல்ல மாட்டேன்

என் ஐயன் உன் ஆலயத்துள் செல்ல மாட்டேன் (பொல்லாப்)68

இப்பாடலில் என்னை ஏன் இந்த பொல்லாத உலகத்தில் படைத்தாய் நான் நல்லவரிடமும், நல்லது சொன்னாலும் கேட்கமாட்டேன். ஒரு குழந்தை எப்படி தாயிடமோ தந்தையிடமோ அல்லது நண்பனிடமோ கோபித்துக்கொண்டு நான் உன்னிடம் பேச மாட்டேன், நீ சொல்வதைக் கேட்க மாட்டேன் என்று அடம் பிடிக்குமோ அது போல் பாபநாசம் சிவன் அவர்களும் ஸ்வாமியிடம் ஒரு தாஸனாகவும், ஒரு தோழனாகவும் பாடியுள்ளார். “நல்லோரைக் கனாவிலும் நணுகமாட்டேன் நல்லது சொன்னாலும் கேட்கமாட்டேன்” இதில் தாஸ்ய பாவமானது சரணத்தின் நிறைவில் ‘என் ஐயன்’ என வெளிப்படுகிறது.

3.2.18.தாஸ்யம் - ஆத்மநிவேதனம்

பாபநாசம் சிவன் கீழ்கண்ட பாடல்களில் தாஸ்ய பக்தி பாவமும், மற்றும் ஆத்ம நிவேதன பக்தி பாவமும் காணப்படுகிறது.

1. அம்பா உன்மேல் பாரம்- பெஹாக்- ஆதி

2. கந்தா வந்தருள்- ஆபேரி- ஆதி

3. திருவருள் தனக்கன- அடாணா- ஆதி

4. ஸ்ரீ ஜகதம்பிகையே - லதாங்கி - ரூபகம்

இராகம் - ஆபேரி தாளம் -ஆதி

பல்லவி

கந்தா வந்தருள் தரலாகாதா கதிவேறேது (கந்தா)

அனுபல்லவி

செந்தூர் வளர் குஹா அடிமையின் சிந்தா குலம் தீர நீ வலிய

வந்தா லுந்தன் மஹிமை குறையுமோ வள்ளி மண வாளா

புள்ளிமயில் ஏறும் (கந்தா)

சரணம்

பச்சிளங் குழவியைப் பெற்ற தாய் பரிந்தணைப்பது கடனன்றோ

பரம தயா கரன் என்று பேர் புகழ் படைத்தவன் நீ யன்றோ

ஸச்சிதானந்த மூர்த்தி - சரவணோத் பவ குஹனே சங்கரன் மகனே

தயவுடனே திருமால் மருகா - மன மிரங்கி உனதடிமை என்னிடம்

பரிந்து (கந்தா)69

இப்பாடலில் திருச்செந்தூர் முருகன் மீது இயற்றப்பட்டுள்ளது. முருகனே வந்து எனக்கு அருளக்கூடாதா என்றும், எனக்கு கதியில்லை இந்த அடிமையை தயவுடன் வந்து காத்தருள வேண்டும் என்று பாடியுள்ளார். இப்பாடலின் பல்லவி -“கந்தா வந்தருள் தரலாகாதா கதிவேறேது” - ஆத்ம நிவேதனத்திலும், அனுபல்லவி - “செந்தூர் வளர் குஹா அடிமையின் சிந்தா குலம் தீர நீ வலிய”, சரணம் - “மன மிரங்கி உனதடிமை என்னிடம் பரிந்து” - என்று தாஸ்ய பக்தி பாவத்திலும், இப்பாடல் இரண்டு பக்தி பாவத்தில் அமைந்துள்ளது.

3.2.19.பாதசேவனம் - கீர்த்தனம்

கீழ்கண்ட இப்பாடல்களில் பாதசேவன பக்தி பாவமும், கீர்த்தன பக்தி பாவமும் அமைந்துள்ளது.

1. உன் பாதமே - புன்னாக வராளி - ஆதி

2. மங்கல நாயகி- தோடி- ஆதி

3. துர்கா - ஆரபி - ஆதி

4. திருப்பரங்குன்ற வேலா - ஹிந்தோளம் - ஆதி

இராகம் : ஹிந்தோளம் தாளம் : ஆதி

பல்லவி

திருப்பரங் குன்ற வேலா திரு ஆலவாய் - பர

சிவனோடங்கயற்கண்ணி கொஞ்சி முத்தாடும் - பால (திருப்)

அனுபல்லவி

விருப்புறும் விண்ணோர்க்கும் கிடைக்கும் தீந்தமிழ்

திருப்புகழ் பாட நின் திருவருள் தா சீர்மிகும் (திருப்)

சரணம்

1. அமரர் முனிவரும் மெய்யடியவரும் வணங்கி

குமரா குமரா என்று துதிக்கக் கோயில் கொண்ட (திருப்)

2. ராமதாஸன் பணியும் தாமரஸப் பாதனே

மாமயில் வாஹனா வள்ளி தெய்வானை மோஹனா (திருப்)70

இப்பாடல் திருப்பரங்குன்றம் மேல் இருக்கும் முருகன் மீது இயற்றப்பட்டது. அனுபல்லவியில் “தீந்; தமிழ் திருப்புகழ் பாட நின் திருவருள் தா” என்று கீர்த்தனை வடிவிலும், சரணத்தில் “ராமதாஸன் பணியும் தாமரஸ பாதனே” என்று பாதசேவனம் அமைப்பிலும் பாடியுள்ளார். இப்பாடலில் அவருடைய முத்திரை வருகிறது.

3.2.20.பாதசேவனம் - ஆத்மநிவேதனம்

பாபநாசம் சிவன் கீழ்கண்ட பாடல்களில் இறைவனின் பாதத்தினை தொழும் பக்தி பாவமான பாதசேவனமும், சரணாகதித்துவம் கொண்ட பக்தி பாவமான ஆத்ம நிவேதமும் காணப்படுகிறது.

1. அடி மலரினையல்லால் - பரசு -ஆதி

2. பத மலரே - மாயா மாளவ கொளள - ஆதி

3. தாயே ஏழைபால் - பைரவி - ஆதி

4. உள்ள மிரங்கி வந்தருள் - ஹம்ஸத்வனி - ஆதி

5. உன் பாத மலது - கல்யாணி - ஆதி

6. நின் சரண மலரே- சிம்மேந்திர மத்தியம் - மிச்ரசாபு

7. தருணமிதயையா- சிவரஞ்சனி- ரூபகம்

8. புவனேஸ்வரி- மணிரங்கு- தேசாதி

9. ஆடும் தெய்வம் நீ - காம்போஜி - ஆதி

10. ஐய்யன் திருவடியை - பூர்விகல்யாணி - ஆதி

இராகம் - கல்யாணி தாளம் - ஆதி

பல்லவி

உன் பாத மலரது வேறுதுணையிலேன்

ஓ மாதா இவ்வுலகினில் அம்பா (உன்)

அனுபல்லவி

என் பால் உள்ளம் இரங்கிக் கண்பார்த்து

காவா விடில் ஏழை என்னாவது அம்பா (உன்)

சரணம்

நீயே கதி என்று நம்பி வந்தோரை

காத்தருளும் கல்பகாம் பிகே

நீலாயதா~p நித்ய கல்யாணி

நீ கைவிடில் ஏதுகதி என் தாயே (உன்)71

இப்பாடலில் நீலாயதா~p அம்பாள் மீது பாடப்பட்டுள்ளது. என்க்கு உன் பாதகமலத்தை தவிர வேறு துணையில்லை. அன்னையே நீ என்னைக் காக்கவில்லை எனில் வேறு யார் என்னை காப்பார்கள். ஏழை நான் என்னாவேன். நீயே கதி உன்னை நம்பி வருபவரை காத்தருளும் தாயே நீயே கதி அம்பா என்று பாடியுள்ளார். பல்லவியில் உன் பாதமலர் துணை என்று பாதசேவனமும் “உன் பாத மலது வேறு துணையிலேன்”, சரணத்தில் நீயே கதி என்று ஆத்மநிவேதனம் பக்தியில் அமைந்துள்ளது.

3.3.மூன்று வகையான பக்திகள் வரும் பாடல்கள்

பாபநாசம் சிவன் பாடல்களின் சாகித்யத்தில் மூன்று வித பக்தி பாவத்தினையும் காண முடிகிறது.

3.3.1.ஸ்ரவணம்- அர்ச்சனம்- பாதசேவனம்

காதால் கேட்டு பக்தி செய்வது, இறைவனை அர்ச்சித்து பக்தி செய்வது, இறைவனின் பாதங்களைப் போற்றுவது என்ற மூன்று விதமான பக்தி பாவமும் இணைந்த பாடலாக ‘புவனேச்வரி பாதம் - பேகடை - ரூபகம்’ காணப்படுகிறது.

இராகம் - பேகடை தாளம் - ரூபகம்

பல்லவி

புவனேச்வரி பாதம் நினைந்து

பூஜை செய் மனமே - ஸதா (புவனேஸ்வரி)

அனுபல்லவி

பவபய மற்ற அருள்புரிபவள்

பர மதயா நிதியாகிய (புவனேஸ்வரி)

சரணம்

விடைபாகன் ஒரு பாகம்

உடையாள் தளர் நடையாள்

கடைக் கண் பார்வையினாலே

கலிதீர்க்கும் பரதெய்வம் (புவனேஸ்வரி)72

புதுக்கோட்டையில் வாழும் புவனேஸ்வரி அம்மன் மீது பாடபட்டுள்ளது. அம்பாளின் பாதம் பணிந்து பூஜை செய் மனமே என்று தன் மனதிற்கு பாடுவதுப் போல் இப்பாடல் அமைந்துள்ளது. சகல ஜீவராசிகளுக்கும் பாரபட்சமின்றி கருணை காட்டுபவள் என்றும், ஆணும் பெண்ணும் சமம் என்பதனை காட்டும் வகையில் ஓர் உடலில் சிவன் பாதி சக்தி பாதியாக இருப்பவள். கலியுகத்தின் கொடுமையை தீர்க்கும் ஆற்றல் கொண்டவள் என்று பாடியுள்ளார். இப்பாடலில் ஸ்ரவணம், அர்ச்சனம், பாதசேவனம் ஆகிய மூன்று வித பக்திகள் காணப்படுகிறது. பல்லவியிலேயே இந்த பக்திகள் காணப்படுகின்றன.

சுத்த ஸ்வராட்சரம் : இப்பாடலில் அனுபல்லவியில் சுத்த ஸ்வராட்சரம் வருகிறது.

ஃஃ ப h தா மா பா கா மா ஃஃ பா மா தா பா ஸ்h ஸ்h ஃஃ

ஃஃ ப வ ப ய ம ற ஃஃ அருள் பு ரி ப வள் ஃஃ

நாயகி முத்திரை : இப்பாடலில் ஒரு பாடலில் புதுக் கோட்டை புவனேஸ்வரி அம்மன் பெயர் வருகிறது. இது நாயகி முத்திரை உள்ளது.

“புவனேச்வரி பாதம் நினைந்து

பூஜை செய் மனமே - ஸதா”

மோனை : இப்பாடலில் பல்லவி மற்றும் அனுபல்லவி, சரணத்தில் மோனை இடம் பெற்றுள்ளது.

புவனேச்வரி பவபயமற கடைக் கண்

பூஜை செய் பர மதயா கலிதீர்க்கும்

எதுகை : இரண்டாவது எழுத்து ஒன்றி வருவது. இதில் சரணத்தில் இரண்டாவது எழுத்து ஒன்றிவருகிறது. விடைவாகன், உடையாள், கடைக் கண்.

சொல் நயம் : சொல் அழகு என்பது பாடலில் இடம் பெற்றுள்ள சொல்லானது இனிமை பயக்கும் விதத்தில் அமைந்திருப்பது ஆகும். இப்பாடலின் சரணத்தில், உடையால் தளர் நடையாள் என்று மியப் பொருத்தமான சொல்நணம் வைத்து அமைத்துள்ளார்.

“விடைவாகன் ஒருபாகம்

உடையாள் தளர் நடையாள்

கடைக் கண் பார்வையினாலே

கலிதீர்க்கும் பரதெய்வம்”

இது 51 வது மேளகர்த்தா இராகத்தில் அமைந்துள்ளது. கருணைச் சுவையைக் கொண்ட இந்த இராகம். இப்பாடலில் எனக்கு உன்னை விட்டால் வேறு துணை இல்லை. என்னை காத்தருள வேண்டுகிறேன் முருகைய்யனே. உன் திருப்பாதமே துணை ஐயா. உன்திரு நாமமே என் வாழ்வில் இன்பம் ஊட்டும். முருகையனே, எனக்கு புலம்புவதை தவிர வேறு ஒன்றும் தெரியவல்லை. எனை கை விட்டு விடாதே மயில் வாஹனே, முருகா, கந்தா, ஷண்முகா என்று கருணையுடன் இயம்பி உள்ளதால், அதற்கேற்றவாறு இப்பாடல் பந்துவராளி இராகத்தில் அமைத்திருப்பது நேர்த்தியாகவும், மிகப் பொருத்தமாகவும் உள்ளது. இப்பாடலில் ஆத்மநிவேதனம், பாதசேவனம், ஸ்மரணம் ஆகிய மூன்றுவித பக்திகள் இடம்பெறுகிறது.

பல்லவியின் இரண்டாவது வரியில் மறு துணையில்லை வள்ளி மனமோகனா நீ என்ற இடத்தில் எனக்கு வேறு துணையில்லை நீயே கதி என்று முருகபெருமானிடம் சரணாகதி அடையும் நோக்கில் இவ்வரி அமைந்துள்ளதால் இது ஆதம்நிவேதனம் எனும் பக்தியில் கொடுக்கப்பட்டுள்ளது.

அனுபல்லவியில் இரண்டாவது வரியில் கந்தா நின் கழலினை துணை ஐயா என்று முருகனின் திருபாதத்திணைப் போற்றியபடியால், இது பாதசேவனம் எனும் பக்தியாக கொள்ளலாம்.

சரணத்தின் முதல் வரியில் உன் திருநாம மொன்றே வாழ்விற் கின்பம் ஊட்டும் என்று முத்தமிழுக்கும் முதன்மையாக விளங்கும் முருகனின் திருநாமம் ஒன்றே எச்சுவையிலும் இனிமை தரக்கூடிய தாரக மந்திரமாக பாபநாசம் சிவன் இவ்வரியில் ஸ்மரண பக்தியை கையாண்டுள்ளார்.

3.3.2.ஸ்ரவணம் - ஸ்மரணம் - கீர்த்தனம்

பாபநாசம் சிவனின் ‘ஆண்டவனை நம்பு என்ற சாமா இராக ஆதி தாளப் பாடலில் ஸ்ரவணம், ஸ்மரணம் மற்றும் கீர்த்தன பாவம் காணப்படுகிறது.

இராகம் - சாமா தாளம் - ஆதி

பல்லவி

ஆண்டவனை நம்பு – உனக்

கதனால் குறையும் உலகில் வம்பு (ஆண்டவனை)

அனுபல்லவி

தாண்டவமாடும் நம் இதய வெளியிலே

தங்கி மகிழும் ஸச்சிதானந்த மூர்த்தியை (ஆண்டவனே)

சரணம் 1

தீ மொழிகறைப் பேசச் சிறிதும் கூசுவதில்லை

சிவா யென்று சொல்ல நாணுறாய் நாவே

தேமதுரத் தமிழ் மறையை இறையைப் பாடும்

செல்வரைப் பழியாதே – நம்மை (ஆண்டவனை)

சரணம் 2

நம்பு மன்பர்கள் மன அமைதியைப் பார் - அவர் புன்

னகை முகம் பார் - தவழ் வெண்ணிற்றொளி பார் - வம்பர்

கும்பலை விட்டடியார் கூட்டத்தில் - அன்பு

குலவும் இன்பம் நிலவும் துன்பமற வந்து (ஆண்டவனை)73

இப்பாடலில் மக்கள் எதற்கெடுத்தாலும் வினாக்கள் கேட்பார்கள். ஒரு கருத்தை பலர் பலவாறாக கூறுவர். ஆனால் கூறும் விதம் வேறுபட்டாலும் கூறும் கருத்து ஒன்றேயாகும். எல்லாமும் நீயே என நம்பியவர்களின் முகத்தில் தெரியும் சந்தோஷத்தையும், மன நிம்மதியும், பார்த்தாவது அடியவருடன் சேர்ந்து தேன்மதுர கானத்தை பாடி இறைவனை மேல் பாடுவாய் என்றும், துன்பமறந்து, இன்பமுடன் வாழ ஆண்டவனை நம்பு என்று பாடியுள்ளார். இந்தப் பாடலில் மூன்றுவித பக்திகள் இப்பாடலில் காணப்படுகிறது. அவைகள் பின் வருமாறு,

ஸ்ரவணம்: “ஆண்டவனை நம்பு” என்ற பல்லவியின் இந்த வரியில் ஆண்டவனை நம்பு நமக்கும் மேல் ஒரு சக்தி உண்டு என்று நம்பு அதுவே இறைவன் ஆகும் என்றும், தீய வார்த்தைகளை பேசுவதற்கு நாக்கு கூசுவதில்லை ஆனால் உலகை படைத்த அந்த ஈசனின் பெயரை சொல்ல வெட்கப்படுகிறாய் நாவே என்று தன் நாவிற்கு கூறுவது போல் ஸ்ரவணத்தில் காணப்படுகிறது.

ஸ்மரணம் : “தாண்டவமாடும் நம் இதய வெளியிலே தங்கி மகிழும் ஸச்சிதானந்த மூர்த்தியை” பஞ்ச பூதங்களில் ஒன்று ஆகாயம், நம் தமிழ் திருநாட்டில் பஞ்ச பூதங்களுக்கு ஒவ்வொரு திருக்கோயில்களை கூறியுள்ளனர். ஆகாயத்திற்கு தாண்டவவேந்தரான ஈசுவரன் குடி கொண்டுள்ள சிதம்பரம் நடராஜர் திருக்கோயிலை சொல்வர். அதுபோல நம் இதயத்தை என்றும் தூய்மையாக வைத்துக் கொண்டு என்றும் நிலைத்து வாழ்கின்ற அந்த ஈசன் நமச்சிவாயனை நினைந்து புகழ்ந்து போற்றுவாயாக என்று ஸ்மரணத்தில் இந்த பாடலின் இந்த வரிகள் காணப்படுகிறது.

கீர்த்தனம் : “தேமதுரத் தமிழ் மறையை இறையைப் பாடும் செல்வரைப் பழியாதே – நம்மை” எல்லாமும் நீயே என நம்பியவர்களின் முகத்தில் தெரியும் சந்தோஷத்தையும், மன நிம்மதியும், பார்த்தாவது அடியவருடன் சேர்ந்து தேன் போன்ற இனிமையான சைவ திருமுறைகளாகிய தமிழ் மறையை இறைவன் மேல் பாடும் கூட்டத்தில் சேர்ந்து பாடுவோரை பழிந்து பேசாதே நாவே, நீயும் அவர்களுடன் சேர்ந்து இறை புகழைப் பாடு நாவே என்று கீர்த்தனை முகமாகவும் அமைந்துள்ளது.

3.3.3.ஸ்ரவணம் - ஸ்மரணம் - பாதசேவனம்

பாபநாசம் சிவன் இயற்றிய இப்பாடலில் கேட்டுக் கொண்டே இருக்கும் பக்தி ஸ்ரவணம், சொல்லிக் கொண்டே இருக்கும் பக்தி ஸ்மரணம், சேவடியை தொழும் பக்தி பாதசேவனம் ஆகிய இம்மூன்று பக்திகள் அமைந்துள்ளது.

இராகம் - சங்கராபரணம் தாளம் - ரூபகம்

பல்லவி

போவோம் வாரீர் - ஸ்ரீ

பண்டரிநாதன் ஸந்நிதிக்கே நாம் (போவோம்)

சரணம் 1

சரண கமலம் பணியும் அவர்க்கு பவ ஸாகரத் தாழம்

மத்யம காலம்

இடையள வென்றிரு கரம் வைத்

திளநகை யுடன் அருள் பவனிடம் (போவோம்)

சரணம் 2

இன்ப துன்பம் சமமென எண்ணி இரவுமு; பகலும் பஜிக்கும்

மத்யம காலம்

அன்பரைக் காக்கும் ஆனந்த

மோஹன ரூபன் அவனிடம் (போவோம்)74

கோயில் இல்லாத ஊரில் குடியிருக்க வேண்டாம் என்பார்கள். அப்படி மகிமைமிக்க வார்த்தைக்கு இணங்க அனைவரும் வாருங்கள் பண்டரிநாதன் கோவிலுக்கு என்று மக்கள் அனைவரையும் அழைக்கிறார் பாபநாசம் சிவன் அவர்கள். இன்பம், துன்பம், இரவு, பகல் ஆகியவைகள் இறைவனுக்கு ஒன்றேயாகும். அது போல அடியவரைக் காக்கும் ஆனந்த ரூபன் மோஹன வடிவம் கொண்ட அந்த பகவானிடம் போவோம் வாரீர் என அழைக்கிறார். இப்பாடலில் ஸ்ரவணம், பாதசேவனம், ஸ்மரணம் ஆகிய மூன்று வித பக்திகள் காணப்படுகிறது.

ஸ்ரவணம் : “போவோம் வாரீர் - ஸ்ரீ பண்டரிநாதன் ஸந்நிதிக்கே நாம்” வாருங்கள் பண்டரிபுரத்தில் குடி கொண்டுள்ள பண்டரிநாதன் ஆலயத்திற்கு வாருங்கள் என்று எல்லோரையும் அழைக்கிறார். இந்த கலியுகத்தில் நாம் செய்த பாவம் அனைத்தும் பண்டரிநாதனை கண்டவுடன் தூசிப் போல் பறந்து போய்விடும். என்று மக்களை கூப்பிடும்மிடத்தில் ச்ரவண பாவமாக அழைக்கிறார்.

பாதசேவனம் : “சரண கமலம் பணியும் அவர்க்கு பவ ஸாகரத் தாழம்” என்பதில் பண்டரிநாதன் சரணக் கமலப் பாதத்தினை பணிபவர்களுக்கு உலகத்தில் நிலவும் மாயை எனும் பாவச் சக்கரம் ஒன்றுமில்லாமல் போய்விடும் எனக் கூறுகிறார்.

ஸ்மரணம் : “இன்ப துன்பம் சமமென எண்ணி இரவும் பகலும் பஜிக்கும்” பகவான் பக்தன் ஒருவன் இறைவனை நோக்கி ஒரு அடி எடுத்து வைத்தால் இறைவனானவன் அவனுக்காக நூறு அடி எடுத்து வைக்கிறார் என்று சொல்வார்கள். அது போல இன்ப துன்பம் எதிலும் இறைவனை இரவும் பகலும் பகவானை எண்ணி பூஜிக்கும் பக்;தனுக்காக இறைவன் அருள்கிறார் என்று ஸ்மரணத்தில் இவ்வரிகள் அமைந்துள்ளது.

3.3.4.ஸ்மரணம் - தாஸ்யம் - ஆத்மநிவேதனம்

உண்டு குல தெய்வம்- தோடி- ஆதி தாளத்தில் அமைந்த பாபநாசம் சிவன் இப்பாடலில் ஸ்மரண பக்தி பாவமும், தாஸ்ய பக்தி பாவமும், ஆத்ம நிவேதன பக்தி பாவமும் காணப்படுகிறது.

இராகம் - தோடி தாளம் - ஆதி

பல்லவி

உண்டு குலதெய்வராமன் நமக்

குண்டு உயிர்யாவும் புரக்கும் ஐயன் (உண்டு)

அனுபல்லவி

தொண்டு செய்து ராம ராம வென்று

துதிப்போர் குடிதாங்கும் கருணைநிதி (உண்டு)

சரணம்

பண்டு பொறுக் கொணாப்பிழை பொறுத்துக்

கொண்டு சரணமென்று கதறிய

மிண்டன் காகாஸ\_ரனுக் கருள் - கோ

தண்டபாணி யெனும் தீநசரண்யன் (உண்டு)75

இப்பாடலில் பல்லவியில் ஸ்ரவணம், அனுபல்லவியில் தாஸ்யம், சரணத்தில் ஆத்மநிவேதனமும் என்று ஒவ்வொன்றும் ஒவ்வொரு பக்தியில் அமைந்துள்ளது.

ஸ்ரவணம் : “உண்டு குலதெய்வராமன் நமக் குண்டு உயிர்யாவும் புரக்கும் ஐயன்” பல்லவியில் ஒவ்வொரு குடும்பத்தினருக்கும் ஒரு குலதெய்வம் என்று ஒரு தெய்வம் இருக்கும். எது மறந்தாலும் குலதெய்வ வழிப்பாட்டை மறக்கக்கூடாது என்று நம் முன்னோர்கள் கூறியுள்ளார்கள். அது போல பாபநாசம் சிவன் அவர்கள் இக்கீர்த்தனையில் குலதெய்வம் ராமன் நமக்குண்டு என்று ஸ்ரவணத்தில் பாடியுள்ளார்.

தாஸ்யம் : “தொண்டு செய்து ராம ராம வென்று துதிப்போர் குடிதாங்கும் கருணைநிதி” அனுபல்லவியில் ராம பக்தனான ஹனுமான் எந்த வேலை செய்தாலும் ஸதா ராம ராம என்று ராம நாமத்தை ஜெபித்துக் கொண்டே செய்யும் வேலையை வெற்றிகரமாக செய்து முடிப்பார் என்பார்கள். நாமும் ராமனுக்கு தொண்டு செய்து ராம நாமத்தை சொல்லிக் கொண்டேயிருந்தால், இந்த தசரத ராமன் நம் குடியை துன்பத்திலிருந்து காக்கும் கருணை உள்ளம் கொண்ட கருணாநிதி ஆவார்.

ஆத்மநிவேதனம் : “பண்டு பொறுக் கொணாப்பிழை பொறுத்துக் கொண்டு சரணமென்று கதறிய மிண்டன் காகாஸ\_ரனுக் கருள் - கோதண்டபாணி யெனும் தீநசரண்யன்” சரணத்தில் நீயே கதி என்று விழுந்த அசுரன் காகாசுரனுக்கு அருள் செய்த கோதண்டபாணியே, எங்களது பிழையையும் பொறுத்து சரணமென்று வந்திருக்கும் எங்களுக்கு அருள் புரிவாய் என்று பாடியுள்ளார்.

3.3.5.ஸ்மரணம் - பாதசேவனம்- கீர்த்தனம்

இவ்விரு பாடல்களில் ஸ்மரணம், பாதசேவனம், கீர்த்தனம் ஆகிய மூன்று பக்தி பாவங்கள் காணப்படுகின்றன.

1. அம்பா மனங்கனிந்துனது - பந்துவராளி - ஆதி

2. கண்ணன் மதுர - பீம்பிளாஸ் - ஆதி

இராகம் : பந்துவராளி தாளம் : ஆதி

பல்லவி

அம்பா மனங்கனிந்துனது கடைக்

கண்பார் திருவடியிணை துணை யென (அம்ப)

அனுபல்லவி

வெம்பவ நோயற அன்பர் தமக்கருள் -க

கதம்பவனக்குயிலே சங்கரி - ஜக (அம்ப)

சரணம்

பைந்தமிழ் மலர்ப் பாமாலை சூடி உன்

பாத மலர் பணிந்து பாடவும் வேண்டும்

சிந்தையும் என் நாவும் எந்நேரமும் நின்

திருப் பெயர் புகழ் மறவாமையும் வேண்டும்

பந்த உலகில் மதிமயங்கி - அறபகைவர்

வசமாய் அழியாமல் அருள் பெற வேண்டும்

இந்த வரம் தருவாய் ஜகதீச்வர்

எந்தன் அன்னையே அகிலாண்ட நாயகி யென் (அம்ப)76

இப்பாடலில் அம்பாளை உன் கடைக் கண் காட்டம்மா, உன் திருவடியே துணை என்றும், நோயற்ற வாழ்வை அருளும் அம்பா, கதம்பவன குயிலே என்று கூறுகிறார். அழகிய பைந்தமிழ் மொழியால் பாமாலை பாடி, உன் பாதமலர் பணிந்து மலர் மாலை போல் பாமாலை சூட்டவேண்டும் என்றும், என் சிந்தனையும், என் நாவும் எந்நேரமும் உன் திருப்புகழ் மறவாமல் இருக்க வேண்டும். இந்த பந்த பாசத்தில் உலகில் மதிமயங்கி அழியாமல் இருக்க வேண்டும். அம்மா எனக்கு நீ மனம் கனிந்து அருள் புரிய வேண்டும் என்றும் பாடியுள்ளார். இப்பாடலில் மூன்று வித பக்தி பாதசேவனம், கீர்த்தனை, ஸ்மரணம் வருகிறது. பல்லவியில் “அம்பா மனங்கனிந்துனது கடைக் கண்பார் திருவடியிணை துணை யென” என பாதசேவனமும், சரணத்தில் “பெந்தமிழ் மலர்ப் பாமாலை சூடி உன் பாத மலர் பணிந்து பாடவும் வேண்டும்” என கீர்த்தனமும், “சிந்தையும் என் நாவும் எந்நேரமும் நின் திருப் பெயர் புகழ் மறவாமையும் வேண்டும்” என்ற வரிகளில் ஸ்மரணமும் வருகிறது.

3.3.6.ஸ்மரணம் - ஆத்மநிவேதனம் - பாதசேவனம்

பாபநாசம் சிவனின் இப்பாடலில் தமிழ் கடவுளாம் முருகப் பெருமான் மீது முருகனின் புகழையும், நியே சரணம், என்று அவனின் பாதத்தினை போற்றி பாடியுள்ளார். அதில் மூன்று பக்தி பாவங்களான ஸ்மரணம், ஆத்மநிவேதனம், பாதசேவனம் ஆகியவை அமைந்துள்ளது.

இராகம் - பந்துவராளி தாளம் - ஆதி

பல்லவி

வந்தருள்வாய் தோகை மயில் வாஹனா

மறு துணையில்லை வள்ளி மனமோகனா நீ (வந்)

அனுபல்லவி

தந்தி முகர்க் கருமை தம்பியாய் வந்த குழந்தாய்

கந்தா நின் கழலினை துணை ஐயா (வந்)

சரணம்

உன் திருநாம மொன்றே வாழ்விற் கின்பம் ஊட்டும்

அமுதம் முருகா ஷ்ணமுகா என்று

என்னிலம் கன்றுப் பருவம் முதலே நம்பி

புலம்பு வதறியாயோ கை விடுவாயோ (வந்)77

இது 51 வது மேளகர்த்தா இராகத்தில் அமைந்துள்ளது. கருணைச் சுவையைக் கொண்ட இந்த இராகம். இப்பாடலில் எனக்கு உன்னை விட்டால் வேறு துணை இல்லை. என்னை காத்தருள வேண்டுகிறேன் முருகைய்யனே. உன் திருப்பாதமே துணை ஐயா. உன்திரு நாமமே என் வாழ்வில் இன்பம் ஊட்டும். முருகையனே, எனக்கு புலம்புவதை தவிர வேறு ஒன்றும் தெரியவல்லை. எனை கை விட்டு விடாதே மயில் வாஹனே, முருகா, கந்தா, ஷண்முகா என்று கருணையுடன் இயம்பி உள்ளதால், அதற்கேற்றவாறு இப்பாடல் பந்துவராளி இராகத்தில் அமைத்திருப்பது நேர்த்தியாகவும், மிகப் பொருத்தமாகவும் உள்ளது. இப்பாடலில் ஆத்மநிவேதனம், பாதசேவனம், ஸ்மரணம் ஆகிய மூன்றுவித பக்திகள் இடம்பெறுகிறது.

ஆதம்நிவேதனம் : பல்லவியின் இரண்டாவது வரியில் மறு துணையில்லை வள்ளி மனமோகனா நீ என்ற இடத்தில் எனக்கு வேறு துணையில்லை நீயே கதி என்று முருகபெருமானிடம் சரணாகதி அடையும் நோக்கில் இவ்வரி அமைந்துள்ளதால் இது ஆதம்நிவேதனம் எனும் பக்தியில் கொடுக்கப்பட்டுள்ளது.

பாதசேவனம் : அனுபல்லவியில் இரண்டாவது வரியில் கந்தா நின் கழலினை துணை ஐயா என்று முருகனின் திருபாதத்திணைப் போற்றியபடியால், இது பாதசேவனம் எனும் பக்தியாக கொள்ளலாம்.

ஸ்மரணம் : சரணத்தின் முதல் வரியில் உன் திருநாம மொன்றே வாழ்விற் கின்பம் ஊட்டும் என்று முத்தமிழுக்கும் முதன்மையாக விளங்கும் முருகனின் திருநாமம் ஒன்றே எச்சுவையிலும் இனிமை தரக்கூடிய தாரக மந்திரமாக பாபநாசம் சிவன் இவ்வரியில் ஸ்மரண பக்தியை கையாண்டுள்ளார்.

எதுகை : இரண்டாவது எழுத்து ஒன்றி வருவது. இதில் சரணத்தில் இரண்டாவது எழுத்து ஒன்றிவருகிறது. தந்தி முகர்க் கருமை, கந்தா நின்.

அந்தியப்ராசம் : இப்பாடலில் பல்லவியில் ஒரே ஒலியைக்கொண்டு முடிகிறது. இவை அந்தியப் பிராசம் ஆகும்.

“வந்தருள் வாய் தோகை மயில் வாஹனா

மறு துணையில்லை வள்ளி மனமோகனா நீ”

நாயக முத்திரை : இப்பாடலில் சரணத்தில் நாயக முத்திரை வருகிறது. அப்பாடல் முருகப் பெருமானின் மேல் இயற்றப் பட்டுள்ளது.

“உன் திருநாம மொன்றே வாழ்விற் கின்பம் ஊட்டும்

அமுதம் முருகா ஷ்ணமுகா என்று” பாடியுள்ளார்.

3.3.7.ஸ்மரணம் - பாதசேவனம் - வந்தனம்

இப்பாடலில் உலகத்தில் பிறந்த ஒவ்வொரு சராசரி மனிதனுக்கும் ஏற்படுகின்ற கவலையும் துன்பங்களிலிருந்து நம்மை காப்பாற்ற கலியுக தெய்வமாம் நீலாயதா~p அன்னையை நோக்கி வேண்டுகிறார் பாபநாசம் சிவன் அவர்கள். இதில் வந்தனம், பாதசேவனம், ஸ்மரணம் ஆகிய பக்திகள் காணப்படுகிறது.

இராகம் - கீரவாணி தாளம் - திரிபுடை

பல்லவி

நீயருள்புரிய வேண்டும் எனதன்னையே!– நீலாயதா~ p

நீயருள்புரிய வேண்டும் எனதன்னையே!– நீலாயதா~ p (நீயருள்)

அனுபல்லவி

காயும் வெவ்வினை நோயு மெல்லையில்

கவலையும் நிறைந்த அவலப் பிறப்பற (நீ யருள்)

சரணம்

சீலமிலன் அறஞ் செய்தில னென்றுளம்

சினந்து கறுவிழி சிவந்துடல் பிளந்து

காலன் உயிர் கவர் வேளையில் உனது

கமலப் பதம் மறவாத வரமதை (நீ யருள்)

மூலை சுழல ஐயறிவு சிதறவும்

மோஹ அழல் வளர்ந் தாகமதை உயிர்

தாள வகையிலதாக உயிருடன்

தஹிப்பதைக் கடைக்கண் மழைத்துளி தணிக்க (நீ யருள்)

தரையில் ஸகல மாதரையும் எனையீன்ற

தாயென மதித்துத் தொழவும் திசை திசை

திரியும் மநமதக் கரியை அடக்கி உன்

திருவடித் தறியில் பிணிக்கவும் சிறிது (நீ யருள்)78

வந்தனம் : “நீ யருள்புரிய வேண்டும் எனதன்னையே! – நீலாயதா~p நீலாயதா~p அம்பாளை தன்னுடைய அன்னையாகப் பாவித்து இப்பாடலை பாடியுள்ளார். இவ்வுலகத்தில் முற்பிறப்பினில் செய்த வினைகளால் இப்பிறப்பினில் அதற்குண்டான பாவங்களை அனுபவிக்க வேண்டிய நிலை ஏற்படுகிறது. அவைகள் எந்தெந்த நிலைகளில் நமக்கு துன்பம் தரும் என்று நமக்கு தெரிவதில்லை. நோயும் கவலையும் நிறைந்த இவ்வுலகில் மீண்டும் பிறக்காத நிலையும், இவ்வுலகில் பிறந்து துன்பங்களை அதிகமாக சுமந்து வாழ்கின்ற எனக்கும் நீ அருள் புரியவேண்டும் தாயே என்று வணங்குகிறார்.

பாதசேவனம் : “சீலமிலன் அறஞ் செய்தில னென்றுளம் சினந்து கறுவிழி சிவந்துடல் பிளந்து காலன் உயிர் கவர் வேளையில் உனது கமலப் பதம் மறவாத வரமதை” நல்ல அறச்செயல்களையும் செய்யவில்லை என்றும், கண்கள் சிவந்து உடல் தளர்ந்து காலன் வந்து என் உயிரை எடுக்கும் வேளையிலும் உன்னுடைய திருப்பாதத்தை கனவிலும் மறவாத வரம் தந்து அருள வேண்டுகிறேன் அன்னையே என்று பாதசேவனத்தில் பாடியுள்ளார்.

ஸ்மரணம் : “தரையில் ஸகல மாதரையும் எனையீன்ற தாயென மதித்துத் தொழவும் திசை திரியும் மநமதக் கரியை அடக்கி உன் திருவடித் தறியில் பிணிக்கவும் சிறிது” பூலோகத்தில் வாழும் ஸகல பெண்களையும் எனைப் பெற்ற தாயையும் மதித்து தொழுது எல்லா திசையிலும் திரிந்து மனமெனும் குரங்கினை அடக்கி உன் திருவடி தன்னை நினைத்துக் கொண்டு போற்றி புகழவும் எனக்கு அருள் புரிய வேண்டுகிறேன் தாயே என்று ஸ்மரணத்தில் பாடியுள்ளார்.

3.3.8.கீர்த்தனம் - பாதசேவனம் - வந்தனம்

மஹி ஸ\_ரதமனி - கன்னட -ஆதி தாளத்தில் அமைந்த பாபநாசம் சிவனின் இப்பாடலில் இறைவனைப் பாடி, அவனின் திரு பாதங்களை துதித்து வணங்கி போற்றுதளாக வருகிறது.

இராகம் - கன்னட தாளம் - ஆதி (வா-2)

பல்லவி

மஹி ஸ\_ர தமனி ஜகதம்பா வரமருள் (மஹி )

அனுபல்லவி

ஸகல உலகுயிரினும் நிறைந்திருக்கும்

சக்தி ஸ்வரூபினி ச்யாமளாங்கி ஜய ஜய (மஹி )

சரணம்

கலைமகள் திருமகள் மலைமகள் வடிவாய்

கருணையுடன்; அடிபணியும் பக்தர்களின்

கலிதீர்க்கக் கொலுவிருக்கும் யோக

மாயே ராஜ ராஜேஸ்வரி அம்பிகே (மஹி )79

இப்பாடலில் மஹி ஸ\_ரமர்த்தனி அம்பாளின் மேல் பாடப்பட்டுள்ளது. முப்பெரும் தேவியர் ஒன்றாக இணைந்து இவ்வடிவத்தினை சக்திகள் ஒன்றினுள் ஒன்றாக அடக்கமாகும். இப்பாடலில் கீர்த்தனம், பாதசேவனம், வந்தனம் ஆகிய மூன்று வித பக்திகள் காணப்படுகின்றன.

வந்தனம் : “மஹி ஸ\_ர தமனி ஜகதம்பா வரமருள் அம்பாளின் அவதாரங்களில் ஒன்றான மஹி சுர மர்த்தனி தாயே எனக்கு வரமருள வேண்டும் அன்னையே வந்தன பக்தி பாவத்தில் வேண்டுகிறார்.

கீர்த்தனம் : “ஸகல உலகுயிரினும் நிறைந்திருக்கும் சக்தி ஸ்வரூபினி ச்யாமளாங்கி ஜய ஜய இந்த உலகத்தில் உள்ள எல்லா உயிரிலும் கலந்திருக்கும் சக்தி ஸ்வரூபிணி, சியாமளாங்கி தாயே வாழ்க வாழ்க என்று அம்பாளின் திருப்பெயர்களைப் போற்றிப் பாடுகிறார்.

பாதசேவனம் : “கலைமகள் திருமகள் மலைமகள் வடிவாய் கருணையுடன்; அடிபணியும் பக்தர்களின் கலைமகளும், திருமகளும், மலைமகளும் சேர்ந்து முப்பெரும் தேவியராக திகழும் அம்பாளை பணிவுடன் அவளின் திருப்பாதத்தினை பணியும் பக்தர்களின் கவலைகளை தீர்க்க வந்தருளும் ஸ்ரீராஜ ராஜேஸ்வரி தாயே என்று பாதசேவனத்தில் பாடியுள்ளார்.

3.3.9.தாஸ்யம் -பாதசேவனம் - ஆத்மநிவேதனம்

இவ்விரு பாடல்களிலும் மூன்று வித பக்தி பாவங்கள் வருகிறது. இறைவனுக்கு தாஸனாக இருந்து அவனது பாத்திற்கு சேவைசெய்து, அவனை அடைவதே தாஸ்யம், பாதசேவனம், ஆத்ம நிவேதனம், இப்பாடலில் காணப்படுகிறது.

1. கொஞ்சம் தயை புரிய- சங்கராபரணம்- சாபு

2. உள்ளமிறங்குவதுன் கடனே- கானடா- ஆதி

இராகம் - கானடா தாளம் - ஆதி

பல்லவி

உள்ள மிரங்குவதுன் கடனே

உன் பதமே புகலென்ற டைந்தேன் உன்திரு (உள்ள)

அனுபல்லவி

பிள்ளைமனம் கல்லெனினும்-உலகில் பெற்றமனம் புற்றென் பார்

பேரரூட்கடலன்னையேஅடிமைபேதமையால்விதியால் பிழைபுரிந்தாலும்

(உள்ள)

சரணம் 1

மலயத்வஜன் மகளாய் அவதரித்த மாதவ ஸோதரி மாமதுரை

மஹா ராக்ஞ மஹாதேவன் பங்கிலுறை மாதா சிவே ராஜ ராஜேஸ்வரி

(உள்ள)

சரணம் 1

கலைமாதும் திருமங்கையும் வணங்க கொலு வீற்றிருக்கும் அன்னையே

கருணாநிதியேசரணாகதிதாயே கருணைக்கண் பார்த்துக்காத்தருள் மீனா~p80

இப்பாடல் மதுரை மீனாட்சி அம்மன் மேல் பாடப்பட்டுள்ளது. பிள்ளைகளின் தேவைகளை உணர்;ந்து பூர்த்தி செய்பவள் தாயாவாள். தாயானவள் தன் குழந்தை அழுதால் துன்பப்பட்டால் உடனே இரங்கி வந்து உள்ளம் கனிந்து உதவுவாள். குழந்தைகள் பொதுவாக தந்தையிடம் உள்ள அன்பை விட தாயின் மீது அதிக அன்பு வைத்திருப்பார்கள். அவ்வகையில் ஜகதன்னையைப் போற்றி இப்பாடல் அமைந்துள்ளது. இப்பாடலில் தாஸ்யம், பாதசேவனம், ஆத்மநிவேதனம் என்ற மூன்றுவித பக்தி பாவங்கள் வந்துள்ளன.

பாதசேவனம் : “உள்ள மிரங் குவ துன் கடனே உன் பதமே புகலென்ற டைந்தேன் உன்திரு” பிள்ளைகள் அறியாமல் விதிவசத்தால் செய்த தவறுகளை மன்னித்து விடுங்கள் என்று தாயின் பாதத்தினை பற்றித் தஞ்சம் அடைந்தால் அந்த கனமே உள்ளம் இரங்கி அந்த துன்பத்திற்கு தீர்வு காண்பாள். இதன் அடிப்படையிலேயே பாபநாசம் சிவனும் இப்பாடலை இயற்றியுள்ளார்.

தாஸ்யம் : “பேரரூட் கடலன்னையே அடிமை பேதமையால் விதியால் பிழை புரிந்தாலும் அடிமை நான் அறியாமல் செய்த பிழை செய்தாலும் அதை உள்ளம் இரங்கி மன்னித்தருள்வது உந்தன் கடமையாகும் என்று பாடியுள்ளார்.

ஆத்மநிவேதனம் : “கருணாநிதியே சரணாகதி தாயே கருணைக் கண் பார்த்துக் காத்தருள் மீனா~p” மலையத்வஜனின் மஹா புதல்வியாய் அவதரித்தாய், மஹாதேவனின் மாதேவியே, கலைமகளும் திருமகளும் வணங்கும் அன்னையே, கருணைக்கடலே உன்னையே தஞ்சம் என்றடைந்தேன் தாயே, என் மீது கருணைக் கண் திறந்து எனை காத்தருள் தாயே என்று ஆத்ம நிவேதனத்தில் பாடியுள்ளார்.

3.3.10.தாஸ்யம் - கீர்த்தனம் - ஆத்மநிவேதனம்

பாபநாசம் சிவன் பாடலில் இறைவனுக்கு தொண்டுகள் செய்து, அறையடியவர்க்கும் தொண்டு செய்து வாழ்ந்து, அவனின் நாமத்தை பாடி, புகழ்ந்து, மனதார வேண்டி நீயே கதி என்று பாடும் விதமாக அப்பாடல்தாஸ்யம், கீர்த்தனம், ஆத்மநிவேதனம் ஈகிய மூன்று பக்தி பாவங்களை கொண்மு அமைந்துள்ளது.

இராகம் : பிலஹரி தாளம் : ஆதி

பல்லவி

ஸர்வேசா அடிமையை நீ உதறித்

தள்ளாதே சங்கர ஸதாசிவனே (ஸர்வேசா)

அனுபல்லவி

பர்வத ராஜகுமாரி மனோஹர

பரம தயா கரனே புரஹரனே (ஸர்வேசா)

சரணம்

1.பேசத் தெரிந்த அந்நாள் முதல் உன்திருப்

பேர் சொல்லி மனம் நைந்து பாடினேனே

பிறவித் தலையறுக்கும் பெருமானென்றுனை நம்பி

பேணிப் புகழ்ந்து பதம் நாடினேனே

2.பூசத்திலேன் உனது அடியாருடன் கலந்து

நேசித்திலேன் வேஷமிட்டேடினேனே

பொங்கரவும் விஷமும் பணியாயணிந்த நீயென்

பிழை பொறுத்தாள் அம்மையப்பா - மயிலை வளர் (ஸர்வேசா)81

இப்பாடல் 29 வது மேளமாகி சங்கராபரணத்தின் ஜன்னிய இராகமான பிலஹரியில் அமைந்துள்ளது. இப்பாடலில் அகில உலகிற்கும் ஈசனே, இந்த அடிமையை நீ உதறி தள்ளாதே ஐயா “ஸர்வேசா அடிமையை நீ உதறித் தள்ளாதே சங்கர ஸதாசிவனே” என தாஸ்யமும் சரணத்தில் “பேசத் தெரிந்த நாள் முதல் உன் திருபேர் சொல்லி மனம் நைந்து பாடினேனே” என்ற வரிகளில் கீர்த்தனமும், “பிறவித் தலையறுக்கும் பெருமானென்றுனை நம்பி பேணிப் புகழ்ந்து பதம் நாடினேனே” என்பதில் ஆத்ம நிவேதனமும் வருகிறது.

3.3.11.தாஸ்யம் - வந்தனம் - பாதசேவனம்

உன்னை பஜிக்க - பேகடா - ஆதி தாளத்தில் அமைந்த பாபநாசம் சிவன் பாடலில், தாஸ்யம் - வந்தனம் - பாதசேவனம் ஆகிய பாவங்கள் வரப்பெறுகிறது.

இராகம் - பேகடா தாளம் - ஆதி

பல்லவி

உன்னைப் பஜிக்க வரம் தா வாழ்வில்

ஒருநாளும் இறைவாநின் திருத்தாளை மறவாமல் (உன்னைப்)

அனுபல்லவி

அன்னை கல்பக வல்லி மருவும் மணாள

கபாலி அபார க்ருபாகர ஹர என்று (உன்னைப்)

சரணம்

இவ்வுலகம் தனில் உள்ள விஷயபோகம்

எல்லாம் அநுபவித் தலுத்தேனையா

கவ்வும் ஐம்புலன் என்னைக் கட்டியிழுக்கு தின்னும்

கலங்கு மடிமை பொல்லாக்குரங்கு மனமடங்க (உன்னைப்)82

இப்பாடல் கபாலீஸ்வரர் மேல் இயற்றப்பட்டுள்ளது. சிவபுராணத்தில் கூறப்பட்டுள்ளது போல் “நமசிவாயன் வாழ்க, நாதன் தாள் வாழ்க, இமைப் பொழுதும் நீங்காதான் தாள் வாழ்க” என்ற பாடலில் அமைந்துள்ளது போல் பாபநாசம் சிவன் அவர்கள் இயற்றிய இந்தப் பாடலில் இறைவனுக்கு பூஜை செய்வதையும், ஒரு நாள் கூட திருபாதத்தை வணங்க மறவாத நிலை வேண்டும் என்றும், இவ்வுலகத்தில் உழன்று திரிந்து அனைத்தையும் அநுபவித்து அலுத்து விட்டேன். ஐம்புலன்களால் கட்டியிழுக்கப்படும் மனம் எனும் பொல்லாக்குரங்கினை அடக்கி உன்னை பூஜித்திட வரம் தா என வேண்டுகிறார்.

தாஸ்யம் : “கலங்கு மடிமை பொல்லாக்குரங்கு மனமடங்க” இவ்வுலகத்தில் உழன்று திரிந்தேன் அனைத்தையும் அநுபவித்து விட்டேன். ஆனாலும் பொல்லா குரங்கான இந்த மனதினை அடக்கி இந்த உலகத்தில் வாழ இந்த அடிமைக்கு வாழ்வளிக்க வேண்டும் என்று தாஸ்ய பாவத்தில் பாடியுள்ளார்.

வந்தனம் : “உன்னைப் பஜிக்க வரம் தா வாழ்வில் அந்த ஈசுவரனை எந்நேரமும் வணங்க வரம் அருள வேண்டும் என்றவாறு வந்தனத்தில்; அமைந்துள்ளது.

பாதசேவனம் : “ஒருநாளும் இறைவாநின் திருத்தாளை மறவாமல்” அம்பலத்தில் ஆடும் ஈசனின் பாதத்தினை எந்நாளும் மறவாத வரம் வேண்டும் என்று பாதசேவனத்தில் பாடுகிறார்.

3.3.12.ஸக்யம் - தாஸ்யம் - ஸ்மரணம்

இறைவனுக்கு தன்னை தோழனாகவும், அடிமையாகவும், அவனின் திரு நாமத்தை இமைப் பொழுதும் மறவாத நிலையை வெளிக் கொணரும் வண்ணம் ஸக்யம், தாஸ்யம், ஸ்மரணம் ஆகிய பக்தி பாவத்தில் இப்பாடல் அமைந்துள்ளது.

இராகம் : கல்யாணி தாளம் : திஸ்ர ஆதி

பல்லவி

கனிந்தருள் புரிந்தால் கருணை குறைந்திடுமோ

கல்பகமாதா உன் கழல் பணி ஏழைக்கும் உந்தன் உள்ளம்

அனுபல்லவி

அனந்த விதமாயுன் அனந்தம் திருநாமம்

நினைந்து புலம்பினேன் சினந்தணிந்து சிறிது நீ (கனிந்தருள்)

சரணம்

புராரி பங்குறையும் புராணி மா மயிலை பிரான்

கபாலி மகிழ் வராபயம் தரும் உன்

கரார விந்தமதால் முராரி ஸோதரியே

பராதி என்று என்மேல் பராமுகம்கொள்ளாமல் உள்ளம் (கனிந்தருள்)83

65 வது மேளமாகிய கல்யாணி ராகத்தில் அமைந்த இப்பாடல் மயிலாப்பூர் கல்பகாம்பிகை அம்பாள் மேல் இயற்றப்பட்டுள்ளது. இதில் அம்பாளிடம் உரிமையாக தன் நண்பனிடம் கோவித்துக் கொள்வது போல் பாடல் பாடியுள்ளார். உன்னை நினைந்து புலம்பினேன், கபாலீஸ்வரனின்யின் ராணியே, ஹரியின் சகோதரியே எனக்கு கருணை புரிந்தருள வேண்டும் என்று பாடியுள்ளார்.

சக்யம் : இப்பாடலின் பல்லவியில் “கனிந்தருள் புரிந்தால் கருணை குறைந்திடுமோ” என்று நண்பனை உரிமையுடன் திட்டுவது போல் சக்யபாவத்திலும்,

தாஸ்யம் : கல்பகமாதா உன் கழல் பணி ஏழைக்கும் உந்தன் உள்ளம் தாஸ்ய பாவத்திலும் அமைந்திருப்பதுப் போல் பாடியுள்ளளர்.

ஸ்மரணம் : அதே போல் அனுபல்லவியில் “அனந்த விதமாயுன் அனந்தம் திருநாமம் நினைந்து புலம்பினேன் சினந்தணிந்து சிறிது நீ” என்று ஸ்மரணத்தில் இயற்றியுள்ளார்.

3.3.13.ஸ்ரவணம் - வந்தனம் - பாதசேவனம்

இறைவனின் புகழைக் கேட்டலும் அதனை கேட்டு நல்வழியில் தன் மனதினை செலுத்தி தெய்வத்தினை வணங்குதலும், அவன் பாதத்தினைப் பற்றி, தன்னுடைய கர்மவினைகள் அனைத்தும் விலக வேண்டி அவனைத் துதிப்பதும,; ஆகிய பக்தி பாவத்தினை வெளிப்படுத்கூடிய ஸ்வரணம், வந்தனம், பாதசேவனம் ஆகிய பக்தி பாவங்கள் இப்பாட்டில் அமைந்துள்ளன.

இராகம் : பைரவி தாளம் : ஆதி

பல்லவி

மயிலா புரியில் வந்த மஹாதேவன் மலரடி வணங்கிய பூஜிப்பாய் மனமே

அனுபல்லவி

சயிலேந்திரன் புதல்வி ஸ்ரீ கல்ப காம்பிகை

தவத்தில் மகிழ்ந்தநாதி சிவனே கபாலியாக (மயிலா)

சரணம்

பந்த வினைகள் மறையும் சிந்தைக்கலக்கம் குறையும் - ஸெள

பாக்யம் நிறைந்து பொங்கும் ஆரோக்யம் மெய்யில் இலங்கும்

அந்தம் ஆதியுமில்லா அருட்ஜோதி வடிவான

ஐயன் தன்னை மறவா மெய்யன்புடன் எந்நாளும் (மயிலா)84

பாபநாசம் சிவன் அவர்களின் இஷ்ட தெய்வமான சிவபெருமான் மீது இப்பாடல் இயற்றியுள்ளார். தன் மனதிற்கு கூறுவது போல் பாடியுள்ளார். மஹாதேவனாகிய சிவபெருமானின் மலர் போன்ற பாதத்தினை வணங்கி பூஜிப்பாய் மனமே என்றும், சயிலேந்திரன் மகளுமான ஸ்ரீகற்பகாம்பிகை அன்னையின் மணாளனான சிவனைப் பூஜிப்பாய், பந்த வினைகளும், சிந்தைக் கலக்கமும் குறையும். பாக்யம் நிறைந்து ஆரோக்கியம் கிடைக்கும், முடிவில்லாத அருட்ஜோதியான ஐயனை உள்ளன்புடன் எந்நாளும் மறவாமல், அவனது திருவடி மலரினை பூஜிப்பாய் மனமே என்று பாடுகிறார். இப்பாடலில் ஸ்ரவணம் - வந்தனம் - பாதசேவனம் ஆகிய மூன்று வித பக்திகள் காணப்படுகிறது. அவை “மயிலா புரியில் வந்த மஹாதேவன் மலரடி வணங்கிய பூஜிப்பாய் மனமே” என்பதில் பாதசேவனமும், அதே வரியில் “பூஜிப்பாய் மனமே” என்பதில் வந்தனமும் மற்றும் மனதிற்கு கூறுவது போல அமைந்துள்ளதால் ச்ரவணமும் காணப்படுகிறது.

3.4.நான்கு வித பக்தி பாவம்

பாபநாசம் சிவன் பாடல்களில் ஒன்றுக்கு மேற்பட்ட பக்தி பாவங்கள் காணப்படுவதில் பைரவி இராகப் பாடலான ‘அளவிலாத’ என்பதில் பாதசேவனம், கீர்த்தனம், ஸ்ரவனம், வந்தனம் ஆகிய நான்கு பாவ அமைப்பினைக் காட்டியுள்ளார்.

பல்லவி

அளவிலாத ஆனந்தமளித்த உன் கருணை

என்னென்பேன் என் அப்பா

அநுபல்லவி

தளர்விலாத உடலோடுன் திருவடியை

தரிசனம் செய்;ய கண் தந்தாயே(அள)

சரணம்

உன் திருநாம குணங்களை வாயார

புகழ்ந்து பாட உயர்நாவளித்தாய்

நின் திருநாமமுதம் பருக நீள்செவியும்

வணங்கத் தலையும் இரங்கித் தந்தாயே(அள)85

இப்பாடலின் அநுபல்லவியில் திருவடியை தரிசனம் செய்ய கண் தந்தாயே என்பதில் பாதசேவனமும், சரணத்தில் திருநாம குணங்களை வாயார புகழ்ந்து பாட உயர் நாவளித்தாய் என்பதில் கீர்த்தனமும், நாம அமுதத்தை கேட்டிட செவியும், வணங்கிடத் தலையும் தந்தாயே என்பதில் சிரவணமும், வந்தனமும் காணப்படுகிறது.

3.5.தொகுப்புரை :

பக்தி பாவமென்பது ஒவ்வொரு சூழலுக்கேற்ப மாறுபடும் தன்மை உடையது. பாபநாசம் சிவன் அவர்களின் பாடல்களில் காணப்படும் நவவித பக்தி பாவத்தினை பாடலின் பொருள் கொண்டு இவ்வியலில் ஆராய்ந்து தரப்பட்டுள்ளது. மேலும் அதில் காணப்படும் இசைச் சிறப்புக்களும் கொடுக்கப்பட்டுள்ளன. ஒரு பாடலில் காணப்படும் பொருள், சொல் அமைப்பு மட்டுமில்லாது அதன் இராக பாவமும் பக்தி பாவத்திற்கு சிறப்பினைச் சேர்க்கிறது. எனவே, இவ்வியலில் சிவனது பாடல்களின் இராக அமைப்பின் சிறப்பும் ஆராய்ந்து தரப்பட்டுள்ளது.

இயல் 4

பக்தி இலக்கியங்கள் மற்றும் பாபநாசம் சிவன் பாடல்களில் நவவித பக்தி – ஒப்பீடு

4.0.முன்னுரை

இறை புகழ் பாடும் பக்தி இலக்கியங்கள் எண்ணற்றவை. பக்தி இலக்கியக் காலங்கள் இசையின் பொற்காலமாகப் போற்றப்படுகிறது. இந்த பக்தி இலக்கியங்களே பின் வந்த பல பாடல்களுக்கு அடிப்படைகள் எனில் அது மிகையாகாது. பக்தி இலக்கியப் பாடல்கள் பக்தி பாவத்தினை எடுத்தியம்பும் கண்ணாடி என்றே கூறலாம். இந்த பக்தி இலக்கியப் பாடல்களும் பக்தி சுவை நிறைந்து காணப்படுகின்றன. பக்தி இலக்கியங்கள் தேவாரம், திவ்யப்ரபந்தம், திருப்பாவை, திருவெம்பாவை, திருவாசகம், திருப்புகழ் போன்ற பல. இவைகளில் இவ்வியலில் தேவாரம், திவ்யப்ரபந்தம், திருவாசகம், திருப்பாவை, திருப்புகழ் ஆகிய பக்தி இலக்கியப் பாடல்களின் நவவித பக்தி பாவத்தோடு, பாபநாசம் சிவனின் நவவித பக்தி பாவம் ஒப்பிட்டு கூறப்பட்டுள்ளது.

4.1.தேவாரம் - பாபநாசம் சிவன் பாடல்கள் நவவித பக்தி

சைவ குரவர்கள் அறுபத்து மூன்று நாயன்;மார்கள். இவர்கள் சிவபெருமானை தெய்வமாகக் கொண்டு சைவ சமயத்தை இசை கொண்டு வளர்த்து வந்துள்ளனர். சைவ சமயத்தை உயர்ந்தோங்கச் செய்த பெருமை நாயன்மார்களையே சாரும். இவர்கள் பாடிய பாடல்கள் பன்னிரு திருமுறைகளாக இன்றளவும் போற்றப்பட்டு வருகின்றன. திருஞானசம்பந்தர், திருநாவுக்கரசர், சுந்தரர் ஆகிய மூவர் பாடிய பாடல்கள் தேவாரமாக தொகுக்கப்பட்டுள்ளன. இவர்கள் பக்தி நெறியை இசை மூலம் உலகிற்கு பரப்பினர். தமிழிசையில் முதன்முதலில் பண்ணமைப்போடு இயற்றப்பட்ட தொகுப்பு தேவாரமாகும். தேவாரத்தில் 23 பண்கள் கூறப்பட்டுள்ளன. இவர்களில் திருஞானசம்பந்தர், திருநாவுக்கரசர், சுந்தரர் மூவரும் தங்களது வாழ்க்கை முறையினையே வாத்ஸல்ய பாவம், தாஸ்ய பாவம், சக்ய பாவத்தில் இறைவனிடம் பக்தி பூண்டு பாடல்களைப் பாடியுள்ளனர். பன்னிரு திருமுறைகளில் முதல் மூன்று திருமுறைகள் திருஞானசம்பந்தருடையதாகவும், நான்கு, ஐந்து, ஆறாம் திருமுறை திருநாவுக்கரசருடையதாகவும், ஏழாம் திருமுறை சுந்தரராகவும் அமைக்கப்பட்டுள்ளது. தேவாரப் பாடல்கள் பதிகங்கள் என்றும் அழைக்கப்படுகின்றன. ஒவ்வொரு பதிகமும் பத்து, பதினோரு பாடல்களைக் கொண்டதாக அமைந்துள்ளது. இவற்றில் திருஞானசம்பந்தருடையது திருக்கடைக்காப்பு என்றும், திருநாவுக்கரருடையது திருவிருத்தம், திருத்தாண்டகம், திருநேரிசை என்றும், சுந்தரருடையது திருப்பாட்டு எனவும் போற்றப்படுகின்றது. இந்த தேவாரப் பாடல்களில் நவவித பக்தி பாவங்கள் நிறைந்து காணப்படுகின்றன.

சிரவணம் : திருவையாறு அருகில் உள்ள திருசோற்றுத்துறை சிவபெருமான் மீது திருஞானசம்பந்தரால் பாடப்பட்டுள்ள பாடலில் ஸ்ரவண பாவம் காணப்படுகிறது. தக்கராகப் பண்ணில் அமைந்துள்ளது. இது தற்காலத்திய காம்போதி இராகம் ஆகும்.

“செப்ப நெஞ்செ நெறிகொள் சிற்றின்பம்

துப்ப னென்னா தருளே துணையாக

ஒப்ப ரொப்பர் பெருமா னொளிவெண்ணீற்

றப்பர் சோற்றுத் துறைசென் றடைவோமே.

பாலு நெய்யுந் தயிரும் பயின்றாடித்

தோலுந் நூலுந் துதைந்த வரைமார்பர்

மாலுஞ் சோலை புடைசூழ் மடமஞ்ஞை

ஆலுஞ் சோற்றுத் துறைசென் றடைவோமே.”1 (பா -294 -295)

திருச்சோற்றுத்துறை ஏழூர் தலங்களில் ஒன்றாகும். இப்பாடல் திருவையாறு அருகில் உள்ள திருசோற்றுத்துறையில் எழுந்தருளிய தொலையாச் செல்வர் சிவபெருமான் மீது பாடப்பட்டுள்ளது. இவ்வூர் ஏழு ஊர் சப்த ஸ்தானங்களில் ஒன்றாகும். திருஞான சம்பந்தர் தன் நெஞ்சிற்கு சொல்கிறார் மெய், வாய், கண், செவி, மூக்கு ஆகிய ஐம்பொறிகளால் நெறிக் கொண்டு சிற்றின்பத்தில் சிக்கி தவிக்காது, ஈசன் அருளையே துணையாகக் கொண்டு பேரின்ப வீடான திருசோற்றுத்துறை சென்று சிவபெருமானை தரிசித்து பேரின்ப பேற்றினை அடைவோமே என்கிறார். பால், நெய், தயிர். வண்ணமிகு மலர்கள் கொண்டு அபிஷேகம் செய்து பூஜிக்கப்படும் இறைவனை, சோலைகளும், மயில்கள் மெய் மறந்து ஆடும் பேரழகு நிறந்து சூழ்ந்துள்ள திருசோற்றுத்துறையை ஆளும் சிவபெருமானை தரிசிக்க சென்றடைவோமே என தன் நெஞ்சிற்கு சொல்வது போலப் பாடியுள்ளார்.

ஸ்ரவணம் பக்தியை இரண்டு வகையாகக் கொள்ளலாம். தாம் கேட்பது போல ஒன்று, மற்றொன்று பிறர் கேட்க உரைப்பது போல கூறுவது. அவ்வகையில் திருஞானசம்பந்தர் தன் மனதிற்கு கூறுவது போல இறைவன் பெருமைதனை கூறியுள்ளார். இதே போல பாபநாசம் சிவனும் கரஹரப்ரியா, ஆதி தாளத்தில் உள்ள,

“சிறிதும் கவலைப்படாதே - மன உறுதியை

மட்டும் விடாதே - எது வந்தாலும்”2

என்ற பாடலில் ‘மன உறுதியை விடாமல் எது வந்தாலும் கவலைப்படாமல் மனோதிடம் குன்றாமல், சங்கரனை மறவாதே. துயரங்கள் அணுகாது. சத்தியமே வெற்றி பெறும். மேலும் அன்பு எனும் நற்கனியை உண்பாயாக’ என மனதினை பார்த்து கூறுவதாகப் பாடியுள்ளார்.

கீர்த்தனம் : திருஞானசம்பந்தர் நவகிரஹங்களையும் துதிக்கும் வகையினில் கோளறு திருப்பதிகமாகப் பாடியுள்ளார். சராசரி மக்களின் துன்பங்களைப் போக்கி இன்பத்தை அளிக்க வல்லதாக இப்பதிகம் அமைந்துள்ளது. சிவபெருமான் வீணை வாசிப்பதில் வல்லவர் ஆவார் என்றும், அழுக்குகள் இல்லாத தூய்மையான வெண்மையான பிறைமதியையும், பாவங்களைப் போக்கும் கங்கை நதியையும், தன் முடிமேல் வைத்துக் கொண்டுள்ள எம்பெருமான் என் உள்ளத்தில் வசிக்கிறார் என்கிறார். பொதுவாக சிவன் கோயில்களில் நவகிஹங்கள் அமைந்திருக்கும். அவைகள் ஞாயிறு, திங்கள், செவ்வாய், புதன், வியாழன், வெள்ளி, சனி, ராகு கேது பகவான்களுடன் அடியவர்க்கு அருள்கிறார் என்று திருஞான சம்பந்தர் பாடியுள்ளார்.

வேயுறு தோளிபங்கன் விடமுண்ட கண்டன்

மிகநல்ல வீணை தடவி

மாசறு திங்கள்கங்கை முடிமே லணிந்தெ

னுளமே புகுந்த அதனால்

ஞாயிறு திங்கள் செவ்வாய் புதன் வியாழன் வெள்ளி

சனிபாம் பிரண்டு முடனே

ஆசறு நல்ல நல்ல அவை நல்ல நல்ல

அடியார் ரவர்க்கு மிகவே.3 (பா -2388)

இப்பாடல் நவகிரஹங்களையும் துதிக்கும் ஒரே பாடலாக பாடியுள்ளார். இவை கோளறு திருப்பதிகமாக விளங்குகிறது. பாபநாசம் சிவன் அவர்களும் நவக்ரஹங்களைப் போற்றிப் பாடியுள்ளார்.

“ க்ரஹங்களின் அனுக்ரஹ பலமிருந்தால்

நலமெலாம் பெருகுமே சக்தி பரவும்”4

பைரவி இராகத்தில் அமைந்த இப்பாடலில் நவ கிரஹங்களின் அனுக்கிரஹம் இருந்தால் நம் வாழ்க்கையில் நலமெல்லாம் கிடைக்கும் என்றும் உலகை ஆளும் அரசர்களையும், தேவர்களையும் கூட ஆட்டி வைக்கும் சக்தி பெற்றவையான நவகிரஹங்களின் பெயர்களைச் சொல்லி துதித்தாலே நம்மை பிடித்த பிணிகள் விலகும் என்றும் பாடியுள்ளார். இருவரும் நவக்ரஹங்களின் அனுக்ரஹம் பலம் இருந்தால் நலமெலாம் பெருகி சக்தி பரவும் என்று பாடியுள்ளனர்.

ஸ்மரணம் : திருஞானசம்பந்தரின் திருவைக்காவூர் பதிகத்தினை ஸ்மரண பாவத்தில் பாடியுள்ளார். மூன்றாம் திருமுறை: திருவைகாவூர் : பண் : சாதாரி.

“அந்தம் முதல் ஆதிபெரு மானமரர்

கோனைஅயன் மாலும் இவர்கள்

எந்தைபெரு மான்இறைவன் என்றுதொழ

நின்றருள்செய் ஈசன் இடமாம்

சிந்தைசெய்து பாடும்அடி யார்பொடி மெய்

பூசியெழு தொண்டர்அவர்கள்

வந்துபல சந்தமலர் முந்தியணை

யும்பதிநல் வைகாவிலே”5 (பா- 3567)

திருவைக்காவூர் எனும் ஊரில் எழுந்தருளியிருக்கும் வில்வவனேசுவரர் மீது பாடப்பட்டுள்ளது. ஆதி முதல் அந்தம் வரை அனைத்தும் ஆனாய் நீயே என்றும், திருமாலும், நான்முகனும் எம்பெருமானே போற்றி என்று வணங்கும் ஈசனே, இறைவனை என்றும் தன் மனதில் நினைந்து பாடல்கள் பாடி போற்றி வழிபடும் அடியார்கள் திருநீரைப் பூசிக் கொண்டு வாசனை மிக்க மலர்களைக் கொண்டு ஈசனின் மேல் தூவி வணங்கும் இடமே திருவைகாவூர் ஆகும் என்று பாடியுள்ளார்.

பாபநாசம் சிவனும் தனது சுருட்டி இராகத்தில் அமைந்த பாடலில் கலையை ரசிக்கும் ரசிகன் நான், கனவிலும் உனை நினைந்து பாடுகிறேன். எனை வருந்த விடலாமா, ஜாதி, மதம், மொழி என எந்தவித பேதமும் இல்லாமல் தன்னுயிர் போல மண்ணில் வாழும் உயிர்களை காத்திடும் உன்னையே நினைந்து உருகும் என்னை வருந்த விடலாமா என்று பாடுகிறார்.

“நினைந்துருகும் எனை வருந்தவிடலா

மோ – நித்திரையிலும் உன்னை”6

திருஞானசம்பந்தர், பாபநாசம் சிவன் இருவருமே இறைவனை அனுதினமும் மனதால் நினைந்து துதிப்பதனை இங்கு கூறியுள்ளனர்.

பாதசேவனம் : அப்பர் என்று போற்றப்படும் திருநாவுக்கரசர் தன் வாழ்நாளில் ஒரு தடவையாவது திருக்கயிலாயத்தை காண வேண்டும் என்று ஆவல் கொண்டு தன் கால்களால் நடந்து சென்றார். வயதானக் காரணத்தினால் தொலை தூரம் நடக்க இயலவில்லை. முட்டிப் பொட்டு சென்றார் கால்கள் தேய்ந்தன. தவழ்ந்து சென்றார் உடல் முழுவதும் தேய்ந்தன. பிறகு சிவபெருமான் ஒரு முனிவர் வடிவில் வந்து நீ கங்கையில் மூழ்கி திருவையாற்றில் ஐய்யாறப்பன் கோவிலில் எழும்போது சிவபெருமான் தன் நந்தி பார்வதி தேவியுடன் வாகனத்தில் காட்சி கொடுப்பதாக கூறினார். காவிரி கரையில் அமைந்துள்ள இக்கோயில் எழில்மிகு வண்ணம் அமைந்துள்ளது. அப்பர் கங்கையில் மூழ்கி, ஐய்யாறப்பர் கோவிலின் திருக்குளத்தில் எழும்போது பார்வதி தேவியுடன் திருக்கைலாய காட்சி அளித்தார். அக்காட்சியைக் கண்டவுடன் பாடிய ‘மாதர்ப்பிறைக் கண்ணியானை’ என்ற பாடலில், இறைவனின் பாதத்தினைப் போற்றுகிறார். நான்காம் திருமுறை : திருவையாறு : பண் காந்தாரம்

மாதர்ப் பிறைக்கண்ணி யானை மலையான் மகளோடும் பாடிப்

போதொடு நீர்சுமந் தேத்திப் புகுவா ரவர்பின் புகுவேன்

யாதுஞ் சுவடு படாமல் ஐயா றடைகின்ற போது

காதன் மடப்பிடி யோடுங் களிறு வருவன கண்டேன்

கண்டே னவர்திருப் பாதங் கண்டறி யாதன கண்டேன்..!7 ;(பா – 4179)

எளிதில் காணக்கிடைக்காத பார்க்கவே முடியாத என்று இருந்த பாதத்தினைக் கண்டேன் என்றும், உலகில் உள்ள யானை தன் பெண் யானையுடனும், கோழி தன் போடையுனும், என்று அனைத்து உயிர்களும் தன் துணையுடன் குளிர்ந்து வருவதுபோல் கண்டேன் என்று உள்ளம் மகிழ்ந்து பாடியுள்ளார். அன்றைய தினம் ஆடி அமாவாசை ஆகும். இன்றும் திருவையாறு ஐய்யாறப்பர் கோவிலில் ஆடி அமாவாசை அன்று அப்பர் திருகைலாயக் காட்சி நிகழ்ச்சி ஓதுவார்கள் தேவாரம் சொல்ல, இசைக்கருவிகள் முழங்க வெகு சிறப்பாக நடைபெறுகிறது.

பாபநாசம் சிவன் ‘இவ்வுலகையே தன்; ஆட்டிப் படைக்கும் எம்பெருமானே ஒன்றும் அறியாத பேதையாகிய நான் எதனுடனும் ஒப்பிட்டுக் கூறமுடியாத உன் அழகினையும், உன்னையும் என்னவென்று சொல்வேன். பார்வதி தேவியின் மணாளனே, பக்த கோடிகள் பணியும் உனது மலரடியை துதிக்கும் பேறு பெற்றேன் ஐயா’ என்று சிவபெருமானின் பாதத்தினைப் போற்றிப் பாடியுள்ளார்.

இராகம் : ஹரிகாம்போஜி தாளம் : கண்ட சாபு

பல்லவி

சங்கர தயாகர வரண கமலம் துணை

ஸர்வ ஜகதீச்வரா பார்வதிP மனோஹரா (சங்கர)

அனுபல்லவி

பங்கயனும் மாதவனும் தேடும் மலர்ப் பாதனே

பக்த கோடிகள் பணியும் கைலாச நாதனே (சங்கர)

சரணம்

ஒன்றுமறியாப் பேதை உன் பெருமை என்ன கண்டேன்

ஒப்புயர் வில்லா உந்தன் உருவழகை என் சொல்வேன்

மன்றில் நடமாடும் உயர் விடையேறும் பெருமானே

மலரடி துதிக்கும் ராமதாஸன் மா தவமே (சங்கர)8

அர்ச்சனம் : திருநாவுக்கரசர் தனது நான்காம் திருமுறை, திருக்கச்சி ஏகம்பம் தேவாரத்தில், பண் காந்தாரத்தில் அர்ச்சன பாவத்தினைக் காட்டியுள்ளார்.

“கைப்போது மலர்தூவிக் காதலித்து வானோர்கள்

முப்போது முடிசாய்த்துத் தொழநின்ற முதல்வனை

அப்போது மலர்தூவி ஐம்புலனு மகத்தடக்கி

எப்போது மினியானை யென்மனத்தே வைத்தேனே”.9 (பா-4222)

இப்பாடலில் தன் ஐம்புலன்களையும் அடக்கி, மனதை ஒரு நிலைப்படுத்தி, தன் கைகளால் மலர் தூவி வானோர்களும், தேவர்களும், முனிவர்களும் தொழும் முதல்வனை மலர் தூவி அர்ச்சித்து வணங்கி என் மனதில் வெந்தேனே என்று பாடுகிறார் திருநாவுக்கரசர்.

பாபநாசம் சிவன் அவர்களும் பிள்ளையார் மீது ஹம்சத்வனி இராகத்தில் அர்ச்சனை பக்தி பாவத்தினை சரணத்தில் காட்டுகிறார்.

அன்புடன் தும்பை அருகம் புல்லைஎடுத்

தருச்சனை செய்தாலும் போதும் - அன்பர்

துன்பம் துடைத்து பேரின்பம் தரும் வரதா

துணைப் புரிப்ரணவா கார கணபதியே”10

அதாவது, உள்ளத் தூய்மையுடன் தும்பை, அருகம் புல்லை எடுத்து கணபதிக்கு அர்ச்சனை செய்தாலே அதை அவர் மகிழ்ச்சியுடன் ஏற்றுக்கொள்கிறார். அதற்கு அவர் நம் வாழ்க்கையில் ஏற்ப்படும் துன்பங்களை துடைத்து இன்பங்களை அள்ளித் தருவார் என்று பாடியுள்ளார்.

வந்தனம் : திருநாவுக்கரசர் சூலை நோயினால் அவதிப்படும் போது தனது தமக்கையின் வழிகாட்டுதலில் வீரட்டானத்துறை சிவபெருமானை வணங்கி நோய் நீங்க ‘கூற்றாயினவாறு’ என்றப் பதிகத்தினைப் பாடி வலி நீங்கப் பெற்றார். இப்பாடலில் இரவும், பகலும் பிரியாது எப்பொழுதும் வணங்குவேன் என்று பாடியுள்ளார்.

“கூற்றாயின வாறு விலக்ககிலீர்

கொடுமைபல செய்தன நானறியேன்

ஏற்றாயடிக் கேயிர வும்பகலும்

பிரியாது வணங்குவ னெப்பொழுதும்

தோற்றாதென் வயிற்றி னகம்படியே

குடரோடு துடக்கி முடக்கியிட

ஆற்றேன் யேனதி கைக்கெடில

வீரட்டா னத்துறை யம்மானே”11 (பா- 4159)

சுந்தரர் தனது திருப்பழமண்ணிப்படிக்கரை(இலுப்பைப் பாட்டு) பதிகத்தில், உமையை ஒரு பாகத்தில் கொண்டவனும். விண்ணுலகத்தின் தலைவனும், கையில் சூலத்தை ஏந்தியவனும், தாமரையை ஒத்த மலர்ப் பாதத்தினை ஏந்தியவனான திருப்பழமண்ணிப்படிக்கரையில் உள்ள பெருமானை வணங்குவீர்களாக எனப் போற்றுகிறார்.

உங்கைக ளாற்கூப்பி உகந்தேத்தித் தொழுமின் தொண்டீர்

மங்கையொர் கூறுடையான் வானோர்முத லாயபிரான்

அங்கையில் வெண்மழுவன் அலையார்கதிர் மூவிலைய

பங்கைய பாதனிடம் பழமண்ணிப் படிக்கரையே.12(365)

பாபநாசம் சிவனும் மயிலை கபாலீஸ்வரர் மீது கௌளை இராகத்தில் இயற்றியக் கீர்;த்தனையில் எனது உடலானது இந்த மானிட ஜென்மத்திற்கே உள்ள அர்ப்ப போகத்தில் ஈடுபடவே நினைக்கிறது, எனதுடல் காம நோய்க்கு இரையாகியதே, இந்த இராமதாஸனுக்கு இதிலிருந்து விடுபட ஒரு மருந்தளித்து அருள் புரிவாய் மயிலை வாழ் ஈசனே என்றும், மலைமகள் ஒரு பாகத்தில் கொடுத்த மகாதேவனே என்றும் வேண்டி வணங்கிப் பாடியுள்ளார்.

“மருந்தளித் தருள்வாய் - என்றன்

மதநரோகமற வெனக்கு ஒரு திரு”13

தாஸ்யம் : பக்தன் இறைவனுக்கு தொண்டு புரிய ஆரம்பிக்கும் நிலை தாஸ்ய பாவமாகும். திருநாவுக்கரசர் இறைவனுக்கு தாஸனாக தொண்டு புரிந்தவர். நான்காம் திருமுறை : திருத்துருத்தி : திருநேரிசை

“பிண்டத்தைக் கழிக்க வேண்டிற் பிரானையே பிதற்று மின்கள்

அண்டத்தைக் கழிய நீண்ட அடலரக் கன்ற னாண்மை

கண்டொத்துக் கால்விரலா லூன்றிமீண் டருளிச் செய்த

துண்டத்துத் துருத்தி யானைத் தொண்டனேன் கண்ட வாறே”14 (பா-4581)

உலகில் வாழும் மக்கள் வாழ்வதற்காக உணவு, உறைவிடம், பொருள்களுக்காக தன் வாழ்நாள் முழுவதும் ஓடி ஓடி உழைத்து தன் உயிரையே விடுகின்றனர். உலகத்தைக் காக்கக்கூடியவர் எம்பெருமான் என்று அறிந்திலர். தன் கால் கட்டை விரலால் அழுத்தி யானையினை முதலையிடமிருந்து காப்பாற்றிய சிவபெருமானை அவரின் தொண்டன் நான் கண்டு கொண்டேன் என்று பாடியுள்ளார். பாபநாசம் சிவனும்,

“கூவியழைக்கக் கூடாதா – குரு

பரா சிவகுமாரா அடிமை எனைக்” 15

என்ற சிந்துபைரவி இராக ஆதி தாளக் கீர்த்தனையில் ‘பாவி என்று நீயும் ஒதுக்கி விட்டால் நான் எங்கே போவேன், என்ன செய்வேன் சொல், எனக்கு போக எந்த இடம் இருக்கு, பொறாமை, காமம், குரோதம் என்று கொடிய நோய்கள் உள்ள இந்த உலகில் விழுந்து தவித்தேனே, உன்னை காப்பற்ற நான் இருக்கிறேன் என்று கூவி அழைக்க கூடாதா’ என்று பாடியுள்ளார்.

ஸக்யம் : சுந்தரர் தான் ஏன் இந்த பூவுலகில் பிறந்தோம் என்ற எண்ணத்தை மறந்து இருந்த நிலையில் அவர் திருமணம் செய்யபோகும் நிலையில் இறைவனால் தடுத்தாட்கொள்ளப்பட்டு திருவெண்ணைய் நல்லூர் கோவிலுக்கு சுந்தரரை அழைத்து சென்று மறைந்த எம்பெருமானின் ‘வன்சொல்லால் எமைப் பாடுக’ என்ற கூற்றிற்கேற்ப ‘பித்தா பிறைசூடி’ என்ற முதல் பதிகத்தினைப் பாடினார். இப்பதிகமானது இந்தளப் பண்ணில் அமைந்துள்ளது. இதன் தற்காலத்து இராகம் மாயாமாளவகௌள ஆகும்.

இறைவனுக்கு தோழனாக வாழ்ந்தவர் சுந்தரர். இதில் இறைவனையே பித்தா என உரிமையுடன் விளித்து போற்றியுள்ளார்.

“பித்தாபிறை சூடிபெரு மானேயரு ளாளா

எத்தான்மற வாதேநினைக் கின்றேன்மனத் துன்னை

வைத்தாய் பெண்ணைத் தென்பால்வெண்ணைய் நல்லூரருட் டுறையுள்

அத்தாவுனக் காளாய்இனி அல்லோனென லாமே”.16 (பா -7225)

பாபநாசம் சிவனும் ஒரு சில பாடல்களில் இறைவனை உரிமை கொண்டு ஏசுவது போலப் போற்றியுள்ளார். சான்றாக, சக்ரவாகப் பாடலான,

“உனை நம்பி ஏமாந்தேன் ஐயா

உள்ளே விஷத்தை வைத்து சிரிப்பிலே நெருப்பைக் கக்கும்”17

‘நீ பித்து பிடித்தவன், பாதி உடலில் சக்தியை சுமந்தவன்,; பித்தலாட்டம் போடுபவன், தில்லை சுடுகாட்டில் ஆடுபவன், உள்ளே விஷத்தை வைத்து சிரிப்பிலே நெருப்பைக் கக்கும் உனை நம்பி ஏமாந்தேன் ஐயா’ என்று பாடுகிறார். இப்பாடல் நிந்தாஸ்துதியில் அமைந்துள்ளது. இதில் சொற்கட்டுக்கள் காணப்படுகிறது.

ஆத்மநிவேதனம் : திருநாவுக்கரசர் திருவையாற்று இறைவனை பாடும் பொருட்டு ஓசை, ஒலி, மலர்களின் மணம், அடியவர்களுக்கு இனிமையானவர், அனைத்திற்கும் முதன்மையானவர் அனைத்துலகமும் ஆனவர் என்று போற்றுகிறார். தனது சரணாகதித்துவம் பக்தியினால் திருவையாற்றில் இறையருளால் கைலை காட்சி கண்டவர். திருத்தாண்டகம், திருநாவுக்கரசர் தேவாரம், 6ம் திருமுறை.

ஓசை யொலியெலா மானாய் நீயே

உலகுக் கொருவனாய் நின்றாய் நீயே

வாச மலரெலா மானாய் நீயே

மலையான் மருகனாய் நின்றாய் நீயே

பேசப் பெரிதும் இனியாய் நீயே

பிரானாய் அடியென்மேல் வைத்தாய் நீயே

தேச விளக்கெலா மானாய் நீயே

திருவையா றகலாத செம்பொற் சோதீ18 (பா -3722)

பாபநாசம் சிவன் தனது கீரவாணி இராகப் பாடலில் கபாலீஸ்வரனே உன்னை அன்றி தனக்கு வேறு கதியில்லை என்று பாடுகிறார்.

“கருணாகரனே சிவ சங்கரனெ

கதிவேறில்லை ஈசா கபாலீ”19

4.2.திவ்யப்ரபந்தம் - பாபநாசம் சிவன் பாடல்கள் நவவித பக்தி

திருமாலை தெய்வமாகக் கொண்டு பன்னிரு ஆழ்வார்களான பூதத்தாழ்வார், பேயாழ்வார், பொய்கையாழ்வார், நம்மாழ்வார், திருமங்கையாழ்வார், குலசேகர ஆழ்வார், பெரியாழ்வார், ஆண்டாள், திருமழிசை ஆழ்வார், மதுரகவியாழ்வார், தொண்டரடிப் பொடியாழ்வார், திருப்பாணாழ்வார் ஆகியோர்களால் பாடப்பட்டது நாலாயிர திவ்யப்ரபந்தம் ஆகும். இப்பிரபந்தம் நான்கு பகுதிகளாக 4000 பாடல்களைக் கொண்டது. இவற்றில் 3ம் பகுதி ஆயிரம் இயற்பா வகையினவாகும்.. இவர்களில் முதல் மூன்று ஆழ்வார்களும் சமகாலத்தவர் ஆவர். பெரியாழ்வார் இறைவனுக்கு தொண்டு செய்து வாழ்ந்தவர் ஆவார். பெரியாழ்வார் இறைவனை தன் குழந்தையாகப் பாவித்து பிள்ளைத்தமிழ் பாடியுள்ளார். இறைவனுக்கே பல்லாண்டு பாடியவர் பெரியாழ்வார் ஆவார். ஆண்டாள் திருமாலினையே மணவாளனாகக் கொண்டார். இவர்களில் நம்மாழ்வாரைத் தன் தெய்வமாகக் கொண்டு அவரையே பாடி ஆழ்வார்களில் ஒருவராக உயர்ந்தவர் மதுரகவியாழ்வார். இத்தகையப் பலச் சிறப்பினைக் கொண்ட ஆழ்வார்களின் பாசுரங்களில் நவவித பக்தி பாவமும் பரந்து காணப்படுகிறது.

ஸ்ரவணம் : பேயாழ்வார் முதல் மூன்று ஆழ்வார்களில் மூன்றாமவர் ஆவார். இவர் மயிலாப்பூரில் அதிகேசவ பெருமாள் கோவில் குளத்தில் செவ்வல்லி மலரில் தோன்றியவர். இவர் திருமாலின் நந்தனம் என்னும் வாளின் அம்சமாகத் தோன்றியவர். இவர் திருமாலின் திருப்புகழை பாமாலையாக்கி தினமும் போற்றியவர். பாடல்கள் பாடி ஆடி அழுது தொழுவார் என்றும் கூறப்படுகிறார். இறை பக்தியினால் இவர் பித்தன் போன்றும், பேயர் போன்றும் திரிந்ததினால் பேயாழ்வார் என்று அழைக்கப்பட்டார். திருகோவிலூர் மிருகண்டு முனிவர் ஆசிரமத்தில் பொய்கையாழ்வார் மற்றும் பூதத்தாழ்வாருடன் இருந்த போது இவரே முதலில் இறை தரிசனம் கிடைக்கப் பெற்றவராவார். இவர் தனியாக ஒரு கோவிலிலும் மற்ற ஆழ்வார்களுடன் இணைந்து 11 கோவில்களிலும் மங்களாசாசனம் செய்துள்ளார். பேயாழ்வார் தன் பாசுரத்தில்,

“நாமம் பல சொல்லி நாராயணா என்று

நாம் அங்கையால் தொழுதும், நல் நெஞ்சே வா மருவி,

மண்ணுலகம் உண்டு உமிழ்ந்த வண்டு அறையும் தான் துழாய்

கண்ணனையே காண்க,, நம் கண்.”20 (பாடல் -2289)

இப்பாடலில் கண்ணன் மண்னை தின்றுவிட்டான் என்பதனை அவனது தாய் யசோதா கேட்டதும், கண்ணன் வாயை திறந்து காட்டிய போது இந்த உலகமே தெரிந்தது. அந்நிகழ்வையே மண்ணை தின்று துப்பிய வண்டு என்று பாடுகிறார். பூங்குழல் ஊதும் கண்ணனின் அழகைக் காண ஆயிரம் ஆயிரம் கண்கள் வேண்டும் நெஞ்சே என்று தன் மனதிற்கு பாடுகிறார்.

தென்பாண்டி நாட்டில் ஸ்ரீவில்லிப்புத்தூரில் பெரியாழ்வார் வீட்டு நந்த வனத்தில் துளசி மாடத்தில் நள ஆண்டு ஆடி பூரத்தன்று அவதரித்தவர் கோதை நாச்சியார். கி.பி. 9 ஆம் நூற்றாண்டில் வாழ்ந்ததாக அறிகிறோம். அரங்கனையே மனதில் மணாளனாக எண்ணி மார்கழி மாதத்தில் பாவை நோன்பு இருந்து திருப்பாவை பாடி வணங்கி வந்தார். ஸ்ரீரங்கனுக்கு அணிவிக்கும் மாலையை தந்தை பெரியாழ்வார்க்கு தெரியாமல் முதலில் தான் சூடிக் கொண்டதனால் சூடிக் கொடுத்த கொடி என்ற பெயரும் வந்தது. ஒரு நாள் உண்மை தெரிய வர தந்தையின் கோபத்திற்கு ஆளானார். ஸ்ரீரங்கனோ சூடியவளின் அன்பை உணர்ந்தவன். இறைவனோ அவள் அணிந்த மாலையே தனக்கு வேண்டுமென்று பணித்து அவளே ஆண்டாள் என்று அறிவித்து ஊர் அறிய கைபிடித்து தன்னவள் ஆக்கிக் கொண்டார். பரந்தாமனையே கணவனாக கொண்ட ஆண்டாள் பூதேவியின் அம்சமாக கருதப்படுகிறாள். ஆண்டாள் தனது நாச்சியார் திருமொழியில்,

“நாறு நறும்பொழில் மாலருஞ்சோலை

நம்பிக்கு நான் நூறு தடாவில்

வெண்ணெய் வாய்நேர்ந்து பராவி வைத்தேன்

நூறு தடா நிறைந்த அக்கார அடிசல் சொன்னேன்

ஏறுதிருவுடையான் இன்று வந்து இவை கொள்ளுங்கொலோ?”21

என்று இப்பாடலில் நூறு பெரிய அண்டாவில் வெண்ணைய்யும், ஒரு நூறு பெரிய பாத்திரத்தில் அக்கார வடிசல்(கல்கண்டு சாதம்) வைத்து கண்ணனுக்கு படைக்க வேண்டும் என்று ஆசைப்பட்டேன் என்று தன் தோழிகளிடம் சொல்வது போலும் அதை தோழிகள் கேட்பது போலும் சிரவண பாவத்தில் பாடியுள்ளார்.

ஆண்டாள் இறைவனை தன் காதலனாகப் பாவித்து, அவனையே கணவனாக அடைய வேண்டி, மார்கழி மாதம் பாவை நோன்பிருந்து திருப்பாவை எனும் நூலினைத் தந்துள்ளார். இறைவனையே அடைந்தார். ஆண்டாள் இறைவனை தன் நாயகனாகக் கொண்டு பாடல்கள் இயற்றியுள்ளார். அவ்விதம் ஆண்டாளின் திருப்பாவையில், இந்த உலகத்தில் பிறந்த ஒவ்வொருவரும் பின்பற்ற வேண்டிய இந்த பாவை நோன்பு பற்றிய செய்திகளைக் கூறுகிறேன் கேளுங்கள் என்கிறார் ஆண்டாள். திருப்பாற்கடலில் பள்ளிக்கொண்ட எம்பிரானின் திருவடியினைப் பாடுவோம் என்கிறார். நெய், பால் போன்றவைகளை சாப்பிடாமலும், விடியற் காலையில் எழுந்து நீராடுவோம் என்றும், கண்ணிற்கு மையிடாமலும், கூந்தலில் மலர்களை சூடாமலும், செய்யக்கூடாத எந்த செயலையும் செய்யாமலும், மற்றவருக்கு எந்தளவு முடியுமோ அந்தளவு உதவுவோம், தர்மம் செய்வோம் என்று மகளிர்க்கு கூறுகிறார்.

இராகம் :கௌள தாளம் : ஆதி

வையத்து வாழ்வீர்காள் நாமும்நம் பாவைக்குச்

செய்யும்கிரிசைகள் கேளீரோ, பாற்கடலுள் -

பையத்துயின்ற பரமனடிபாடி

நெய்யுண்ணோம் பாலுண்ணோம் நாட்காலேநீராடி

மைட்டெழுதோம் மலரிட்டுநாம்முடியோம்

செய்யாதன செய்யோம் தீக்குறளை சென்றோதோம்

ஐயமும்பிச்சையும் ஆந்தனையும் கைகாட்டி

உய்யுமாறெண்ணி உகந்தேலோ ரெம்பாவாய்22

பாபநாசம் சிவன் அவர்களும் தனது மனதிற்கு உரைப்பது போல பல பாடல்களைத் தந்துள்ளார். ஹரிகாம்போஜி இராகத்தில் அமைந்த பாடல் ஒன்றில் ஆகாயத்திலும் அண்ட பிண்டம் அனைத்திலும் நிறைந்திருக்கும் பரம்பொருள் நம் ஈசனே என்று உண்டென்று உறுதிபடுத்தி மனதில் வைத்துக் கொள் என்று தன் மதுரை ஸ\_ந்தரேஸ்வரர் பற்றி மனதிற்குக் கூறுவதாகப் பாடியுள்ளார்.

“உண்டென்று, உறுதிகொள்வாய்

மநமே தெய்வமொன்”23

கீர்த்தனம் : எருமைகள் தனது இளங்கன்றுக் குட்டியை நினைந்து கனைத்து தன் முலை வழியே பால் சுரந்து வீட்டை சேறாக்குகின்றன. அத்தகைய நல்ல எருமைகளை உடைய நல்ல செல்வனின் தங்கையே நாங்கள் அனைவரும் மார்கழி மாதத்து பனி முழுவதும் எங்கள் தலையில் விழும்படி உன் வீட்டு வாசலில் நிற்கிறோம் என்று கூறி, இலங்கையை ஆண்ட இராவணணை அழித்த ஸ்ரீ இராமபிரானை நினைந்து பாடவும் நீ வாய் திறவாய் என்று பாடுகிறார். ஒவ்வொரு வீட்டின் முன்பும் சென்று அந்த வீட்டில் உள்ள மகளீரை அழைத்து மார்கழி நீராட அழைக்கிறார் ஆண்டாள்.

இராகம் : கேதாரகௌளை தாளம் : ஆதி

கனைத்திலங்கற்றெருமை கன்றுக்கிறங்கி

நினைத்துமுலைவழியே நின்றுபால்சோர

நனைத்தில்லம்சேறாக்கும் நற்ச்செல்வன் தங்காய்!

பனித்தலைவீழ நின்வாசல்கடைப்பற்றிச்

சினத்தினால் தென்னிலங்கைக கோமானைச்செற்ற

மனத்துக்கினியானைப் பாடவும் நீவாய்திறவாய்

இனித்தானெழுந்திராய் ஈதென்ன பேருரக்கம்

அனைத்தில்லத்தாரும் அறிந்தேலோ ரெம்பாவாய்24

மற்றுமொரு பாடலில் ஆனைசாத்தன் பறவைகள் சேர்ந்து பேசிக்கொள்ளும் ஒலி உனக்கு கேட்கவில்லையா நீ இப்படி தூங்கிறாயே, இடைச்சியர் மத்தினால் தயிரைக் கடையும் ஓசையும் உனக்கு கேட்டிலையோ, வீட்டின் தலைமைப் பெண்ணே நாராயண மூர்த்தியை, அந்த கேசவனை, நாங்கள் பாடுகிறோம் அதைக் கேட்டுக்கொண்டு உள்ளேயே இருக்கின்றாயே, கதவைத் திற என்று ஆண்டாள் பாடியுள்ளார்.

இராகம் : பைரவி தாளம் : மிஸ்ரசாபு

கீசுகீ சென்றெங்கும் ஆனைச்சாத் தன்கலந்து

பேசின பேச்சரளம் கேட்டிலையோ? பேய்ப்பெண்ணே!

காகம் பிறப்பும் கலகலப்பக் கைபேர்ந்து

வாச நறுங்குழ லாய்ச்சியர் மத்தினால்

ஓசைப் படுத்த தயிரரவம் கேட்டிலையோ?

நாயகப் பெண்பிள்ளாய்! நாராயணன் மூர்த்தி

கேசவனைப் பாடவும் நீ கேட்டே கிடத்தியோ?

தேச முடையாய்! திறவேலோ ரெம்பாவாய்!25

பாபநாசம் சிவன் அவர்களின் குந்;தலவராளி இராகப் பாடலில் இன்னிசை இறைவனையும் இயங்க வைக்கும் என்பதனை உணர்ந்த பாபநாசம் சிவன் அவர்கள் இன்னிசையுடன் உன்னைத் துதிக்கத் அருள் தா என்று பாடியுள்ளார். இசைக்கென்றே பெருமைப் பெற்ற நாடு நம் தமிழ்நாடு அதில் தேவார மூவரான சுந்தரமூர்த்தி நாயனாரின் தோழனே சுந்தர தியாகேசனே இன்னிசையுடன் உன்னைப் பாட அருள்தா என்று கீர்த்தனை பாவத்தில் பாடியுள்ளார்.

“உன்னைத் துதிக்கவருள் தா இன்னிசையுடன்

உன்னைத் துதிக்கவருள் தா” 26

ஸ்மரணம் : இறைவனை சதா ஸ்மரணிக்கின்ற நிலைப் பெற்ற பக்தனானவன் இறைக் கைங்கர்யத்தில் ஈடுபடுகிறான். விஷ்ணுவை சதா சர்வ காலமும் நினைந்து வழிபட்டவர்கள் வைணவர்கள். தூத்துக்குடி மாவட்டத்திலுள்ள திருக்குகூர் ஆழ்வார் திருநகரியில் காரியார், உடைய நங்கை ஆகியோருக்கு மகனாகத் தோன்றினார். 16 ஆண்டுகள் திருக்குகூர் நம்பி கோவிலின் புலியமறப் பொந்தில் யோகத்தில் இருந்து மதுரகவி ஆழ்வாரின் கேள்விக்கு பதில் தந்து அவரை சீடராகப் பெற்ற பெருமை இவரையே சாரும். இவர் இயற்றிய திருவிருத்தம், திருவாசிரியம், பெரிய திருவந்தாதி, பெரிய திருவாய்மொழி, ஆகிய பாடல்கள் ரிக், யசூர், சாம, அதர்வண வேதங்களுக்கு இணையானவையாகும் என்பது பெரியோர்களின் வாக்கு. அவர் திருமாலின் படைத் தலைவரான விஷவக்னேசர் என்பவரின் அவதாரமாகக் கருதப்படுகிறார். இவர் சடாரி, பராங்குசன், மாறன், வகுலாபரணன், குருகையர் ஆகிய பெயர்களால் சிறப்பிக்கப்படுகிறார். வைணவத்தில் நம்மாழ்வாரை ஆன்மாவாகவும், ஏனைய ஆழ்வார்களை உடலாகவும் கருதுவதுண்டு. இவர் 37 திருக்கோவில்களை மங்களாசனம் செய்துள்ளார். நம்மாழ்வார் அவரது பாசுரத்தில்,

“உண்ணும் சோறு பருகு நீர் தின்னும் வெற்றிலையும் எல்லாம்

கண்ணன் எம்பெருமான் என்று என்றே கண்கள் நீர் மல்கி

மண்ணின் உழவன் அவன் சீர் வளம் மிக்கவனூர் வினவி

திண்ணம் என் இள மான் புகுமூர் திருகோளுரே”27

நம்மாழ்வார் நாயக - நாயகி பாவத்தில் இப்பாடலை இயற்றியுள்ளார். தன்னை நாயகியாகவும், இறைவனைத் தலைவனாகவும் எண்ணிப் பாடியுள்ளார். இவ்வுலகில் “அவனின்றி ஓர் அணுவும் அசையாது” என்பது போல், ஹிரண்யகசபு தன் மகன் பிரஹலாதனிடம் நாராயணனன் எங்கிருக்கிறான் என்று கேட்ட போது, தூணிலும் இருப்பான், துரும்பிலும் இருப்பான் என்று கூற, தூணிலிருந்து நரசிம்மர் தோன்றி ஹிரண்யகசபுவை அழிக்கிறார். அதே போல் நம்மாழ்வார் அனைத்தும் இறைவன் நாராயணனே என்று பாடியுள்ளார். உண்ணும் உணவும், தாகத்தை தீர்க்கும் நீரும், மங்கள பொருள்களில் ஒன்றான வெற்றிலை, பாக்கிலும் நாராயணனே என்று பாடுகிறார். எனவே இப்பாடல் நவவித பக்தியில் ஸ்மரணத்தில் அமைந்துள்ளதாக தெரிகிறது.

அதே போலத் திருமங்கையாழ்வார் பெருமாலின் திருநாமமான ஏழெழுத்து மந்திரமான ‘நமோ நாராயணாய’ எனும் நாமத்தைப் பற்றிக் கூறுகிறார். இவர் சோழ நாட்டிலுள்ள திருக்குறையலூர் என்னும் ஊரில் பிறந்தார். இவர் திருமாலின் கையிலுள்ள சாரங்கம் என்னும் வில்லின் அம்சமாக கருதப்படுகிறார். இவருக்கு பெற்றோர் இட்ட பெயர் நீலன் என்பதாகும். இளம் வயதிலேயே வீரத்திலும், பக்தியிலும் சிறந்து விளங்கினார். இவருடைய வீரத்தைப் பார்த்த சோழ அரசன் படைத் தலைவராக இருந்த நீலனை திருமங்கை எனும் நாட்டிற்கு சிற்றசனாக்கினான். தன் மனைவியின் விருப்பப்படி தினமும் அடியார்களுக்கு உணவு படைத்தும், இறை வழிபாட்டில் ஈடுப்பட்டும், செல்வங்களை இழந்தார். பின் செல்வந்தரிடம் கொள்ளையடித்து அடியார்களுக்கு திருவமுது படைத்து வந்த நிலையில் திருமால் திருமகளோடு திருமணக்கோலத்தில் திருமங்கையாழ்வாருக்கு காட்சியளித்தார். இவர் பெரிய திருமொழி, திருக்குறுத்தாண்டகம், திருநெடுத்தாண்டகம், திருவெழுக்கூற்றிக்கை, சிறிய திருமடல், பெரிய திருமடல், ஆகிய படைப்புகளை படைத்துள்ளார். இவர் 46 கோவில்களைத் தனியாகவும், பிற ஆழ்வார்களுடன் சேர்ந்து 36 கோவில்களையும், மொத்தம் 82 கோவில்களைப் பாடி மங்களாசாசனம் செய்துள்ளார். இவரே அதிக கோவில்களுக்கு மங்களாசாசனம் செய்தவராவார்.

“குலம் தரும் செல்வம் தந்திடும் அடியார்

படு துயர் ஆயின எல்லாம்

நிலம் தரம் செய்யும் நீள் விசும்பு அருளும்

அருளொடு பெரு நிலம் அளிக்கும்

வலம் தரும் மற்றும் தந்திடும் பெற்ற

தாயினும் ஆயின செய்யும்

நலம் தரும் சொல்லை நான் கண்டுகொண்டேன்

நாராயணா என்னும் நாமம்”28

இப்பாடலில் திருமாலின் திருநாமம் சொன்னால் நமக்கு நல்ல குலத்தில் பிறந்திடவும், நல்ல செல்வம் கிடைத்திடவும், நம் துயரங்கள் நீங்கி நல்வாழ்வு கிடைக்கும் என்றும், உலகத்திலேயே உன்னதமான உறவு பெற்ற தாயின் உறவு. அதற்கு இணையான கருணை உள்ளம் கொண்டவன் நம இறைவன் ஆனால் அதனினும் சிறப்புக் கொண்டவர் நம் இறைவன் ஆவார். எப்படி பாடப் பாட இராகம், மூட மூட ரோகம் என்று சொல்கிறார்களோ, அதே போல் பெருமானின் திருநாமத்தை திரும்பத் திரும்பச் சொல்லும் போது நம் உலகத் துன்பத்தை மறந்து வாழ்வில் முன்னேற இறைவனின் திருநாமம் ஒன்றே சிறந்த ஆயுதமாகும்; என்றும், நான் அதை கண்டு கொண்டேன் என்றும் தன் பாசுரத்தில் இறை நாமத்தை புகழ்ந்து பாடுகிறார்.

ஆண்டாள் :

ஆயர்குலத்தில் தோன்றி, யமுனா நதிக் கரையில் வளர்ந்து, விளையாடிய வேந்தன், தூய்மையும், பெருமையும் கொண்டவன் கண்ணனே. தான் பெற்றப் பிள்ளையை உலகம் கொண்டாடும் போது பெற்ற தாயின் புகழும் தானே வளரும் அது போல் தன் தாயின் புகழை உலகம் அறியும் வண்ணம் லீலைகள் புரிந்த தாமோதரன். அப்படிப்பட்டவனை வாயினால் பாடி, மனத்தினால் அவனை நினைந்து அவனது நாமத்தை சொல்லிக் கொண்டே இருப்போம். அவ்வாறு செய்கையில் நெருப்பில் எந்த பொருளையிட்டாலும் அது சாம்பலாகும். அது போல நம்முடைய பாவங்கள் அனைத்தும் தூசுப் போல் மறைந்து போய்விடும் என்று நாம ஸ்மரணையைப் பாடியுள்ளார்.

இராகம் : ஸ்ரீராகம் தாளம் : ஆதி

மாயனை மன்னு வடமதுரை மைந்தனைத்

தூய பெருநீர் யமுனைத் துறைவனை

ஆயர் குலத்தில் தோன்றும் அணிவிளக்கை

தாயைக் குடல்விளக்கம் செய்ததா மோதரனைத்

தூயோமாய் வந்துநாம் தூமலர்தூ வித்தொழுது

வாயினால் பாடி மனத்தினால் சிந்திக்க

போய பிழையும் புகுதருவான் நின்றனவும்

தீயினால் தூசாகும் ! செப்பேலோரெம்பாவாய்29

பாபநாசம் சிவன் ஸ்மரண பாவத்தில் நாம மொன்றே - கரஹரப்ரியா - ஆதி தாள கீர்த்தனையில் பாபநாசம் சிவன் பாடலில் ஒன்றான திருவல்லிக்கேணி ஸ்ரீ பார்த்தசாரதி பெருமானை பஜிக்கும் கீர்த்தனையில் நாராயணா என்ற உன் திருநாமம் ஒன்றே போதாதோ என் தலைவனே, குளத்திலே உள்ள தாமரை மலர்கள் அனைத்தும் பூத்துக் குலுங்குவது போன்றது என்பதனை மிகைப்படுத்தி தாமரை மலர்கள் பூத்துக் குலுங்கும் காடாகவே எண்ணி அதன் அத்தனை அழகுடைய எழில் வாமனனே என்றும், சமுத்திரத்தின் மெல்லிய காற்றின் அருகில் கோவில் கொண்டிருக்கும் திருவல்லிக்கேணி என்ற திருத்தலத்தினிலே, அர்ச்சுனனுக்கு தேரோட்டியாக வந்த பார்த்தசாரதி பெருமானை எந்நேரமும் பஜிக்கும் இந்த ராமதாஸனுக்கு நாராயணன் என்ற திருநாமம் ஒன்றே வாழ்வினில் போதாதா என்று நாம ஸ்மரணையைப் போற்றியுள்ளார்.

இராகம் - கரஹரப்ரியா தாளம் - ஆதி

பல்லவி

நாம மொன்றே போதாதோ திருவின் நாயகனே நாராயண எனுமுன் (நாம்)

அனுபல்லவி

தாமரைக் காடு பூத்தது போலும் ஸர்வாங்க ஸ\_ந்தர வாமனனே (நாம)

சரணம்

திவ்யஸமுத்ரக்கரையின் மென்காற்றில் திருவல்லிக்கேணித் திருத்தலம் தன்னிலே

ஸவ்யஸாசிக்குத் தேரோட்டின - பார்த்த ஸாரதே ராமதாஸன் பஜிக்கும் (நாம)30

பாதசேவனம் : அமுதம் வேண்டி தேவர்களும், அசுரர்களும் பாற்கடலைக் கடைந்த போது திருமகளும் தோன்றினாள். திருமகள் இறைவனின் பாதத்திற்கு சேவை செய்;கிறாள். இந்நிலை பாதசேவனம் ஆகும். பாதசேவகத்திற்கு மிகச் சிறந்த உதாரணமாக ஸ்ரீ மகாலட்சுமியைக் கூறலாம். இதன்படி மகாவிஷ்ணுவே ஆதிபுருஷன், மூலப்பிரகிருதி. இவரிடமிருந்தே அச்சுதன், அநிருத்தன், சங்கர்ஷணன், ஆகியோர் தோன்றியதாக குறிப்பிடப்படுகிறது. மேலும் ஆகமத்தின்படி மகாலட்சுமி மூலப் பிரகிருதியின் சக்தியாவாள். மலருடன் சேர்ந்திருக்கும் மணம் போல திருமகள் எப்போதும் விஷ்ணுவை விட்டுப் பிரியாமல் இருப்பாள். நித்யவாசம் செய்யும் அவளும் பரம்பொருளே. அவருடைய லீலைகளுக்கு ஏற்றவாறு அவளும் பற்பல வடிவங்கள் எடுத்துக் கொண்டு அவரை விட்டு பிரியாமல் இருக்கிறாள். நாராயணனும், திருமகளும் ஓரே பரம்பொருளின் இரண்டு பக்கங்களாக சொல்லப்பட்டுள்ளனர். நாராயணன் இல்லாமல் திருமகள் இல்லை. திருமகள் இல்லாமல் நாராயணனும் இல்லை. இதனால்தான் ஸ்ரீநிவாசன், ராதாகிருஷ்ணன், சீதாராமன், ஆகிய பெயர்கள் பெருமாளுக்கு ஏற்பட்டுள்ளன. விஷ்ணுவின் ஐவகை நிலைகளான பரத்வம், வியூகம், விபவம், அந்தர்யாமி, மற்றும் அர்ச்சனை ஆகியவற்றில் கூட திருமகள், நாராயணனை விட்டு பிரியாமல் இருக்கிறாள்.

திருமகளானவள் பத்மப்ரியா, விஷ்ணுப்பிரியா, கமலா, ஐஸ்வர்யா, ஸ்ரீதேவி, நாராயணி, வைஷ்ணவி எனப் பலப் பெயர்களில் அழைக்கப்படுகிறார். செல்வத்தின் அதிபதியாக வணங்கப்படும் லட்சுமியின் வடிவமானது அஷ்ட வடிவங்களைக் கொண்டது. நவராத்திரியிலும் இரண்டாவது மூன்று நாட்கள் மகாலட்சுமிக்கு கொண்டாடப்படுகிறது. மேலும் வரலெட்சுமி நோன்பு கொண்டாடப்படுகிறது. எம்பெருமானைப் போல பிராட்டியும் நமக்கு மோட்சம் அளிக்கும் தாயாகக் காக்கிறாள். நம்மாழ்வாரின் திருவாய்மொழியில்,

“கண்டேன் கமல மலர்ப்பாதம் காண்டலுமே

விண்டே ஒழித்த விளையாயின எல்லாம்

தொண்டே செய்து என்றும் தொழுது வழியொழுக

பண்டே பரமன் பணித்த பணிவகையே.”31

இப்பாடலில் நம்மாழ்வார் திருமாலின் மலர் போன்ற மென்மையான பாதங்களை, தங்கத்திற்கு மேலான பொற்ப்பாதங்களை கண்டேன் என்றும், பார்த்தவுடனேயே அவரின் பிறப்பிற்க்கும் கிடைத்த பாக்கியமாக கருதுகிறார். ஹரியின் பாதங்களுக்கு சேவை செய்வதனையேப் பணியாக கொண்டவர் நம்மாழ்வார்.

ஆண்டாளும் தசாவதாரத்தில் வாமன அவதாரத்தில் உலகத்தை அளந்த அவனின் திருவடியின் புகழைப் பாடி, நீராடுவோம் என்றும், அவ்வாறு வேண்டிக் கொண்டால் நாட்டில் நல்ல மழை பொழிந்து விளைநிலங்களில் பயிர்கள் நன்கு விளைந்து நாட்டிற்கு செல்வத்தை அளிக்கும் என்றும், அது மட்டுமல்லாது அந்த பயிர்களிடையே வண்ண வண்ண சிறுசிறு மலர்கள் இடையிடையே பூக்கும் அதில் உள்ள தேனைக் குடிக்க சின்னசிறு புள்ளிகளையுடைய வண்டுகள் வரும், நல்லப் புல்லினைத் தின்று பசுக்கள் தன் படியில் தேக்கி வைத்திருந்தப் பாலினைச் சுரக்கும் என்றும், அப்படியே வள்ளல் குணம் கொண்ட நம் பரந்தாமனின் நீங்காத செல்வம் நமக்கு கிடைக்கும் என்று இறைவனின் திருவடிதனைப் போற்றுவதால் என்னனென்ன நலன்கள் கிடைக்கின்றன என்பதனைப் பாடுகிறார்.

இராகம் : ஆரபி தாளம் : ஆதி

ஓங்கியுலகளந்த உத்தமன் பேர்பாடி

நாங்கள் நம்பாவைக்குச் சாற்றிநீராடினால்

தீங்கின்றி நாடெல்லாம் திங்கள் மும்மாரிபெய்து

ஓங்குப்பெருஞ்செந்நெல் ஊடுகளலுகளப்

பூங்குவளைப் போதில் பொறிவண்டுகண்படுப்ப

தேங்காதே புக்கிருந்து சீர்த்தமுலைப்பற்றி

வாங்கக்குடம் நிறைக்கும் வள்ளல்பெறும் பசுக்கள்

நீங்காதே செல்வம் நிறைந்தேலோ ரெம்பாவாய்32

பாபநாசம் சிவனும் தனது மணிரங்கு இராகப் பாடலில் ‘உலகில் வேறு யாரும் இல்லை அம்பா, உன் பாதம் நம்பினேன். என்னுடைய சுகம், துக்கம் எல்லாம் நீயே தாயே, என்னைக் காத்தருள் அம்பா’ என்று திருவடிதனைப் போற்றுகிறார். இப்பாடல் மணிப்பிரவாளக் கீர்த்தனையாகும். ஒரு பாடலில் இசையாப்பிலக்கண ஒழுங்குகளுக்கு ஏற்றப்படி ஒன்றுக்கு மேற்பட்ட மொழிகள் பயன்படுத்தப்பட்டிருந்தால் அதற்கு மணிப்பிரவாளம் என்றுப் பெயர்.

“பரதேவதே பதம் நம்பினேன்

பாரில் வேறு யாரும் இல்லை அம்பா”33

அர்ச்சனம் : இறைவனை மனதார வணங்க வேண்டும் என்று திரும்ப திரும்ப வலியுறுத்துபவர்கள் வைணவர்கள். அனைத்தும் அவனே என்று கூறுகிறார்கள். ஆண்டாள் தனது நாச்சியார் திருமொழியில் ‘ஊமத்தம் பூவினுடைய நல்ல பூக்களையும், முருங்கைப் பூக்களையும், கையில் கொண்டு மூன்று வேளையும் உன் பாதங்களில் போட்டு உன்னை அர்ச்சிப்பேன். உன்னை யாரும் திட்டாமல் இருக்க கொத்துக் கொத்தாக பல மாலைகளைக் கட்டி நாமத்தை நெஞ்சிலே சொல்லிக் கொண்டு உனக்கு சூட்டுவேன்’ என்கிறார்.

“மத்த நன் நறுமலர் முருக்க மலர்

கொண்டு முப்போதும் உன் அடி வணங்கித்

தத்துவம் இலி என்று நெஞ்சு எரிந்து

வாசகத்து அழித்து என்னை வைதிடாமே,

கொத்து அலர் பூங்கணை தொடுத்துக் கொண்டு

கோவிந்தன் என்பது ஓர் பேர் எழுதி

வித்தகன் வேங்கட வாணன் என்னும்

விளக்கினில் புக என்னை விதிக்கிற்றியே.”34

பொய்கையாழ்வாரும் தனது முதல் திருவந்தாதியில் தனது பாசுரத்தில் ‘இறைவனை ஒன்றுப்பட்டு வணங்க வேண்டும் என்கிறார். அதாவது இறைவனை மலர் கொண்டு அர்ச்சித்தாலும், தூபம் கையில் ஏந்தி வழிபட்டாலும், மந்திரங்கள் ஓதி பூஜித்தாலும், மனதார கடவுளை நினைக்காவிடில் பயனேதும் இல்லை’ என இறைவழிபாட்டின் பல வழிகளைக் கூறுகையில் அர்ச்சனத்தையும் குறிப்பிட்டுள்ளார்.

“தொழுது மலர் கொண்டு, தூபம் கை ஏந்தி

எழுதும் எழுவாரி நெஞ்சே பழுது இன்றி

மந்திரங்கள் கற்பனவும் மால் அடியே கைதொழுவான்

அந்தரம் ஒன்று இல்லை, அடை.”35

இவர்களைப் போலவே பாபநாசம் சிவனும் தனது குறிஞ்சி இராகப் பாடலில் இறைவனின் பல நாமாக்களான தேவகி மைந்தனே, இறைவனே, விஷ்ணுவே, கோபாலனே, புவனங்களை ஆழ்பவனே, அழகான நீல வர்ணத்தையுடையவனே, புண்ணிய சரித்தனே. கர்ணனே, பாண்டுரங்கனே, என இறைவனின் பல திருநாமங்களைப் போற்றி பாடலின் வாயிலாக அர்ச்சிக்கின்றார். குறிஞ்சி இராகம், ஆதி தாளப் பாடல்.

“தேவகீ வரபாலா ப்ரபோ

முராரே கோபாலா ஜய”36

வந்தனம் : பன்னிரு ஆழ்வார்களில் முதல் ஆழ்வார் என்ற சிறப்பினைக் கொண்டவர். இவர் காஞ்சிபுரத்தில் திருவெஃகா என்னும் இடத்தில் உள்ள பொய்கையில் தோன்றியவர். பொய்கையில் தோன்றியதால் பொய்கையாழ்வார் என்று அழைக்கப்படுகிறார். இவரே திருமாலின் பத்து அவதாரங்களையும் முதலில் சிறப்பித்துப் பாடியவர் ஆவார். இவர் திருமாலின் கையில் உள்ள பாஞ்சஜன்யம் என்னும் சங்கின் அம்சமாகத் தோன்றிவர் என்று கருதப்படுகிறார். அந்தாதியாக பாடப்பட்ட இவரின் 100 பாடல்களும் முதல் திருவந்தாதி என்றுப் போற்றப்படுகிறது. ஒரு சமயம் பொய்கையாழ்வார் மழையின் காரணமாக திருக்கோவிலூர் மிருகண்டு முனிவரது ஆசிரமத்துக்குச் சென்றார். அங்கு பூதத்தாழ்வாரும், பேயாழ்வாரும் வந்தனர். இவர்கள் மூவரும் நெருக்கியடித்து மலைக்கு ஒதுங்கி நிற்க அங்கு திருமால் மூவருக்கும் காட்சியளித்தார். 108 திவ்ய தேசங்களில் மொத்தம் 6 கோயில்களைப் பற்றி பிற ஆழ்வார்களுடன் இணைந்து மங்களாசனம் செய்துள்ளார். மங்களாசனம் என்பது ஒரு கோவிலில் உள்ள இறைவனைப் போற்றி பாடல்கள் இயற்றுவது ஆகும். இவர் கிரக முனி, மகாதேவயார், தமிழ் தலைவன் ஆகிய வேறு பெயர்களால் சிறப்பிக்கப்படுகிறார்.

பொய்கையாழ்வாரின் பாசுரத்தில் திருமாலின் திருப்பெயரான “நமோ நாராயணா” என்ற சொல் வைணவ பெரியவர்களுக்கு வேத மந்தரம் ஆகும். அந்த சொல்லை தொழுது பணிந்து கற்றேன் என்கிறார்.

“வழி நின்று நின்னைத் தொழுவார் வழுவா

மொழி நின்ற மூர்த்தியரே ஆவர் - பழுதொன்றும்

வாராத வண்ணமே விண் கொடுக்கும் மண்ணளந்த

சீரான் திருவேங்கடம்”37

இப்பாடலில் எம்பிரானாகிய ஏழுமலையானையும், அவன் வாசம் செய்யும் அந்த ஏழுமலையைப் பற்றியும் மனதாரப் போற்றி வணங்கியுள்ளார். மலையை சுற்றிலும் காணக் கிடைக்காத அரிய வகை மூலிகைகள் உள்ளன. மக்கள் கஷ்டப்பட்டு வரும் போது அந்த மூலிகையின் மீது பட்டு வரும் காற்று அவர்களின் களைப்பைப் போக்கி திருப்பதி வெங்கடாஜலபதியை காண ஆர்வமும் உற்சாகத்தையும் ஏற்படுத்தும் உயர்ந்த மலையையும் போற்றியுள்ளார். திருமாலின் பத்து அவதாரங்களில் ஒன்றான வாமன அவதாரத்தில் மகாபலி சக்கரவர்த்தியிடம் மூன்றடியால் மண் கேட்டு ஒரு அடி வானையும், இரண்டாவது அடி பூமியையும், மூன்றாவது அடி அவனது தலை மேல் வைத்து அவனது செருக்கினை அடக்கிய வரலாற்றைக் கூறி வணங்கி போற்றுகிறார்.

ஆண்டாள் தனது திருப்பாவையில் ‘ஆயர்பாடியில் வற்றாது பால் சுரக்கும் பசுக்களைக் கொண்ட நந்தகோபாலனின் மகனாகிய ஸ்ரீ கிருஷ்ணனே நீ எழுந்திரு, உலகத்தில் அனைவரும் காணும் காட்சிப் பொருளாய் நின்ற சுடரே, எதிரிகள் உனக்கு முன் வந்து தன் வலிமையை இழந்து வலிமையற்றவர்களாய் உன் திருகோயிலின் முன் வந்து உன் திருவடிகளைப் பணிகின்றார்கள். அவர்களைப் போன்றே நாங்களும் உன் திருவடியை வணங்கி புகழ்கிறோம்’ என்று பாடியுள்ளார்.

இராகம் : நாதநாமக்ரியா தாளம் : ஆதி

ஏற்ற கலங்கள் எதிர்பொங்கி மீதளிப்ப

மாற்றதே பால்சொரியும் வள்ளல் பெரும்பசுக்கள்

ஆற்றப் படைத்தான் மகனே! அறிவுறாய்

ஊற்ற முடையாய்! பெரியாய்! உலகினில்

தோற்றமாய் நின்ற சுடரே! துயிலெழாய்

மாற்றார் உனக்கு வலிதொலைந்துன் வாசற்கண்

ஆற்றாது வந்துன் அடிபணியு மாப்போலே

போற்றியாம் வந்தோம் புகழ்ந்தேலோ ரெம்பாவாய்.38

இதே போல திருப்பாவையிலும், ‘நாராயணனே உன் கமலத் திருவடியால் உலகத்தை மூன்றடியில் அளந்தவனே, இலங்கையில் அசுரர்களை அழித்தவனே, சகடாசுரனையும், கன்றுக்குட்டியாக வேடம் போட்டு வந்த பத்சாசுரனையும், விலாமரத்தில் பழமாக வடிவம் எடுத்த கபித்தாசுரனையும், அரக்கர்களைக் கொன்றவனே, கோவர்த்தனகிரி மலையை தன் சுண்டுவரலால் குடை போல தூக்கி நிறுத்திய உன் திருவுள்ளத்தைப் போற்றுகிறோம் என்று இப்படி ஸ்ரீமன் நாராயணின் செயல்களைப் புகழைப் போற்றி பாடுகிறார்.

இராகம்: ஸிந்துபைரவி தாளம் : ஆதி

அன்றிவ் வுலகம் அளந்தாய் அடிபோற்றி!

சென்றங்குத் தென்னிலங்கை செற்றாய்! புகழ்போற்றி!

கன்று குணிலா எறிந்தாய்! கழல்போற்றி!

குன்று குடையா எடுத்தாய்! குணம்போற்றி!

வென்றுபகை கெடுக்கும் நின்கையில் வேல்போற்றி!

என்றென்றுன் சேவகமே ஏந்திப் பறைகொள்வான்

இன்றுயாம் வந்தோம் இரங்கேலோ ரெம்பாவாய். 39

பாபநாசம் சிவனும் மத்யமாவதி இராகத்தில் அமைந்த பாடலில்; ‘தேவர்களும் முனிவர்களும் வேண்ட நரகாஸ\_ரனை அழிக்க ஓடோடி வந்த கண்ணா, என்னை காத்தருள், அர்ச்சுனனுக்கு தேரோட்டியாக இருந்து அசுரர்களை அழித்த கமலக் கண்ணா உன்னையே வணங்கிப் போற்றுக்கின்றேன் கண்ணா எனைக் காத்தருள்’ என்று பாடியுள்ளார். மத்யமாவதி இராக, ஆதி தாளப் பாடல்.

“கண்ணா காத்தருள் - மேக

கண்ணா கடைக்கண் பார்த்தருள் - கமலக்” 40

தாஸ்யம் : திருவாய்மொழியில் நம்மாழ்வார், அகன்ற விரிந்த இந்த உலகில் உள்ள செல்வங்கள், பொருள்கள் யாவும் கிடைத்தாலும், இந்த உலகை விட்டு மேலுலகம் சென்றாலும், அவைகள் பெரிதல்ல பெருமாளின் பாதத்திற்கு திருத்தொண்டாற்றும் பாகவதர்களுக்கு தொண்டு செய்யும் பேறே எனக்கு கிடைத்த பெரும் பாக்கியம் ஆகும் என இறைதாசர்களுக்கு தாசனாக பணி செய்வதே சிறந்த தொண்டு எனப் பாடியுள்ளார்.

“வியன் மூவுலகு பெறினும், போய்

தானே தானே ஆனாலும்,

புயல் மேகம் போல் திருமேனி

அம்மான் புனைபூம்கழல் அடிக்கிழ்ச்

சயமெ அடிமை தலை நின்றார்

திருத்தாள் வணங்கி, இம்மையே

பயனே இன்பம் யான் பெற்றது

உறுமோ – பாவியானுக்கே?41

ஆண்டாள் திருப்பாவையில் ‘விடியற்காலையில் உன்னை நாங்கள் வணங்கினோம். உன் பாதக்கமலங்களைப் போற்றி வணங்கும் எங்களின் கூற்றினை நீ கேட்பாயாக. ஆயர்குலத்தில் பிறந்து எங்களை அடிமைக்கொள்ளாமல் போய்விடாதே என்றும், நாங்கள் எடுக்கும் ஏழேழு பிறவிக்கும் உன்னோடு வாழ்;வோம். உனக்கே அடிமையாகி தொண்டுகள் செய்வோம். எங்களுக்கு வேறு என்னங்கள் தோன்றாமலும், ஆசைகள் தோன்றாமலும் இருக்க நீயே அருள்புரிய வேண்டுகிறோம்’ என்று பாடியிருக்கிறார்.

இராகம் : மத்யமாவதி தாளம் : ஆதி

சிற்றஞ் சிறுகாலே வந்துன்னைச் சேவித்து உன்

பொற்றா மரையடியே போற்றும் பொருள்கேளாய்,

பெற்றம்மேய்த் துண்ணும் குலத்தில் பிறந்தும் நீ

குற்றேவல் எங்களைக் கொள்ளாமல் போகாது

இற்றைப் பறைக்கொள்வான் அன்றுகாண் கோவிந்தா!

எற்றைக்கும் ஏழேழு பிறவிக்கும் உன்தன்னோடு

உற்றோமே யாவும் உனக்கேதாம் ஆட்செய்வோம்

மற்றைநம் காமங்கள் மாற்றேலோ ரெம்பாவாய்42

பாபநாசம் அவர்கள் முருகனிடம் நீ என்னப் பண்ணாலும் நான் உன்னை விட்டுட்டு போக மாட்டேன் முருகா, உன் தாமரை பாதமே என் உள்ளத்தில் நிறைந்துள்ளது. தாய் அடித்து குழந்தை முடமாகுமா, ஆனால் நீ என்னை அடித்தால் என்னால் தாங்க முடியுமா, உன்னை மட்டுமே சுற்றி சுற்றி வருவேன். இந்த ஏழை அடிமை செய்த தவறை பொருத்து மன்னிக்க வேண்டுகிறேன், ஆறுமுகனே, குகனே, மயில் வாஹனனே, முருகா என்று தாஸ்யம் பக்தியில் பாடியுள்ளார். நாட்டை இராக ஆதி தாளப் பாடலான,

“அடித்தாலும் உனை விட்டடிமை எங்கு செல்வேன்

அறுமா முகனே மயில் வாஹனனே குஹனே முருகனே”43

ஸக்யம் : குடந்தை சாரங்கபாணி மேல் திருமழிசையாழ்வாரால் பாடப்பட்டுள்ளது. உன்னுடைய கால்கள் வலிக்குதா, இங்கே காவேரி கரையில் கும்பகோணத்தில் கிடக்கிறாய், இப்படியே கிடந்தவாறே அருள் பாலிக்கும் கேசவனே என்று பாடியுள்ளார். திருசந்த விருத்தத்தில்,

“நடந்த கால்கள் நொந்தனவோ? நடுங்க ஞாலம் ஏனமாய்

இடந்த மெய் குலுங்கவோ? விலங்கு மால் வரைச்சுரம்

கடந்த கால் பரந்த காவிரிக் கரைக் குடந்தையுள்,

கிடந்தவாறு எழுந்திருந்து பேசு: வாழி கேசவனே”44

நாச்சியார் திருமொழியில் ஆண்டாள் கண்ணன் தங்களுடைய சேலைகளை எடுத்துச் விட்டார் என்றதும் அதை வாங்குவதற்கு முதலில் கண்ணனை புகழ்ந்தனர். கண்ணன் தரவில்லை என்றதும் கோபமாக பேச, கம்சன் உன்னை அழிக்க நினைத்த போது அன்று கருமேகம் இருள் சூழ்ந்து இருக்க நீ பிழைத்து நிற்கின்றாய், எங்களைப் போன்ற கன்னிப் பெண்களுக்கு மனத் துன்பத்தை ஏற்படுத்துவதற்காகத் தான் இங்கு வந்து பிறந்தாயோ, இது உனக்கு தகுமோ, உன் அன்னை நீ பயப்படும்படி உன்னை திட்டுவதில்லை, பெண்களிடம் வம்பு செய்வதற்கென்றே உன்னை விட்டுவிட்டாள். அரக்கியின் முலை பாலை உறிஞ்சி உண்டவனே என்றும் நீ எதற்கும் மயங்க மாட்டாய், பயப்பட மாட்டாய் என்றும் எங்களது சேலைகளை தந்துவிடும் படி கூறுகின்றனர்.

கஞ்சன் வலைவைத்த வன்று

காரிருள் எல்லில் பிழைத்து

நெஞ்சுதுக் கம்செய்யப் போந்தாய்

நின்றஇக் கன்னிய ரோமை

அஞ்ச வுரப்பாள் அசோதை

ஆண்டா வட்டிட் டிருக்கும்

வஞ்சப் பேய்ச்சி பாலுண்ட

மசிமையிலீ ! கூறை தாராய். 45:

பாபநாசம் சிவன் தனது சுருட்டி இராகப் பாடலில் மாதேவனே என் வினைகளை தீர்க்க உன்னால் ஆகாதா. உன் மனம் என்ன கல்லா. எத்தனை விதத்திலும் சொன்னாலும் உனது மனம் உருகாதா. என்று ஒரு தோழமையுடன் கூடிய அமைப்பினில் இப்பாடலைப் பாடியுள்ளார்.

இராகம் : சுருட்டி தாளம் : ஆதி

கன்மந முருகச் செய்ய லாகாதா – என்றன்

கன்ம வினையைத் தீர்க்கலாகாதா என்46

ஆத்ம நிவேதனம் : பகவானே உன்னை விட்டால் வேறுயாறும் எனக்குக் கதி இல்லை. என்று மனம் உறுகி இறைவனை வேண்டுகிறார். திருமங்கையாழ்வார் பெரிய திருமொழியில்,

“கதியேல் இல்லை நின் அருள் அல்லது எனக்கு

நிதியே திருநீர்மலை நித்தில்த் தொத்தே

பதியே பரவித் தொழும் தொண்டர் - தமக்குக்

கதியே உன்னைக் கண்டுகொண்டு உய்ந் தொழிந்தேனே”47

வேறு கதியே இல்லை, என் அருள் வேண்டும் அல்லது திருநீர்மலையில் தொழும் தொண்டர் எனக்கு கதியே உன்னைக் கண்டு கொண்டேனே உயிர் பெற்று எழுந்தேனே என்று ஆத்மநிவேதனத்தில் பாடியுள்ளார்.

பாபநாசம் சிவன் தனது “உன்னையலால் வேறே கதி இல்லை அம்மா”48 என்ற கல்யாணி இராக, ஆதி தாளப் பாடலில் உலக வாழ்வினை வெறுத்து ‘உலகம் என்ற நாடக அரங்கில் என்னை வேடமிட்டு ஆடவிட்டாய். என்னால் இனி வாழ முடியாது. நீயே மீனாட்சி, காமாட்சி, நீலாயதாட்சி என பல பெயருடன் எங்கும் நிறைந்தவள். உன் உள்ளம் இரங்கி எனை ஆட்கொள் தாயே,’ என்று வீம்புடன் பக்தி பாவத்தில் திளைக்கிறார்.

4.3.திருவாசகம் - பாபநாசம் சிவன் பாடலகள் நவவித பக்தி

“திருவாசகத்திற்கு உருகாதார் ஒரு வாசகத்திற்கும் உருகார்” என்ற வாசகத்திற்கு ஏற்ப உள்ளம் உருக்கும் சொற்களுடன் கூடியது திருவாசகம். மாணிக்கவாசகரால் இயற்றப்பட்டது. மாணிக்கவாசகர் திருவாதவூரில் சம்புபாதசிருதர் சிவஞானவதி தம்பதிக்கு மகனாகப் பிறந்தார். இவர் 9ம் நூற்றாண்டாகும். அரிமர்த்தன பாண்டியனிடம் தலைமை அமைச்சராக பணியாற்றினார். பன்னிரு திருமுறைகளில் எட்டாம் திருமுறையாக அமைந்துள்ளது. திருவாசகம் 51 பகுதிகளையும், 658 பாடல்கள் அடங்கியது. ஒவ்வொரு பாடலும் உள்ளத்தினை உருக்கக் கூடிய எளிய நடையில் அமைந்திருக்கும். இதில் மாணிக்கவாசகர் இறைவனைப் போற்றிப் பாடியுள்ளார். இதன் ஒரு பகுதியான திருவெம்பாவையில் தன்னை நாயகியாகவும், இறைவனை நாயகனாகவும் பாவித்து பக்தி இலக்கியமாகப் படைத்துள்ளார். தமிழில் சிறந்த பக்தி இலக்கியமாக திருவாசகம் போற்றப்படுகிறது. “கல்லையும் கனிய வைக்கும்” எனப் புகழ் பெற்ற திருவாசகத்தின் முதற் பதிகமாக சிவபுராணம் அமைந்துள்ளது. (சிவபுராணம் சிவாலய வழிபாடு-பக்-4). திருவாசகத்தில் நவவித பக்தியில் உள்ளப் பாடல்களைக் காண்போம்.

சிரவணம்: திருவாசகத்தின் திருவண்ட பகுதியில் சிவனது பெருமையினை பிறருக்கு கூறுவது போல பாடியுள்ளார் மாணிக்கவாசகர்.

“முண்ணோன் காண்க முழுதோன் காண்க

தன்னே ரில்லோன் றானே காண்க

ஏனம் தொல் எயிறு அணிந்தோன் காண்க

கானப் புலியுரி யரையோன் காண்க

நீற்றோன் காண்க நினைதொறு நினைதொறு

மாற்றேன் காண்க வந்தோ கெடுவேன்

இன்னிசை வீணையிலிசைந் தோன் காண்க

வன்னதொன் றவ்வயினறிந்தோன் காண்க”49

நெருப்பில் எந்த பொருளைப் போட்டாலும் அது எரிந்து சாம்பலாகி விடும். அப்படிப்பட்ட சாம்பலை தன் திருமேனியில் பூசியிருப்பவன் சிவன். எம்பெருமானுக்கு உகந்தது திருநீறு ஆகும். தன் மேனியில் ஆடையாக புலித்தோலினை அணிந்திருப்பான். உலகம் பிரளயம் வந்து அழிந்தப் பின் மீண்டும் உலகத்தினை உருவாக்க சிவபெருமான் வீணை இசைத்து புது உலகத்தை உருவாக்கினார் என்று தெரிந்துக் கொள்க என்று நமக்கு இப்பாடலின் மூலம் எடுத்துரைக்கிறார்.

இதே போல பாபநாசம் சிவனும் மனித பிறவி என்பது மாறி மாறி வரும், அதனால் அபாயம் ஏதுமில்லை, துன்பக் கடலிலிருந்து கரையேறலாம். எப்பொழுதும் சிவாய நம என்று இடைவிடாது சிந்தனை செய்து உலக நாதனை வணங்குவோம் என்று குந்தலவராளி இராகப் பாடலில் கூறுகிறார்.

சிவாய நமவென்றே இடையறாச்

சிந்தனை செய்வோமே ஸதா (சிவாய)50

கீர்த்தனம் : ஆதியும் அந்தமும் இல்லாதவன் சிவன் அதாவது பிறப்பு இறப்பு என்று எதுவும் எம்பெருமானுக்கு கிடையாது. அவன் நிலையானவன். அப்படிபட்ட அவனை இறைவனை நான் பாட என்ன புண்ணியம் செய்தேனோ என்று பாடுகிறார். தன்னை ஒரு பெண்ணாக பாவித்து திருவெம்பாவை இயற்றியுள்ளார். இதில் சிவபெருமானுக்கு திருப்பள்ளி எழுச்சி பாடியுள்ளார். மார்கழி மாதத்தில் பஜனை முலம் வீதியில் பாடிக்கொண்டும், மகிழ்வுடன் அவனின் திரு நாமத்தை சொல்லிக் கொண்டும், எல்லா உயிரினங்களையும் தூங்காதே என்று எழுப்பி நீராடி இறையருளை பெறுவதற்கு வாருங்கள் என்று தன் தோழிகளை பாடி அழைக்கிறார் மாணிக்கவாசகர்.

“ஆதியும் அந்தமுமி ல்லா வரும் பெருஞ்

சோதியை யாம்பாடக் கேட்டேயும் வாள்தடங்கண்

மாதே வளருதியோ வன்செவியோ நின்செவிதான்

மாதேவன் வார்கழல்கள் வாழ்த்திய வாழ்த்தொலிப்போய்

வீதிவாய்க் கேடடலுமே விம்மி விம்மி மெய்மறந்து

போதா ரமளியின்மே னின்றும் புரண்டிங்ங

னேதேனு மாகாள் கிடந்தா ளென்னே யென்னே

யீதேயெந் தோழி பரிசேலோ ரெம்பாவாய்”51

இதனைப் போலவே பாபநாசம் சிவனும் குந்தலவராளி இராகத்தில் அமைந்த பாடலில் உன்னைப் பாடவே இந்த உலகத்தில் வேகமாய் பிறந்தேன். உன்னைப் பாடி பாடி அலுத்தேன். உனக்கு இன்னும் திருப்தி இல்லையா. துன்பக் கடலில் உழன்று திரிந்து, எத்தனையோ கனவுகளுடன், அதனினுள்ளும் உன் அருள் கிடைத்ததனால் அத்தனையும் பனி போல் பறந்து போயிற்று. என்று தான் கீர்;;த்தனை முகமாக இறைவனை பாடிக் கொண்டேயிருப்பதனை தடம் பதிக்கிறார்.

இராகம்: குந்தலவராளி தாளம் :ஆதி

“பாடி அலுத்தேனையா உன்னைப்

பலவிதம் என் பாட்டைப் படும் பாட்டை”52

ஸ்மரணம் : திருவாரூர் ஆரூரர் மேல் இயற்றப்பட்ட பாடலில் மாணிக்கவாசகர், உத்தமமான இறைவனின் பொன்னடியை நினைந்துருகி, மனத்தால் தியானித்து, எப்பொழுதும் சொல்லிக்கொண்டே இருக்கவேண்டும் என்கிறார்.

“உத்தம னந்த னுடையா னடியே நினைந்துருகி

மத்த மனத்தொடு மாலிவ னென்ன மனநினைவி

லொத்தன வொத்தன சொல்லிட வூரூர் திரிந் தெவருந்

தத்த மனத்தன பேசவெஞ் ஞான்று கொல் சாவதுவே.”53

பாபநாசம் சிவனும் மனிதன் உயிர் வாழ்வதற்கு எப்படி உணவு முக்கியமோ, ஸ்ரீ ராம நாமத்தை நினைப்பதும், சொல்வதுமே ஒவ்வொரு மனிதருக்கும் உயிர் வாழ தேவையான உணவு போன்றதாகும். ஸ்ரீ ராம நாமத்தை சொல்ல சொல்ல உடல் எல்லாம் இனிப்பை சாப்பிட்டால் எப்படி இனிக்குமோ அப்படி இனிக்குமாம். ஊமையாய் உள்ளவர் கூட எளிதாய் சொல்லக்கூடிய நாமம் ராமநாமம் ஆகும். அந்த இராம நாமத்தை சதா ஜபித்துக் கொண்டே இருக்க வேண்டும் என்கிறார் தனது கமாஸ் இராகப் பாடலில்.

“ராம நாம அம்ருத பானமே நாவுடையோர்க்குயர் ஜீவனமே ஸ்ரீ”54

பாதசேவனம் : மாணிக்கவாசகர் தன் திருவெம்பாவையில் இவ்வுலகில் உள்ள எல்லா உயிர்க்கும் தோற்றமாய் விளங்கும் எம்பெருமானின் பொன்னான திருக்கமலத்தினை போற்றி, மார்கழி நீராட வாருங்கள் என்று பாடியுள்ளார்.

“போற்றியெல் லாவுயிர்க்குந் தோற்றமாம் பொற்பாதம்

போற்றியெல் லாவுயிர்க்கும் போகமாம் பூங்கழல்கள்

போற்றியெல் லாவுயிர்க்கு மீறா மிணையடிகள்

போற்றிமா னான்முகனுங் காணாத புண்டரிகம்

போற்றியா முய்யவாட் கொண்டருளும் பொன்மலர்கள்

போற்றியா மார்கழிநீ ராடேலோ ரெம்பாவாய்.”55

பாபநாசம் சிவன் தனது செஞ்சுருட்டி இராகப்; பாடலில் செல்வமுடன், இன்பமுடன் அருள்கின்ற தேவன் நம் தேவதேவன் ஆவான். துன்பத்தைப் போக்கி, அன்புள்ளவர்களிடம் இன்பமும் நிறைந்து காணப்படும். அன்னையும் தந்தையுமாகிய நம் தேவ தேவனின் பாதம் பணிந்து மகழ்வோம் என்று பாடியுள்ளார்.

“தேவ தேவனைத் திருவடிப் பணிந்து பாடுவோம்56

அர்ச்சனம் : படைத்தல், காத்தல், அழித்தல், முத்தொழிலையும் புரியும் இறைவா போற்றி என்றும், அடியர்கள் எப்பொழுதும் இறைவனை தன்னிடம் கிடைக்கும் மலர்கள், இலைகள், நீரினைக் கொண்டு அர்ச்சிப்பர். மாணிக்கவாசகர் திருவாசகத்தில் மஹாதேவனை, ஈசா போற்றி, அமுதே போற்றி, அரசே போற்றி, கனியே போற்றி, என்று இறைவனின் திருப்பெயர்களைக் கொண்டு போற்றி அர்ச்சனை வடிவில் பாடியுள்ளார்.

“படைப்பாய் காப்பாய் துடைப்பாய் போற்றி

யிடரைக் களையு மெந்தாய் போற்றி

ஈசபோற்றி யிறைவ போற்றி

தேசப் பளிங்கின் றிரளே போற்றி

அரைசே போற்றி யமுதே போற்றி

விரைசேர் சரண விகிர்தா போற்றி

வேதி போற்றி விமலா போற்றி

யாதி போற்றி யறிவே போற்றி

கதியே போற்றி கனியே போற்றி

நதிசேர் செஞ்சடை நம்பா போற்றி.”57

பாபநாசம் சிவன் தனது குந்தலவராளி பாடலில் மகாலெட்சுமி மீது இப்பாடல் இயற்றப்பட்டுள்ளது. இதில் அம்மா உன்னுடைய பாதத்தினை பணிகிறேன். மனதில் தினமும் உன்னை பூஜிக்கிறேன். தேவேந்திரர்கள் முதல் அனைத்து மனரிஷிகளும் பூஜை செய்யும் ஸ்ரீ ரமா என்றும், விளைமதிக்க முடியாத அளவுக்கு ஆபரணங்களை கையில் உடையவளே என்றும், மஹாவிஷ்ணுவை தன் மனதில் அணிந்திருப்பவளே, உலகத்தையே மோகத்தில் வசமாக்கக்கூடிய வகையில் அழகுடையவளே, பிறப்பு இறப்பு என்ற சக்கரத்திலிருந்து மோட்ஷத்தை அளிக்கக்கூடியவளே என்று பாடியுள்ளார்.

இராகம் : குந்தலவராளி தாளம் : ஆதி

பல்லவி

மா பதாம் போருஹம் பஜ பஜ மானஸான வரதம் ஸ்ரீ ர (மா)

அனுபல்லவி

ஆ பதாம் நிவா ரண சரணம் அமரே ச ஸனகாதி பூஜிதம் ஸ்ரீ ர (மா)

சரணம்

மஹா பபோநிதே ஹஸ்தா பரணம்

மஹா விஷ்ணேர் வஷஸ்தலாபரணம்

மஹா மோஹவை தரணி தரணம்

மஹா ஜனன மரண பவோத்தரணம் (மா)58

வந்தனம் : திருவாசகத்தில் மகளிர் பூந்தோட்டத்தில் மலர்களை பறிக்கும் போது இறைவனின் புகழைப் பாடிக் கொண்டே மலர்களைப் பறிப்பார்கள். ஒவ்வொரு பாடலின் முடிவிலும் திருப்பூவல்லி கொய்யாமோ என்று பாடியுள்ளார். தில்லையில் நடனமாடும் அம்பலத்தானை வணங்கி அவன் புகழைப் பாடி நாம் பூக்கொய்யாமோ என்று சிதம்பரம் சிவபெருமானை வணங்கிக் கொண்டே செய்ய வேண்டும் எனப் பாடியுள்ளார்.

“வணங்கத் தலை வைத்து வார் கழல் வாய் வாழ்த்தவைத்

திணங்கத்தன் சீரடியார் கூட்டமும் வைத் தெம்பெருமா

ணணங்கொ டணிதில்லை யம்பலத்தே யாடுகின்ற

குயக்கூரப் பாடிநாம் பூவல்லி கொய்யாமோ”59

பாபநாசம் சிவனும் தனது பிலஹரி இராகத்தில் அமைந்த பாடலில் மயிலாப்பூர் கற்பகாம்பிகை அம்பாள் மீது பாடியுள்ளார். அற்பமான வாழக்கை வாழும் எனை அலைக் கடலில் மிதக்கும் துரும்பாய் என்னை நினைத்து ஆட்கொண்டு காத்து அருய்வாய் அன்னையே. இப்பூமியில் வாழும் மனிதரைப் பாடியும், பிறருடன் பழிச்சொற்கள் பேசி, தற்புகழ்ச்சிப் பேசி கெடும் என்னைக் காத்தருள்வாய் அன்னையே என்று வந்தனமாய் வணங்குகிறார்.

“கற்பகாம்பிகே கடைக்கண் பார்த்தெனைக்

காத்தருள் கருணாகரி”60

தாஸ்யம் : மாணிக்கவாசகர் நீத்தல் விண்ணப்பத்தில் ‘மனிதனின் உள்ளத்தில் உள்ள சிற்றின்பங்களை களைந்து, இறைவனின் அருளைப் பெறவும், இறைவன் தன்னை விட்டு நீங்காது இருக்க வேண்டும்’ என்ற விண்ணப்பம் அனைத்துப் பாடல்களிலும் வருகிறது. இதன் பொதுவான தொடர், “விட்டிடுதி கண்டாய்” என்பது தான். “என்னை விட்டு விடாதே” என்பதான இவ்வார்த்தையின் மூலம் இறைவனிடம் தாஸ்ய பாவமாக கேட்பதான பாவத்தினைக் காணலாம். இது கட்டளைக் கலித்துறையாக அமைந்துள்ளது. நீத்தல் வண்ணப்பம் 50 பாடல்களைக் கொண்டுள்ளது. திரு உத்தரகோசமங்கையில் அருளியது ஆகும்.

“அடற்கரி போலைம் புலன்களுக்

கஞ்சி யழிந்த வென்னை

விடற்கரி யாய்விட் டிடுதிகண்

டாய் விழுத் தொண்டர்க்கல்லால்

தொடற்கரி யாய் சுடர் மாமணி

யேசுடு தீச்சுழலக்

கடற்கரி தாயெழு நஞ்சமு

தாக்குங் கறைக்கண்டனே.”61

பாபநாசம் சிவனும் தனது மோகன இராகக் கீர்த்தனையில் ‘வள்ளியின் கணவனே, அழகிய தோகை மயிலை வாகனமாக்க கொண்டவனே, மலைகளில் விளையாடும் பன்னிருக்கையனே, முழுமதியை போல அழகிய திருமுகத்தினைக் கொண்டவனே, திருமாலின் மருமகனே, இந்த அடிமையை காக்க வா முருகா’ என்று பாடியுள்ளார்.

மயில் வாஹனா வள்ளி மனமோஹனா

சரவணபவ வரமருள் வாய் வா- மா62

ஸக்யம் : திருவாசக நீத்தல் விண்ணப்பத்தில் ஸக்ய பாவ உரிமையோடு ‘நான் உன்னை திட்டினாலும், புகழ்ந்தாலும் என்னை விட்டு போய்விடாதே’ எனக் கூறுகிறார்.

“ஏசினும் யான் உன்னை ஏத்தினும்

என் பிழைக்கே குழைத்து

வேசறுவேனை விடுதி கண்டாய்

செம்பவளம் வெற்பின்

தேசு உடையாய் என்னை ஆளுடையாய்

சிறு உயிர்க்கு இரங்கிக்

காய்சினம் ஆலம் உண்டாய் அமுது

உண்ணக் கடையவனே.”63

“பதறி மனமயர்ந்து” என்ற ஸாவேரி இராகத்தில் அமைந்த இப்பாடலின் சரணத்தில் பாபநாசம் சிவன் தன்னை ஒரு பெண் பிள்ளையாய் நினைந்து சிவபெருமானிடம் பாடியுள்ளார். ‘இந்த பேதையை பாராமுகம் காண்பது தகுமோ என்றும், உனக்கும் எனக்கும் உள்ள உறவினைப் பற்றி இந்த உலகத்திற்கே தெரியும், ஒளிவு மறைவு ஏதும் இல்லை. என்னைக் புறக்கணிப்பது முறையோ என்றும் என்னை புறக்கணித்தால் நான் போராடுவேன், அதில் தோற்றாலும் உன் மானத்தையும் வாங்குவேன்’ என்று தன் தோழியிடம் பேசுவது போல் ஸக்ய பாவத்தில் பாடியுள்ளார்.

போற்றி பணியும் ராம தாஸனைச் சிவனே

புறக் கணித்தால் வழக்கில் போராடுவேன் - அதில்

தோற்றாலும் அடங்காதுன் மானத்தைக் கப்பலில்

ஏற்றுவேன் புலம்பி தூற்றுவேன் ஆதலின்

துணிந்து வந்தேற்றுக் கொள் துடிக்கவிடாதே

சொன்னேன் நமக்குள் மனஸ்தாபம் அடாதே

அணைந்தெனைத் தாங்க பலியைக் கைவிடாதே

அன்னியரென்னைத் தொடரதே - நினைந்து நினைந்து64

ஆத்மநிவேதனம் : எந்தன் உடல் பொருள், இன்பம் அனைத்தும் நீயே என்று என்னை ஆட்கொண்ட போதே உனக்கு தெரியாதா என்றும், எனக்கு இனி எந்த ஒரு இடையூறும் இருக்குமோ என்றும், எப்பொழுதும் நீயே கதி என்று உன்னை வழிபடும் எனக்கு நல்லது மட்டுமே செய்வாய் நானே அதற்கு ஆதாரம் என்று மாணிக்கவாசகர் பாடியுள்ளார். இப்பாடல் ஆத்மநிவேதன பக்;தி பாவத்தில் அமைந்து காணப்படுகிறது.

“அன்றே எந்தன் ஆவியும்

உடலும் உடைமை எல்லாமும்

குன்றே அனையாய் என்னைஆட்

கொண்ட போதே கொண்டிலையோ

இன்று ஓர் இடையூறு எனக்கு உண்டோ

எண்தோள் முக்கண் எம்மானே

நன்றே செய்வாய் பிழைசெய்வாய்

நானோ இதற்கு நாயகமே.”65

கானடா இராகத்தில் அமைந்த பாடலில் காந்திமதி தாயைப் பார்த்து நீயே கதி என்று பாபநாசம் சிவன் பாடியுள்ளார். சாந்தி கிடைக்க எல்லா இடங்களிலும் தேடி தேடி இறுதியில் அம்மா உன்னை வந்தடைந்த கும்ப முனிவர்க்கு அருள் புரிந்தாய். சம்புநாதர் உளங்கவர் காந்திமதி அன்னையே. கனியினும் இனிய தமிழ் மறை முழங்கும் நெல்லையில் புண்ணிய நதிகளில் ஒன்றான தாமிரபரணி ஆற்றின் வடகரையில் வாழும் அம்மையே என்னையும் காத்தருள், நீயே கதி என்று சரணாகதியாகிறார்.

இராகம் : கானடா தாளம் : மிச்ர சாபு

“காந்திமதி அன்னை நீ கதி -

காத்தருள் கருணா நிதி அம்ப”66

4.4.திருப்புகழ் - பாபநாசம் சிவன் பாடல்கள் நவவித பக்தி

அருணகிரிநாதரால் 15ம் நூற்றாண்டில் இயற்றப்பட்டது. முருகன் மேல் பாடப்பெற்ற பாடற்தொகுப்பு திருப்புகழாகும். திருப்புகழில் உள்ள சந்தப்பாக்கள் தனித்தன்மைப் பெற்றவையாகும். இவரது தொகுப்பில் மொத்தம் 16000 பாடல்கள் இயற்றியுள்ளதாக அறியப்பட்டாலும் கிடைத்துள்ளப் பாடல்கள் 1367 மட்டுமே ஆகும். திருப்புகழ் பாடி வழிபட்டால் பேச்சுத் திறமையும், திருப்புகழைக் கற்றுக் கொண்டு, திருப்புகழைக் கேட்டு, திருப்புகழை தினமும் சொல்லிக் கொண்டே இருந்து, திருப்புகழை அர்ச்சிக்க, அவர்களுக்கு முக்தி எளிதாக கிடைக்கும் என்கிறார் அருணகிரிநாதர். இப்பாடல்களில் முருகனை நடுநிலையாக வைத்து சைவ, வைணவ பக்தி நெறியையும் பாடியுள்ளார். இவரது திருப்புகழ் பாடல்களில் “தொங்கல்” எனும் அணி சிறந்து விளங்குகிறது. இந்தத் திருப்புகழ் பாடல்களில் நவவித பக்தி பாவத்தில் ஸக்ய பாவம் தவிர பிற பாவங்கள் காணப்படுகிறது.

சிரவணம் : “வினை விதித்தவன் வினை அறுப்பான், தினை விதைத்தவன் தினை அறுப்பான்” என்று நம் முன்னோர்கள் கூறுவார்கள். மனிதன் தன் வினைப் பயனை எல்லா விதத்திலும் அனுபவித்தே ஆகவேண்டும். இதனையே அருணகிரிநாதர் தன் நெஞ்சிற்கு ‘வினையின் காரணமாக புத்தி கெட்டு அலையாதே, அந்த பரமகுரு முருகன் அருள் கிடைத்தாலே, வினை தீரும். அவனை நினைந்திடு’ என்று மனதிற்குக் கூறுவது போலப் பாடியுள்ளார். சிதம்பரத்தில் கோயில் கொண்டுள்ள முருகனின் மீது இப்பாடல் பாடப்பட்டுள்ளது.

“இருவினையின் மதிம யங்கித் திரியாதே

எழுநரகி லுழலு நெஞ்சுற் றலையாதே

பரமகுரு அருள்நி னைத்திட் டுணர்வாலே

பரவுதரி சனையை யென்றெற் கருள்வாயே

தெரிதமிழை யுதவு சங்கப் புலவோனே

சிவனருளு முருக செம்பொற் கழலோனே

கருணைநெறி புரியு மன்பர்க் கெளியோனே

கனகசபை மருவு கந்தப் பெருமாளே”67

பாபநாசம் சிவன் அவர்களும் கரஹரப்ரியா இராகத்தில் அமைந்த பாடலில் ‘மனிதப் பிறவியானது ஊணுடல், பிறவி வினைப் பயன், பொருள், பேராசை, பெண்ணாசை, ஆங்காரம் ஆகியவற்றைக் கொல் நெஞ்சே, வீணே அலையாதே நெஞ்சே, மனதினை அடக்கும் திருவருள் புரியும் அந்த ஐயன் பேரை தினமும் சொல்லு நெஞ்சே’ என்று தன் மனதிற்கு பாடியுள்ளார்.

பல்லவி

வீணே அழியாதே நெஞ்சே (வீணே)

சரணம் 1

ஊணுடல் வாழ்வுயிர்க் கெல்லாம் ஸ்வந்தம்

உயர்வு தாழ்வு முதலாம் ப்ரதி பந்தம்

உனக்கேன்- உன்வினைப்பிறவி அனந்தம்

உன்னை நீ உணர்ந்து பார் தீரும் பந்தம் (வீணே)

சரணம் 2

வஞ்சவைம் பாதகம் வினைவிக்கும் வித்து

மாயப் பொருளாசை ஓர் பெரும் பித்து

மானமழிக்கும் நிதமும் ஆபத்து

மானிலமேல் பெண்களாசை பிடித்து (வீணே)

சரணம் 3

சினம் ஆங்காரம் காமத்தை கொல்லு

திருவருள் வழியை அடைக்கும் கல்லு

மனமடங்கும் ஸன்னிதியிலே நில்லு

வாய் மணக்கும் ஐயன் பேரை நீ சொல்லு (வீணே)68

கீர்த்தனம் : அருணகிரிநாதர் முருகப்பெருமானை துதிக்குமிடத்து அடியவர்கள் பாடுகின்ற தெளிந்த தமிழ்ப் பாடல்களைக் கேட்டுத் திருவுள்ளம் மகிழ்ந்து தெளிகின்றவரே எனத் தனது திருப்புகழில் பாடலுக்கு இறைவன் மகிழும் மகத்துவத்தினைப் போற்றுகின்றார்

துள்ளுமத வேள்கைக் கணையாலே

தொல்லைநெடு நீலக் கடலாலே

மௌ;ளவரு சோலைக் குயிலாலே

மெய்யுருகு மானைத் தழுவாயே

தௌ;ளுதமிழ் பாடத் தெளிவோனே

செய்ய குமரேசத் திறலோனே

வள்ளல்தொழு ஞானக் கழலோனே

வள்ளிமண வாளப் பெருமாளே.69

பாபநாசம் சிவன் காம்போஜி இராகப் பாடலில் அந்த ஈசனின் ஆனந்த நடனமே பரமாந்தமே என்றும், மக்கள் எல்லோரும் இன்பமுற ஆடும் ஆனந்தமே பரமனின் ஆனந்ந தாண்டவம். பால் போன்ற வடிவினைக் கொண்ட பார்வதி தேவியின் கணவனான பொன்னம்பலத்தாடும் சிவனே, மதுரையில் வெள்ளியப்பலத்தில் தீம் தித்தளாங்கு என்று ஆடும் ஈசனே என்று சிவபெருமானின் ஆனந்த தாண்டவத்தை கீர்த்தனை வடிவில் ஜதிகளோடு; பாடியுள்ளார்.

“ஆனந்தமே பரமானந்தமே

ஐயன் அபய வரக்கையன் திரு நடனம்”70

ஸ்மரணம் : முருகனின் பலப் பெயர்களில் ஒன்றான குகனே, குருபரனே, குருமுர்த்தியே என்று கூறி அழைத்து மனதார நான் உன்னைப் புகழவும், உன் அருளால் என்னுடைய நாக்கில் இனிய தேன் குமிழ் தோன்றி, சிவ அமுதாக மாறி எனது பசியைப் போக்கி, எனது கொடிய வினைகள் அறுந்து போகவும், நமசிவாய எனும் பஞ்ஜாச்சர மந்திரத்தை சொல்லிக் கொண்டே மகிழ்ச்சியடையவும் எனக்கு அருள் புரிய வேண்டும் என்கிறார் அருணகிரிநாதர்.

“குகனெ குருபர னேயென நெஞ்சிற்

புகழ அருள்கொடு நாவினி லின்பக்

குமுளி சிவவமு தூறுக வுந்திப் பசியாறிக்

கொடிய இருவினை மூலமும் வஞ்சக்

கலிகள் பிணியிவை வேரோடு சிந்திக்

குலைய நமசிவ யோமென கொஞ்சிக் களிகூரப்”71

பாபநாசம் சிவன் இவ்வுலகில் பிறந்த உயிர்களுக்கு இன்பமும், துன்பமும் மாறி மாறி வருவது இயல்பே. உண்மையான பக்தியினைக் இறைவன் மேல் கொண்டால் அவர்களுக்கு துன்பம் என்பது தீயில் இட்டப் பொருளைப் போல கருகிப் போய்விடும். இறைவனின்; நாமத்தை சதா எந்நேரமும் நினைந்து அவன் திருப்பெயரைச் சொல்லிக் கொண்டே இருப்பவர்க்கு வாழ்கையில் வெற்றியும், இன்பமும் வாழ்வில் வந்து சேரும் என்று பாடியுள்ளார்.

பல்லவி

அயன் முதல் தேவர்களும் விதியிருந்தால்

அனுபவித்தே தீரும் படைக்கும் மலர்(அயன்)

அனுபல்லவி

ஜெயிப்பதென்றால் ஸ்ரீமன் நாராயணனை

ஸதா நினைந்து பஜிப்பவர்க்கே எளிது (அயன்)

சரணம்;

உயிர்களுக்கின்பமும் துன்பமும் இயல்பே

உண்மையுணர்வு மெய்யறிவின் மாண்பே

உண்மை பக்தியினால் துன்பமும் கருகும்

உண்மை பக்தியினால் பேரின்பம் பெருகும் (அயன்)72

பாதசேவனம் : உனது திருப்பாதத்தில் அரை நிமிடமாவது என்னை என் புத்தியில் வைத்துக் கொள்ளத் தெரியாத, பொய்யும் புரட்டும் உடைய மூடனான நான். பாவ வினையால் பிறந்த எனக்கு கருணை காட்டாமல் இருப்பது ஏன் என்று பாதத்தினை அரை நிமிடமாவது நினைப்பது மோட்சத்தை அளிக்கும் என்பதனைச் சுட்டுகிறார் அருணகிரிநாதர். சுவாமிமலை.

“சரணகம லால யத்தை அரைநிமிஷ நேர மட்டில்

தவமுறைதி யானம் வைக்க அறியாத

சடகசட மூட மட்டி பவவினையி லேச னித்த

தமியன்மிடி யாலம் யக்க முறுவேனோ”73

ஹரிகாம்போஜி இராகத்தில் அமைந்த திருவையாறு ஐய்யாறப்பர், தர்மசம்வர்த்தினி தாயார் மேல் பாடியுள்ள பாடலில் பாபநாசம் சிவன் ‘மன சஞ்சலத்தை போக்கி அருள்பவளே பார்வதி தேவியே பரதேவதே உனது பாதமலரே துணை’ என்று பாதசேவனம் பக்தியில் பாடியுள்ளார்.

“பாதமலர் துணையே பரதேவதே வரதே உனது” 74

அர்ச்சனம் : அவல், பொரி, அப்பம் போன்ற பொருளைக் வாரி உண்ணும் யானை முகத்தை உடையவனும், நினைவாற்றலை கொடுக்கும் ஞானக் கொழுந்தினை, தன் தலையில் சந்திரனையும், ஊமத்தம் பூவையும் சூடியுள்ள அந்த ஆதிசிவனின் மூத்தப் பிள்ளையும், பார்வதி தேவியின் அருமை பிள்ளை என்றும், மத்தளம் போன்ற வயிறை உடையவன் என்றும், அவனை மலர் கொண்டு நான் பணிகிறேன் என்றும் பாடியுள்ளார். நாம் சாதாரணமாக எந்த செயலை செய்வதற்கு முன்பாக ஆதி முதல்வனான விநாயகரை வணங்கிய பின்பு தான் அதைத் தொடங்குவோம். ஏனென்றால் தடையில்லாமல் நடைப்பெற விநாயகரை வணங்க வேண்டும். ஆதி முதல்வனை வணங்கினாலே சகலவிதமான வினைகளும் அகலும். அருணகிரிநாதரும் அவ்வாறே விநாயகரை வணங்கி இப்பாடலைப் பாடியுள்ளார்.

“கைத்தல நிறைகனி யப்பமொ டவல்பொரி

கப்பிய கரிமுகன் அடிப்பேணிக்

கற்றிடு மடியவர் புத்தியி லுறைபவ

கற்பக மெனவினை கடிதேகும்

மத்தமும் மதியமும் வைத்திடு மரன்மகன்

மற்பொரு திரள்புய மதயானை

மத்தள வயிறனை உத்தமி புதல்வனை

மட்டவிழ் மலர்கொடு பணிவேனே”75

பாபநாசம் சிவன் தனது மாயாமாளவகௌளை இராகப் பாடலில் சிவபெருமானின் திருநாமமானது சொல்ல சொல்ல அளவில்லாத அமுத சுரபிப் போல குறையாது வாழ்வில் இன்பமும், செல்வமும், அன்பும் வளர்ந்துக் கொண்டே தான் இருக்கும். மலர்கள் வாடிவிடும் ஆனால் இறைவன் திருநாமம் என்றும் வாடாது. ஆகவே தினமும் இரவு பகல் எப்பொழுதும் பூஜைக்குரிய மந்திரமாக இறைநாமத்தை மனதால் மலர்களாக அர்ச்சனை செய்ய வேண்டும் என்கிறார்.

“மனமெனும் மலரால் அருச்சனை செய் அது

அளவிலாமல் வளரும் அன்புடனே”76

வந்தனம் : அருணகிரிநாதர் திருப்புகழில் கந்தன் என்றும் குகனென்றும், தொழும் அன்பன் கவிப்பாடும் யான் உன்னைக் கண்டு வணங்கிட அன்போடு வருவாயே கந்தா என்றும், நல்ல பழுத்தக் கனியில் சிந்துகின்ற தேன் போன்ற சுவையும், தினையும், கந்தன் குடியில் உண்டு மயங்கிய பெருமாளே என்று வந்தனத்தில் பாடியுள்ளார். கந்தன்குடி : எந்தன்சட லங்கம்பல எனத் தொங்கும் பாடலில்

“கந்தன்குக னென்றன்குரு வென்றுந்தொழு மன்பன்கவி

கண்டுய்ந்திட அன்றன்பொடு வருவோனே

கண்டின்கனி சிந்துஞ்சுவை பொங்கும்புனல்தங்குஞ்சுனை

கந்தன்குடி யின் தங்கிய பெருமாளே”77

பாபநாசம் சிவன் செந்தில் ஆண்டவனான குமரனை வணங்கு என்றும், சூரனை சம்ஹாரம் செய்த வெற்றி வேல் முருகனை, கஷ்டங்களைப் போக்கி இன்பத்தை தருவதற்கு முருகனைப் போல் வேறொருவரும் இல்லை என்றும், சிவகுமாரா வள்ளி தெய்வானையின் மணாளனே, என்னுடைய குலதெய்வமே உன்னை பணிந்தே தாள் பணிந்தேன், உன்னைத் துதிக்கும் எனைக் காத்தருள் முருகா என்று பாடியுள்ளார்.

இராகம் : யதுகுலகாம்போஜி தாளம் : ஆதி

பல்லவி

குமரன் தாள் பணிந்தே துதி (குமரன்)

அனுபல்லவி

அதிகோர ஸம்ஸாரத்தில் யாரே கதி (குமரன்)

சரணம்

1. சமரந்தனில் சூரனைத் தாரகனோடுஞ் - சங் -

காரஞ்செய் வீரசிங் -கார சங்கர (குமரன்)

2. துன்பந் தவிர்த்துப் பேரின்பந்தர வேறி –

வன்போலு;டோ நீ உள்-ளன்போடு முத்துக் (குமரன்)

3. ஈசன் வள்ளி தெய்வானை நேசன் பக்தஹருதய

தாஸன் ஷண்முகன் ராமதாஸன்குலதெய்வக் (குமரன்)78

தாஸ்யம் : அருணகிரிநாதர் தனது “எழுகடல் மணலை” எனும் திருப்புகழில் ஏழு கடல்களின் கரையிலுள்ள மணலையெல்லாம் எண்ணிப் பார்த்தால் வரும் அளவை விட அதிகம் என் துன்பம் நிறை பிறவிகள் என்ற அவதாரங்கள். இனி உனக்கே அடைக்கலம் என் உயிரும், உடலும். இனியும் என்னால் பிறவி எடுக்க இயலாது. கழுகும், நரியும், நெருப்பும், மண்ணும், எமனும், பிரம்மாவும் என்னுடலை பலமுறை பிரித்து. உயிர்த்து சோர்வடைந்து விட்டார்கள். என் கடமை இனி உனது அடைக்கமே ஆகும். நான் அடிமை செய்வது உன்னிடம் அடிமையாக இருப்பதற்கே என முருகப் பெருமானிடம் வேண்டுகிறார்.

“கழுகொடு நரியு மெரிபுவி மறலி

கமலனு மிகவு மயர்வானார்

கடனுன தபய மடிமையு னடிமை

கடுகியு னடிகள் தருவாயே

விழுதிக ழழகி மரகத வடிவி

விமலிமு னருளு முருகோனே

விரிதல மெரிய குலகிரி நெரிய

விசைபெறு மயிலில் வருவோனே”79

பாபநாசம் சிவன் ‘அணுவிலும் அணுவாகி எங்கும் நிறைந்திருக்கும் ஈசனே, இந்த உலகத்தையே காக்கும் அன்னையும் அப்பனும் நீயே, உந்தன் அடிமை என்னையும் காத்தருவாய் ஈசனே, ஈடுயிணையில்லாதவன் நீ எங்கே, யாதும் அறியாத இந்த பேதை நான் எங்கே ஆனாலும் நீயே என் அன்னையும் தந்தையும் ஆவாய் என்றும், அடியார்களின் மனதில் விளையாடும் சம்போ மஹாதேவா, என்னைக் காத்தருவாய் இறைவா’ தனது அடாணா இராகப் பாடலில் பாடியுள்ளார்.

“அப்பனும் அம்மையும் நீயே அன்றே

அடிமையை ஆண்டருள்வாய் ஐயா என்”80

ஆத்மநிவேதனம் : உன்னையே பரிபூரண சரணமென்று வந்த எனக்கு உன் பாதத்திற்கு பூஜை செய்யாமல் எங்கு செல்வேன் என்றும், அசுரர்களை அழித்து, பொடி பொடியாக்கி, நீயே கதி என்று கதறவிட்ட மாயோன் நாராயணனின் மருமகனே என்று அருணகிரிநாதர் ஆத்மநிவேதனத்தில் பாடியுள்ளார். திருவாரூர். “மகரம துகெட” எனத் தொடங்கும் பாடலில்

“பகர்தரு மொழியில் ம்ருகமத களப

பாடீர கும்ப மிசைவாவிப்

படிமன துனது பரிபுர சரண

பாதார விந்த நினையாதோ”

நகமுக சமுக நிருதரு மடிய

நானாவி லங்கல் பொடியாக

நதிபதி கதற வொருகணை தெரியு

நாராய ணன்றன் மருகோனே”81

பாபநாசம் சிவன் கல்யாணி இராகப் பாடலில் எனக்கு உன்னை விட்டால் வேறு கதியில்லை அம்பா, திருவருள் கொண்டு ஆயிரம் கண்ணுடையவளே உனது கண்பட்டால் எனது தீவினைகள் எல்லாம் அகலும் தாயே, என்னையே நினைந்து துதித்து வாழும் எனக்கு உன்னை விட்டால் வேறு கதியில்லை அம்மா என்று பாடியுள்ளார்.

“உனையலால் கதியார் ஜகதம்பா

தர்மஸம் வர்த்தனி பர்வத வர்த்தனி”82

4.5.தொகுப்புரை

இவ்வியலில் பக்தி இலக்கியங்களான தேவாரம், நாலாயிர திவ்ய பிரபந்தம், திருவாசகம், திருப்புகழ் ஆகிய இசை நூல்களிலிருந்து பாடல் எடுத்துக் தொகுத்து கொடுக்கப்பட்டுள்ளது. இதில் நவவித பக்திக்கு ஏற்றவாறு அமைந்துள்ள பாடல்களையும், அதற்கேற்றார் போல் பாபநாசம் சிவன் பாடல்களையும் சேர்த்து ஒப்பிட்டு தொகுத்து கொடுக்கப்பட்டுள்ளது.

முடிவுரை

ஒரு பக்தன் இறைவனின் மீது அன்பு கொள்வது அல்லது இறைவன் மேல் கொண்ட தொடர்பைப் பற்றிய அனுபவங்களை விவரிப்பது பக்தியாகும். மின்சாரம் ஒன்றே, ஆனால் அது பாயும் பொருள்களின் உருவம் மாறுபடுகிறது. தவிர, அந்த பொருள்களின் வரும் பயன்பாடுகள் வேறுபடுகிறது. அது போல் அன்பு என்பது ஒன்றேயாகும். ஆனால் அன்பை வெளிப்படுத்தும் மனிதர்கள் வெவ்வேறாக அமைகின்றனர். சான்றாக, அன்னை, தந்தை, குரு, இறைவன், சகோதர- சகோதரிகள், கணவர் - மனைவி, நண்பர்கள், எஜமானர், செல்லப்பிராணிகள் என ஒவ்வொருத்தர் மீதும் காட்டப்படும் வேறுபாடானதே. இதில் இறைவனிடம் அதாவது பரமாத்மாவிடம் காட்டப்படும் அன்பானது, பக்தி எனும் பெயரில் மாறுபடுகிறது. பாவங்கள் மாறுபட்டாலும் பக்தி எனும் மூலக்கரு ஒன்றே. இதில் ஒன்பது வித பக்தியை நம் முன்னோர்கள் வகுத்துக் கூறியுள்ளனர். இதில்

1. இதில் முழுமுதற்கடவுளின் நாமங்களையும் பெருமைகளையும் கேட்டல்.

2. இறைவனின் பெருமைகளைப் பாடுதல்.

3. இறைவனையே சதாசர்வ காலமும் நினைந்திருத்தல்

4. இறைவனடிக்கு தொண்டு செய்தல்.

5. இறைவனை நீர், பூ, பழம் கொண்டு அர்ச்சித்தல்.

6. இறைவனை வணங்குதல்.

7. இறைவனுக்கு தொண்டு செய்தல்.

8. இறைவனை தன் தோழனாக பாவித்து செயல்படுதல்.

9. இறைவனிடம் பரிபூரணமாக சரணாகதி அடைதல்.

இந்த ஒன்பது வகை பக்தி பாவங்களில் கீர்த்தன பாவமானது அனைத்து வாக்கேயக்காரர்களாலும் முக்கிய பக்தி பாவமாக எடுத்துக்கொள்ளப்பட்டு அதன் மூலம் பிற பக்தி பாவங்கள் காட்டப்பட்டுள்ளன. அவ்வகையில் பாபநாசம் சிவன் அவர்களும் தனது பாடல்களை கீர்த்தனை பாவம் அமைத்து அதன் மூலம் பிற பக்தி பாவங்களையும் தனது பாடல் முழுவதும் காட்டியுள்ளார். பசுவானது தனது கன்றுக்குட்டிக்கும், பிறருக்கும் பாலினைத் தந்து பயனளிப்பது போல, வாக்கேயக்காரர்களும் தனது பாடல்களால் தாமும் பக்தி பாவத்தினில் திளைத்து, கேட்பவரையும் திளைக்க வைக்கின்றனர். தமிழ் தியாகையா எனப் போற்றப்படும் நம் பாபநாசம் சிவன் அவர்களும் தனது வாழ்க்கையில் பலவித சூழ்நிலையில் இயற்றப்பட்ட பாடல்களில் ஒன்பது வகை பக்தியினை வெளிப்படுத்தியுள்ளார். அதனை ‘பாபநாசம் சிவன் பாடல்களில் நவவித பக்தி – ஓர் ஆய்வு’ என்ற தலைப்பினில் மேற்கொண்டு இந்த ஆய்வுக் கட்டுரை ஆராயப்பட்டுள்ளது.

இயல் ஒன்றான ‘பாபநாசம் சிவன் வாழ்க்கை வரலாறு மற்றும் இசைத்தொண்டு’ என்பதில் சிறந்த தமிழிசை வாக்கேயக்காரர்கள் பலரில் ஒருவரான பாபநாசம் சிவன் அவர்களின் பிறப்பு, குடும்பம், இசை ஆர்வம், இவரின் பன்முகத் தொண்டான வாக்கேயக்காரர், வித்வான், திரையிசையில் பின்னணிக் கலைஞர், இசை அமைப்பாளர், நடிகர் என்பவையும், இவர் பெற்ற விருதுகள், நாட்டுப்பற்று போன்றவையும் தொகுத்து அளிக்கப்பட்டுள்ளன.

‘நவவித பக்தி சாரம்’ என்ற இரண்டாம் இயலில் நவ என்பதற்கான பொருள், நவ என்பதிலுள்ள சிறப்புக்கள், நவவித பக்தி பற்றி இராமாயணம், கீதை போன்றவற்றில் குறிப்பிட்டுள்ளதும், ஸ்வாதித் திருநாள் பாடியுள்ள நவவித பக்தி கீர்த்தனை, இந்த ஒன்பது வகை பக்திக்கான சில மகான்களின் வாழ்க்கைச் சான்றுகளும் ஆராய்ந்து தரப்பட்டுள்ளன.

இயல் மூன்றான ‘பாபநாசம் சிவன் பாடல்களில் நவவித பக்தி’ என்பதில் 20ம் நூற்றாண்டின் சிறந்த வாக்கேயக்காரராக விளங்கிய பாபநாசம் சிவன் பாடல்களில் காணப்படும் நவவித பக்தி பாவத்தினை பாடல் பொருள் கொண்டு ஆராய்ந்து அளிக்கப்பட்டுள்ளது. அவ்விதம் ஆராய்கையில் ஒரு பாடலில் ஒன்றுக்கு மேற்பட்ட பக்தி பாவம் உள்ளதும் தொகுத்து அளிக்கப்பட்டுள்ளது.

இயல் நான்கில் ‘பக்தி இலக்கியங்கள் மற்றும் பாபநாசம் சிவன் பாடல்களில் நவவித பக்தி - ஓர் ஒப்பீடு’ எனும் தலைப்பின் கீழ் பக்தி இலக்கியங்களான தேவாரம், நாலாயிர திவ்யப்ரபந்தம், திருவாசகம், திருப்புகழ் போன்றவைகளில் காணப்படும் பக்தி பாவத்தோடு பாபநாசம் சிவன் பாடல்களும் ஒப்பிடப்பட்டு சான்றளிக்கப்பட்டுள்ளன.

உன்னதமானக் கருத்துக்களையும், நல்ல புனிதமான வார்த்தைகளையும் கேட்டு வந்தாலே இருளடைந்த நம் இதயம் நாளடைவில் புத்துயிர் பெற்று உள்ளத் தூய்மையுடனும், தெய்வீக ஒளியுடனும் ஜொலிக்க ஆரம்பிக்கும். அப்படி கேட்கும் பொழுது மனமானது தூய்மையடைந்து அவர்களை நற்காரியங்களில் செயல்பட வைக்கிறது. இவ்வாறே பாபநாசம் சிவன் அவர்களின் பாடல்களில் தன் மனதிற்கு உறைப்பது போன்றும், அடியவர்களுக்கு சொல்வது போன்றும், இடத்திற்கு தக்கபடி சூழ்நிலைக்கேற்றவாறு இறைவன் மேல் பாடல்களை இயற்றி அமைத்துள்ளார்.

பொதுவாக பக்தி பாவமானது ஒவ்வொரு மனிதனின் தனிப்பட்ட செயலாகும். ஒருவர் இறைவனை குழந்தையாகப் பார்க்கலாம்(பெரியாழ்வார்). ஒருவர் இறைவனை பெற்றோராகப் பார்க்கலாம்(திருஞானசம்பந்தர்). ஒருவர் எசமானனாகப் பார்க்கலாம்(திருநாவுக்கரசர்). ஒருவர் தோழராகப் பார்க்கலாம்(சுந்தரர்). ஒருவர் நாயகனாகப் பார்க்கலாம்(ஆண்டாள்). இதே போல இறைவனுக்கு செய்யப்படும் பூசை வழிமுறைகளும் இறைவனையே சதா நினைத்துக் கொண்டிருப்பது, இறைவன் நாமாவைக் கேட்பது, அர்ச்சனைப் பண்ணுவது என வித்தியாசப்படும். எவ்விதத்தில் பக்தி செலுத்தினாலும் அவர்கள் நிறைவில் அடையவது சகலமும் அவனே எனும் சரணாகதித்வமே ஆகும். வாக்கேயக்காரர்கள் தனது வாழ்வின் சூழலில் இந்த நவவித பக்தி பாவத்தினில்தான் சொற்களைக் கோர்த்துள்ளனர். பாபநாசம் சிவன் பாடல்களில் இந்த நவவித பக்தி மட்டுமல்லாது, வாத்சல்ய பாவத்துடன் கூடிய பாடல்களும் காணப்படுகின்றன. பாபநாசம் சிவன் அவர்கள் சங்கீத மூவரில் ஒருவரான சத்குரு ஸ்ரீதியாகராஜர் போலவே தனது வாழ்வின் ஒவ்வொரு சூழலிலும் பாடல்களை இயற்றியுள்ளார். இவரின் பாடல்களும் பல கருத்துக்களை கருவாகப் பெற்று நவவித பக்தி பாவங்களை வெளிப்படுத்துகிறது. இதனால்தான் இவரின் பாடல்களை மன நிலைக்கேற்ப பாட, மன நிம்மதியைத் தருகின்றன.

இந்த ஆய்வானது மேற்கொண்டு ‘பாபநாசம் சிவன் பாடல்களில் இராக பாவத்தின் அடிப்படையில் பக்தி பாவம்’, ‘பிற வாக்கேயக்காரர்களின் கீர்த்தனைகளில் பக்தி பாவம்’, மற்றும் ‘பாபநாசம் சிவன் பாடல்களில் ஆத்ம நிவேதனம்’ என பிற ஆய்விற்கு வழி வகுக்கும். பக்தியும், இசையும் ஒன்றுக்கொன்று பிணைந்தது. இன்றளவும் இசையானது பக்தியை வளர்க்கும் ஒரு சாதனமாகவே போற்றப்பட்டு வருகிறது.